
Under Bearbeidelsen af det i lang Tid indsamlede Materiale er dette 
Arbejde blevet vidtløftigere end oprindelig paatænkt, og da Fortsættelsen — 
navnlig ved Fremstillingen af Biskoperne Bugges og Kroghs Liv og Virk- 
somhed — vilde gi ve Bogen et større Omfang, end Subskriptionsindbydelsen 
antyder, afsluttes her denne Samling af Biografier. Om Tid og Kræfter 
tillader, er det min Tanke i næste Aar at fortsætte Arbejdet i en ny 
Samling. 

De mange gode Mænd i Norge og Danmark, der med saa megen Vel- 
vilje har svaret paa mine mange Spørgsmaal om Oplysninger til de her skil- 
drede Mænds Levnetsløb, bringer jeg min hjertelige Tak. 

Kristiania, 2den Oktober 1884. 

D. T. 

Til Johan Nordahl Bruns Biogrrafi, 



I. 

JL/er er i de sidste Aar skrevet saa meget om Biskop 
Brun, at det kunde synes, som der ikke var mere, naar man 
ikke vilde skrive sig selv og andre op igjen. Paa den anden 
Side maa det indrømmes, at han staar der som Manden, med 
hvem man maa begynde, naar man vil forsøge at levere en 
Række biografiske Skitser af betydelige kirkelige Mænd 
hos os i det 19de Aarhundrede. Her er ikke en eneste, 
der i dets Begyndelse har indtaget en Stilling og øvet en 
Indflydelse som han. Han er næsten enestaaende som en 
Kampens Mand ved sin Kraft og sit Mod i Troen, ved sin 
glødende Kjærlighed til Fædreland, Folk og Konge og den 
Magt, han i denne formaaede at øve over Gemytterne. Lad 
det være, at det var i Bergen med den let bevægelige Be- 
folkning, han saaledes som ingen anden i dette Aarhundrede 
har revet alle med, — det bliver dog noget stort, naar dette 
sker i Sandhedens og den reneste Overbevisnings Tjeneste. 
Med alt, hvad der maatte findes af menneskelig Skrøbelighed 
i Nordahl Bruns Karakter, — aldrig er der fundet en Bag- 
tanke hos ham. Han er kaldet en cErke-Loyålist»^), han 
var Aåbenheden, Ærligheden selv. 

Bruns kirkelige Embedsgjerning gaar fra 29de Oktober 
1772, da han blev Prest i Bynæsset, til hans Død 26de Juli 



^) Welhaven: Saml. Skr. VIII, 246. 

1816. Hans Prestegjerning falder i forrige Aarhundrede og 
kan anses for afsluttet 1797, skjønt han ikke blev udnævnt 
til Biskop før 30te December 1803 og ordineret Kristi 
Himmelfartsdag 8de Maj 1804. Det er saaledes hans Bispe- 
gjerning, der tilhører dette Aarhundrede, og den frembyder 
adskillige Sider til Betragtning. Vi kan fæste Opmærksom- 
heden ved i) hans egentlige Embedsgjerning, 2) hans Forhold 
til Haugianismen, 3) hans Indflydelse paa Befolkningen under 
de alvorlige politiske Bevægelser. I alle 3 Stykker gjenfinder 
vi Manden, som han viser sig at være i sin Ungdomstid som 
Digter og Prest. Han var allerede tidlig den udviklede myn- 
dige Mand, der var bleven en Aukt ori tet for høje og lave i 
Bergen, og hans Udtalelser gik Mand og Mand imellem som 
Argumenter. — Hans personlige Fromhed og inderlige Kjær- 
lighed til Bibelen lod ham sympatisere med enhver, som 
delte denne. Hans Presteliv har aldrig været noget Forret- 
ningsliv, om det end ikke kan maales med senere Tiders 
Maal. De Fordringer, en Prest i hine Tider kunde stille 
til sig selv, kjendte han, og han veg ikke tilbage for dem. 
Alene den store Afstand mellem Stændeme i den absolutist- 
iske Tid umuliggjorde Tanken om en Virken blant Almuen 
som den, der nu fordres af en nidkjær Prest, og som denne 
fordrer af sig selv, men hvor en Mand som Brun fandt den 
virkelige Gudsfrygt, maatte han støtte den og holde den oppe. 
— Iveren for sit Fædreland og dets Vel har han bragt 
med fra sit Fædrehjem, fra sine Ungdomsdage i Throndhjem 
og Kjøbenhavn, og den fik sin Udvikling gjennem Modgang 
i Ungdommen, — maaske den eneste, der mødte ham fra 
Mennesker hans hele Liv igjennem. Det var langt fra, at 
den formaaede at kue ham eller gjøre ham bitter. Den vakte 
kun med en forbigaaende Vrede hans Energi og gav hans 
Sjæls Evner Vinger, medens den tillige lærte ham en Klog- 
skab, hvori han kan staa som et Mønster, og som maaske 
kun engang i hans Livs mest bevægede Aar svigtede ham. 
Nordahl Brun har aldrig været nogen Bøgernes Mand. 
Han har aldrig læst nogen Bog igjennem, siger hans Kontu- 

bemal N. Treschow*), der imidlertid glemmer, at han 11 Aar 
gammel havde læst Bøgernes Bog igjennem 2 Gange. I sin 
Almindelighed er nok ellers Ytringen rigtig, thi Bøger og 
Studier var aldrig Bruns Sag. Hein var ikke og vilde ikke 
gjælde for at være nogen lærd Mand. At han imidlertid 
kunde meget viser sig tilfulde i hans Prædikener og andre 
Skrifter, vi har fra hans Haand. Han var mere anlagt paa at skrive 
end paa at læse, og han var uden Tvivl en af dem, som lærte mere 
af Mennesker end af Bøger. Livet var hans Skole, og saa vidt 
det lod sig gjøre, fulgte han fra sin Afkrog — thi det var 
Bergen i hans Tid — med i Tidens Kampe og Strid. Om 
hans Lethed til at bruge Pennen vidner den Mangfoldighed 
af Skrifter og Skrivelser, vi har fra hans Haand. Maaske det 
var denne hans praktiske Retning, hans Omgang med de 
bedste Mænd, der var at finde i hans Nærhed, i Forbindelse 
med hans Lethed til at skrive, der gjorde ham til en saa 
dygtig Administrator. Intet blev liggende paa hans Kontor, 
skjønt han af P^attigdom maatte undvære al Bistand indtil 
sine sidste Aar, da en af hans Sønner af og til tjente ham 
som Afskriver, og hans Raad og Paamindelser til Presterne 
vidner om en Klarhed og en Takt, der maa falde enhver i 
Øjnene. I sin Kopibog indførte han med egen Haand sine 
Breve, men han har uden Tvivl betragtet den ligesom sin 
Visitatsbog, som sin private Ejendom — uagtet der i Arkivet 
findes Kopibøger lige fra Pontoppidans Tid — da han i den 
har indført Breve af den mest private Natur. Flere af disse 
er efter hans Død tagne ud af Kopibogen, blant andet en 
Del interessante Breve til Biskop Bugge, som nu ikke kjendes. 
Man maa søge Grunden i hans Mangel paa Syn for det 
historiske, naar man møder den paafaldende Kjendsgjerning, 
at han — selv en dygtig Administrator — aldrig tog det 
nøje med Presternes Arkiver. Visitatserne var ikke vidtløftige 
i de Dage, og der ses i Bruns Visitatsbog ikke Tegn til, at 
der blev spurgt efter dem. Det kunde derfor ogsaa se 



*) Pavels's Dagbog *V8 18 13. Fru Dunker: Gamle Dage 24. 

bedrøvelig nok ud paa sine Steder, og det falder næsten utro- 
ligt, at der kan nævnes 2 Prester, der i flere Aar ikke førte 
Ministerialbog^). Der har maaske været flere. Det synes, 
som Brun har været bange for utidigen at blande sig ind i 
den underordnede Administration, og at han gjerne vilde, at 
Provsterne skulde have saa megen Selvstændighed som muligt,. 
og det var maaske en Svaghed hos ham, at han ikke kon- 
troUerede deres Embedsgjerning saa meget, som det kunde 
trænges. Han har havt fuld Tillid til dem, naar han vidste, 
at det var dygtige og paalidelige Mænd, der beklædte denne 
Stilling. Paa sin Ven Niels Hertzberg skjendte han, da denne 
vilde have hans Approbation paa nogle Skolelæreres Ansæt- 
telse. «Hvad kommer dine Skolemestere mig ved», var hans 
Ord*). Hos Hertzberg gik nu alt vel, og han vidste vel og- 
saa, at det gik hos en anden Provst, som han satte meget 
højt, Hans Wiingaard i Søndfjord, uagtet denne i en Række 
af Aar undlod at rejse paa Visitats, medens han i det skrift- 
lige var en Ordensmand som faa. 

Brun var mærkelig begunstiget, forsaavidt det maa an« 
tåges, at han ikke var ukjendt med Forfængeligheden. Un- 
der hele sin Prestetid i Korskirken «saa han Kirken fuld»^ 
og det er et Tidsrum af 30 Aar her er Tale om. Det er 
imidlertid her ikke blot den mægtige Veltalenhed, der kom- 
mer i Betragtning, men ogsaa en anden Omstændighed. I 
alle disse 30 Aar — 1774 — 1804 — havde Bergen foruden 
Brun ikke en eneste Taler. Der var nok af hæderlige Pre- 
ster, der prædikede Ordet purt og rent, men der var ikke 
en eneste begavet Taler i det hele Kor, og det maa vel siges^ 
at der i det hele tåget var liden Dygtighed, om der end var 
hæderlige Undtagelser som J. S. Cammermeyer og Markus 
Irgens. Der var en lang Tid, da man kunde fristes til den 
Tanke, at Stiftets middelmaadige Begavelser fortrinsvis søgte 
ind til Byen, og var de komne derind, gik de gjerne fra 



*) Chr. Larsen i Os og Doth i Hosanger. 

*) Meddelt af Sogneprest C. F. Reimers, forhen Kapellan hos N. Hertzberg. 

resid. Kapellan til et af Byens Sognekald. Tanken om Kri- 
tik i Menigheden har visselig i hine Dage ligget fjernt baade 
fra Ansøgerne og Regjeringen. Hovedsynspunktet ved For- 
ilyttelserne har vel næst Indtægterne været at finde Hvile fra 
<ie haarde Sørejser. Først i Jonas Rein (1808 — 21) fik 
Bergen med sin første Rationalist ogsaa en virkelig Taler, 
der kunde staa ved Siden af den mægtige Biskop. Naar 
disse tvende Mænd blev staaende i et kjøligt Forhold til hin- 
anden, er hertil Grunde nok, om man end ikke vil tænke sig 
nogen Taler-Jalusi hos den Mand, der i 34 Aar havde været 
den eneste. Brun havde allerede ved sin egen Udnævnelse 
til Biskop gjort sig megen Umage for at faa Markus Irgens 
— siden 1796 resid. Kap. til Domkirken — til sin Eftermand, 
ikke uden Haab om da at faa sin Søn og Kapellan Christen 
Brun ansat som dennes Efterfølger. Det slog fejl, og Em- 
bedet blev givet til hans forrige Kapellan Carl Hjort Stuvitz, 
Prest i Helsingøer. Nu da den gamle Stiftsprovst Philip 
Fleischer, Nykirkens Sogneprest, døde 2den Oktober 1807, 
haabede han ganske vist, at Domkirkens resid. Kapellani 
skulde blive ledtgt for Sønnen, der imidlertid havde faat stor 
Familje og led Nød. En Ansøgning om Domkirkens resid. 
Kapellani blev endog indsendt 28de Jan. 1808, skjønt Em- 
bedet ikke var ledigt^). Hans Skuffelse var meget stor, da 
dette ikke skede, og Jonas Rein blev udnævnt til Nykirkens 
Sogneprest iste April 1808. Han havde svagelig Helbred 
og besværlige Anneks-Rejser at paaberaabe sig, og hans 
Digter-Ry, der i hine Dage gjaldt meget, var paa sit højeste. 
Det var ikke blot den Omstændighed, at Rein kom Bisko- 
pens faderlige Ønsker og Forhaabninger ivejen, som frem- 
kaldte det kjølige Forhold mellem dem. Begge var de an- 
lagte paa det aristokratiske, men paa en hel forskjellig Maade. 
Rein befandt sig fra sin Ungdom i et vedvarende Modsæt- 
ningsforhold til «de Store» — det er hans eget Ord, at han 
bar «Had» til dem*) — , medens Brun altid blant disse havde , 

*) Den findes blant Cancelliets henlagte Sager i Rigsarkivet. 
*) J. Rein. Saml. Digte i, 147. 

havt sine Velyndere, befandt sig saare vel i deres Selskab 
og i sine Breve bar dem al den Hyldest imøde, han mente 
at skylde deres Person og deres Stilling i Staten. Ved en 
overfladisk Betr^tning skulde man tro, at disse to ivrige 
Patrioter maatte sympatisere, men deres Patriotisme var af 
forskjellig Art, om de end begge var ivrige Normænd. Det 
var først efter at det gamle Baand mellem Rigerne var over- 
skaaret i 1814, at de kunde mødes i Svenskehad og Selv- 
stændighedsiver. Man maa forxiden dette erindre, at hos 
Rein fik Bergen første Gang gjøre Bekjendtskab med den 
rationalistiske Prædiken. Det var den strænge Moral og^ 
Bitterhedens Iver mod Tidens Synder, Frivolitet, Ødselhed, 
Overdaad i Selskaber o. s. v., der gjenlød i Reins Prædiken, 
og det var alt andet end Kamp mod den sig udbredende 
Vantro. For det utilfredsstillende i denne Forkyndelse har 
Brun havt et skarpere Øre end Balle, og det har visselig 
bidraget meget til, at han ikke kunde sætte den beundrede 
Prædikant saa højt, som mange af Bergens dannede Befolk- 
ning gjorde. Det var — ganske i Modsætning til Nutiden 
— Nykirkens Sogn, hvor denne fornemmelig søgte sine Bo- 
liger, og det var væsentlig inden den at Rein fandt sine be- 
undrende Tilhørere. Det kan saaledes ikke forundre, naar 
Brun skriver om sin Søn Christen (22de Maj 181 2), at han 
har «det talrigste Auditorium af dem alle». Mere kan det 
forundre, at Brun ikke fandt sig beføjet til at nævne Rein 
blant de Prester, der kunde anses værdige til at blive Rid- 
dere af Danebrogen. Det var 15de December 18 10 han fik 
Befaling til at nævne de Prester i Stiftet, om hvilke der kunde 
blive Tale. Allerede 29de December havde han Listen fær- 
dig: i) Prost P. D. Baade, 2) Prost Niels Hertzberg, 3) 
Sogneprest Edv. Qvale, 4) resid. Kapellan Markus Irgens. 
Det sidste Navn ser næsten ud som en Protest mod Reins 
Udnævnelse, da det jo maatte være klart nok, at i hine 
, Rangens Dage vilde den nye Stjerne ikke falde paa nogen 
Kapellan, om ogsaa denne maatte karakteriseres som Stiftets 
første Theolog. Brun omtaler gjentagende Irgens som 

saadan, og det maa forundre, da det er bekjendt, at han kun 
med megen Møje fik sin Eksamen med non cont. 1782. Han 
var imidlertid siden i 10 Aar Amanuensis hos sin grundlærde 
Fader og benyttede med Iver dennes betydelige Bibliothek. 
I2te Oktober 181 1 skriver Brun atter til Cancelliet med Gjen- 
tagelse af sin hædrende Omtale af Qvale og Irgens og føjer 
til som den 5te den gamle Claus Frimann. Paa fornyet Or- 
dre af 31te Marts 181 2 nævner han endnu Sogneprest Niels 
Dahl til Evindvik og Sogneprest til Vos Georg Burchard 
Jersin samt Presten til St. Mariae Kirke Christiansen. Efter 
alt dette bliver Forbigaaelsen af Rein endnu mere paafaldende, 
og har denne kjendt til det —-som han sagtens har — saa 
maa det visselig have bidraget ikke Hdet til at forøge Kulden 
mellem ham og hans Biskop. 

Det synes som Brun har holdt sig meget hjemme — 
naar undtages hans Rejse til Kjøbenhavn 1791 — indtil Stifts- 
provstiet tilfaldt ham ved Hans Mossins Død 3 April 1793. 
Det er bekjendt nok, at han i Kjøbenhavn søgte Succession 
paa Stiftsprovstiet, men kun fik en Cancelli-Skrivelse med et 
Løfte om Embedet. Han stolede selv lidet paa dette Brev, 
og det var maaske gaaet i Glemmebogen, hvis ikke Mossins 
Død var indtruffen saa kort efter. Aaret efter begyndte han 
sine Provstevisitatser, som han fortsatte 1795. De hørte der- 
med op, da han allerede 1 797 blev konstitueret Biskop, efter 
at den gamle Ole Irgens var bleven blind. Hans Bispevisi- 
tatser begynder saaledes 1799, da et alvprligt Sammenstød 
mellem Claus Frimann i Davigen og hans Menighed gjorde 
hans Nærværelse deroppe ønskelig. Han anfører Krigsurolig- 
hederne som Grund til, at han ikke visiterede 1801, medens 
han i 1804 i sin Rejse til Kjøbenhavn for at ordineres havde 
fuld Grund til at spare sig videre Rejser for det Aar. Ellers 
var han paa Visitats hvert Aar fra 1799 til 18 12, 2 Aar 
(1799 og 1803) visiterede han 14 Prestegjæld, 2 Aar (1802 
og 1805) 13» 2 Aar (1806 og 1807) 11, — 1800 var han 
i 12, 181 1 i 10, 1812 i 8, men i Aarene 1808 — 10 besøgte 
han kun resp. 4, 5 og 2 Prestegjæld. Det var under Visitatsen 

paa Sælø 1803 han først fik en rigtig alvorlig Mindelse ved 
sin Sygdom i den ene Fod, og det var et Held for ham, at 
Sognepresten, Clemens Schmidt, var lægekyndig, da det 
ellers havde set slemt ud. Den syge Fod har dog i de føl- 
gende Aar ladet ham have nogenlunde Fred, siden han i 
1805 — 7 kunde udstrække sine Visitatser saa langt som mu- 
ligt. At han maa have havt det faste Forsæt at gjøre saa 
meget som muligt ud af denne Del af Bispe-Gjerningen, kan 
ses deraf, at han er den første Biskop, der har gjort 
Turen til Justedalen^). Han synes næsten at have an- 
gret det. Han drog derop fra Goupne i Lyster og siger om 
Rejsen: «Jeg maatte gaa */4 af de saa kaldte 3 Mile, — saa 
træt havde jeg aldrig været. Her er jammerlig stygt». Man 
kan tænke sig, hvor haardt det maa have været for Manden 
med den syge Fod, og det har maaske ikke været saa let 
at være Justedals-Prest ved denne Visitats (5de August 1806). 
I alle Fald vandt han — Lind, der samme Aar blev forflyt- 
tet til Hjertdal — ingenlunde Biskopens Bifald. Det heder 
i Visitatsbogen, at han «holdt en Prædiken slet memoreret, 
end værre skreven (compositum) og dog helt igjennem kom- 
pileret, jeg ved ikke hvorfra. Jeg var aldeles ikke tilfreds 
med nogen Ting her (hie nihil omnino nobis placuit)-». Mod 
Slutningen af Visitatsrejserne for Aaret har han i Visitats- 
bogen nedskrevet «følgende Propheti: Jeg er den første Bi- 
skop, som har besøgt Justedalen, men bliver neppe den sid- 
ste. Unødig Forøgelse af forrettende Personer hører Tiden 
til. Buonaparte føder Konger, Christian VII Bisper. Før 
Aarhundredet er tilende, vil der være ligesaa mange af dem, 
som der nu er Provster, og en og anden af dem vil, før han 
som jeg har naaet Oldingealderen, flittig visitere Justedalen»'. 
Det synes som Brun ved sine Visitatser har trængt til 
Afveksling. Efterat han til 1805 havde visiteret 60 Preste- 
gjæld, begyndte han dette Aar som Regel at holde Visitatserne 

*) Den af mig" gjorte Bemærkning i «Luth. Ugeskr.» 1877, 2 Pag. 153, 
at Neumann var den første, maa rettes. Jeg havde dengang ingen 
Kundskab om Tilværelsen af Biskop Bruns Visitatsbog, der nu til- 
hører Rigsarkivet. 

ved Anneks-Kirker og behøvede saaledes ikke at komme til- 
bage til de kj endte Steder, na^r ikke Sygeligheden og Rej- 
sens Besværlighed gjorde det nødvendigt at tåge op der, hvor 
man bedst kunde komme hen. Fra 1809 indrettede han sig 
atter paa en ny Maade. Naar han kj endte vedkommende 
Prest, tog han selv Prædikenen paa Visitatsdagen og lod 
Presten slippe med at katekisere. Det er saaledes hans be- 
kjendte Prædiken om St. Hansdagen er bleven til. Naar 
man erindrer, at Brun aldrig holdt en Prædiken, uden at 
hvert Ord var skrevet og lært udenad, kan man vide, at han 
ikke tog sig Arbejdet let. Endog de almindelige Slutnings- 
taler havde han skrevet iforvejen. «Jeg tror» — skriver han 
— «en promediteret Tale er opbyggeligere end hvad man 
ex tempore skulde tåge Anledning til af den, man hører. 
Har Præsten prædiket godt, falder da Provsten (det er skrevet 
1794) igjennem, har Præsten prædiket slet, er det dog ikke 
Sted for Provsten at hæve sig paa Præstens Bekostning». 
Det vilde dog være blevet vel meget, om han skulde have 
gjort dette ved hver eneste Visitats, og det viser sig da og- 
saa, at han oftere har brugt den samme Tale. — En enkelt 
af hans Visitatser var af en ganske ejendommelig Beskaffen- 
hed. Kristi Himmelfartsdag 1809 maa der i Bergen have 
blæst en frisk Søndenvind, og Bispen gik tidlig i Baaden, — 
man vidste ikke hvorhen. Ved Kirketid befandt han sig i 
en Annekskirke 3 Mil N. for Bergen, hvor Gudstjenesten blev 
holdt af en stakkels Kapellan, der ikke havde det bedste 
Ord for sin Levemaade. Det var Biskopen om at gjøre at 
faa ham befordret til det Stift, hvor han hørte hjemme, men 
han var bange for Ansvaret. Nu kom han da aldeles uventet 
over Manden. «Han var ordentlig», skriver han. «Hvad han 
læste af Papiret var sundt og godt, ingen klagede, og han 
fik Attest». Manden blev snart efter forflyttet. 

Af Bergens Stifts Prester var der i Bruns Tid mange 
gamle Mænd, og selv de residerende Kapellaner var i Al- 
niindelighed ikke i sin blomstrende Ungdom. Det kan der- 
for ikke forundre os, at vi kun finder 2 Prester paa Landet 

i Bergens Stift, der mødte frem med rationalistik Prædiken. 
Det var Peter Hount, resid. , Kapellan til Vos, siden Sogne- 
prest til Mos, derpaa til Berg samt Provst og Eidsvoldsmand, 
og Biskopens egen Brodersen Augustin us Meldahl Brun, 
Personelkapellan og efter Faderen Sogneprest til Fjælberg. 
En tredie Laurits Rodtwitt, der ved anden Lejlighed om- 
tales som Rationalist, har i alle Fald været forsigtig i sin 
Prædiken for Bispen, da han i dennes sidste Visitats-Aar 
(i 8 1 2) bestyrede Lærdals Sognekald i Ledigheden. Om en- 
kelte Prædikener bemærkes, at de var moralske, men Til- 
føjelserne viser, at det evangeliske ikke var borte. Næsten 
overalt tilføjes, at Prædikenen var orthodoks, hvilket vel i 
denne Tid var det, som maatte ligge Biskopen mest paa 
Hjerte. Et Sted bemærker han en yderlig gaaende Polemik 
mod navnkundige Theologer og lægger derved for Dagen, at 
han selv — uden Lærdom — ingenlunde er uden Læsning. 
Biskop Irgens's betydelige Bogsamling har vel ikke været 
ganske ubenyttet af hans Efterfølger. Kun en eneste af 
Landspresterne staar ved J. S. Cammermeyers Side som 
en Overlevende fra den pietistiske Tid. Det er Bruns Barn- 
domsven den fromme Gerhard Sandberg i Os (f 1803). 
Hans Prestegaard er den eneste, hvor Biskopen har bemær- 
ket, at der blev holdt Hus-Andagt. Opt-egnelsen fra Os (29de 
Juni 1800) kan neppe forstaaes anderledes. Det heder: «An- 
dagt med Presten og andægtig Menighed G. Sandberg om 
den trofaste Hyrde — fromt og enfoldig i) hvorfor han med 
trofast Kjærlighed gaar efter de vildfarende og 2) hvorledes?» 
Den første Linje er skreven paa Norsk, Resten paa Latin, og 
i dette Sprog fortsættes: «Jeg maatte dog forundre mig 
over Manden, hvis Flid jeg har kjendt fra Barndommen af, 
og som i Skolen og ved Universitetet med Lethed vandt 
Prisen fremfor alle Kammerater, men som nu paa sine gamle 
Dage næsten er nedsunken i den platte Middelmaadighed 
(vidt — — senescentem mediocritate vulgari ad modunt 
laborare). Svækket under uheldige Familie-Forhold havde 
han mistet sin Aands Kraft, ligesom han ogsaa selv kun lidet 

passede til denne Tids Mennesker med den skarpe Kritik 

(acutis naribus hotninum saeculi male aptus), 

Jeg var bedrøvet ved at forlade min Ven saa nær ved at 
være død for Samfundet, medens jeg maatte være glad ved 
at see ham ganske opofret for Guds Rige og sine Bøms Under- 
viisning». 

Det er tilfulde bekjendt, at Nordahl Brun var én myndig 
Mand, og om Opposition imod ham blev der nok aldrig 
Tale. En Smule Fbrsøg blev gjort ved Visitatsen paa Lind- 
aas 1802 af Personelkapellan Angell, men hvor megen For- 
styrrelse det end vakte, kunde det dog nærmest tåges fra den 
komiske Side^), ligesom det vidner om, hvor meget der 
skulde til, før Biskopens Rolighed i Herrens Hus kunde an- 
fegtes. Biskopen betragtede ham som en ærlig, men enfol- 
dig og forskruet Mand og vovede ikke at anbefale ham til 
Befordring før 1809, da han i 24 Aar havde været Personel- 
kapellan, og han forflyttedes som Sogneprest til Hjørrend- 
fj(H-d. Brun besøgte ham aldrig i hans Sognekald, men 
ved Pavels^s Visitats 1820 gjorde han sig atter bemærket 
ved en overmaade djærv Optræden, som Biskopen maatte 
tåge med Koldblodighed*). — Var Biskop Brun en myndig^ 
Mand, saa tyder alt, hvad vi kjender om hans Embedsvirk- 
somhed paa, at han benyttede sin Myndighed med Visdom. 
Han holdt sin Auktoritet frem, hvor det behøvedes, og naar 
derved kunde udrettes noget for Freden. Da han 1799 rejste 
paa Visitats til Volden, kom en Mand til ham paa Vejen 
med en Klage. «Jeg stak den hos mig», siger Brun, «den var 
uden Navn, handlende om Forretningers Dyrhed. Du kom- 
mer vel, sagde jeg til Overbringeren, paa Onsdag, og da skal 
jeg tale med dig; thi her og ridende kaster jeg ikke engang 
Øje i Papiret. I Prestegaard Frygt for opviglet Almue og: 



*) J. N. Bnm: Gammelt og Nyt om og af Biskop J. N. Brun Pag. 293 

fremstiUer den hele Scene. 
') D. Thrap; Hyrdebreve fra bergenske Biskoper i € Theol. Tidskr.> f. 

d. luth. K. i Norge 1875. 

for et Optrin lignende det ved sidst holdne Session, da Hauch, 
og Haxthausen bleve overløbne af misnøiede» : 31te Juli 
Visitats. Ingen kom. Paa Spørgsmaal til Menigheden sva- 
rede en staaende ved min Side: hvad vi har at klage har 
Biskopen faat. Resp. Jeg har faat et Skrift uden Navn. 
Det foragter Embedsmand. Har du skrevet det? — nei — 
Din Lykke! vidste jeg^ hvem der havde skrevet det, skulde 
han være min Mand. Jeg bragte saaledes alle til at tie, og 
strax intonerede et andet Parti, som tydelig tilkjendegav Til- 
fredshed med Læreren». 

Hougs Menighed havde fra 1764 til 1799 l^^vt en ud- 
mærket Sogneprest i Michael Stub Arentz, Biskopens 
Søn, og trods dennes Svagelighed og tildels mindre heldige 
Kapellaner skred Menigheden fremad i Oplysning, saa Bisko- 
pen roser den meget. Efter Arentzs Død blev Embedet be- 
sat med Johan Kybke Meyer, tidligere Prest i den danske 
Koloni paa Guinea Kysten. Han omtales som en Mand, der 
ved sin Raahed paa Prædikestolen gjorde sig vidt bekjendt, 
om han end ellers var en brav Mand. Ved Visitatsen 14de 
August 1808 klagede han over, at han havde havt for liden 
Forberedelsestid, hvilket Biskopen indrømmede, nlen da han 
i sin Prædiken «ved Gestus, Deklamation og tom Barnesnak 
gav de hellige Spaadomme til Pris for Latteren», tog Bisko- 
pen haardelig paa ham i Enrum. Meyer kom siden (181 3) 
i Strid med sin resid. Kapellan Severin Hjelm Friis, da 
han ikke vilde følge nogen bestemt Orden ved Tillysningen 
af Guds tj enest erne i Prestegjeldets fire Kirker. Begge Prester 
gik ind til Biskopen med Forestilling i Sagens Anledning, og 
i Skrivelse af 21de Juni 181 3 maatte denne give Kapellanen 
Ret og paabyde, at Tillysningen skulde ske for et Fjerding- 
aar ad Gangen, og at ForcUidringer blot maatte ske undtagel- 
sesvis efter broderlig Overenskomst, for «at Almuen kan vide 
forud hvilken Præst skal forrette N. N. Søndag ved N. N. 
Kirke for derefter at bestemme deres personlige Anliggender 
i Sær Communion, da nogle have mere Tillid til Sognepræ- 
sten, andre til Kapellanen». Meyer maatte adlyde, men synes 

at have tøjet Undtagelserne vel langt. Der blev atter Strid, 
og Sognepresten henvendte sig atter til Biskopen, der efter 
indhentet Forklaring af Friis, fandt (Skr. af 14de Oktober 
1 81 3) at «D. V. ikke heller denne Gang har Ret. Men De 
skal dog for denne Gang faa Ret. Jeg tilskriver Hr. Friis 
idag, at det skal forblive efter Sognepræstens sidste Tillys- 
ning. Jeg (øfnsker, at denne Smule Seier maa virke Fred, men 
advarer til den Ende baade mod Skrivfeil og enhver anden 
Ubestemthed i Embedssager, hvorved De vil tabe Agtelse 
baade hos Menighed og Foresatte. De har ikke efterkommet 
det Tilbørlige ifølge mit Brev af 21de Juni d. A. Jeg befaler 
Dem end en Gang at forenes forud om V* Aars Tillysninger 
og det skrifligt, og det strax. Adlyder De ikke, vil det 

bekomme Dem ilde ». 

Det var ikke ofte Biskop Brun var nødt til at bruge sin 
Myndighed ligeoverfor sine Prester. Hyppigere har det vel 
været Tilfældet, at han tog sig af dem og ved sin Auktoritet 
hjalp dem i deres Nød eller hjalp til at dække deres 
Skrøbeligheder, naar de ellers var gode Kirkens Mænd. Et 
Eksempel er hans Forhold til den gamle Prest Fredrik 
Bødtker i Volden*), for hvem det allerede begyndte at se 
ilde ud ved Bruns ovennævnte Visitats 1799. Det viste sig 
her, at gamle Prester kunde gaa igjennem med adskilligt. 
Bispen har vel ikke altid faaet Tingene at vide saa betime- 
lig, at der kunde raades Bod paa Manglerne, thi han var 
ikke den Mand, som lod saadanne gaa hen upaatalte. Stun- 
dom kunde han have Møje nok med enkelte, som nu engang 
havde faaet et Slags Ret til at gaa sine egne Veje. En saa- 
dan var den gamle Provst Hans Wiingaard, Sogneprest 
til indre Holmedal. To Bønder i Svanø Sogn (Kinn) havde 
bygget et Kapel i Egefjord, og Biskopen havde forlængst 
befalet Provsten paa hans Vegne at indvie samme, da han 
ikke vilde bebyrde de agtværdige Mænd, som saa priseligen 



') D. Thrap : Bidrag til J. N. Bruns Karakteristik i Theol. Tidsskr. f. d. 
luth. K. i Norge IX Pag. 455 ff. 

havde anstrængt sig til at fuldende dette gudelige Verk, 
med ufornødne Rejseomkostninger. Provsten forsømte denne 
sin Pligt, og Biskopen havde tilbørligen bebrejdet ham hans 
Forsømmelse. Hvor længe det har staaet hen ses ikke. 
Biskopen maatte omsider 31te August 181 3 beordre Sogne- 
prest Lind i Førde til at indvie Kirken. Han sendte denne 
Ordre til de tvende Bønder Anders Simonsen og Søren Simon- 
sen Agledal med en Skrivelse af samme Dag, hvori det heder : 
«Til Lykke med eders Kirke I Herren velsigne eder afZion, 
som gjorde Himmel og Jord 1 Med Glæde havde jeg kommet 
til at indvie selv Eders vakre Hænders Gjerning. Men det 
vilde have kostet Eder for meget. Jeg har forlængst beordret 
Indvielsen ved Provsten. Desværre forgjæves. Men man 
faaer undskylde hans høie Alderdom. Indsluttede Befaling 
til Hr. Lind maa I selv frembringe og med ham aftale Tid 

og Maade Jeg glæder mig over Eders mandige Verk 

til Guds Ære. I have bygget Gud et Huus. Gud bygge 
igjen Eders Huuse og lade Eder selv finde Opbyggelse hver 
Gang I samles i det nybygte Huus. Gud samle os alle i 
Huuset bygt uden Hænder, evigthosGudi Himlenl Amen!» 
— Et mærkeligt Vidnesbyrd om de kirkelige Forhold i Ber- 
gens Stift er det, naar Almuen i den haarde Tid frivillig 
bygger sig en Kirke, og Bønderne fortjener visselig den Ros, 
som Biskopen giver dem. 

Der var maaske ikke nogen Prest i Bergens Stift, der 
fik saa megen Grund til at takke Biskop Brun for faderlig 
Beskyttelse, som Gabriel Heiberg, Sogneprest, til Sælø. 
Han var født 1769, blev 1795 Personelkapellan i Gloppen, 
1801 resid. Kapellan til Lindaas og fik 1806 Sælø betyde- 
lige, men besværlige Sognekald. Biskop Brun satte stor Pris 
paa ham som en ung Prest af den gamle Skole. Ved Visi- 
tatsen 28de Juni 1807 skriver han: «Herligt alt, Veir og 
Folk, Præst og Ungdom: Gabriel, Thema: at følge Kristus 
er Veien til Frelse (af Evangeliets Slutning 5 Trin. ?). Med 
mange Ord bragte han mig sin Tak, da han troede, at det 
var ved min faderlige Anbefaling, han havde faaet dette Em- 

bede af Kongen». Da Krigen udbrød, blev han — fuldkom- 
men uskikket — mod sin Vilje ansat som Chef for Kyst- 
værnet, en Stilling, hvori flere Prester var ansatte, og hvori 
idetmindste en, Lars Birkeland i Haaland, gjorde sig 
bemærket paa en haederlig Maade *). Heiberg var ikke heldig 
som Officier. 22de Juli 18 10 kom 2 engelske Fregatter under 
Kysten. Der laa under Statlandet 2 Kanonskonnerter og i 
Kanonjolle. Fregatterne udsatte en Mængde Baade, Skonner- 
terne blev tagne og Jollen landsat og brændt. Kystchefen, 
Løjtnant Bjelke, indberettede bl. a.: «Dette Uheld var vist 
ikke skeet, dersom Kystværnet havde opfyldt sin Skyldighed». 
Kystværnchefen, Presten Heiberg, sendte nu 24de Juli — 
Dagen efter Affæren — en Ordre til de ham undergivne 
Sektionschefer, gaaende ud paa, at de fiendtlige Fregatter 
naarsomhelst kunde landsætte 1000 Mand vel bevæbnede, og 
at Modstand fra Kystvæmets Side i dette Tilfælde vilde «ei 
alene blive frugtesløs, men og have de sørgeligste Følger», 
hvorfor Sektionschef erne skulde drage Omsorg for, at «enhver 
Mand bliver rolig i sit Hus», om nogen Landgang skulde 
finde Sted^). Dette Prestens fra et militært Standpunkt alde- 
les utilbørlige Forhold havde ingen videre Følger, men det 
fremgik af Bjelkes Rapport, at Kystværnet paa Kampens Dag 
ikke havde gjort sin Pligt, og det var intet Under, at det 
vakte Kongens højeste Mishag. Man drog Sagen noget hen, 
og det var først 4de Jan. 181 1 det blev bestemt, at Heiberg 
skulde bøde 500 Rdlr. og forflyttes til et andet Kald, der 
ikke maatte være bedre end det, han havde. Biskop Brun, 
der fik denne Ordre, indberettede den 3die Marts 181 1, at intet 
saadant Kald i Stiftet var ledigt, at Heiberg var «fortrinlig 
yndet og som Præst en saare virksom og værdig Mand». 
Han oplyste derhos, at han mod sin Lyst og Vilje var «af 
Autoriteter saa godt som tvungen til at være Divisjonschef 
for Kystværnet i Sælø», at hans 2 Breve, daterede Dagen 



^) A. Faye: Christianssands Stifts Historie. Pag. 464. 
*) N. A. Larsen: Fra Krigens Tid. 146. 

efter Affæren, ingen Indflydelse kan have havt paa dennes 
Udfald, at enhver, der kjender de lokale Forhold paa Sælø, 
Kystværnets Bevæbning o. s. v., maatilstaa, at «omDivisjons- 
chefen paa Landet havde været en Kjeld Stub, var det samme 
skeet, som skeede». Imidlertid blev Lærdals Sognekald ledigt, 
og Biskopen maatte da frem sende en Ansøgning fra Heiberg 
om dette, men det skede med indtrængende Forestilling — 
af 1 8de Mai 1811 — om at han heller ønskede at blive, hvor 
han var, at Forflyttelsen vilde blive det haardeste i hans 
Straf, at «han aldrig har afstedkommet og aldrig for Efter- 
tiden vilde afstedkomme anden end sand norsk Stemning; 
thi vi Talere ere altid mest tapre til at inspirere Mod, 
naar vi vide, at vi ikke selv skulde dele Faren. Demosthenes 
slog Philip i alle sine Taler, men tabte Slag, da han engang 
selv skulde være Anfører». Om Lærdal bemærker han, at 
det er mindre end Sælø, at den fungerende Prest her, Lau- 
rits Rodtwitt, vilde være bedre tjent med Sælø, men han, 
som «har gjort de vilde Lærdøler fredelige, vilde neppe kunne 
gjøre de maaske altfor fredelige, krumbøiede Strandsiddere 
ved Sælø tapre». — Sagen drog hen, og Bruns gamle Vel- 
ynder, Hauch, meldte ham, at hans Demonstration allerede 
havde gjort Cancelliet opmærksomt. Brun skriver atter herom 
til Fredrik Moltke 28de Decbr. 181 1, og Resultatet blev, at 
Heiberg fik blive, hvor han var, og Lærdal 18 12 blev gi vet til 
Ulrik Fredrik Bøy esen. Heiberg blev i Sælø til 1826, da han 
forflyttedes til det større, men endnu haardere Kyst-Kald, 
Manger, hvor han døde 1838. 

Som Biskop Brun var sine Presters Ven og saa vidt mu- 
ligt tog sig af dem, saa kunde det ogsaa hende, at han 
behandlede dem paa en spøgefuld Maade. Han var jo i det 
hele tåget anlagt paa Selskabsliv, vilde gjerne have det mun- 
tert omkring sig og befandt sig derfor saare vel paa sine 
Visitatser, naar der var godt Selskab. I hans Embedsførelse 
kom naturligvis Gemytligheden sjeldnere for Dagen, men 
den var dog ikke heller her ganske udelukket. 1805 havde 
den gamle Provst Hjorthøi paa Sund bedet ham om en 

Attest, og Biskopen kunde ikke forståa, hvad den skulde 
bruges til. Istedenfor at spørge, hvad han vilde med den, 
eller simpelthen afgive den skrev han^) til den gamle: « — ^« — 
— . — Hvad vil Manden med den? tænkte jeg; viise vor 
Herre den i de evige Boliger? Præst andetsteds skulde han 
aldrig blive, om Jeg sad i Cancelliet; men Bisp? Ja det loed 
sig høre. 3 Stoele staae længe ledige, og hvorfor ikke han 
ligesaa vel som Præst en Boysen paa Laaland, hvilken det 
blev tilbudt? Af Hr. Provstens Brev lader det, som om De 
lainskede Deres Raskhed bevidnet; men da maatte De enten 
selv 3 Gange have løyet paa vor Herre, eller Deres Fore- 
satte 3 Gange paa Dem, og Jeg sist for 2 Aar siden, da De 
har faaet Deres Svoger, Deres Svigerson, Deres Søn succes- 
sive til personel Capellan. Det er mig beviist, at De meer 
end engang har hafft og des værre vel endnu trues med 
haarde Poroxysmi. Mod min Overbeviisning skriver Jeg aldrig. 
Men, Bisp? Ja hvorfor ikke? Jeg vil fortælle en Historie, 
siger Rennord ^) : Biskop Hagerup kom første Gang til sin 
Skolekammerat Hr. Jens Bruun i Urland. Nu hvor lever du 
min gamle Broder? — Hvordan skal jeg leve? Jeg aarker 
lidet at præke, er hæs til at messe, og Kaldet taaler ikke 
pers. Capellan. Jeg duer nu til Intet, uden Kongen vil gjøre 
mig til Bisp». 

Paa Kinn havde han en anden gammel Gubbe, som han 
ikke kunde overtale sig til at se fra anden Side end den 
komiske. Han hed Claus Finde og var født 1739. Brun 
var hos ham en eneste Gang 1807 og skriver om hans Præ- 
diken 14de Juni: «Jeg fandt intet, der var Evangeliets Rig- 
dom værdigt i hans Prædiken, der fra først til sidst var 
usammenhængende, uden Traad, uden Fundament, men frem- 
sagt med en from, bedende, næsten kvindelig Røst paa Haugia- 
nernes Maner». Som bekjendt havde Haugianerne en af sine 



*) iste Juni 1805. 

•) Ludvig Rennord, Birkedommer i Søndfjord, en af Bruns fortroligste 
Ungdomsvenner. 

betydeligste Ejendomme i Prestegjældet, Svanøen, og det er 
vel ikke urimeligt, at Manden paa sine gamle Dage har tåget 
efter deres klynkende Tone, hvad Grund han nu dertil kan 
have havt. Han var Ungkarl og — skriver Brun I2te Aug. 
1815^) — »Jeg ved ikke, hvor mange Tønder Guid han eier,, 
men han er følesløs og dum som en Østers». Da han var 
73 Aar, gammel skrev han 7de Juni 18 12 til Biskopen og bad 
ham om Personelkapellan. Brun svarede ham, at der ingen 
var, og at han i alt Fald maatte opgive Betingelserne, men 
selv om han bød 300 Rdlr. og alt i Huset, vilde neppe noge» 
i den presteløse Tid gaa til Kinn. Han vedbliver: «Resig- 
nere maa De altsaa ; det skulde De have gjort for længe siden 
efter mit Raad. Det vilde lagt lO' Aar til Deres Alder, thi 
da kunde de conserveret Dem. De kan indlogere Dem hos 
en Ven eller beslægtet og saaledes betale for Dem, at man 
bærer Dem paa Hænderne, forekommer Deres Ønsker og 
ønsker Dem mange, mange Leveaar. Og hvad man kan faa 
for Penge, naar man har dem, derom behøver man hverken 
at bede Gud, Kongen eller noget andet Menneske. Ja min 

Ven skynd Deml ». Dette var imidlertid langt 

fra den gamles Tanke, men da han blev svagelig, og der 
indløb Klager, fik han Personelkapellan Doth i Førde til 
Hjælp og skrev nu til Bispen 24de Novbr. 181 3 om dette 
Arrangement, idet han tilføjede, at han vilde blive » brødløs 
og husvild», om han nedlagde Embedet. Han fik et skarpt 
Svar, at Arrangementet mellem ham og F«ørde Sogneprest 
var Bispen uvedkommende, men «naar Hr. Finde, den rigeste 
Geistlige i Stiftet, kalder sig ved Afstaaelse brødløs og hus- 
vild, bespotter han Gud». Man maatte lade ham sidde, da 
Prestenøden i . Landet var bleven stor, indtil han døde i Be- 
gyndelsen af 18 16. Ved Indberetningen om Kaldets Ledig- 
hed skriver Biskopen til Statsraad Treschow 7de Mai 18 16: 

«Kinn er virkelig ingen Mand for godt. Dog — at 

det lykkes ogsaa for dem, som have fidem miraculosam bevi- 



*) til Professor Hersleb. 

ser følgende: «Finde, der levede og nu døde fra sine ad- 
skillige Tønder Guid, saae sig aldrig Leilighed til at an- 
skaffe, hvad ingen Sognepræst i Søekald kan undvære, Huus- 
Baad,^) kiøbte sig for Spotpriis en raadden Karriol. Fa- 
dingen og Sædet skruede han fast paa en aaben Bondebaad 
og kiørte saaledes mirabile visu paa Havets Bølger, indtil 
han nu 'j'] Aar gammel døde Straadød paa det faste Land.» 
Før sin Død havde han dog gjort noget godt med sine Rig- 
domme, idet han testamenterede Universitetet et Jordegods 
i Daviken værd 4000 Spd. *) 

Niels Hertzberg fortæller,^) at Brun aldrig persiflerede 
unge Digtere med Tale om «Dunhager» o. desl. Om han 
her har andre for Øje end Zetlitz, hvis faderlige Ven Brun 
var hele sit Liv, og P. A. Heiberg, som han satte stor Pris 
paa, da denne var i Bergen i Aarene omkring 1783, er uvist. 
Et Sted — ved Visitatsen i Lyster 1812 — benyttede Brun 
en af Svigersønnen Jens Rolfsen skreven Vise: «Af Klæder 
andre bryste sig o. s. v.» i sin Tale til Menigheden, hvori han 
dvælede længe ved de norske Bønders Nationaldragt. Man 
tør maaske sige, at Brun havde forholdsvis let for at tåge 
sig af Ungdommen og binde den til sig, da hans Auktoritet 
var altfor stor, til at nogen turde vove sig ham for nær, men 
det maa dog altid blive til hans Ros, at Ungdommen kunde 
finde sig vel i hans Selskab. Og til ubetinget Ros maa det 
blive ham, naar det virkelig gik an for unge Prester i hans 
Stift at begaa Fejltagelser, uden at de derfor tog Skade for 
al Fremtid. Der er altid en Fristelse for den højt stillede 
Mand til at lade det første Indtryk af et ungt Menneske, der 
forløber sig, blive siddende som det bestemmende for hans 
Fremtid, men Brun kunde glemme og tænke sig en Forbe- 
dring — undtagen maaske hos Rationalister. Her er natur- 
ligvis ikke Tale om Lovovertrædelser, der maatte af bryde 



*) En stor Baad med en overbygget Kahyt. 
*) Budstikken 181 7. 467. 
3) Nationalbladet VIII p. 7. 

en Mands Embedsbane, hvoraf der ikke forekom nogen i 
hans Tid, men vel om grove Fejltagelser i Embedsforhold 
og Rygter, for hvilke man uforsigtigen havde givet sig til 
Pris. Eksempler herpaa vil man finde tidligere i denne Af- 
handling, og de skal her ikke gjentages. 

For Skolevæsenet tør man neppe sige, at Biskop Brun 
udviste nogen synderlig Iver. I hans første Tid i Bergen 
var Skolevæsenet i Stiftet kommet nogenlunde i Orden efter 
de smaa Fordringer, man kunde stille, og Biskop Hagerup 
meddeler, at Stiftet i hans Tid havde 400 Skolelærere — 
for den aller største Del Omgangsskoleholdere. Det lader 
som om Brun har fundet denne Ordning tilstrækkelig, — 
eller endog overflødig, hvor Presten prædikede Guds Ord, 
og Forældrene underviste sine Børn. Man maa antage dette 
efter Ytringer som den ved Visitatsen i Askevold (1799). 
Dette Prestegjæld havde havt 3 dygtige Prester efter hver- 
andre (Biskop Arentz, MøUerup, Arnet), og navnlig den første, 
der var udgangen fra den pietistiske Skole, var undervist af 
Tomas v. Westen og havde studeret i Halle under Francke, 
tog sig med stor Iver af Almuens Oplysning. Her tilføjer 
Biskopen: «Kort: ved gode Præster lærer Menigheden at 
elske Ordet, og Forældre blive selv deres Børns bedre Skole- 
holdere, end om man sender en af Blaagaards-Fabrikken, naar 
Læreren med Fornuftreligions tørre Hollændersand kvæler 
den gode Sæd» ^). Et andet Sted heder det fra Tysnæs 
(1800): «Saagodtsom ingen Skoleholdere, og dog kunde Ung- 
dommen godt svare. Forældre underviser selv deres Børn, 
og Præsten maa nok bruge megen Flid med Konfirman- 
derne»*). Det fremgaar tydelig nok af det første af disse 
Citåter, at det er de ny oprettede Seminarier, der staar for 
ham som alt andet end en Velsignelse for Kirken. Det har 
vel væsentlig kun været i Forbigaaende, han fremførte sine 
skarpe Ytringer imod disse Indretninger, der var fremgangne 



*) J. N. Brun: Gammelt og Nyt om Brun 290. 
') ibid. 

af den rationalistiske Tid og hayde Forsvarere nok i denne 
Tids Mænd. Brun kunde da heller ikke undgaa at høre ilde, 
fordi han her ikke vilde være med. Sander tog haardt paa 
ham i «Egeria» for en Ytring af Dadel over Seminarierne, 
der var «nær ved at vorde Haan uden paa fjerneste Maade 
at være motiveret», ^) og det maa indrømmes, at saadant ikke 
er ham saa ganske liligt. Ogsaa vort Land havde i denne 
Tid faat et Seminarium i Tønsberg. Det oprettedes i 1 797 af 
Presterne Frants Hoppstoch og Fredrik Lerche samt Byfoged 
Wulfsberg og var indrettet med 3-aarigt Kursus, iste Aar 
skulde anvendes til at bibringe Eleverne ved mundtligt Fore- 
drag de korteste og af Erfaring beviste vigtigste «Kunstgreb 
i Stavning, Ret- og Renlæsning.» Balles Lærebog skulde be- 
nyttes som Læsebog. 2det Aar benyttedes til Forklaring og 
Udvilding af Lærebogens Sætninger ved Hjælp af Steenvin- 
kels Forelæsninger, Bibelhistorien og Bastholms Filosofi for 
ulærde samt de kateketiske Regler. 3die Aar skulde anven- 
des til praktiske Øvelser. Som Biting opføres Regning, Geografi, 
Statistik (!), Historie, Musik. Det fik ingen lang Levetid og 
havde allerede en Tid været nedlagt 1809, da Hoppstoch — 
maaske væsentligst for sine Fortjenester deraf — blev befor- 
dret til Totens Sognekald. Dets korte Tilværelse har neppe 
bidraget til at stemme Biskop Brun gunstigere for Tidens 
Seminarie-Anstalter, men maaske meget mere styrket hans 
Overbevisning om deres Forkastelighed i Almindelighed og 
deres Umulighed for Norge i Særdeleshed. Der var i hans 
Tid ikke mer end 3 faste Skoler paa Landet i hans Stift, i 
Vik, Sogndal og Borgund. Den i Borgund var oprettet af 
Provst Augustinus Meldahl, havde et Fond af 6ooRdlr., 
og 20 Børn blev i den underviste af Klokkeren, der havde 
en Løn af 20 Rdlr. Presten gav Børnene Kost og maatte 
som oftest spæde lidt til af egen Formue. Brun kalder den 
1803 «den eneste Friskole i sit Slags i Bergens Stift», og 
det var først senere, at noget lignende blev forsøgt i Lyster 



^) Lærde Efterretn. 1807, 415. 

af Sogneprest Edvard Qvale. , Denne holdt (1810) paa at 
samle Bidrag til Oprettelsen af en Skole, hvor Børnene skulde 
faa «Oplysning samt Undervisning i Haandarbeide», ligesom 
han gav Menigheden et godt Eksempel ved planmæssig Have- 
dyrkning. Da Tiderne var trange, har det vel ikke været 
let at faa noget saadant istand. Det har saaledes langt fra 
været Biskop Brun imod, naar man ved Prestens og Menig- 
hedens forenede Kræfter satte Skolevæsenet paa en bedre 
Fod, men han har frygtet Halvdannelsen og over alle Ting 
villet holde Neologien borte fra Menighederne. Han var 
for meget Autokrat til, at han skulde drage Muligheden heraf 
i Tvivl. Han tilhørte ogsaa den gamle Tid i den Betragt- 
ning, at det praktiske Livs Mænd og Kvinder kunde hjælpe 
sig med sin kristelige Bømelærdom og en til deres Livsgjer- 
ning passende Sum af Kundskaber. At der blant Bergens 
Stifts Bønder fandte^ dem, der havde bragt det videre i 
Kundskab — og derved i Formue — end den store Mængde, 
viser 2 Storbønder, Chr is to fe r Hieltnæs i Ulvik og 
Ole Fuhr i Lyster, som han gjæstede paa sine Visitatser, 
men han likte ingen af dem. I Bergens Borgerskab, som 
han i Almindelighed ikke satte højt, fandt han vel ikke faa, 
der ved Udenlandsrejser havde tilegnet sig en høj ere Dan- 
nelse*), men han ansaa dette for en Luksus, der ikke kunde 
blive almindelig, og som det i alle Fald ikke var Statens 
Sag at tåge sig af. Han erklærede sig derfor — 18. Febr. 
1 802 — imod, at Seminarium Fredericianum skulde gaa over 
til at blive en Realskole. Det havde staaet der i over 50 
Aar uden at gjøre nogen synderlig Nytte, — kun som et 
Vidnesbyrd om, at Pontoppidan var forud for sin Tid. Bi- 
skop Søren Friedlieb havde i sin korte Funktionstid gjort 
et Forsøg paa at faa noget ud af det, men han døde fra det, 
og det førte nu et vegeterende Liv, men til Realskole vilde 
Brun ikke have det forvandlet. Det vilde være en Hindring 
— mente han — for at indrette Latinskolen paa samme 



*) P. A. Heiberg: Tre Aar i Bergen p. 9—12. 

Maade som Kristianias, hvilket vilde «fyldestgjøre meget 
saadant, som man lover sig af en real Skole». Han mente, 
at en saadan «hører ikke med til Opdragelses-Væsenets Nød- 
tørftigheder, men til den borgerlige Opdragelses Elegance. 
Dersom de Handlende til den Ende ønske sig et saadent In- 
-stitut, have de Handlende Formue til selv at kunde oprette 
<iet». Det viste sig ogsaa, at dette blev Vejen til at sætte 
Realundervisningen paa en fast Fod i Bergen, idet Kjøbmand 
Hans Tank (f 1804) legerede sin Formue til Oprettelsen af 
^n Realskole. Snart fik ogsaa de fortjente Skolemænd Lyder 
Sagen og Christian Gottfried Bohr 1806 oprettet en 
saadan, der blev til stort Gavn for de opvoksende Borger- 
«ønner i Bergen. Blant dens første Elever var Biskop Jacob 
v. d. Lippe. 

Biskop Brun formanede sine Børn til aldrig at foragte 
Bønder, da «de i enhver Stat er Rigemes Styrke».^) Man 
kan heraf se, at han nærede megen Agtelse for Standen, om 
han end har forbeholdt sig adskilligt overfor Individerne. 
Han kaldte sig selv «Bondepatron, som jeg altid har været», 
han tog sig gjeme af dem, hjalp dem tilrette og behandlede 
<ieres Klager med al Retfærdighed, naar de var begrundede, 
men der ses intet til, at han nærede nogen Agtelse — end 
sige nogen Beundring for dem, saaledes som de mødte ham 
i Bergens Stift. Han havde uden Tvivl dannet sig et Ideal 
af en Bonde, som han maaske har set tilnærmelsesvis reali- 
«eret i sin Barndom i en eller anden Mand, der har staat i 
en højere Glands for Bame-Øjet. «Jorddyrkeren, som dyrker 
sin Fædrenegaard», skriver han^), «har ikke paa Jordens Kreds 
^n Egn saa behagelig, som denne, og til at forsvare den har 
han Mod som en Løve. Da de norske Tropper 1761 skulde 
Tykke ud til Holsteen, var en Dragon i Gudbrandsdalen befalet 
at møde blandt dem, som skulde udtages. Manden var riig og 



*) J. N. Brun: Evangeliske Sange. Bergen 1786. Tilegnelsen. 
^) «Fornuftig Kjærlighed til Fædrelandet». Samling af Skrifter udg. af 
det nordiske Selskab i London I, 45. 46. 

«reed selv fra sin Gaard», som det heder i Landets Sprog. 
Underveis spørger ham en Embedsmand, om han ikke vilde 
anvende Penge, for at faae en Mand i sit Sted, — «vidste 
jeg», svarede han, «at vi kun skulde reise til Holsteen, cam- 
pere der en Stund og saa komme tilbage, anvendte jeg gjerne 
et halvthundrede Rigsdaler; thi det, jeg forsømmer ved at 
være borte fra min Gaards Drift, er mere værd. Men kom 
det til Alvor, var det Synd, at en anden skulde skydes for 
min Skyld, da jeg har Eiendomme i Landet, som jeg er 
pligtig at forsvare». Brun var Thrønder nok til, at han 
maatte søge det mest udprægede Normandssind paa Oplandet 
og nordenfor Dovre, og det har ingenlunde været hans ud- 
prægede Sands for al mandig Idræt alene, der her ledede 
ham. Hallingkast, Skiløbning, Jagt, Mod og Slagsmaal kunde 
han finde nok af paa Vos, men han fandt ingen Smag t 
Folket deroppe. «Et Brudefølge gik til Kirken», skriver 
han herfra 1795^). «Deres Sæder havde ingen Smag og 
deres Munterhed intet Liv. Det var Pøbel med Thrond- 
hjemske Bønder». To Steder bemærker han, at Menig- 
heden opførte sig som «Pøbel», da den ikke var stille under 
Bispens Tale.*) Strandsidderne ansaa han for jammerlige 
Stakler, og naar de i Krigen viser Fejghed, finder han det 
ikke urimeligt. Det var ikke blot til Undskyldning for Presten 
Heibergs Forhold ved Sælo 18 10 han udtaler dette. 14. 
Juli 1808 bemærker han i sin Anbefaling for res. Kap. Hans 
Bull Motzfeldt paa Lindaas, at han er Chef for Kyst- 
værnet, «men han finder nok saadant fortrinlig utaknemme- 
ligt i Lindaas Præstegjæld». Af Storbønder omtaler han^) 
to, der ovenfor er nævnte, men finder meget at udsætte paa 
dem begge. Christofer Hjeltnæs «klagede over anden 
Dags Feber, over Steensmerter og Astma, havde tyk Mave 
og Been, altsaa dog et forskaaret Exemplar blandt ægte 



') Visitatsprotokollen. 
') ibid. 
*) ibid. 

norske Bønder. Man hører af ham en finere Spøg, end man 
kunde vente af en Bonde, men ikke det ukunstlede Hjerte- 

sprog, som man ventede af en Norsk Bonde ». 

Om den anden skriver han: »Den fornemme Bonde 
Ole Fuhr gjorde et anstændigt Hile Middagsmaaltid for 
Bispen og til Selskab Hr. Rodtwidt, Qvale, Friis, begge 

Daaerne, Falck og Famulusen (Ludvig Brun). 

Manden havde gjort store Forbedringer paa Gaarden, havde 
et smukt Huus, et proppet Legeme, en udpyntet Kone og 
flere saadanne gode Ting». Saa stor Bondepatron Biskop 
Brun saaledes var, kan det tænkes, at han længedes efter de 
nordlige Egne, hvor han vel mente, at han kunde finde «det 
ægte norske» i en mere udpræget Skikkelse. Det tør derfor 
have nogen Rimelighed med den Formodning, at hans Rejse 
til Throndhjem, hvor han tilbragte Juli Maaned 1803, har 
staat i Forbindelse med ^t Ønske om at bestige den her 
ledige Bispestol.^) Paa nært Hold har han dog maaske fun- 
det Stillingen mindre tiltrækkende, og navnlig har vel den 
betydelige Pensjon til Bispinde Schønheyder lært ham, at 
hans allerede da bedrøvelige Financer ikke vilde ophjælpes 
ved Flytningen. 

Der er Vidnesbyrd nok om, at Biskop Brun som et 
Landsens Barn, satte mest Pris paa Landet og Landbefolk- 
ningen, og muligens har hans 2 Preste-Aar i Bynæsset været 
hans lykkeligste Tid. Han fik dog blive Bymand den længste 
Tid af sit Liv, og med Undtagelse af hin korte Tid har han 
været det fra sit 19de Aar til sin Død. Han var 29 Aar 
gammel, da han kom til Bergen, men det lader til, at han 
aldrig fandt sig , rigtig fornøjet i den Befolkning, der omgav 
ham og beundrede ham. Brun havde Trang til selskabeligt 
Liv, men det var ikke altid, han kunde faa den tilfredsstillet. 
Det maa have været Glandsperioder i hans Bergens-Liv, 
naar han kunde finde saadant Selskab som Peter Andreas 
Heiberg, efter hvis Skildring det virkelig maa have gaat 



^) L. Daae: Breve til Nyerup p. 8. 

muntert til i de smaa Kredse, hvor den unge Korskirke-Prest var 
Sjælen i det hele. Af egentlige Venner havde han nok ingen 
i Bergen. I Stiftet havde han tre, som han satte megen 
Pris paa, Provsterne P. D. Baade og Niels Hertzberg 
og Birkedommer Ludvig Rennord, men det var jo ikke 
ofte, han kunde nyde deres Selskab. Af Embedsmænd i 
Byen havde han Stiftamtmand Hauch, som han holdt meget 
af, og ved hvis Forflyttelse han led et stort Tab. Ved denne 
Tid var imidlertid hans Familjekreds bl even ud videt, da alle 
hans fire Døtre blev gifte med unge Kjøbmænd, og Biskopen 
kom vel herved i en nærmere Berørelse med det egentlige 
Borgerskab. Det synes dog ikke at have bidraget til, at 
han satte det synderlig højere. Mangen Gang har vel Ar- 
bejdslivet faldt ham tungt og Selskabslivet kjedsommeligt, 
medens Adgangen til at udvikle Ideer har været spærret, og 
Bekymringerne mange. Det tør være muligt, at disse sidste 
mangen Gang har bragt ham til at se Skyggesiderne stær- 
kere, end de var, og om han end kalder sine Kreditorer 
taalmodige, 'maa det visselig ofte have pinet ham at de var 
der. Misundelig var han visselig ikke, men en Sammenlig- 
ning imellem ham, den højt beundrede Biskop, og de almin- 
delige — ofte aldeles uvidende — Borgeres Stilling kunde 
let falde i Tankerne, naar han kunde skrive-): «Det er yd- 
mygende, men lad mig tilstaae det: Min hele Under-Mond 
[ering] er bleven som Gibeonitens. Jeg conserverer ængste- 
lig den 12-aarige Ordensdragt, hvorved at skiule de luvslidte 
Fragmenter, naar Jeg skal aabenbares in publico. Det være 
sagt mellem os: Jeg er virkelig fattig. Vedste De hvad 
Kummer det har kostet mig igjennem de sidste Alderdoms 
Aar, i Sær siden hiin ulyksalige 5. Januar [18 13] at holde 
Hæderen vedlige og viise et muntert Ansigt, som feilede mig 
intet, da skulde De først ret beundre Restancerne af den 
Aands Kraft, Guddommen hidtil forunder mig. Det har kun 
liden Selvfornægtelse kostet mig at indskrænke min Huus- 



*) Til Biskop Bech 27. Maj 1815. 

holdning til fuldkommen Lighed med den ringeste -Capellans 
i Stiftet; thi derom tænker vel de fleste, mine taalmodige 
Tilgodehavere undtagne: O Biskop Brun er en gammel 
Gnie-Pind, som vel vil efterlade sig Grunl^er . . . . » — Ja saa- 
ledes sad den norske Kirkes berømteste Mand i det 19. Aar- 
hundrede i det midt i den By, som «unegtelig er [var] den 
rigeste i Norge. Men Handelsaand i. e. Egennytte besiæler 
alt, og end ikke forfengelig Ære har nogen synderlig Stemme. 
Nyelig døde en børnløs Kiøbmand, som aldrig gav, aldrig 
giorde godt og levede selv som en fattig Pensionist. Men 
han efterlod sig over 8 Millioner D. C.»*) Vi kunde anføre 
mere af dette Slags, men dette kan ogsaa være nok til, at man 
kan forståa en saadan Ytring: «Troe mig høistærede, 
det har været utaknemmeligt at arbeyde her med 
Aand i 41 Aar».^) Man maa ogsaa efter dette beundre 
den ganske mærkelige Visdom, hvormed Brun fra sit 29de 
Aar færdedes i denne Befolkning og vandt dens udelte Ag- 
telse, Kjærlighed og Beundring uden nogensinde ved uover- 
lagte Ytringer at støde den fra sig, hvor mange Fristelser 
der end kunde være for hans ikke ganske ringe Sands for 
det komiske. 



*) J. N. Brun til Professor Hersleb 12. Aug. 181 5. 
*) ibid. 

Jrierren fremkalder betydelige Mænd i sin Kirke, naar 
han har Brug for dem, og netop i Tider, da meget ligger 
nede i Kirken, finder vi gjerne enkelte Mænd, der rager 
højt op over det almindelige. Vi tør frit anvende dette paa 
Nordahl Brun, og om vi end maa sige, at Norge har ejet 
grundigere og indsigtsfuldere Bisper, saa har vi neppe havt 
nogen, der ved sin mægtige Veltalenhed og storslagne Per- 
sonlighed øvede en Magt og Indflydelse som han, og hvor 
han befandt sig paa kirkeligt Gebet, øvede han den ubetinget 
til det gode. Dem af Norges Bisper, der tilhører Historien, 
med hvilke han kan sammenlignes, erPontoppidan og 
Peder Hersleb. Ogsaa disse var Kampens Mænd, kaldede 
til Strid mod det gamle, den forældede System-Kristendom. i 
vor Kirke. Omstændighederne var dem gunstige. De hørte 
begge den nye Tid til, og store Ting fik de udrettet. Brun 
var sat til at holde det gamle oppe mod den indbrydende 
Nytids-Vantro. Det var en Kamp af et ganske andet Slags, 
og Tiden var ham ikke gunstig. Han havde ingen Støtte 
hos dens Mænd og blev af mange betragtet som antikveret 
med Balle. Ogsaa paa en anden Maade var han sat i en 
Vidnestilling. Under hans Episkopat — regnet fra 1797 — 
brød den pietistiske Menighedsbevægelse ved Hans Nielsen 
Hauge frem. Det er vel umuligt at sige, hvilke Retninger 
der af den kunde have udviklet sig, om ikke Kirkelæren 
havde havt sine trofaste Forsvarere i Landet. Haugianismen 
rev mange med sig, — mange til Velsignelse, men den 
manglede kirkeligt Syn. Det har været en Velsignelse, der 
visselig blev erkjendt af de seende, at vor Kirke med dens 



Digitized by 



Google 



Til Johan Nordahl Bruns Biografi. 20 

Skrøbeligheder i hine Dage havde Mænd, der stod som Vid- 
ner om, at Herrens Aand og Kraft endnu boede i den, og 
som kunde samle de spredte Skarer. Brun har havt for meget 
Syn paa det gode i Haugianismen og for smaa Tanker om 
den Magt, som heri udfoldede sig, til at han kunde se nogen 
Spire til Farer for Kirken deri, — men han tør dog være 
den, som ved sin Forkyndelse og sin Personlighed har 
bidraget mest til, at Kirken baade fik sin Velsignelse og 
undgik mulige Farer ved denne betydningsfulde Bevægelse i 
Menighederne. 

Biskop Brun har neppe havt noget historisk Blik, og de 
mange Vidnesbyrd, man har om hans Kundskaber i forskjellige 
Retninger, tyder ikke paa, at Historien har udgjort nogen 
større Del af hans i det hele ikke betydelige Læsning. 
Man kommer derfor let til at tænke sig, at han ikke har 
havt noget klart Syn paa den kirkelige Opvaagnen, som hos 
os — i Lighed med hele den protestantiske og Dele af den 
reformerte Kirke — fandt Sted i det i8 Aarhundrede. Det 
var tildels hans egen Tid. Han laa den saa nær, at han 
havde været ved Universitetet, endnu medens Pontoppidan 
var ilive, og han maatte pensjonere hans Enke lige op til 
1806 og maaske længere. Ligesom altid de kirkelige Bevæ- 
gelser kom til os fra Danmark, saa maatte der følgehg gaa 
en Tid hen, inden de naaede herop. Det kan saaledes ikke 
forundre os, at det først er længere frem i 18 Aarhundrede 
vi finder Ytringer af Bevægelsen i Christian VFs Dage her 
oppe i Norge væsentlig i de mange herrnhuttiske Prester, 
der virkede paa de forskjelligste Kanter af Landet. I størst 
Antal finder vi dem i Egnene omkring Kristianiafjorden — 
Johannes Green i Aker f 1777, Jens Hørbye sen. i 
Krogstad f 1783, Jens Hørbye jun. sammesteds f 1825, 
Kornelius Normann paa Kongsberg f 1797, Henrik 
Stoltenberg i Aas f 1805, Henrik Gerner f som af- 
skediget i Tønsberg 1786, Gerhard Seeberg, afsat i Tune 
179S, Hannibal Maaløe, pers. Kappellen i Raade 1800, 
Peder Nyborg Hesselberg i Drammen f 1804. I Smaa- 

lenene ttiærker man allerede i Christian VFs Dage Rørelser 
af Herrnhuttismen paa Mos ved Jens Rennord i hans første 
Kapellanaar, og denne Del af Landet synes længe at have 
håvt en særlig Tiltrækning for Mænd af denne Retning. Og- 
saa den bekjendte Johannes Siverud søgte fra Gj ent ofte 
1776 om Forflyttelse til denne Kant af Landet, men hans 
Forsøg paa at erholde Succession paa Vestby Sognekald 
mødte en haanlig Afvisning ved Biskop Schmidts Paategning 
(3die Januar 1777), hvori det heder: «Selv roser han sig 
af en kiendelig Velsignelse i sit Embede, endskjønt jeg med 
Sandhed kan bevidne, at hans methodus concionandi har 
været Anledning til Latter i Selskaber>. Længer vestover 
finder vi en Mand, der aabenbart er udgangen af denne Skole 
i Jakob Schavland (f som Sogneprest til Mandal *I788). 
Hans herrnhuttiske Retning maa vel — selv om vi ikke havde 
Ytringer af ham, som tyder derpaa —^) antages given, 
naar han kunde blive antagen som Kapellan hos Enevald 
Evald i Kjøbenhavns Wajsenhus, der i alle Fald i hans Tid 
var et Hoved-Tilholdssted for Mænd af denne Retning. Endnu 
længer vestover finder vi Søren Bugge (f i794)iVanse og 
og Farsund, ved hvis nidkjære Virken Herrnhuttismen havde 
vundet megen Indgang, ikke blot i hans egen Menighed, men 
som det synes, ogsaa i Nabobygderne^). 

Vi skal ikke nævne flere, og dette kan da ogsaa være 
nok til at vise, at den herrnhuttiske Prædiken og Livsretning,. ' 
der i forrige Aarhundrede i alt væsentligt faldt sammen med 
den pietistiske, imod dets Slutning var stærkt udbredt i 
Norge. Virkningerne havde paa mange Steder sat sig fast 
rundt om i Menighederne, hvor man holdt sig til de 
gamle Prester, mens man havde dem, og levede i Stilhed 
paa de gamle Bøger og de Brorsdnske Salmer, naar de var 
borte. Yngre Prester af den gamle Retning var ikke at vente, 
og Vanse Menighed blev alvorlig skuflet, da den ydede sin 
Medvirkning til gamle Søren Bugges Forflyttelse, for at den 

^) Mandals Kaldsbog. 

*) Ekstorms sandfærdige Hændelser 75.80. 

kunde faa nye og friske Kræfter i 'hans begavede Søn Peter 
Olivarius Bugge ^). Med alt dette vilde dog den gamle 
Aands- og Livsretning ikke dø, og det var ganske naturligt, 
at den tog ny Fart, da Hans Nielsen Hauge optraadte, 
og man lærte at søge i Menigheden de Kræfter, som ikke 
længer kunde ydes af Kirken. Vi skal her ikke indlade os 
nøjere paa Hauges Vækkelses-Historie, der under Navn af 
«Aandsdaab» vidtløftigen er behandlet af hans Biograf 2), heller 
ikke paa det Modsætningsforhold, hvori han vil have staaet 
til Presten Gerhard Seeberg, der var hans Sogneprest fra 
hans 8de til hans 24de Aar. Akterne i Seebergs Sager er 
forsvundne, men hans Brøde kan neppe have været saa stor, 
siden han fik Pensjon. Tradit ionen ved at nævne Stridig- 
heder med mægtige Mænd af Embeds- og Godsejerstanden i 
Menigheden, der ikke vilde finde sig i hans Kirketugt, og 
Historien leverer sikre Vidnesbyrd om, at hans Forstand har 
været rokket.. Han var gift med Margareta Schwane, 
Enke efter en Tolder Johan iCnoblauch. Med hende havde 
han en eneste Søn, der blev Løjtnant og Adjutant. Denne 
døde pludselig 31te Januar 1791 af et Slaganfald paa et Bal 
efter en Dands^). Man kan let tænke sig, hvilket Indtryk 
dette maatte gjøre paa Faderen, for hvem et Bal og et Hel- 
vede omtrent var det samme, og denne Famiije-Ulykke i 
Forbindelse med alle de Stridigheder, hvori Seeberg levede, 
har rimeligvis bidraget til at svække hans Forstand og gjort 
det umuligt for ham længer at forestaa Embedet. Er det 
efter 1791 — det var jo i en «modnere Alder» — at Hauge 
lærte at «indse Seebergs tiltagende Svagheder*)», saa kan 
dette være forklarligt nok, men kan ikke bruges som Bevis 
for, at Hauge har været upaavirket af sin Sogneprest. Det 
var i sit 8de Aar, at Hauge tænkte paa Selvmord, men netop 
i dette Aar kom Seeberg til Tune. Den Formodning, at en 



') Dr. Bang : H. N. Hauge og hans Samtid 167. 

2) Dr. A. C. Bang: H. N. Hauge 20. 

^) Seebergs Testamente Konf. '^s 179^ i Rigsarkivet. 

-») Bang: H. N. Hauge P. 19. 

saadan Paavirkning har fundet Sted i en langt højere Grad, end 
Hauge selv vidste og forstod^), kan blot vinde i Sandsynlig- 
hed ved Betragtningen af de kirkelige Forhold paa disse 
Kanter i den Tid, der ligger nærmest før hans Fremtræden. 
Vi tør ogsaa med disse for Øje vove at fremføre et Spørgs- 
maal, om man ikke har lagt for meget i Hauges Person, 
hvis Betydning naturligvis ingen kan falde paa at benegte, 

— et Spørgsmaal, om han ikke væsentlig er at betragte som 

— vi kan maaske kalde det — en kraftig Ytring, en stærk 
Opblussen af den forhaandenværende gamle Pietisme, der 
væsentlig i hermhuttisk Form endnu havde et Liv i vore 
Menigheder fra Kristian Vis Tid. Den Bevægelse, der i 
Jylland opstod samtidig med Haugianismen i Norge, antages 
uden Spørgsmaal for en Levning af hvad der dannede sig 
under denne Konge-), men hos os synes man stundom at 
have stirret sig blind paa Hauges Person, hvorved man er 
bleven blind for den historiske Baggrund og den historiske 
Sammenhæng, hvori hans Livsgjerning fremtræder. Det er 
vel mere i Formen end i Indholdet, at Haugianismen kan 
siges at fremtræde som noget nyt i vor Kirke. Den gamle 
Pietisme er baaren af Prester, men Tiden førte det med sig, 
at saadanne ikke længer kunde være dens Talsmænd. Den 
brød nu ud af Menighedens Skjød og fandt sine ivrige Tals- 
mænd i de omrejsende Bønder, og noget ganske væsentlig 
for den blev Dannelsen af et Samfund, der skulde strække 
sig over det hele Land, skarpt adskilt fra Verdens Børn. Et 
mægtigt Hjælpemiddel til at holde dette Samfund fast i Ad- 
skillelsen fandt man i de af Stenersen omtalte Ægteskabsstif- 
telser, hvorved man hindrede «verdslige» Forbindelser. Dette 
ikke uvigtige Moment i Haugianismens Udvikling, der skriver 
sig fra Hans Hauge selv, er ikke tilstrækkelig betonet af 
hans Biografi), medens det er bekjendt nok, at dette Væsen 



^) G. Kent: Berigtigelse af en kirkehist. Vildfarelse. Mgbl. ^s/n 1878. 
'-*) L. Kock: Kirkehist. saml. III. R., i B., 523. 
^) Dr. Bang: H. N. Hauge 416. 

blev drevet lige op til den nyeste Tid i Bergen, den By, hvor 
Samfundsformen kom til at træde mindst frem, medens den 
paa den anden Side under Hauges Kjøbmandsperiode maa 
siges at have været Samfundets egentlige Centrum. 

Der var ingen By i Norge, hvor den gamle Pietisme 
havde faaet saa stor Indgang gjennem Presteskabet som Bergen. 
Kristian den VI. havde havt sin Opmærksomhed særlig hen- 
vendt paa denne By, og allerede i hans Tid var 2 Prester 
sendt derhen, begge fulde af glødende Iver, den ene, Ole 
Tidemand, af den rent pietistiske, den anden, Jens Rennord 
af den herrnhuttiske Retning. Endnu en tredje var Bergen 
tiltænkt, men denne, Hans Mossin, kom ikke dertil før 
efter Kongens Død (1751). Mer end alle disse fik Bergen, 
da Erik Pont opp i dan blev beskikket til Stiftets Biskop 
og virkede som saadan fra 1747 til 1754, og en af de ædleste 
Personligheder, Pietismen har skjænket vor Kirke, fik Byen i 
Friederich Arentz, der 1760 blev Sogneprest til Nykirken 
og derpaa var Biskop fra 1762 til 1774. Bergen blev den 
By, der længst fik bære de pietistiske Traditioner, idet den 
sidste «Pontoppidaner», Johan Sebastian Cammermeyer, 
virkede her fra 1775 til 18.11 og levede her sine sidste Dage, 
til han 18 19 gik bort, efter^t saa meget var forandret i 
Norge. Af disse Mænd kom Ole Tidemand — som bekjendt 
— snart op i de uhyggeligste Stridigheder, hvori han tilfulde 
lagde sin utøjlede Ærgjærrighed for Dagen. De øvrige vil 
til alle Tider staa lysende blant vor Kirkes ærværdige 
Personligheder, og der kan ikke være Tvivl om, at deres 
nidkjære Gjerning har havt sin store Virkning. Om nogen 
Dannelse af pietistiske Kredse hører vi intet hos nogen af 
dem, og kun Jens Rennord samlede om sig et lidetBrødre- 
Samfund, der skal have bestaaet til 1784^), for hvilket han 
ganske opofrede sig og levede. Da Nordahl Brun kom til 
Bergen (1774), var de alle døde eller flyttede fra Byen und- 
tagen Stiftsprovst Dr. Hans Mossin, der synes væsentligst 



*) Dr. Bang: H. N. Hauge 155. 

at have ofret sig til Forfatter-Virksomheden. Fra hans Haand 
og hans Trykkeri udgik en Mangfoldighed af Skrifter af 
eksegetisk, homiletisk og utilistisk Indhold: Han er maaske 
den norske Kirkes frugtbareste Skribent siden Reformationen,. 
men hans Bøger har neppe overlevet- ham selv, hvor meget 
han end fulgte med Tiden og leverede Afhandlinger om Hus- 
flid, Agerdyrkning, Tugthusets Indretning,^ Brandsprøjter m. m. 
Da nu Nordahl Brun (1774) og Cammermeyer (1775) 
optraadte i samme Kirke, synes der efter alt, hvad man kaa 
finde af samtidige Efterretninger, ikke at have været nogen 
egentlig pietistisk Retning i Bergen. Det ligger nær at 
antage, at alt har bøjet sig for den store Prædikant, der 
allerede i sit 29de Aar maatte overstraale alt, hvad man hid- 
til havde hørt og kjendt i Byen. Selv taler Brun enkelte 
Gange om et «surmulende» Væsen, der engang var paa Moden,, 
men han omtaler det som noget, der ikke mere kj endes, og 
der er intet, som tyder paa, at han har etBlik for Pietismen 
som et kirkehistorisk Fænomen, som en nødvendig Reaktioa 
mod den gamle forstenede Orthodoksisme. Paa det Sted,, 
hvor man maaske mest skulde vente en Ytring af en saadan 
Erkjendelse, den Prædiken hvori han 2 S. efter Paaske 1793 ^) 
forkyndte Menigheden Mossin:: Død, findes ikke Spor deraf,. 
og i hans latinske Digt over Biskop Ole Irgens nævnes denne 
som en ivrig Bekjæmper af Ne o logien, men hans ligesaa 
ivrige Opposition mod Pietismen i hans Ungdom omtales 
ikke. At Brun har kjendt til de pietistiske Bevægelser i 
hans Barndom saav^lsom de pietistiske Prester, der havde 
virket før ham i Bergen, er en given Sag, men der er intet, 
som tyder paa, at han, der var. saa vidt forskjellig fra dem, 
nogensinde har kjendt sig selv i nogen virkelig Disharmoni 
med dem. Har der været «opvakte» i de bergenske Menig- 
heder — og nogle faa af den herrnhutiske Retning var der 
i alle Fald — saa har disse i Brun aldrig kunnet se nogen 
Modstander, om han end dannede en Modsætning til deres 



^) J. N. Brun: heUige Taler. 

Maade at leve paa. Han har heller ikke i dem eller i Menig- 
heden i det hele søgt nogen Støtte. Dertil var han en alt- 
for stor Autokrat. Han søgte sin Støtte i Guds Ord alene 
og vandt snart alle for sig ved sin henrivende Veltalenhed og 
den enfoldige og kraftige Forkyndelse af det rene Evangelium. 
Alt tyder hen paa, at Brun kun har kjendt Pietismen 
som en surmulende Mode, der som andre Moder var fortrængt 
af et sundere Væsen, og at han har været ubekjendt med 
den som en Retning inden Kirken, der ved sin Subjektivisme 
kunde blive farlig for den lutherske Orthodoksi og lede 
over i Neologi eller Sektvæsen. Hvad han end har læst, saa 
har det neppe været de polemiske Skrifter fra hine Dage, og 
som den, der havde en Skræk for alt, som bar Præg af Kjed- 
sommelighed, har han vel heller tyet til Luther og Jesper 
Brochmand end til Francke og Pontoppidan, naar han søgte 
Næring for sin Sjæl ved Prædiken-Læsning. Hans Salmedigt- 
ning minder ogsaa meget mere om Kingo end om Brorson. 
Det har saaledes neppe faldt ham ind, at det var en Ret- 
ning, der engang havde været en Magt i vor Kirke, der nu 
atter brød frem i de enfoldige Bondeprædikanter, for hvis 
Liv, Gjerning og Fromhed han nærede den største Agtelse. 
Brun holdt meget af den Bog, der paa en Maade blev Haugia- 
nernes Symbol, Pontoppidans Forklaring, men han var ikke 
bange for at paapege formentlige Skjævheder i den ^), og han 
vilde som Biskop neppe have taalt, at pietistiske Ejendomme- 
Hgheder ophøjedes til Trosartikler, om det var kommet fra 
nogen af hans Prester. Men hos de haugianske Bønder kunde 
han ikke se andet end en kristelig Iver fra Livets Renhed og 
Sandhed, og naar der blandede sig Elementer i denne Iver, 
som han fra sit Standpunkt ikke kunde godkjende, saa har 
han neppe anset det som andet end en Mangel paaKlarhed, 
der hos Bønder var tilgivelig. At Haugianismen ved at be- 
fordre Lægprædikenen kunde faa en aggressiv Karakter, har 
neppe faldt ham ind. Han har visselig i det hele Væsen 



') D. Thrap i theol. Tidsskr. f. s. luth. Kirk. i Norge IX., 456. 

kun set en udvidet Husandagt, noget godt, der neppe kunde 
blive farligt for Kirken. Spørgsmaalet om mulig fremtrædende 
farlige demokratiske Retninger i Kirken stillede sig neppe 
frem for hans Sjæl, uagtet den politiske Demokratisme netop 
i denne Tid var fremtraadt i sin grueligste Skikkelse. Hvor 
folkelig han end var, blev han dog hele sit Liv ganske frem- 
med for al Demokratisme. Paa det kirkelige Gebet vilde 
den i ham have fundet den kraftigste Modstander, om han 
havde anet nogen Spire til den i Haugianismen. Som en 
Ytring af Gudsfrygt i Almuens Kredse har den været ham 
velkommen, — ikke mindst da den mødte ham paa Vos, 
hvor han i Peter Hount havde en af Stiftets faa rationali- 
stiske Prester. Betragtet som en produktiv Retning inden Kir- 
ken har han overset den eller endog ringeagtet den. Hauges Skrif- 
ter omtaler han aldrig uden som «Inconseqvenser», hvilket hos 
ham er ensbetydende med løst Snak, og hans Bøger, der indrøm- 
mes at gaa ud paa «Poenitense, Omvendelse og str-æng Al- 
vorlighed i Sæder», karakteriserer han som «højst elendige 
og usammenhængende*)». Historien har gjort denne Dom 
til sin, og det skal neppe lykkes den velvilligste Kritik at 
drage dem frem for Lyset paany. Den store Udbredelse, de 
i sin Tid fandt, beviser heller intet herimod, thi det er med 
de pietistiske Skrifter, som med de vidtgaaende politiske : de 
kjøbes i Mængde for det Navns Skyld, der staar paa Titel- 
bladet. I 1860 Aarene udkom en Samling af Salmer*), som 
Kritiken af gode Grunde lod ligge, og den blev udbredt i 
18000 Eksemplarer, men den kj endes ikke mere i 1880 
Aarene. 

Der er efter dette ingen Tvivl om, at Biskop Brun har 
havt klart Syn for, at «Kjærnen i Vækkelsen var af ægte 
kristelig Gehalt^)», men der kan være Spørgsmaal, om hans 
Optræden imod den var bleven en anden, om han ikke straks 



1) Theol. Tidsskr. f. d. luth. Kirke i Norge IX, 494. 
^) R. Rolland: Varsler om Dommedag. 
®) Dr. Bang: H. N. Hauge 153. 

havde set dette. Sagen maatte staa anderledes for de Dages 
Prester, end lignende Fænomener i nyere Tider har stillet sig 
for deres Efterfølgere. Hauges Biograf karakteriserer Biskop 
Bruns Optræden imod ham og hans Venner som «fornem»^), 
og dette er vistnok rigtigt, men maa gives en videre Ud- 
strækning, thi det er betegnende for denne «Bondepatrons» 
Forhold ligeoverfor Bønder i det hele. Det var et Patronat, 
Biskopen gjerne vilde være sig bekjendt, men det betog ham 
aldrig noget af hans Værdighed, og det ophørte i samme 
Øjeblik, den tilsvarende Underkastelse veg for en mere selv- 
bevidst Holdning. Man vilde maaske ogsaa komme til at 
fælde en lemfældigere Dom over mange af Datidens Prester, 
naar man tog Tidens Forhold lidt nærmere i Øjesyn. Det 
var jo Standsforskjellens gyldne Tid. Den havde neppe været 
synderlig heldig for Presternes Dannelse. Universitetet gav 
dem lidet, og i Kjøbenhavn var det højere Selskabsliv af 
Standshensyn utilgjængeligt for dem, men Standsforskjellen, 
hvorunder de selv havde maattet lide, lærte de vel atkjende, 
og de tog Bevidstheden om den med til sine Menigheder. Der 
tør have været mange «Bondepatroner» iblant dem, og om 
det «patriarkalske» Forhold i denne Tid er der talt mangt 
et Ord, men der var vel yderst faa, der havde havt Adgang 
til at lære den Visdom, hvormed de burde optræde lige- 
overfor mere selvbevidste Ytringer inden Menigheden. Naar 
saa tilmed en og anden Skjævhed ledsagede den ægte kriste- 
lige Kjærne, kunde selv de bedste iblant dem fristes til en 
Optræden, der ikke maa bedømmes fra vor Tids Standpunkt. 
Biskopen, der hverken manglede Dannelse eller Visdom, og 
som stod i en fjernere Betragter- Stilling end Presterne, vilde 
med en ganske anden Rolighed end disse kunne have set 
Tingene an, selv om han ikke fra først af havde fundet det 
Standpunkt, som unegtelig var det rette. Han forandrede 
det heller ikke, om han end ses at have forandret sin Opfat- 
ning af Haugianernes Væsen. I Begyndelsen betragtede han 



1) ibid. 

dem som gudfrygtige Bønder, der af al Magt maatte forsva- 
res, naar man vilde hidse den verdslige Øvrighed paa dem. 
Da det led mod Slutningen af Hauges Virksomhed før hans 
Fængsling, bruger han selv Betegnelsen «Sværmeri» og 
«Sværmere» om dem, vel neppe dog om alt, hvad Haugia- 
nismen havde frembudt for ham til Bedømmelse. Denne Be- 
tegnelse brugtes vel ofte i hin Tid af mange, der hverken 
forstod eller billigede Bevægelsen^), men der er ingen Tvivl 
om, at Biskop Brun forstod baade hvad der var kristeligt, 
og hvad der var skjævt i den. Kunde han saaledes gaa med 
paa at tale om «Sværmeri», maatte han protestere, naar 
man kaldte Haugianerne en «Sekt». «Det omskrevne 
Sværmeri» — skriver han ^) — «maa vi vel begegne efter Gama- 
liels Maxime. Saa længe deres Løsen er Poenitense og Af- 
hold, tør vi vel ikke kalde dem en Sect, thi dette var og 
den store Døbers Text. Paa Inspiration har jeg ikke hørt 
dem gjøre Paastand, men vel paa Rørelse af Guds Aand, og 
den nægte vi og ikke». Senere skriver han til en af Stiftets 
dygtigste og af ham mest yndede Prester, der havde bedet 

om Raad ligeoverfor en haugianiserende Skoleholder : » 

Sværmeriet i Bergen døde bort af sig selv, fordi jeg ikke 
lod mig forlede til at tåge nogen varm Deel derimod. Jeg 
siger med Paulus: Christus prædikes dog alligevel allevegne 
enten paa Skrømt eller i Sandhed. Men disse prædike In- 

conseqvenser O dem har Jeg mere end een Gang 

hørt af ordineret Mand og skjænker ham heller dem end 

Paradoxer. For Resten gjør med denne Ting 

eller Ytring som Gamaliel. Saa har deres Ven gjort*)». Be- 
tegnende for Biskop Bruns Betragtning af Haugianismen er 
ogsaa en anden Ytring i det første af de her citerede Breve : 
«De ere rigtignok ligesaa elendige Theo loger, som en Bonde, 
der har læst Loven, er Jurist. Men om han af Loven ofte 
tager qvid pro qvo, kan man dog ikke kalde ham Rebeller». 

^) F. J. Becc: Raad og Advarsel mod Sværmerie, Thjm. 1802. 

2) J. N. Brun til Provst Christie 19. Marts 1803. 

^) J. N. Brun til Gabriel Heiberg, res. Kap. til Lindaas 3. Decbr. 1803. 

Her synes at være mer end nok til at bevise, at Brun 
betragtede Haugianerne med en vis «Fornemhed», hvad enten 
■det er Biskopen eller Theologen, der træder frem hos ham. 
Ingen har heller tænkt sig, at han, uagtet Kristendommens 
varmeste Talsmand i vort Land, egentlig skulde have været 
tilbøjelig til at fremhjælpe Haugianismen som saadan, — end 
sige at han skulde have sluttet sig til den og i dens Kredse 
søgt»en Opbyggelse, som for ham ikke der kunde være at 
finde. En Kritik over Biskop Bruns Forhold fra dette Syns- 
punkt har ingensomhelst historisk Berettigelse, og den vil 
ikke i mindste Maade forringe den Beundring, hvormed Kir- 
ken i den efterfølgende Tid maa betragte hans Optræden i — 
maaske — den vanskeligste Sag, der mødte ham under hans 
Episkopat. Han lod Bevægelsen gaa sin Gang, gav sine 
Prester vise Raad og holdt den verdslige Øvrighed borte fra 
den. Han saa straks, hvad der var at gjøre og lod sig ikke 
rokke, om end hans Bedømmelse af Bevægelsen blev en anden, 
og maa vor Kirke taknemmelig erkjende dette, saa maa den' 
visseHg ikke mindre takke for den faste kirkelige Optræden, 
■der maaske mer end noget andet bidrog til, at Haugianismen 
blev hvad den blev, og ikke hvad den kunde være bleven. 

III. 

XlJiskop Brun var alt andet end Politiker, men som Fædre-^ 
landsven har han faaet et Navn og er som. saadan mere 
kjendt end de fleste af de betydningsfulde Mænd, Norge ejede 
i Aarhundredets Begyndelse. Der er jo heller ingen Tvivl 
om, at han aldrig vilde have kunnet trives udenfor sit Lands. 
Grændser, at han med glødende Varme elskede sit Folk og 
vilde dets Vfel, men han indtog ikke destomindre en Sær- 
stilling den længste Tid af sit Liv, og fra de patriotiske Ud- 
brud og Foretagender, som betegnede det i8de Aarhundredes. 
■ sidste 30 Aar, holdt han sig tilbage, Henrik Wergeland gjør 
ham til et Slags Profet, der i Aanden skuer Norges Friheds 
og Selvstændigheds Vaar, men han maa jo rigtignok tilføje,. 
at «hans Ord ikke bekræftes af hans senere Liv, der er fuldt 
af Sangoffere til det bestaaende». *) Der kan dog vel nu 
neppe være Tvivl om, at Digteren har benyttet hans Ord i 
en ganske anden Betydning, end de nogensinde havde for 
ham, der udtalte dem. En anden Poet^) har i den sidste 
Tid gjort ham til en Oppositionsmand med et Anstrøg af 
det revolutionære, hvilket blot kan noteres som et af de 
groveste Forsøg paa en historisk Personligheds Forvandling. 
Brun opholdt sig 5 Gange i Kjøbenhavn, — 1763, da han 
blev Student, 1767, da han blev Kandidat, 1771 — 72, da han 
fulgte Gunnerus, optraadte som Tragedieskriver og fik Preste- 
kald, 1 79 1, da han søgte Ventebrev paa Bergens Stiftsprovsti 
og maaske noget mere, samt endelig ved Ordinationen 1804. 



*) Wergelands saml. Skrifter ved H. Lassen IX p. 32 — 33. 
^) Kristofer Janson : Vore Bedsteforældre. 



Digitized by 



Google 



Til Johan Nordahl Bruns Biografi. ai 

Hans Ophold i Kjøbenhavn 1771 og 1791 har været af stor 
Betydning for hans udvortes Stilling i Livet, men maaske 
ikke mindre for hans Opfatning af Fædrelandets Forhold. 
1870 var han Sekretær og Bibliothekar i det throndhjemske 
Videnskabsselskab og skrev sit Lykønskningsdigt til Gunnerus, 
«Naturens Navnedag», ved Biskopens Hjemkomst fra Nord- 
landene. Det følgende Aar blev Gunnerus kaldt til Kjøben- 
havn, og Brun fulgte med som hans Sekretær. De an- 
kom i Oktober 1771. Det viste sig snart, at Brun var ubru- 
gelig, da han ikke var det tyske Sprog mægtig, og han 
maatte vige Pladsen for J. H. Tauber. At Brun allerede nu 
i sit 26de Aar var en fremadstræbende Aand, der higede 
efter at udmærke sig, er vel Ugesaa sikkert, som at han 
haabede at naa et Maal ved Gunnerus's kraftige Bistand. Og 
saa — mødte han den første og maaske eneste store Skuf- 
felse i sit Liv. Han saa sig tilbagestødt af Magthaverne og 
erklæret ubrugelig i et fædrelandsk Anliggende, fordi han 
ikke kunde det tyske Sprog 1 — Og dette faldt i en Tid af 
«en til lys Lue frembrudt og længe dulgt Varme af Patrio- 
tisme hos den norske Nation især, der saa ud til at vorde 
en fortærende Ildebrand». *) Man maa ved denne Bemærk- 
ning neppe lægge for megen Vegt paa Ordene om Patrio- 
tisme og norsk Særfølelse, da Tauber skrev disse Ord 33 
Aar efter Begivenhederne, og han havde da i en Aarrække 
ført et aldeles indesluttet Liv, bunden til sit Katheder og 
sine Bøger, ligesom han allerede da maa være begyndt at 
sløves.*) Af andre Forfattere*) ved man meget om den al- 
mindelige Forbitrelse, der paa denne Tid havde grebet 
Gemytterne, og at denne .maatte blive mægtig hos en ung 
Ærgjærrighed som Nordahl Brun, der ogsaa personlig havde 
faaet lide ved de forhadte Magthaveres Færd, er forstaaeligt. 



*) J. H. Tauber til Nyerup 18. Ok^br. 1804. (L. Daae: Breve til Nyerup 
p. 74 kfr. N. Wergeland: Mnemosyne 7 og H, Wergelands saml. 
Skrifter ved H. Lassen IX p. 30—31). 

») Provst D. P. Smiths Optegnelser. Kirkehist. Saml. III R, 4 B. 4. H. 

*) Mynster, Meddelelser om mit Levnet p. 33. 

Af denne forbitrede Stemning er Bruns berømte Sang «For 
Norge Kjæmpers Fødeland» fremgaaet som en Drikke- 
vise i et Juleselskab. «Den vrede Liwagts Vaabenbrag» fandt 
Sted Julaften 1771, og «Lænker, Baand og Tvang», de ene- 
ste, som man kjendte til, var brudt 17. Januar 1772. I disse 
3 Uger er Sangen bleven til. Brun boede da i Badstustræde 
No. 83 hos Guldsmed Thomas Westrup sammen med Niels 
Treschow, der efter Brun fik Joh. Vibe til Kontubernal. ^) 
Han tilbragte her efter Treschows Meddelelser Tiden med at 
studere Voltaires Tragedier,^) og efter det Selskab, hvori 
han færdedes, er det en rimelig Antagelse, at Normændenes 
Sammenkomster hos Mad. Juell allerede var begyndte, og at 
Sangen er improviseret ved en saadan Lejlighed. Henrik 
Wergeland fortæller — uden at opgive nogen Hjemmel — 
at han kun med Nød lindgik Kastellet, da Visen blev be- 
kjendt. Det kan være rimeligt nok, hvis den kom til Stru- 
ensees Kundskab, hvilket dog ikke er meget sandsynligt. 
Derimod har det megen Sandsynlighed for sig, at Guldberg 
har vidst om den. Han var paa denne Tid i fuldt Arbejde 
med^at forberede Hof-Revolutionen 17. Jan. 1772, og da han 
var godt betjent, kan han neppe have været ubekjendt med 
nogen fremtrædende Ytring af Folkestemningen. Guldberg, 
Manden, der ikke vilde erkjende nogen Forskjel mellém Dansk 
og Norsk, blev — som bekjendt — Bruns store Velynder og 
Befordrer, og Brun kaldte ham selv «vor store Guldberg».^) 
Intet har været fjernere fra begge disse Mænds Tanker end, 
at Sangen skulde være et Udtryk for norsk Særfølelse i For- 
hold til Danmark og den dansk-norske Regjering. Den fik 
imidlertid sin Historie og kunde nær have kommet til at 
gjøre sin Forfatter megen Skade. Det er maaske blot et 
Tilfælde, men det ser i saa Fald ud som en Tanke, naar den 
berømte Sang blev dragen frem for Offentligheden 1784, 



^) Levin: Wessels Skrifter, Indledningen. 

*) Conradine Dunker: Gamle Dage 24. 

^) J. N. Brun: Gammelt og Nyt om Biskop Brun 24. 

idet den blev trykt i Kristianssand og maaske tillige i Thrond- 
hjem, hvor den i alle Fald var kjendt. ^) Til Kristianssand 
kan den være bragt af Rektor Søren Monrad, der maa have 
kjendt den fra det norske Selskab. Han blev ansat som 
Rektor 1779, og det er ikke urimeligt, at han har ført den 
ind i Selskaberne, hvor dengang en Sang over Bordet hørte 
til. Og saa blev den trykt 1784, hvilket Aars 14. April — 
som bekjendt — blev Guldbergs politiske Bane og Afka- 
stelsen af de «Lænker og Baand», som han og Juliane Marie 
havde bragt adskillige til at sukke under. Det ligger nær 
at tænke, at Sangen er trykt som en Frihedssang i den rene- 
ste Naivitet af en eller anden Kristianssands-Borger, der ikke 
vidste hvad han gjorde og ikke havde Anelse om Betydningen 
af Sangens stærke Udtryk. Man har fundet den brugbar som 
Udtryk for Glæden- over en poHtisk Begivenhed, der for 
mange maatte staa som en Befrielse. At nogen skulde have 
trykt Sangen af Ondskab for at berede dens Forfatter Van- 
skeligheder, nu da han ikke mere havde sin store Velynder, 
tør man dog ikke antage, om end Brun ganske vist har havt 
sine Modstandere. Han kom ved denne ubetimelige Offent- 
liggjørelse* i en meget ubehagelig Stilling, der let kunde ble- 
ven ham farlig. Naar man ikke kjendte Sangens Tilblivelses- 
Historie, og den nu, da ingen «Lænker og Baand og Tvang» 
var at bryde, kom frem med sine djærve, stridbare Udtryk, 
maatte den tåge sig ud som en i «egentlig Forstand rebelsk 
Vise», og gode gongens Mænd som Generalløjtnant Krogh*) 
i Trondhjem kunde intet bedre gjøre end i Stilhed at under- 
trykke den. En Undersøgelse kunde have havt de ubehage- 
ligste Følger for Forfatteren, der nu ikke vilde kunne høres 
med den Undskyldning, at hans Ord var rettede mod den 
Mand, der drog den unge regjerende Fyrstes ulykkelige Moder 
med i sit Fald. Brun fandt sin Frelser i en Mand, der baade 
før og efter denne Begivenhed var hans ivrigste Modstander, 



*) L. Daae: Af J. Btilows Papirer 175 ff. 
*) L. Daae: Af J. Btilows Papirer 176. 



Digrtized by 



Google 



44 Til Johan Nordahl Bruns Biografi. 

Professor Laurids Smith, da Rektor i Throndhjem. Det 
er ham, som i et Brev til Joh. v. Biilow af 9. April 1785^) 
betegner Sangen som «en i egentlig Forstand rebelsk Vise», 
uagtet han tydelig nok antyder, at han kjender Forfatteren 
og Sangens Oprindelse «som en værdig Frugt af et vist Svire- 
selskab». Det er ikke godt at kaste Skygge paa en Mands 
Minde, der er agtet i hans Fædreland, men naar man ser, at 
Smith kjender dette, og man ved, at han blev Student i det 
Aar Sangen blev skreven, er det vanskeligt at tro, at han 
skulde være ubekjendt med dens Anledning og dens virkelige 
Betydning. Maaske har han fundet det klogt at tie dermed, 
klogt at dele den almindelige Erkjendelse af Sangens — for- 
mentlig — oprørske Karakter samt at anbefale Sagens Ned- 
dyssen, uden at der blev spurgt videre efter Forfatteren. 
Denne har imidlertid befundet sig i en meget ubehagelig Stil- 
ling, da det neppe er tænkeligt, at han kan have været uvi- 
dende om hvad der foregik. Det var paa denne Tid Peter 
Andreas Heiberg var i Bergen, og det er ikke urimeligt, 
at det var for at fordrive de mindre behagelige Tanker om 
Afbrydelse af en forventet glimrende Fremtidsbane, at Brun 
i disse Aar deltog overmaade meget i Selskabeligh^den. Det 
var imidlertid ikke blot Professor Smith, der ved et klogt 
Raad hjalp Brun ud af den første Klemme, hvori han var 
kommen. Hans egen Klogskab kom ham maaske endnu mere 
til Hjælp. Han satte sig til at digte Salmer, og 
skjønt de efter hans egne Ord maa være bleyne til i forholds- 
vis kort Tid, er de alt andet end Hastverksarbejde. Det er 
neppe tilfældigt, at den lille herlige Samling «evangeliske 
Sange» udkom Aaret efter den Storm, der var vakt ved den 
«rebelske Vise», og neppe heller at han indledede Fortalen 
med de noget tvetydige Ord : «Man har sat mit Navn under 
Sange, jeg ikke har forfattet. Jeg har forfattet nogle, som 
forlængst ere mig modbydelige. Jeg har ingen Selskabs-Sang 
forfattet, som jeg ønskede ved Trykken bekjendtgjort». Be- 



*) ibid 174 

negtet Forfatterskabet til den «rebelske Vise» har han ikke 
her, men han har tydelig nok erklæret den for at være ham 
«modbydelig», og hvis nogen var i Tvivl om ham som For- 
fatter, gav han ham Adgang til at blive deri. Brun har uden 
Tvivl været paa den rette Vej, naar han har tænkt: den, der 
kan skrive saadanne Salmer, kan ikke mistænkes for at skrive 
«rebelske Viser». 

Selv om Brun ikke havde været den «Erke Loyalist», 
han var, selv om det ikke havde været ham om at gjøre, at 
staa paa en god Fod med de styrende — hvad det altid 
var fra 1772 — maatte denne Begivenhed have gjort ham for- 
sigtig og lidet tilbøjelig til for Fremtiden at optræde som 
Talsmand for sit Fødelands Krav, hvad enten de var beret- 
tigede eller omtvistede. Har han kjendt til, at der var dem, 
der gav nøje Agt paa hans Bevægelser og altid var rede til 
at finde Oprørsaanden udpræget i ham, bliver dette saa meget 
mindre paafaldende. Det kan saaledes ikke forundre, naar 
han ikke var med i Raabene paa et norsk Universitet, der 
atter begyndte at lyde 1785, netop i hans farlige Aar, da 
velvillige Aander let kunde bringe den «rebelske Vise» i For- 
bindelse med de udtalte Krav. Den tredje Universitets-Raab- 
Periode indtraf 1788 ved Kronprindsens Rejse til Norge, mén 
Brun blev fremdeles taus, skjønt Røsterne var mange. Man 
kunde endog falde paa, at han midt under den patriotiske 
Raaben fandt sig beføjet til ved et literært-politisk Arbejde 
at stille sig udenfor de raabendes Skare^ da han netop i 
dette Aar skrev sin Prisafhandling : «Fornuftig Kjærlig- 
hed til Fædrelandet ». Hvis man ikke kjendte Forfat- 
teren og hans oven anførte Fortælling om dert gudbrands- 
dalske Bonde, ^) skulde man vanskelig af dette Arbejde kunne 
se, at det var forfattet af en Normand. Der er ikke et Ord 
i den abstrakte Udvikling, uden at enhver Dansker kunde 
underskrive det. Om denne Af handling har havt nogen Virk- 
ning til Bruns Fordel, er ikke godt at vide. Den kan imid- 



S. 23. 

lertid ikke have skadet ham i en Tid, da det var farligt at 
være en fremadstræbende Normand. Gustav IIFs Stemplinger 
er bekjendte^). De begyndte snart efter Krigen 1788, og det 
et sikkert nok, at Regjeringen betragtede adskillige fremra- 
gende Normænd med Mistillid. Der tør have været flere, 
som har benyttet Lejligheden til at stille Brun i et uheldigt 
Lys i denne Tid, om end ikke andre er bekj endte med hans 
gamle Modstander Professor Lau r ids Smith, men denne 
gjorde hvad han kunde. Da han var residerende Kapellan 
ved Holmens Kirke (1789 — 92), blev Biskop Irgens i Bergen 
meget syg. Det har muligens været hans begyndende Blind- 
hed, der har aabnet Udsigten til Bispestolens Ledighed, og 
man fejler neppe ved at antage 1791 som det betydningsfulde 
Aar. Brun vilde dette Aar endelig til Kjøbenhavn «i et for 
ham selv og hans Familie vigtigt Anliggende», og naar den 
gamle Biskop lagde ham Hindringer ivejen, tør det have 
havt sin Grund i hans Frygt for at staa alene med den ud- 
levede Stiftsprovst Hans Mos sin, af hvem ingen Hjælp i 
paakommende Fald var at vente. Brun rejste — angivelig — 
for et søge Succession paa Stiftsprovstiet. Han opnaaede 
den ikke, men maatte lade sig nøje med et Cancelli-Brev med 
Løfte om Embedet. Man tager neppe fejl i den Antagelse^ 
at han i Virkeligheden allerede nu tog Sigte paa Bispestblen. 
Han blev temmelig længe i Kjøbenhavn og prædikede Kristi 
Himmelfartsdag og 2 Trin. med stort Tilløb. Efter den 
Lykke, han her gjorde, vilde det neppe have nyttet, om 
nogen havde forsøgt at sværte ham. Professor Smiths vidt- 
løftige Brev^) (uden Dato) til Biilow, hvori han anbefaler sig 
til Bergens -^ formentlig, — snart ledige Bispestol, og hvori 
han grundigen sværter Brun, maa saaledes være fra en tid- 
ligere Tid. Han opregner her sine formentlige Konkurren- 
ter, Stiftsprovst Dr. C. F. Hagerup i Throndhjem, Nordahl 



*) Se bl. a. L. Daae: af Btllows Papirer 38, 39, 46, 48, 51, 52, 55, 73, 78, 

81 o. fl. St 
^ L. Daae : af J. v. Biilows Papirer 230 ff. 

Brun og Professor Peder Hansen (siden Biskop i Kristians- 
sand). Om Brun skriver han til den Mand, der stod Regen- 
.ten nærmest: «Nordahl Brun haver hverken Lærdom eller 
Embedsfortjenester til at blive Biskop, men vil maaske finde 
Understøttelse. Den Dag, Kongen kalder ham til 
Biskop i Norge, erklærer han, at han vil ære og 
belønne hver den, som styrker og udbreder Op- 

rørsaanden blandt Nordmændene. — 

Naar den første (Hagerup) skadede ved Uvirksomhed, saa 
vilde den anden, i Tilfælde, blive des virksommere 
til Fortræd». At Brun har kjendt til Gustav IIPs Stemp- 
linger er vel højst sandsynligt, og har han nu tillige anet, at 
man gjorde ham mistænkt paa højeste Steder, saa har han i 
Sandhed havt Grund til at rejse ned og vise hvad han var, 
selv pm ikke et for ham højst vigtigt Fremtidsspørgsmaal 
ogsaa ved samme Lejlighed skulde løses. Sikkert er det, at 
han vendte tilbage fuld af glødende Nationalfølelse, der i hans 
paa Rejsen førte Dagbog ^) tager sig stærkt ud som Svenske- 
had, og det er ikke Normanden, der bærer disse stærke Ud- 
talelser frem, men Kongens trofaste Mand og Undersaat. 
En Tysker Lenz, der 1791 rejste i Sverige, og hvis Dagbog er 
indført i Wielands «norddeutscher Merkur», siger at «de fleste 
Danske og Svenske bære et dødeligt Had til hinanden, og at deres 
trykte Børneskrifter og Skolebøger prædike indbyrdes Natio- 
nalhad». Sander optræder imod denne Paastand i et Brev 
til Saltzmann,^) men Paastanden kan neppe slaaes til Jorden 
med en simpel Protest. Guldbergs anti-svenske Politik slog 
dybe Rødder, • og Krigen 1788, der var saa vel skikket til at 
opirre Svenskerne, laa ikke langt borte. Vi tør nok, naar 
alt samles, vove den Paastand, at det var fra Kjøbenhavns- 
rejsen 1791 , at Nordahl Brun bragte hjem det glødende 
Svenskehad, der blev en saa væsentlig Faktor i hans Op- 
træden paa et Tidspunkt, da hans Indflydclse ogsaa i politisk 
Henseende var overordentlig stor. Imidlertid skinner det 

*) Findes i Bergens off. Bibliothek. 

*) J. Neumann: Danskes Reiseiagttagelser I. 

igjennem, at det var ham meget om at gjøre at udslette en- 
hver Mistanke. 1790 skrev han Skuespillet «Endres og 
Sigrids Bryllup», der udkom i Kjøbenhavn 1791. Han finder 
her Lejlighed til at besynge Danmarks og N6rges Forening 
i Slutningskoret : 

«Vi gamle og unge 

'< eenstemmigen sjunge 

«og Danmark tillige 

«med Norrig skal sige 

«hvad Himlen og alle tillader 

«Eet Hjerte I Een Konge! Een Fader 1» 

Yderligere Vidnesbyrd om, hvorledes han i denne Tid lagde 
for Dagen sin Iver for at vise sig som en god Kongens 
Mand, finder vi i hans «mindre Digte» (1791), hvori naturlig- 
ligvis ikke den «rebelske Vise» er med, og i Skuespillet «Repu- 
bliken paa Øen» (1793). Det synes at have været ham meget 
om at gjøre baade paa aktiv og passiv Maade at vise sin loyale 
Fastholden ved den bestaaende Forening, og man finder ham 
derfor atter taus ved det 4de Stormløb i Universitetssagen 
1795, da Raabene blev mange flere og meget stærkere end 
tidligere. • Ingen, der kjender det mindste til den djaérve 
Normand, kan tvivle om, at han altid talte og handlede ud 
af sin fuldeste Overbevisning, men det synes heller ikke tvivl- 
somt, at enhver specifisk norsk Tendens i Betydningen anti- 
dansk var aldeles fremmed for hans Fædrelandskjærlighed 
hele hans Liv igjennem. Det er ogsaa betegnende, at medens 
Friheds- og Selvstændighedstanken saa snart skaffede sig Luft 
i Norge gjennem Skrifterne om Oprettelsen af et norsk Univer- 
sitet, bidrog Brun ved sit Navn og sine Artikler til Opretholdelsen 
af det reaktionære Blad «Folkevennen». Dette blev fra 21. Marts 
1794 til 10. April 1795 udgivet af en Tydsker Steineck, der 
havde været Militær og derpaa Privatlærer i Kjøbenhavn. 
Bladet indeholdt heftige Artikler mod Demokratisme og 
Trykkefrihed med grove Udfald mod Peter Andreas Hei- 

berg.*) Det fandt megen Indgang i de aristokratiske Kredse, 
og Brun har visselig ikke skadet sig selv eller formørket sine 
Udsigter til Bispestolen ved at skrive i det. At han, der gik 
som den store Auktoritet i sin By, har gjort alt for at styrke 
Borgerne i den loyale Tænkemaade, der var hans egen, kan 
man vide. Hans Prædikensamling (1797) bærer Vidnesbyrd 
i Mængde herom, og det siger sig selv, at med de revolu- 
tionære Tider maatte politiske Tanker ikke sjelden finde sine 
Udtryk i dem. Den Retning, hvori de gik, faar man allerede 
vide i en særskilt udgiven Prædiken paa 15 Trin 1790, hvori 

det heder: « — Vi ere maaske for vel vante til 

at leve under det milde Scepter, for at kunne skjønne nok 
paa vor Lyksalighed. Vi skulde prøve at være der, hvor 
Grundlove hvert Øieblik ophæves, hvor ædle Mænds Ære og 
Liv blive Offere for den Herskendes Indfald, hvor Rigets 

Marv sættes paa Sværdets Od. — Under saa- 

dant Regimente skulde vi forsøge nogenTid at 
leve, for at lære hvad det er at nyde disse tre 
uskatterlige Herligheder: Fred, Frihed og Ret». 

Det viser sig saaledes tidlig, at man tager grundig fejl, 
naar man i Nordahl Brun ser en Forløber for Norges Fri- 
heds-Mænd, som de optraadte i og efter 18 14. Fandt 
han ikke, at vi havde for megen Frihed, saa fandt han i alle 
Fald slet ikke, at vi havde for lidet deraf under Foreningen 
med Danmark. Det ses imidlertid, at han allerede da, baade 
før og efter Trykkefriheds-Forordningen af 27 Septbr. 1799, 
fandt Friheden altfor stor i begge Lande, og han fik jo forme- 
lig et Navn som Fiende af «Skrivefriheden». Det vil være 
let at paavise, at han i dette Stykke aldrig blev en anden, 
og at det ingenlunde var Friheds-Tanker, han arbejdede ind 
i den Befolkning, der saa fuldstændig lod sig lede af ham i 
vor konstitutionelle Forfatnings Fødselsaar. 

Det er neppe for meget at sige, at saadanne Tanker i 
Almindelighed var fremmede for de bergenske Borgere om- 



^) lierde Efterretninger 1795, p. 335. 

trent den hele Tid, Nordahl Brun virkede iblant dem som: 
Prest. Af nogen fremt rædénde Patriotisme er der neppe 
Spor at finde i i8 Aarhundrede, da Byen indtog en isoleret 
Stilling i Forhold til det øvrige Land^ og de hanseatiske 
Ejendommeligheder endnu var fremtrædende. Det kunde dog^ 
ikke være anderledes, end at den livlige Skibsfart maatte af- 
sætte Virkninger af Forbindelsen med Udlandet, og vi ser 
saaledes, at Voltaires og Rousseaus Skrifter temmelig tidlig 
fandt Læsere i Bergen*). I Revolutionstiden gjæstedes Byen 
ikke sjelden af franske Krigsskibe, og det er sagt, at 
disses «Officierer og den herskende Handelsaand stemte Bor- 
gerne for Frihed og Republikanisme». Det har dog neppe 
været videre bevendt hermed, thi det var kun faa, der havde 
Dannelse nok til at indlade sig med de fremmede Forfattere,^ 
endnu færre, der kunde nyde de fremmede Krigeres Selskab. 
Den, som fortæller dette, er ogsaa selv en Mand, der var 
stærkt paavirket af Tidens Ideer, og som derhos blot paa 
Frastand kunde iagttage Tingenes G^ng i Bergen*). Han 
undlader heller ikke at meddele, at der var en stærk Reak- 
tion mod dette Væsen baade i Skrift og Tale, og nogen 
mærkelig Indflydelse paa Bergensernes Holdning i den føl- 
gende Tid har det neppe havt, medens Begivenhederne uden- 
for Norge for denne fik en overvejende Betydning. Der kom- 
mer end nok af dem, og hvad Flaadens Tab og Krigen med 
England havde at betyde for Bergen, hvor hele Nordlands 
Befolkning og hver eneste Bonde i Stiftet forsynede sig med 
Korn, behøver blot at nævnes. En Forfatter*), der som ungt 
Menneske har levet med i hine Dage, ved at fortælle om 
«Luftninger, som tydede hen paa en Drift til at løfte sig* lidt 
op paa Folkefrihedens Høider». Han lægger til, at det var 
dels «Nødens og Ulykkens Magt», dels «enkelte ihærdige og 
patriotiske Bannerførere», hvilke han desværre ikke nævner. 



*) D. Thrap i Luth. Ugeskrift 1877, 2 Halvaar 114. 

2) P. Hount, resid. Kapellan til Vos, lærde Efterretninger 1797, 92. 

^) J. Gran: Skitser af bergenske Forhold i ældre og nyere Tid II. 119. 



Digitized by 



Google 



Til Johan Nordahl Bruns Biografi. c i 

der bidrog til at «opvarme de gamle sindsrolige Borgeres 
Blod», og at disse herved bragtes til «aabent og alvorlig at 
udtale sig om den ikke altid gunstige politiske Forbindelse 
med Danmark». Biskop Brun har ikke hørt til disse «patrio- 
tiske Bannerførere», men han har tidlig under Krigen mær- 
ket, at en Stemning mod den* gamle Forbindelse i Nødens 
Dage arbejdede sig frem, og han har derfor gjort alt sit til at 
styrke det svækkede Baand melleni Regjeringen og Folket. 
«At vor Konge» — skriver han til Cancellipræsident Kaas 
7 Oktbr. 1809 -— «umulig kan gjøre mere for os end han 
har gjort, — at Danske haver anstrengt sig med frivillige 
Gaver til Norsken langt over, hvad den ene Broder kunde 
haabe af den anden, — at Svenskhed, altid Nordmænd mod- 
bydelig, bør frygtes som den gule Feber, medens Sverige 
herbergerer i sine Havne Britten, som tager os Brødet fra 
Munden — disse vare de politiske Sentiments, vi have arbei- 
det og arbeide ind i Folkemassen. I Byen 

vil det dog gjælde, i Vinter at fyldestgjøre Pøbelen: deraf 
har Bergen endog forholdsmæssig mere end nogen anden By 
og mindre Arbeide for den». Man ser saaledes, at det var 
Troskab mod Kongen og Had mod Svenskerne, der var de 
ledende Tanker i Biskop Bruns patriotiske Optræden ved 
denne Tid, og om end den første ikke rokkedes under Kriti- 
ken over Forbindelsen med Danmark, maatte den dog i Læng- 
deo lide derunder, — medens det andet, Svenskehadet, 
snart voxede sig fast i Befolkningen og slog dybe Rødder 
baade hos høje og lave. 

Om dette maaske ikke var den eneste Ytring af den op- 
blussende Nationalfølelse, der blev forstaaet i Datidens Ber- 
gen, var det uden Tvivl den, der blev forstaaet bedst. At 
Fædrelandet i Nødens Tider maa paakalde Borgernes kraftige 
Anstrængelser, forstod man godt i andre Dele af Landet, 
hvor Licencefarten fra Slutningen af 1809 havde stillet større 
Pengemidler til Borgernes Raadighed, medens Bergenserne, 
der maatte tære paa sine i 1801 — 7 optjente Rigdomme, 
mente, at de kunde holde sig tilbage. Det kostede Møje at 

faa et Sammenskud til Kanonbaade istand 1808, og til Uni- 
versitetet bidrog Norges største By ikke saa meget som 
Grev Wedel eller Jakob Aall alene. At Biskop Brun her 
gjorde hvad han kunde, for at bringe Befolkningen til at 
være med i dette Anliggende, der før ikke synes at have 
interesseret ham, men som nu maatte ligge ham dybt paa 
Hjerte, siger sig selv. Men her mødte han en stor Skuffelse. 
Han fik Byens første Mænd til at gaa omkring og samle 
Bidrag og gik selv til Embedsmændene, «vistnok den mest 
lidende Klasse i vor Stat», men 21 Oktbr. 181 1 maatte han 
bede Direktøreme i Selskabet for Norges Vel, at de vilde 
«fremvandre Deres Kjæmpeskridt til det skjønne Maal, uden 
at vente noget vigtigt fra Bergen». Han havde nok i 37 
Aar «snakket Bergenserne adskillige Penge af Pungen, hvor- 
ved fremvirkedes adskilligt Godt, — Godt, men ikke Stort». 
Han havde — som anført — ikke høje Tanker om Befolk- 
ningen og omtaler det som en Mærkelighed, at hans «Aands- 
kraft ikke er sunken, skjønt den arbeider under krænkende 
Næringssorg indtil denne Dag, og skjønt hans Virksomhed 
blev i al denne Tid paa en Kant af Norge, hvor i det høie-. 
ste den kjere Mediocrité trives». HansAand ejede dog ikke 
blot Kraft, men ogsaa Mildhed, og han vidste at undskylde 
sine Bergensere med den Bemærkning, at ingen ejede Halv- 
parten af hvad Isaachsen i Kristianssand og Meincke i Thrond- 
hjem kunde raade over, samt at det faldt overmaade vanskeligt 
at holde Byens Indretninger til de fattiges og syges Pleje 
oppe. 

Man ser saaledes, at Biskopens Magt over den bergen- 
ske Befolkning ikke var uindskrænket. Vil man ikke gaa 
saa vidt som at sige: Bergenserne fulgte ham, saa længe 
det intet kostede, — saa kan man nok med Tryghed sige: 
de fulgte, ham ikke længer, end de forstod ham. I 181 1 har 
neppe den fulde Forstaaelse været der, men i 18 14 forstod 
de ham godt. Der blev i dette Aar maaske ikke paanogeii 
Kant af Landet lagt for Dagen en saa storartet, levend^ 
og ejendommelig Iver for Fædrelandets Anliggender som 



Digitized by 



Google 



Til Johan Nordahl Bruns Biografi. 53 

Bergen. Det gjaldt nu at vise et Fædrelandssind, hvori Selv- 
stændigheds-Tanken og Svenskehadet paa mange Maader 
fandt sit Udtryk. Man var langt borte fra Begivenhedemes 
Skueplads, langt borte fra Kundskaben om de virkelige For- 
hold, og der var vel mange, der var fast* forvissede om,- at 
Bergen var Landets første By ligesaa sikkert som, at den 
var den største. Der var andre betydelige Mænd i Bergen 
paa denne Tid end Biskopen. Der var Christie, P. M o t z- 
feldt, Edvard Hagerup, Jonas Rein, Stiftamtmand 
J. R. Bull, Justitiarius Jørgen Schydtz, men ikke en af 
dem synes at have havt nogen direkte Andel i Fremkaldelsen 
af den ildfulde Stemning, der gjennemglødede den hele Be- 
folkning. Det var fra Biskopen det hele gik ud. I Kjærlig- 
hed til sit Fædreland og sit Folk har han aldrig havt sin 
Overmand i vort Land, og han fortjener tilfulde det Navn, 
hans Ven, Niels Hertzberga) gav ham af «en excentrisk 
Nordmand», men alt Demokrati var en Tanke, der var 
fremmed for hans Sjæl. Det var derfor ingenlunde den fri 
Forfatning, der for ham var det store, der skulde opnaaes i 
1 8 14, men den nationale Selvstændighed og først og fremst 
det nationale Kongedømme, hvis Ide opflammede hans 
af Sagatiden og de gamle Minder opfyldte Sjæl og bragte 
ham den store Glæde i de korte Sommerdage og den ligesaa 
store Smerte efter Kampens Afslutning. Det synes, som han 
har næret Ilden i sin Sjæl ved det glødende Had til Sverige. 
3 Krige med dette Land fik han opleve. Han havde alt id 
sværmet for al mandig Idræt, og Kamp var hans Liv. Som 
Prædikant var han jo altid den rustede Kjæmper mod Van- 
troen og dens Mænd, og ikke det alene. Allerede 1797 heder 
det om en Prædiken, han holdt iste Juledag: «Ingen Gene- 
ral kunde i stærkere Udtryk opfordre til modigen at stride, 
naar det gjaldt Fædrelandets Frihed, Ære og Selvstændighed. 
Han sluttede med de Ord: da Brødre; ville vi tilraabe hinan- 
den: lader os seire eller dø^)»I Nu paa et Tidspunkt, da 

») Pavels Dagbog Vio 1814. 

') J. L. Schydtz til Nyenip Vi 1798. . (L. Daae: Breve til Nyerup 5). 

Fædrelandskjærligheden synes at have lagt Beslag paa al 
hans aandelige Kraft, bliver Kamp-Tanken den drivende Magt 
i hans Sjæl. Han opglødede hine dygtige og besindige 
Mænd, der ligesom dannede hans Stab i Bergen, og med 
dem den hele Befolkning, paa hvis politiske Opfatning han 
satte et Mærke, der maaske endnu ikke er udslettet. Svenske- 
hadet var det, den bedst' forstod, medens Bispen græd over 
det tabte nationale Kongedømme og fremkaldte det impera- 
tive Mandat til de 4 Repræsentanter, at de skulde stemme 
imod enhver Forbindelse med Sverige. 

Det er ovenfor bemærket, at det ingenlunde v^r Demo- 
kratiet og den fri Forfatning, der øvede nogen Tiltrækning 
paa Biskopen, da Forbindelsen med Danmark var hævet, og 
vi stod alene. Fra Throndhjem sendte Kristian Fredrik ham 
en Skrivelse, og «den udmærkede Naade elektriserede ham», 
og «han elektriserede dermed den 21 Februar paa engang 
ca. 4000».^) Derimod prædikede han ikke paa den anordnede 
Bededag, hvilket Prindsen ikke syntes om*). Pavels tilføjer 
ved denne Bemærkning: «Skulde maaske Tingenes nuvæ- 
rende Stilling ei behage den gamle Mand ? Har han maaske 
ønsket og ventet Christians Proclamation som souveræn 
Monark?»^) Det har tydelig nok været hans Tanke, og 
Forhandlingerne paa Ejdsvoldsmødet 16 Februar har været 
ham en Overraskelse. «Nu da Lægen [Kristian Fredrik?] 
peeger paa Constitution», skriver han 5te Marts 18 14. til 
Biskop Bech, «skynder Jeg at proponere Puncter, hvorom vi 
Bisper maa eenes». De er højst karakteristiske, saare lidet 
demokratiske og viser os Manden, som han er: en kirkelig 
Magthaver. Det iste var: «Luthersk Religion, Symbolske 
Bøger, Cathechismus, min beskedne Tvivl (r), 2) Intet CoUe- 
gium over Geistlighed, kun som Borgere i Staten straffes de 
og her skjærpes, 3) Ingen Auktoritet blande sig i geistlige 



*) J. N. Brun til Prindsregenten 5 Marts 18 14. 

2) Pavels Dagbog ^V» 1814. 

3) ibid. 

Befordringer. Biskop proponerer 3, deraf vælge, og siden 
maa ingen vigtig Forandring i det kirkelige ratificeres af 
K[on]g[en] uden enstemmig antaget af de 4 Bisper. 4) Bi* 
spe vielse ophører aldeles. 5) Nyt Ritual foreslaaes og 
af K[on]g[e] eller Regent faaer Lovskraft. I Christi- 
ania maatte alle bispelige Ideer concentrere sig». Han be- 
høver ikke her at tilføje Ordet «Hastværk», og vanskeligt er 
-det jo ogsaa af dette Telegrafsprog at finde hans Mening i 
-dens Helhed. Saameget synes dog at fremgaa heraf, at 
skulde Demokratiet blive herskende i vort Land, saa vilde 
han have Kirken reddet derfra. Han troede at se sine 
Ideer delvis realiserede, da Oplysnings-Komiteen blev opret- 
tpt. Han saa i den et ^Collegium fixum» og i Kristianias 
Biskop «Norges Yppersteprest, min første Foresatte, næst 
Kongen».^) Han tilføjer, at «Bugge forsvandt afCommitteen 
som et Stjerneskud. Sligt Phænomen forstaar jeg ikke».*) 
Han forstod vist i det hele lidet af det, som foregik i Nor- 
ges ledende Kredse i denne alvorsfulde Tid, medens han 
varmede sin Sjæl ved de dejlige Drømme om «gamle Norges 
unge Konge», hvem han tilraaber: «Bliv gammel som Gorm 
og lev at se Norge saa mægtigt, som det var i Forhold til 
alle Naboe Riger, da Hagen Hagensen blev af Cardinal Vil- 
helm kronet til Norges Monarch».*) 

De skjønne Drøihme fik en brat Ende. Hvad der skede 
i August Maaned blev forstaaet af faa og fandt derfor liden 
— eller ingen — Sympati i Landet. Det første Indtryk 
var, at en stor Ulykke var sket, og paa Frastand tog den 
sig naturligvis end større ud end i Nærheden. Biskopen be- 
gyndte at ane Uraad, da han hørte om Krigens Gang og 
Tanks og Hounts Optræden. Han var aldrig bange for 
5tærke Udtryk. «Fy de Canailler», føjer han til ved disse 
Medborgeres Navne og «ønsker at Kongen vilde i Naade og 



') J. N. Brun til Biskop Bech "/« 1814. 

*) ibid. 

^) J. N. Brun til Kongen Ve 1814. 



Digitized by 



Google 



56 Til Johan Nordahl Bruns Biografi. 

Unaade dimittere, cassere eller skyde ihjel efter Omstændig- 
hederne». «Norge er endnu Norge og Christian Norges Konge- 
og 20000 Nordmænd bør det koste, før det bliver anderle- 
des». ^) Det er Kongedømmet og Svenskehadet, der altid kom- 
mer igjen. I den Bøn, han havde forfattet til at læses i Kirken, 
under Krigstiden «lægger han den svenske Regjering en blas- 
femisk Bøn i Munden og opfordrer Gud som Hj er tekj ender 
til at dømme, om ikke dette er deres Mening».*) Saa fik 
han Melding om Vaabenstilstanden. «O Gud», skriver han,, 
«saa skulde jeg dog ikke faa Lov at dø somNordmandU — 
Paa Betingelserne tænkte han ikke. Svensken, Svensken stod 
for ham som det forfærdelige. Mange Tanker har gjennem- 
krydset hans Sjæl i denne Tid. Den første var ikke Fryg- 
tens. Han tænkte sig straks Muligheden af, at Vaabenstil- 
standen skulde brydes, og Krigen blusse op paany. Han 
har neppe tænkt paa, at der til at føre Krig hører andet end 
Soldater og Mod. Han vidste nok, at disse havde det, men 
mente med mange — men neppe med Rette — at de Sty- 
rende i Landet manglede det. 

Noget af det første, han maatte gjøre, blev da at sætte 
Mod i disse. Han greb Anledningen af de permitterede Sol- 
daters Hjemkomst, der for ham stod som et Besøg, hvorfra 
de snart havde at bryde op igjen. Han frygtede imidlertid,^ 
at naar Ordre til «Retour» udgik efter Storthingets Sammen- 
træden (7de Oktbr.), vilde de umulig kunne komme itide til 
til sine «Pligters Centrum». Han fandt det derfor ønskeligt,. 
«at disse Tropper kunde i Stilhed have nærmet sig indtilen 
5 a 6 Miles Afstand fra Storthinget, førend sammes Resultat 
vides». Han støtter denne sin Formening ved at henvise, til 
Stemningen : «Jeg burde underdanigst melde, troede Jeg, den 
mig bekjendte Stemning i Bergens Stift, ikke blot at den er 
direkte antisvensk, men at, om dog mod Formodning 
Storthinget valgte Carl XIII, vilde Almuen storme frem, anrette 



*) Pa vels Dagbog V» 18 14. 
2) ibid. 

Ulykker uden at frelse Fødeland, og svenske Armeer under 
ordentlig Anførsel vilde faa lettere Spil i et Rige uens med 
sig selv. Naadige Statsraadl frels os fra det værste Onde: 
indbyrdes Krig og byd øieblikkelig vore stridbare Trop- 
per under ordentlig Commando at nærme sig did, hvorfra de 
ved et Vink kunde kaldes til Fødelandets Frelse»^). Det 
ligger nær at spørge, om Biskopen, der siden 1812 ikkehavde 
været udenfor Bergen, her udtaler kun sin egen Stemning og 
den — formentlig — i Byen herskende Mening om, at Fore- 
ningen med Sverige ikke vilde komme istand, uduelige Gene- 
raler osv., eller om det virkelig var det hele Stifts Befolkning, 
for hvilken han her var Tolk. Der er vist Grund til at an- 
tåge det sidste. Krigen i 1808 laa nær, og de hjemkomne 
bergenske Tropper har naturligvis bragt mange underlige 
Fortællinger med til sine egne. Svensken, som «hjalp» En- 
gelskmanden, fik vel sin Skyld —• maaske Hovedskylden — 
for den store Nød i de ensomme Hjem, hvor man visselig 
har forestillet sig ham som noget grueligt. Naar saa Bøn- 
derne kom til Bergen, hvor intet Korn var at opdrive, blev 
de kun bestyrkede i sine Forestillinger, og disse blev siddende 
længe. Biskop Brun havdeMod, visselig fuldt saa stort som 
det, han tiltroede sine Bergenhusinger, men hans Haab be- 
gyndte snart at dale, og et Glimt af Frygt synes at have 
vist sig i hans Sjæl, — han hørte ikke mere til Kongen. 
Han vilde dog fejre hans Fødselsdag, og den Tale, han da 
holdt, vrimlende af Uskjønheder og med den mest fortvivlede 
Slutning, synes fremgangen af en Tilstand, der ikke egentlig 
tilhørte «Norges Demostenes». Man maa næsten spørge, om 
ikke en for ham tidligere ukjendt Følelse af Frygt har været med 
at hjælpe dette Aandsprodukt til Verden. Han synes selv 
at bekræfte det i et Brev til Etatsraad Holten, Dagen før 
Talen blev holdt: «Jeg lod mig gjøre til imorgen nyParyk, 
ja saa meget var dog endnu mit Hoved værd, medens jeg 
bær det. Blive vi Svenske og Carl Johan vil fordre 



*) J. N. Brun til Statsraadet *% 1814. 

det — I Guds Navnl Dixi et salvavi aminam 
me am. Gud bevare Norge og Norges Konge Christian 
Fredrik!» — Han havde maaske^ saa smaat begyndt at se, 
at han var gaat temmelig vidt, og maaske han kjendte til 
Karl Johans forunderlige Evne til at faa alt — ogsaa hans 
stærke antisvenske Udtalelser — at vide. Paa Prædikestolen 
blev han syg paa Kongens Fødselsdag (i8 Septbr.) og skrev 
24 Septbr. til Biskop Bech «vidtløftig om den høist under- 
lige Mellem tilstand mellem mentis compos et impos>^y men 
har hans Haab og Mod for et Øjeblik slumret, saa var det 
nu vaagnet op, og hans Tale er hel krigersk: «De er jo en 
stærk Mand. Kast Kappe og- Krave, tag Rifle og Glavind, 
kom salig Absålon ihu, slaa Svensken, som han slog Ven- 
derne. Dersom ikke min Fod tøyrede mig, Jeg kom at være 
deres Vaabendrager. For Norge og Christian Fredrik voilå 
le mot!» 

Ja her var Ild og Kraft nok, og hans private Udtalelser 
bliver efterhaanden saa voldsomme, at det er ubegribeligt, at 
de kunde nedskrives, — end sige indføres i Kopibog'). De 
unddrager sig Offentligheden ved Udtryk, der tyder paa fuld- 
stændigt Brud med al Selvkritik. Det er neppe andet end 
Begejstring for Fædrelandet og Iver mod dets Fiender, der 
aabenbarer sig heri, om han end har havt en Anelse om, at 
hans Embede — om just ikke hans Eksistens — var truet. 
Vi kjender ikke til Tidspunktet, da Karl Johan tilbød Provst 
Hount Bergens Bispestol^), men det maa efter al Rimelig- 
hed være mellem August og Septbr. 18 14, da han i denne 
Tid ofte har forhandlet med Hount, og han da vitterlig an- 
saa Biskop Brun for en «Oprørsstifter»^). Utænkeligt er 
det jo ikke, at Rygter herom kan være komne Biskopen for 
Øre, og da har de visselig ikke tjent til andet end yderligere 
at ophidse ham mod Svenskeme og deres fyrstelige Fører. 



^) J. N. Brun til N. Hertzberg Vio 18 14, se J. N. Brun: Gammelt og 

Nyt om Biskop Brun p. 433. 
2) Pavels Dagbog "/? 1815. 
^) ibid 12/11 1814. 

Det fik imidlertid blive hvad det var med Ophidselsen, saa 
længe den kun gav sig Luft i Ord, men Biskopen lod det 
ikke blive derved. Da Repræsentanterne til det overordent- 
lige Storthing skulde vælges, paatog han sig af egen Magt- 
fuldkommenhed at «sammenkalde Folket» for at faa istand 
et Paalæg til Repræsentanterne om at stemme imod Fore- 
ningen med Sverige. Det er ikke bekjendt, hvorledes denne 
Forsamling blev sammenkaldt, og dens Forhandlinger er 
neppe protokoUerede. Efter en samtidig Meddelelse var 
Sammenkaldelsen skeet uden [Stifts] Øvrighedens Vidende og 
Samtykke *), og den kan ikke have havt noget officielt Præg, 
om end Biskopen i sin Iver maaske har tillagt den officiel 
Betydning. Af et Par gamle Mænd^j, der som Gutter var 
tilstede, er det fortalt, at Samlingen blev holdt i Domkirken, 
og Biskopen maatte vælge en Kirke til Sammenkaldelsen, 
naar han vilde sikre sig mod mulige Indvendinger af de bor- 
gerlige Auktoriteter, der jo alene havde med Valget at gjøre. 
Brun var neppe synderlig skikket til at* være Lovfortolker, 
og naar Presterne paa Landet ved Grundloven var satte til 
Valgets Bestyrere, har han maaske sluttet, at Biskopen ikke 
kunde være udenfor det i Byen. For Landdistrikternes Ved- 
kommende var han nu ganske sikker paa, at han maatte have 
noget at sige i den Anledning, da det i Septbr. 1814 blev 
hans Pligt at underrette Presterne i Stiftet om det forestaa- 
ende Valg. Han gjorde dette, og med den følgende Post 
sendte han gjennem Pxovsterne følgende Meddelelse, hvortil 
han visselig ingen Fuldmagt havde: «I Hensigt til det an- 
ordnede med forrige Post om Storthing, maatte behagentlig 
erindres som nødvendigt, at de valgte Valgmænd maatte for- 
syne dem med skriftlig Fuldmagt hver for sit Præstegjeld til 
at besvare: Om de ville regjeres af Christian Fredrik eller 
af Carl den 13de? Om de ville Norges Selvstændighed og 



*) Præsident Klagenberg se Pavels Dagbog "/» 1818. 

^) Biskop Bruns Sønnesøn, Skibsreder Thoren Brun og Kirketjener Jens 
Fasmer. 

holde deres Ed, eller de ville blive Svenske?» — Vi har i 
disse bevægede Dage maaske det eneste Tidspunkt i Biskop 
Bruns Liv, da Klogskaben og Besindigheden forlod ham, og 
han maa have befundet sig i en altfor ophidset Stemning til 
at kunne forståa det uforsigtige i det, han foretog sig. Det 
er bekjendt nok, at de 4 Bergens-Repræsentanter ved sin 
Ankomst til Kristiania fik et nyt Syn paa Forholdene og 
sendte Ilbud hjem til Bergen for at faa forandret sinFuld- 
magt (fra hvem?), at «adskillige havde begyndt at slaa paa 
mildere Stre;nge, men da erklærede den gamle Biskop, at om 
de alle blev Forrædere, viWe han ikke være det», og — alle 
blev omstemte^). — Dette blev det sidste Udbrud af Biskop 
Bruns antisvenske Patriotisme. Faa Dage efter var Forenin- 
gen med Broderfolket en afgjort Sag, og Biskopen fik her- 
med Synet for, at Norge var fremdeles Norge, og han selv 
ingen Svensker. Han skikkede sig taalmodig i Tiderne, 
vendte sin Vrede mod Kristian Fredrik og lod til straks at 
have faat Forstaaelsen af hvad der nu var bleven Virkelig- 
hed, medens han lod til ganske at være blind for, hvad det 
var, da det stod som en Mulighed (14 Aug. til 20 Oktbr. 
1 8 14). 24 Novbr. fik han Kongens Brev om Anordning af 
en Bededag og sendte det 12 Decbr. til Provsterne med An- 
modning om at lade den afholde 2 Juledag. Han skriver 

derpaa: « At sand Taknemmeligheds Aand maatte 

besjæle denne Fest, blev det ønskeligt, at Præsten forklarede, 
hvilken Lykke Gud gav vore Storthingsmænd til at faae be- 
varet Norges hæderlige Selvstændighed i Forening med Sve- 
rige, under svensk Konge, og hvorledes Høistsamme faderlig 
og alle Skenske broderlig indbyde os til Fred og ubrydelig 
Forening*. Han troede ogsaa at burde forsikre Regjeringen 
ved Indsendelsen*) af sin Troskabsed, at han var «vis paa, 
at hver Stiftets Præst ikke tvungen, men frivillig og snarest 
mulig aflægger en P2d, som nu kun skal besegle Norges Selv- 



^) Pavels Dagbog *7io 1814. 

*) J. N. Brun til Statsraadets iste Deptmt ^^/n 18 14. 

stændighed og forhaabentlige Lyksalighed i Forening med 
Sverige». Dette var visselig Bruns Mening og stemmer til- 
fulde med hans mandige Erklæring, som han lod trykke i 
Kristiania*) ved denne Tid, hvori han i et og alt vedkj endte 
sig, hvad han havde talt og skrevet til i8 Septbr. og ikke 
anderledes kaldte det efterfølgende tilbage end ved at frem- 
holde sin Uvidenhed om, hvad der var gaaet for sig i Kri- 
stiania. At han ikke blev forstaaet af alle, og at der var 
dem, som ansaa ham for enMand, som havde drej et Kappen 
efter Vinden, ladet sig smigre af Karl Johan og de svenske 
Stormænd osv., er naturligt. Der var visselig ikke en eneste 
Mand i Landet, der havde udtalt sig saa haardt og skarpt 
mod Sverige og alt, hvad der kom derfra, som Brun, men 
der var dem, der bar Modstanden, Fordommen, Antipatien 
dybere, om de end ikke havde været saa højrøstede. Det 
var hos Brun den skjønne Drøm om det nationale Konge- 
dømme, der havde givet sig Udtryk i de stærke Udtalelser 
mod Sverige, men nu var Drømmen henvejret, og den fyrste- 
lige Person, der havde bundet hans Hjerte med saa stærke 
Baand ved sine mandige Ord, stod nu efter sit formentlige 
Brud paa disse for ham som «en dansk Flødeskjæg», kup 
duelig til Tale og ikke til Konge-Daad. Paa den anden Side 
maatte han faa et nyt Syn paa Karl Johan, der begyndte 
sin fyrstelige Gjerning med storartet Velgjørenhed og Under- 
støttelse af den store Kirkesag, som det blev Biskop Bruns 
sidste Glæde i Livet at faa være med i (Bibelselskabet). Han 
taler om Karl Johans Storhed i samme Brev, hvori han kla- 
ger over «vor Norskheds Oversættelse i det Svenske», der 
har hans Fornufts fulde Bifald, men dog «saa nødig vil glide 
ind i hans Hjerte»^). Det er forklarligt nok. Der var paa 
denne Tid — et halvt Aar efter Foreningen — vist meget 
faa udenfor de oplyste blant Storthingets Medlemmer, der 
forstod, i hvilken Grad «vor Norskhed» ikke var bleven 



*) J. N. Brun: Gammelt og Nyt 436. Kristiania Intéllig. Decbr. 1815. 
») Pavels Dagbog 3^4 1815. 

«oversåt paa Svensk», og han var omgiven af Mænd, der 
længe blev staaende i Forblindelsen, f. Eks. Jonas Rein og 
Chr. M. Falsen. Han havde selv udsaaet Vind, og om der 
just ikke af den opkom Hvirvelvind, saa blev der dog efter 
den siddende en Mistænksomhedens og Mistillidens Aand, om 
hvis Udryddelse man bør vogte sig for at tale for højt. 
Paa den Tid, Brun skrev hint Brev, var den visselig ligesaa 
kraftig, som et halvt Aar forud. Statsraad Motzfeldt, der 
var i Bergen i Begyndelsen af 1815, skriver (27 Febr.) til Chri- 
stie: « Det sømmer jo ej mig at skrive noget 

om de mange og ivrige Patrioter i denne By» ^). I lang Tid 
efter denne Dag blev Ordet «Patriotisme» i Norge ensbety- 
dende med Fiendskab mod alt svensk, og det blev næsten 
anset for et Forræderi at bære en Nordstjerneorden. At den 
gamle djærve Biskop ikke kunde blive ganske uberørt af den 
Luft, hvori han aandede, er forklarligt. 



*) L. Daae: Breve fra Danske og No^dmænd 255. 

Uen mærkeligste af Bergens Stifts Prester i Nordahl 
Bruns Tid er Niels Hertzberg. Han er ogsaa den, der 
under Bruns Embedstid som Biskop var hans nærmeste og 
fortroligste Ven. Der maa have været en stor Gem)^lighed 
mellem disse to fremragende Kirkens Mænd, ligesom deres 
Sympatier og Interesser , i jnange Ting har faldt sammen. 
De kan begge betragtes som Overgangstidens Mænd, stærkt 
rodfæstede i det gamle, som de trofast holdt oppe under 
Rationalismens Stormløb. Hertzberg, der levede saa længe, 
at han kan siges at have set den drage forbi, viste sig lige- 
saa ubesmittet af den som hans Biskop, men de Forhold, 
hvori han levede, bragte ham ikke ind i den polemiske Stil- 
ling, denne fandt, at han burde indtage. Det var vel ogsaa 
denne, der hindrede den grundkonservative Biskop fra at op- 
tage i sig noget af hvad den rationalistiske Tid førte med, 
og hvorved et og andet Savn kunde udfyldes, medens Prov- 
sten med sin fufdt saa livlige Aand kunde lytte til de mange 
Røster, modtage adskilligt og med sin praktiske Natur gjøre 
det frugtbringende for Menighed og Fædreland. 

Paa Sælø Prestegaard boede fra 1668 til 1702 Sogne- 
presten Provst Peder Nielsøn Harboe. Hans anden 
Hustru var Biskop Niels Randulfs Patter Margarete. Han 
havde havt 28 Børn, af hvilke 14 levede ved hans Død.*) 



*) Sønnen Peder Harboes Ansøgning om Thingvold den V» 1728. 

En af hans Døtre, Anna, blev gift med Claus Frimann, 
en anden, Dorthe Cathrine med Niels Hertzberg, begge Pre- 
ster i Daviken, dengang et resid. Kapellani til Ejd. De blev 
Stammefædre til to af Norges mere bekjendte Preste-Slægter, 
hvori Navnet Peder Harboe endnu lever. Navnet Hertzberg 
kjendes ikke med Sikkerhed højere op end til denne Peder 
Harboes Svigersøn, der 1733 flyttede fra Daviken til Nørre 
Sogn i Viborg som Sogneprest. Efter her at have lidt stort 
Tab ved Ildebrand blev han forflyttet til Findaas 1744 og 
døde her 1764. Hans Søn Peder Harboe Hertzberg, der var 
født i Daviken 4de Juli 1728,, blev 1754 Kapellan hos Fade- 
ren, 1759 adjungeret og succederende Sogneprest og virkede 
i Kaldet til sin Død i Jan. 1802. Han var bekjendt under 
Navnet «Potetpresten». Han havde 1758 af Presten Atche i 
Kingservik faat en «Hatfuld» Poteter, som han satte, og 
lærte saa Bønderne at dyrke dem. Ved hans Død indførtes 
fra Søndhordland til Bergen over 7000 Tønder aarlig deraf. 
Mest bekjendt blev han som Læge. Han havde lært Medicin af 
sin Fader og blev en i vide Kredse søgt Praktikus. Han gav 
sig derhosaf med Mineralogi, Botanik, Kemi uden at forsømme 
sin Theologi, hvori han ikke udelukkende holdt sig til de 
gamle Forfattere, om han end læste de nyere med gammel 
orthodoks Kritik. Han var gift med Christiane Winding, 
Datter af den bekjendte Kingservik-Prest, Niels Winding, 
der efter Dattersønnens Skildring maa have været en frem- 
ragende Mand af den gamle orthodokse Skole, der indlagde 
sig stor Fortjeneste af sin Menigheds kristelige Oplysning *). 
Hans Enke døde hos Svigersønnen paa Findaas samme Aar 
som denne og hans Hustru, 93 Aar gammel efter at have set 
99 Descendenter. 

Af Provst P. H. Hertzbergs Børn var Niels Hertzberg 
den ældste, født 13 August 1759. Fra sit 9de Aar blev han 
undervist af Sognepresten til Stordøen, Hans Paludan, men fik 
snart en Huslærer i cand. theol. Werner Hosewinkel Christie, 



^) Theol. Tidsskr. f. d. luth. Kirke i Norge N. R. VI, 155. 

der senere blev Konduktør og tilsidst Laugmand i Bergens 
Laugdømme. Han drev paa Landmaaling allerede medens 
han var paa Findaas og gav sin Elev Smag paa dennne Be- 
skjæftigelse, medens han tillige lærte ham Fransk og Engelsk. 
1774 kom Niels Hertzberg atter til Pastor Paludan, og blev 
hos ham, til han 1776 sattes i Bergens Latinskole, hvorfra 
han 2 Aar efter dimitteredes af Rektor Boalth. Denne Rek- 
tor, der styrede Bergens Skole fra 1755 til sin Død 1781, 
var en af vort Lands ypperste Skolemænd i forrige Aarhun- 
drede, maaske ikke mindst fordi han var en æstetisk begavet 
Natur, der dyrkede Musik og Poesi ved Siden af Klassikerne ^). 
Han har uden Tvivl havt en ikke ringe Indflydelse paa sin 
begavede Elev, der heller ikke var uden æstetiske Tilbøjelig- 
heder, blev rig paa Viser og blæste smukt paa Valdhorn*). 
Efterat han i 1778 havde tåget sine 2 første Eksamina, vendte 
han 1779 hjem til sin Faders Prestegaard, hvor han maatte 
undervise sine Sødskende, medens han uddannede sig videre 
i de klassiske Sprog, Tegning og Landmaaling. I den Tanke 
at opofre sig for dette Fag, blev han konstitueret Konduk- 
tør paa Søndmøre, tjente her 40 Rdlr. D. C. og drog saa 
med denne Kapital og et Kart over Findaas, han havde teg- 
net, til Kjøbenhavn 1780*). Han søgte nu Ansættelse som 
Landmaaler, men det blev ham negtet, og Gehejmeraad Hjelm- 
stjerne fik ham isteden derfor, — med et Brev fra Faderen i 
Haanden — overtalt til at tåge sin theologiske Eksamen. Han 
gjorde dette 1783 *og blev det følgende Aar ansat som Kapellan 
hos Faderen, der efter Familjens Sæd underviste ham i Medi- 
cin. 1786 blev han af Grev M. G. Rosenkrone kaldet til 
Sogneprest til Kvindherred. Kaldet var godt, men han fik 
ikke synderlig godt af det, da han maatte betale 230 Rdlr. 
aarlig i Pensjon til Formanden, Thomas Riise. Samme Aar 
ægtede han Maria Elisabeth Weinvich, Datter af Raadmand 



*) Om Boalth. Se lUustr. Nyhedsblad 1863, 136 og 143. 
') Hauch: Minder fra min Barndom og Ungdom 87. 

*) Maa være 1780, da Hjelmstjerne døde dette Aar. H. siger selv, det 
var 1781. 

Jan Weinwich*) i Bergen, og hun blev Moder til 4 Børn, medens 
han var Prest i Kvindherred. Han fik nok af Familje her- 
nede,. thi han maatte tåge i Huset sin Svigermoder med en 
paralytisk Søn og en sygelig Datter. Han maatte selvføl- 
gelig gjøre saa meget ud af sin Tid som muligt, og der var 
ingen anden Maade at tjene Penge paa, end at tåge. unge 
Mennesker i Huset til Undervisning. At gjøre sine medi- 
cinske Kundskaber frugtbringende, har han vel anset for utillade- 
ligt, hvor meget end Lægevirksomheden borttog af hans kost- 
bare Tid. Man tænke sig f. Eks. at han — tildels hjul- 
pen af sin fordums Discipel, Cand. theol. N. G. A. Dahl*) — 
rejste omkring og vaccinerede 3CX) Børn. Han maa vel have 
økonomiseret godt med Tiden og sørget for, at Børnene — 
saavidt muligt — blev førte til ham, naar han alligevel var 
paa Rejse. Hans Lægevirksomhed maa dog have krævet 
mange Rejser alligevel, thi han praktiserede baade som »Chi- 
rurg, Accoucheur og Medicus«^), og til dette Slags Prak- 
sis kunde han umulig selv bestemme Tiden, medens hans 
medfølende Hjerte neppe var istand til at lade nogen lidende 
vente. Han opmuntredes i denne Gjerning ikke blot ved sin 
inderlige Kjærlighed, men ogsaa ved det Held, han havde i 
sine Kure, og det er derfor rimeligt nok, at han i sin dob- 
belte Egenskab af Prest og Læge ofte rejste i alt Slags Vejr 
til syge^). Naar han gjorde alt dette gratis — hvor meget 
han end trængte til Penge — er det vel dels Faderens Ex- 
empel, der stod for ham, dels den Betragtning, at de medi* 
cinske Kundskaber var en .Gave, han havde faaet af Gud til 
Kjærlighedens Tjeneste og ikke til andet. 

Blant de unge Mennesker, Hertzberg havde i Huset paa 
Malmanger, er Digteren Johan Carsten Hauch, der med 
sin ældre Broder tilbragte en Del af sin Barndom her, den 



*) Se Berg. Kirkeforhold efter Pontoppidan i luth. Ugeskr. 1877, 2, 39. 

') f som Sogneprest til Evindvik 1852. 

^) J. N. Brun til Cancelliet ^^u 18 10 med Forslag til H.s Udnævnelse til 

Ridder af Danebrogsordenen. 
*) C. Hauch: Minder fra min Barndom og Ungdom 86. 

mest bekjendte. Ham skylder man ogsaa den livfulde Skil- 
dring af Hertzbergs Personlighed, hvori Digteren har føjet 
sine egne Indtryk til Læsningen af sin Lærers Selvbiografi. 
Han kalder ham »en stærkt udpræget Karakter af den filan- 
tropiske Skole, et af dens dygtigste Eksemplarer» og 
mener visselig med fuld Ret, at der neppe er nogen i vor 
Tid (1867), som ligner ham*). Af Filantropeme var der meget 
at lære for den praktiske Evangeliets Mand, og naar han 
holdt sig fri for deres Overdrivelser, har det sin gode Grund 
i, at Evangeliet altid blev ham Hovedsagen, og der er intet 
Tegn til, at han nogensinde tog det let med sin pastorale Gjer- 
ning, hvor mange og hvor mangeartede end hans Interesser 
var. Han maa have forstaaet at bruge Tiden saaledes, at 
ingen Time blev spildt, og vi maa forbauses over alt det, 
han fik udrettet, og han bragte det til en vis Dygtighed i 
alt, hvad han foretog sig*). Han var Snedker og Drejer, for- 
færdigede Barometre og Thermometre, Elektrisermaskiner og 
Planiglobier, var idelig paafærde med at bestige Fjeldtoppene 
og maale deres Højder. Han drev paa Astronomi og for- 
sømte aldrig sine meteorologiske lagttagelser, ligesaa lidt som 
sin Have og sine Potetagre. Hertzberg beklager, at Om- 
stændighederne ikke tillod ham at foretage synderlige For- 
bedringer paa sine Prestegaarde. Jordskredene 1793 og Un- 
dervisningen af hans private Disciple berøvede ham Penge og 
Tid i Kvindherred, men han fik dog her opsat 2000 Alen 
Stengjærde. 2 Aar efter hans Ankomst til Kingservik, blev 
hans Huse ødelagte af Orkanen, Juledag 1806, og han maatte 
ogsaa her have unge Folk i Huset til 1814^). Man skulde efter 
dette tro, at Naturvidenskabeme, unegtelig hans første Kjær- 
lighed, der drev ham som ung Student ud paa Landmaaling 
og som Prest ind til Kliniken paa Fredriks Hospital, maatte 
have optaget den Del af hans Læsetid, som hans Embede 
levnede ham, men det har ikke været saa. Han var en ægte 

>) Hauch: Minder 88. 

«) ibid 84. 

*) Morgenbladet 1829 No. 287. 

Polyhistor, og som han ikke veg tilbage for de døde eller 
levende Sprog, vilde han ogsaa se sig om paa alle Viden- 
skabens Omraader, saa det er intet Under, at fremmede 
Videnskabsmænd baade forbausedes og glædede sig, naar de 
stødte paa den mærkelige Prest, hos hvem der altid var noget 
at lære. Han siger selv, at hans «Aandskraft og Stilling i 
Livet forbød ham at erhverve sig mere end en tincture af 
Videnskaberne, et aliqvid in omnibus, kunsaare lidet in toto^ ^), 
men der er dog neppe Tvivl om, at han har søgt at skaffe 
sig en virkelig Viden paa alle de Gebeter, som var ham 
tilgjængelige, og han er et mærkeligt Eksempel paa, hvad en 
Prest paa Landet, selv i Tider med vanskelige Kommunika- 
tioner, kan bringe tilveje, naar han alvorlig vil. Hans Ung- 
domstid var jo heller ikke blant de mest uheldige i dette 
Stykke. Bergen havde idetmindste 3 private Bibliotheker af 
ikke ringe Betydning, Biskop Irgens's, Claus Fastings {væsent- 
lig af naturvidenskabeligt Indhold) og Albert Meyers paa 
Lungegaarden. At en Mand med Hertzbergs Videbegjærlig- 
hed har vidst at skaffe sig Adgang til de Skatte, der her 
var gjemte, kan vel anses for sikkert, og han har derhos 
nok vidst at udnytte de gode Forbindelser, han havde i Kjøben- 
havn med Grev Rosenkrone, der var' en ivrig Befordrer af 
Lærdom og Videnskab, og Stiftamtmand Hauch. Man maa 
næsten kunne sige, at han har benyttet sine 3 Kapellanaar 
(1784 — 86) som en Skoletid (i Medicin), og sine 16 Aar i 
Kvindherred, som' en Studietid, hvori han vilde berige sit 
Kundskabsforraad paa alle Kanter. I 22 Aar drev han paa 
Undervisning og sikkert aldrig uden selv at lære og udvide 
sine Kundskaber derved. Han drev det jo endog til at «over- 
høre» en juridisk Student Hoff*), og at han ikke har giort dette 
forgjæves for sit eget Vedkommende, kan maaske sluttes af 
hvad han fortæller i sin Ansøgning om Kingservik (7de Decbr. 
1802), at han som Forligelseskommissær havde havt 79 Sager 



*) Autobiografi 259. 

*) Hauch: Minder 156. 

at behandle, hvoraf ikke en eneste kom for Retten. At de 
1 6 Aar i Kvindherred har været ham en Studietid, tør man 
vel ogsaa slutte deraf, at han i hele denne Tid ikke lod trykke 
andet end en Ligtale over Forvalter Elkiær (1793). 

Da Niels Hertzberg i 16 Aar havde været Prest i Kvind- 
herred og den hele Tid pensjoneret sin Formand i Kaldet, 
blev Kingserviks dejlige Kald ledigt ved Provst Christian Bolle 
Rørdams Død. Her havde været 4 udmærkede Prester efter 
hinanden, der i mere end et halvt Aarhundrede havde bragt 
Menigheden vidt frem i kristelig Oplysning, Niels Winding 
(1732— 1758), Hans Carsten Atche (f 1771), Henrik Chrfer 
Glahn (1771 — 79, da han forflyttedes til Falster) og C. B. 
Rørdam (f 1802), saa Stedet i enhver Henseende var tillok- 
kende. Der meldte sig ogsaa 23 Ansøgere, blant hvilke flere 
af Landets dygtigste Prester, sotn H. J. Grøgaard, Iver Munthe 
Daae og Frants Blichfeldt. Hertzberg fortæller selv, at han 
søgte Kaldet paa den Betingelse, at hans Broder, Peder 
Harboe Hertzberg, personel Kapellan i Rakkestad, maatte blive 
hans Eftermand^). Hauch har optaget det med de Ord, at 
€ Hertzberg besad Indflydelse nok, til at bevirke, at Broderen 
blev udnævnt til hans Efterfølger» *). Sagen er vel den, at han 
har forvisset sig om, at den samme Grev M. G. Rosenkrone, 
der havde kaldet ham til Kvindherred, ogsaa var villig til at 
kalde Broderen, naar det atter blev ledigt, hvilket ogsaa skede. 
Niels Hertzberg var virkelig ved sin Alder — for ikke at 
tale om Dygtigheden — berettiget til at søge et af de bedste 
Sognekald, men han havde alvorlige Medbejlere. Blant de 
23, var ogsaa Nordahl Bruns Broder, Johannes, Sogneprest 
til Fjælberg og Prest i 38 Aar. Biskop Brun kunde derfor 
nok med Føje skrive paa Hertzbergs Ansøgning: «Ligesaa 
god, ligesaa trængende og dobbelt saa gammel Præst, 
som velærværdige Hr. N. H. søger denne Gang Kintservig; 
skjønt ogsaa han trykkes ved 16 Aar, og med stor Familie, 



*) Autobiografi 213. 

') Hauch: Minder 168. 

af 230 Rdlr. Pensjon. « Men» — føjer han til — «skalKintser- 
vig være etHonorariumforden Bergenske Geistlig- 
heds mest talentfulde Mand, saa er unegtelig Hr. N. 
Hertzberg Manden». Hertzbergs Ansøgning er kort, og 
han anfører intet om sig selv uden det, at han har stræbt at 
gavne sin Menighed, og med Held uddannet Studenter, samt 
at han har vaccineret 300 Børn. Biskopen ved at tilføje, hvad 
der mangler, og han glemmer intet, hvor inderlig han end 
kan have ønsket sin Broder befordret. Det samme finder vi 
i 1 81 2, da det var ham af højeste Interesse at faa sin Søn 
befordret. Han talte visselig hans Sag privat, men glemte 
intet af, hvad der var til Ros for hans Medbejler. Om Hertz- 
berg skriver han videre: «Jeg kjender ingen, som forener 
til saa mange scientiske og practiske Fag, saa megen Appli- 
cation. Han er agtbar Philolog, baade i lærde og levende 
Sprog, et selvtænkende philosophisk Hoved, som uden at 
følge Dagens ængstelige Methodiqve, practicerer Pædogo- 
gik og danner Kandidater med udmærket Held, Physicher 
sjelden hos os, og gratis i sin Omkreds provincial Medicus, 
har han endog iaar vaccineret 300. Han er Astronom, Mathe- 
maticer, Mechanicus. Og alt dette er han udenatgiøre 
Vind, og uden at forsømme noget som retskaffen 
Præst. Endog blot som saadan er han høit elsket af sin 
Menighed og af sine Foresatte* *). Brun havde været hos 
ham paa Visitats 25. til 27. Juli 1800, og i hans Følge var 
den gamle Findaas-Prest, hvem Biskopen karakteriserer som 
en «jovial, men stø gammel Gubbe». Man kan forståa, at 
Biskopen i det Selskab, han nu befandt sig i, «var som 
hjemme, aldeles a son ais», medens han beundrede «Hr. Niels» 
som «et genie universelle, mechanicus, physicus, musicus, philo- 
logus», og med sin hjertelige Latter modtog hans Kvik- ' 
heder {^^lepores^). Han kjendte Hertzberg fra hans Barndom^), 



*) J. N. Brun: Erklæring "/is 1802. 

^) Hertzberg siger selv ved Bruns Ded, at han har kjendt ham i næsten 
40 Aar. Nationalbladet VIII, 3^. 

men har maaske ikke havt Anledning til at se, hvad han 
havde udviklet sig til, før han nu som Biskop, fik se ham 
i hans Hus og i hans Gjerning. Han maa i den Mand, der 
snart blev hans fortroligste Ven, have fundet, hvad han øn- 
skede at finde hos en norsk Prest, naar han skriver: «. . . . 
I ovenbemeldte Hr. Niels kunde man presentere et nitid Ex- 
emplar af en Nordmand». 25. Marts 1803 blev han udnævnt 
til Sogneprest i Kingservik, og 18 10 blev han valgt til Provst i 
Hardanger og Vos. Det var i den Tid, man fandt, at man 
havde for mange Prester i Norge. En Periode var begyndt, 
<la det ikke altid var let at faa Prestekaldene godt besatte, 
og den snart indtrædende «Prestenød» kan vel siges at have 
tåget sin Begyndelse med det nye Aarhundrede. Maaske kan 
dette delvis forklares, ved de siden 1771 idelig tilbageven- 
dende Raab paa et Universitet i Norge og den Nationalaand, 
der under disse arbejdede sig frem. Vi er ikke i Besiddelse 
af statistiske Data, men efter hvad vi har set, synes det, 
som det var faa danske Mænd, der i denne Tid søgte Preste- 
kald i Norge, og det er vel ikke urimeligt, at Tidsaanden 
var saadan, at det kunde staa for dem som mindre tiltalende 
at virke heroppe. Den begyndende Vanskelighed ved Besæt- 
telsen af de mindre Embeder, i Forbindelse med den store 
Iver for Skolevæsenets Opkomst, der fulgte med Tidens Ratio- 
nalisme, blev farlig for de residerende Kapellaner i Norge. 
Den rationalistiske St3a-else fandt let, at man havde for lidet 
af Skole, og havde ingen Betænkelighed ved at søge den ud- 
videt paa Kirkens Bekostning, og som Tiderne var kunde 
den her let finde Understøttelse hos Bisper og Prester, selv 
om disse for sit Vedkommende stod uberørte af de ratio- 
nalistiske Anskuelser. En praktisk Mand, som Niels Hertz- 
berg, der havde sin Faders Eksempel for sig, og som denne, 
ikke var bange for personlige Opofrelser, har straks anset 
<iet for heldigere, at Menigheden havde flere Lærere og 
kun en Prest, hvorfor han 1806 fik det residerende Kapellani 
nedlagt, mod at han selv gav 50 Rdlr. — siden 40 Spd. aar- 
lig til Prestegjældets Skolekasse. Naar man tænker paa, at 

det endnu i et Snes Aar stod som et uopnaaeligt Maal at 
skaffe Skolelærerne en aarlig Løn af 20 Spd., vil det for- 
staaes, at dette var et meget betydeligt Bidrag til Oplysnin- 
gens Fremme i dette Prestegjæld, der jo ellers allerede havde 
en af de bedst oplyste Menigheder i vort Land. 

Hertzberg stod i Overgangstiden. Han blev personlig 
uberørt af Rationalismen, men han vidste at uddrage den Hpn- 
ning, der maatte være skjult i dens filantropiske og pædogo- 
giske Ideer, og drev det af al Magt med Realfag, levende 
Sprog, Anskuelsesundervisning og Legemsøvelser, hvor han 
hos sine private Elever var Herre over Situationen. Haa 
blev under dette ganske den, han var, og da derfor den nye 
Dag brød frem med en mere praktisk Gjerning i Evangeliets 
Tjeneste, end den, Fædrene kjendte, — fandt den straks Niels 
Hertzberg paa sin Post. Om han er den første norske Prest,, 
der er bleven greben af Bibelselskabs-Ideen, kan man ikke 
vide, skjønt det er rimeligt, da han allerede tidlig ved rej- 
sende Englændere fik britiske Forbindelser, der kunde lære 
ham det mægtigé Londonner-Foretagende i Guds Riges Tje- 
neste at kjende. Ganske vist er han imidlertid den første, 
der selv har sat Sagen iverk her i Landet, og ligesom •Peder 
Hersleb indførte Konfirmation før Konfirmationens Indførelse,. 
saa stiftede Niels Hertzberg Bibelselskab før Bibelselskabets 
Stiftelse. Hans klare praktiske Blik har straks set, hvad dette 
maatte blive for en Løftestang for Menighedens aandelige 
Liv. Saavidt os bekjendt, har han ikke udtalt sig derom,, 
men det synes højst rimeligt, at de mange uklare Haugianer- 
Skrifter, som han ikke tillagde stort Værd, ved sin store 
Udbredelse har givet ham Vished for, ikke alene at Navnet 
gjør meget til Sagen hos Bonden, men ogsaa at der hos., 
ham er en stærk Trang til Læsning. Hertzberg lod aldrig^ 
nogen Lejlighed gaa ubenyttet, og begyndte allerede 181 5. 
paa Oprettelsen af en Bibelforening i sit Prestegjæld. Han 
fik af det britiske Bibelselskab 2CX) Nytestamenter, som han 
fordelte mellem de 3 Menigheder, hvor han havde virket,, 
og i alt havde han i Bibelselskabets første 20 Aar udbredt 

.6 — 700 Bibler og Nytestamenter, — hvilket er overmaade 
meget for den Tid. Man kunde ellers fristes til det Ønske, 
at en saadan Iver i Bibel-Gjemingen havde ytret sig et andet 
Sted end i Kingservik, hvor Bøgernes Rigdom var stor. Ved 
en Tælling, Hertzberg lod anstille 1823, fandtes i Prestegjæl- 
det 3533 Bøger, — Bibler, Katekismer, Forklaringer, Postil- 
ler og Salmebøger ikke medregnede. Bog-Manden drager et 
Suk over alle de litteraturhistoriske Sjeldenheder, som her 
tør være begravnel — 

Ved Siden af Skolevæsenet, havde de rationalistiske Ord- 
førere hos os to Sager, der meget beskjæftigede dem, nemlig 
Fattigvæsenet og hvad de kaldte «Kirkedisciplin». Alle kunde 
og maatte være med paa disse Ting, hvori der vistnok var 
meget at udrette, om end Tilstanden i Bergens Stift i Al- 
mindelighed neppe var den sørgeligste. Det synes, som man 
ved «Fattigvæsenéts bedre Indretning» hovedsagelig har tænkt 
sig Betleriets AfskafTelse, og man har vel ikke været meget 
bange for Tvangs-Forholdsregler til Opnaaelse af dette Øje- 
med. Biskop Bech melder om Oprettelsen af Tvangsarbejds- 
anstalter paa flere Steder, og han var meget ivrig i dette 
Stykke. Det var dog vel kun i Byerne man fik saadanne 
Anstalter i Gang, men de er sagtens ogsaa benyttede af de 
omliggende Landdistrikter. Hvorledes man bar sig ad i de 
fjernere Bygder, kjender vi ikke saa meget til, men mart 
havde jo større Frihed til at benytte haarde Midler i hine 
Dage, og de er sikkerlig blevne benyttede. Hertzberg* siger 
saaledes, at han 1810 «fik a f skaffet det skadelige omstrej- 
fende Betleri af egne og fremmede Tiggere i Præstegjældet», 
ved de fornuftigste Almuesmænds Raad ogHjælp.^) Han fik 
ansat 86 Bønder som Opsynsmænd, der havde at skaffe alle 
fremmede Betlere ud af Prestegjældet. Dets egne fattige 
(112 Voksne og 46 Børn) kom paa Lægd. Der blev langt 
flere. En hel Del gamle Tjenestefolk havde lagt sig Penge 
tilbedste og laant dem ud, men 181 3 fik de dem tilbage som 



') Autobiograii 239. 

«Makulatur», og maatte nu ty til Fattigvæsenet ^). Stort maa, 
Arbejdet have været, og lempelige Midler har neppe for- 
slaaet, naar man betænker, at Krigen 1808 maa have gjort 
mange til Krøblinger og Enker, samt at Røldal, der ligger 
nær ved Kingservik, vel da som senere har huset mange Bet- 
lere. At Fattigvæsenet har skaffet Hertzberg meget Arbejde, 
kan ses af, at han 1827 bad Storthinget om Hjælp til at faa 
sine 12 Aars Regnskaber for Fattigvæsenet i Orden. 

Ved «Kirkedisciplin» forstod man i Begyndelsen af vort 
Aarhundrede noget ganske andet, end man tænkte sig ved 
Udtrykket «Kirkens Disciplin» et halvt Aarhundrede tidligere. 
Ved denne forstod man — som bekjendt — det aabenbare 
Skriftemaal, og skjønt dette i Slutningen af sin Levetid nær- 
rnest blev betraget som en Straf, havde det dog sit Ud- 
spring fra Kirketugtens Ide. Om at gjenoptage dette var 
der naturligvis ikke Tale. Det var en af de Udvækster i 
Kirkelivet, som den rationalistiske Kritik fik bortvejret med 
Tamperiet i Skolen, Pinebænken og Gabestokken i Krimi- 
nalretten. Tiden var imidlertid stærkt optagen af Opdragel- 
ses-Væsenet, og man lovede sig meget af Reformerne påa 
dette Gebet. Den «Kirkedisciplin», man havde saa travlt 
med, hørte ogsaa herhen. N. M. Petersen antager*) — visse- 
lig med Rette — at Bastholms «gejstlige Talekunst» har bi- 
draget til at skaffe megen Raahed bort fra Prædikestolen, 
men man skulde næsten tro, at den havde flyttet sig til 
Menigheden, naar man i den efterfølgeride Tid støder paa de 
mange Vidnesbyrd om Bispers og Presters Iver for det ud- 
vortes Politi ved Gudstjenesten. Nordahl Brun beklager sig 
i sin Visitatsbog paa to Steder — Tysnæs og Sund — over, 
at der var «Pøbel» i Kirken, der ikke holdt sig stille under 
hans Tale, og man fristes til den Tanke, at Uorden ved Guds- 
tjenesten ikke har hørt til Sjeldenhederne. Man gik tildels 
for vidt i sine Fordringer, naar man tænkte sig en Dom- 



*) Budstikken 1820, 709—12. 

*) N. M. Petersen: Bidrag til den danske Litteraturs Hist V, a, 181. 

kirke-Stilhed i en opfyldt Landskirke, hvor det ikke kunde 
undgaaes, at Mødre havde sine Smaabøm med, at gamle 
Folk under en lang Gudstjeneste maatte gaa ud, at Kirke- 
sangen ikke altid lød harmonisk o. s. v. ^), men der har dog 
nok været adskilligt at rette paa. Det tager sig for vor 
Tids Mennesker underlig ud, naar Biskoperne Tidemands og 
Arent2's : Klager over Brændevinshandelen i de ved Kirkerne 
liggende Gjæstgiverier (1754 — 74) endnu gjenlyder fra den 
gamle Hardanger-Provst i 18 19. Naar man nu tænker sig den 
almindelige Tro paa Brændevinets styrkende Virkning, saa 
kan det let forstaaes, at en stor Kirke-Almue efter en haard 
Sørejse let kunde komme til at taelle adskillige Individer, der 
var lidet skikkede til med Andagt at følge én lang Gudstje- 
neste. Foruden dette Gjæstgiveri-Uvæsen, klager Hertzberg 
ogsaa over, at c Sabbatens Vanhelligelse har kjendelig tiltaget 
fra Soldaternes Hjemkomst fra Campagnen»*). Det synes, 
som det nærmest var den meget almindelige Husandagt, der 
forstyrredes ved den militære Ungdoms utidige Søndagsbesøg. 
Hertzberg var ikke bange for Tvangsforholdsregler og Straffe. 
Kirkedøren skulde lukkes indtil Barnedaaben var forbi, Medhjæl- 
pernes Ed skulde uvægerligen fordres, unødvendig Hjemme- 
daab forbydes, intet Barn konfirmeres, før det var 16 Aar 
gammelt, af Sognets retskafne Mænd skulde to skiftevis være 
tilstede i Gjæstgiverierne om Søndagene, og strængelig forplig- 
tes til at angive forefaldende Uordener med Brændevinsdrik. 
Skede nogen Freds-Forstyrrelse, saa maatte den straffes, og 
det med Bøder, som ikke kunde sones med Fængsel paa 
Vand og Brød. «Naar denne Verdens Afgud maa herud», 
siger han, «da kan Loven ikke illuderes»*). Nu — alt dette 
er jo ikke andet end Ting, hvori han tilfulde h^vde alle sine 
Embedsbrødre af rationalistisk Tænkemaade med sig, men 
han lod det ikke blive ved denne «Kirkedisciplin» alene. 
Han havde et dybere Blik paa Kirketugten og kunde ved 

*) Se f. Eks J. Neumanns Sendebrev til Menighederne af 3 Juni 1827. 
*) Nationalbladet XIV, 225. 
3) Nationalbladet XIV, 224. 

sin store Auktoritet, og det hjertelige Forhold, hvori han 
stod til Menigheden, vove mere end maaske nogen anden 
Prest i Landet paa denne Tid. Han gav sig i Kamp med 
Natteløberiets afskyelige og dybt indgroede Uskik, og kund- 
gjorde for Menigheden, at han ikke vilde antage nogen Ung- 
kart til den hellige Nadvere, medmindre han ved Skriftemaa- 
let lydeligen afgav Løfte om at afholde sig fra dette Uvæ- 
sen for Fremtiden. Der kom «Ambassader af Ungkarle» til 
Provsten og spurgte, om han turde vove sligt, og da de fandt, 
at han ikke manglede Mod, gik de til Sagførere, men traf 
heldigvis dem, som var fornuftige, og Tingen gik. Ikke en 
eneste undslog sig fra Løftet, og Tilstanden blev kjendelig 
bedre. Hertzberg tilføjer, at denne Fremgangsmaade kan 
have sin Nytte, hvor der er Agtelse for Guds Ord og Sakra- 
mentet), og vi kan vel tillægge: hvor Altergangen gjennem- 
gaaende finder Sted i hele Menigheden. Visselig har ogsaa 
denne Kirketugt en Duft af det politimæssige, men det maa 
dog bemærkes, at det er Bordskik ved Herrens Bord, der 
her søges opretholdt. 

Hvad Niels Hertzberg var som Prædikant, kan man neppe 
laése sig til af hans 3 udgivne Prædikener og 6 Ligtaler. De 
2 Prædikener er et Slags Afskedsprædikener, idet han paa 
Familjens Vegne optraadte i Findaas ved Broderen Provst 
Christian Hertzbergs Død (1830) og sagde Farvel til et Sted, 
hvor hans Farfader, Fader og Broder havde virket i tilsam- 
men 86 Aar, og i Kvindherred, hvor Broderen Peder Harboe 
Hertzberg døde 1831, og hvor de 2 Brødre havde tjent i 
tilsammen 44 Aar. Før disse havde han udgivet en Prædi- 
ken paa 2. Pintsedag 1821, og dens Karakter kan kjendes 
deraf, at den blev trykt i Rudelbachs og Grundtvigs Tids- 
skrift, hvor den kaldes Hertzbergs Trosbekjendelse, og han 
føjer til: «som den rigtignok er». Vi kan tilføje, at vi alle 
med den gladeligen kan gaa i Graven. Der mangler intet 
af Kristentroens Sandhed, Liv og Fylde. Den gamle har 



*) ibid. 230—31. 

villet, at hans Kirke skulde have et Vidnesbyrd om, hvad 
han var, hvad han praedikede, og hvor tro han var sin Frel- 
ser og sin Bibel. Har han maaske havt sine Øjeblik af Frygt 
for, atEftertiden skulde mindes ham alene i Forbindelse med 
Apothek, Elektrisermaskiner og Barometre? — Han har i 
saa Fald sørget vel for, at dette ikke kan ske. Men har vi 
end her det evangeliske Indhold af Niels Hertzbergs Prædiken, 
saa har vi dog neppe i dette Arbejde det virkelige Billede 
af hvad denne ejendommelig begavede Landsprest var som 
Prædikant. De Prædikener, han holdt for sin Menighed, var 
visselig ikke i Almindelighed skrevne for at læses — saaledes 
som denne Pintseprædiken — men de var nok næsten uden 
Undtagelse skrevne og lærte udenad. Hans Hukommelse var 
skarp og tidlig øvet under grundigt Latin-Studium. Han an- 
saa det for en pastoral Pligt at lære Prædikenen udenad, men 
den, som i en Aarrække har giort dette, er ikke rtiere bun- 
den til hvad han har skrevet, men vil, idet han følger de 
skrevne Ord, med Lethed indføre en og anden ny Tanke, 
der gives under Udførelsen. Der er vist faa Landsprester 
fra hin Tid, der i den Grad har forstaaet Bønderne, som 
Niels Hertzberg. Han havde maaske et Sidestykke i den 
første Nordlandsbiskop, Mathias Bonsach Krogh, men denne 
indtog ikke før paa sine sidste Dage Hertzbergs evange- 
liske Standpunkt. Det var vel denne inderlige Forstaaelse, 
langt mere end de store Tjenester, han ydede ved sin 
Lægevirksomhed, der laa til Gnmd for det uafbrudt gode 
Forhold, hvori han i 57 Embedsaar levede med sin Almue. 
Men denne Forstaaelse maa da vel ogsaa have givet hans 
Prædiken dens Karakter. Uden egentlig Veltalenhed maa 
han efter to højst forskjellige Biskopers Vidnesbyrd have havt 
en ejendommelig Gave til at udtale, netop hvad der kunde 
slaa an til Menighedens Opbyggelse og Oplysning. Biskop 
Brun siger om hans Prædiken 27 Juli 1800, at den vistnok 
blev holdt uden Veltalenhed, medens den havde noget vist 
tiltrækkende [<s^alia nes cio qva svavitate^), var fuld af kraf- 
tige Beviser og ypperlige Talef ormer (<idictis palmariis^)^ 

enfoldig og afpasset til Folkets Fatteevne, uden dog derfor 
at ligge lavt («i^nec tamen humi serpens^), i8 Aar senere — 
12 Juli iSiS — hørte Pa v els ham, og denne skarpe Kritiker, 
der havde begyndt at føle Tomheden i sin gamle Rationa- 
lisme, maa have følt sig uoderligen tiltalt ved denne «i sit 
Slags højst fortræffeligePrædiken». «Efter Talekunstens Reg- 
ler», siger han, «vilde denmaaske ei holde Prøve, skjøndtden 
hverken selv eller i dens Udførelse manglede en naturlig, ener- 
gisk Veltalenhed, der maatte virke paa det ei altfor haarde 
eller dorske Hjerte. Men den rigtige Takt i at sige netop 
hvad der burde siges, og dette som det burde siges, den 
store Fattelighed, saa at Enhver, der ej var aldeles sløv og 
uopmærksom, maatte forståa hvert Ord, der taltes, uden Trivi- 
alitet og Ordgyderi, det er noget, man sjelden finder. Det var 
ikke for Biskopen eller andre fornemme og lærde Tilhørere der 
prædikedés, det var for Bondealmuen, og saaledes bør det være». 
Man faar et Indtryk af, at Niels Hertzbergs pastorale Person- 
lighed og Virksomhed i skarpe Træk er skildret i disse episko- 
pale Bemærkninger, og vi kan ikke undres over, at Pavels i 
stærke Udtryk omtaler de Frugter af Gjerningen, han havde 
Anledning til at kjende. «Jegharingensteds», siger Bisko- 
pen, « fundet en saa vel oplyst Ungdom. Næsten ingen 
blev adspurgt uden at svare, og næsten intet Spørgsmaal 
giorde jeg uden at faa fuldkommen rigtigt Svar, hvad enten 
jeg holdt mig til de blotte Ord eller deres Mening. Med 
den høie Grad af Tilfredshed har jeg ikke besøgt nogen 
Kirke»*). 'Vi har ovenfor bemærket, at Hertzberg ikke var 
bange for strænge Forholdsregler, men mod Konfirmanderne 
beskyldte en Bonde, hvis Søn var tilbagevist, ham for altfor 
stor Mildhed. Man behøver ikke mere Vidnesbyrd om, at 
Kjærligheden har været den drivende Magt hos denne Mand, 
der beskylder sig selv for Tilbøjelighed til Satire og Aaben- 
mundethed^). 



*) Pavels's Visitatsberetning for i8i8 i Rigsarkivet. 
') Autobigrafi 253, 259. 

Niels Hertzberg var en altfor praktisk Mand til, at han 
nogensinde skulde tænke paa at benytte sine mange og 
mangeartede Kundskaber i Litteraturens Tjeneste. Hans Om- 
sorg for Menigheden, hvori han indtil 1 830 stod uden Med- 
hjælp, og hans Virksomhed som Læge og Vaccinatør, maatte 
gjøre mange Rejser nødvendige, og han maatte ofte savne 
den Rolighed, der er fornøden for en Forfatter. Imidlertid 
kom han dog til at skrive meget, og Titleme paa hvad han 
har leveret af Beretninger (naturhistoriske o. s. v.), Prædi- 
kener, Ligtaler, Avisartikler m. m., fylder 8 Sider i hans Selv- 
biografi. Han har skrevet omtrent lige meget om kirkelige 
Sager, naturvidenskabelige Gjenstande og politiske Spørgs- 
maal. Hans kirkelige Forfatterskab er tildels ovenfor berørt. 
Vi maa hertil ogsaa regne de biografiske Skildringer af hans 
Fader ^), hans Morfader Niels Winding*) og ham selv, da de 
indeholder værdifulde Bidrag til Kundskaben om de kirkelige 
Tilstande i i8de Aarhundrede. Ogsaa 5 andre korte Biogra- 
fier^) af Sorenskriver Fleischer (f 1789) og 4 Bønder kaster 
Lys over Menighedens Forhold i hine Tider. Biografier fra 
hin Tid, er i Almindelighed ikke lette at læse paa Grund af 
de mange Sidebemærkninger, der saa ofte komme frem med 
en trættende Vidtløftighed. Noget af dette maat1;e man 
da ogsaa vente at finde hos Hertzberg, der har siddet inde 
med et stort Forraad af Anekdoter, men hans Biografier er 
dog skrevne med en saadan Livlighed og et saa skarpt Blik 
for det karakteristiske ved Personen og den Tid, hvori han 
levede, at de altid vil bevare sin Interesse. — Naturviden- 
skaberne var — som ovenfor bemærket — Niels Hertzbergs 
første Kjærllghed, og han sad inde med betydelige Kundska- 
ber i de forskjellige Grene af dem og en ikke ringe Færdig- 
hed i den praktiske Anvendelse deraf. Til at skrive i denne 
Retning havde han stor Opfordring, da Bygdebeskrivelser 



*) Fallesens Maanedskrift 1803. 

') Theol. Tidsskr. f. d. luth. Kirke i Norge N. R. VI, 155. 

^ B. Moe: Tidsskrift f. d. norske Personalhistorie N. R. 207 — 23. 

Og Beretninger om norske Natur-Mærkværdigheder i høj Grad 
var paa Moden. Alles Tanker var jo under og efter Krigen 
henvendte paa Ophjælpelsen af Folkets økonomiske Tilstand, 
og mange Penne var i Virksomhed for at vise Vejen hertil. 
Mange Landsprester har her ydet vigtige Bidrag ved at paa- 
vise, hvad der manglede, og hvad der ved Flid og Kundskab 
var at indhente i de forskjellige Bygder. Der var ikke mange, 
der bedre kunde tale med om disse Sager end Hertzberg. 

I Politiken maatte vel alle i hine bevægede Dage være med, 
og den Stilling, en Mand som Hertzberg maatte komme til 
at indtage, var i Selvstændighedspartiets Rækker. Hans Ud- 
vikling faldt sammen med Bestræbelserne for at faa opfyldt 
Nationens store Ønske om et, norsk Universitet, og allerede 
1803, i Faderens Biografi, som han personlig overrakte Fred- 
rik VI — «Fredrik den gode» som han kalder ham — ud- 
taler han sin Deltagelse i dette Ønske. Det nære Forhold, 
hvori han var kommen til Biskop Brun*), og Naboskabet med 
en af vore ivrigste Norskhedsmænd, Sorenskriver Koren, 
har visselig ikke bidraget lidet til a;t befæste ham i hans poli- 
tiske Anskuelser. Intet kunde derfor være mere rimeligt end, 
at han blev valgt til Repræsentant ved det overordentlige 
Storthing 18 14, hvortil man jo næsten overalt i Landet søgte 
efter « Selvs tændigheds»-Mænd. Han hørte paa Storthinget 
til Oppositionen^) og blev meget bekjendt ved sit Forslag 
19 Oktbr.*), der jo tog sig ganske forskrækkeligt ud. Det 
blev straks opfattet som en Satire af Statsraad Treschow, 
der spurgte Hertzberg, om ikke dette var Meningen og fik 
til Svar, at om vi ikke nu skulde forene os med Sverige, 
saa stod intet tilbage for os uden Bersærkergang*). Mænd 



*) I Brons Visitatsbog læses falgende: <24 Juli (181 1) fra Vikør i Selskab 
med uterqve Hertzberg og Leganger, Da Hr. Niels havde budet mig 
en Skaal som ingen Dadelig far, b^ Jeg ham en, som Jeg sjelden by- 
der nogen, vi dråk Dus paa Baaden>. 

^) Pavels Dagb. "/lo 1814. 

») ibid *Vio 1814. 

*) Autobiografi 243. 

som Pavels og Hersleb var ikke istand til at forståa Menin- 
:gen. Den første misbilliger, at en Mand, hvis Bolig vilde 
blive uberørt af Krigens Rædsler, vil fremkalde den over de 
Egne, der laa udsatte for Fienden, — Hersleb fandt f det 
morderiske Forslag» patriotisk og konsekvent. Ingen af dem 
har vel kunnet tænke sig, at den livlige Mand kunde komme 
med noget, der ikke var alvorlig ment, i Tider saa kritiske 
:som disse. Hertzberg siger selv, at han ved Forslaget vilde 
stoppe Munden paa de «exalterede og excentriske Storthings- 
mænd», der «for Alvor vilde, at Norge skulde spille Solo og 
staae paa egne Been»^). Her har han vel ogsaa havt sine 
Tanker henvendte paa en anden, nemlig sin kjære Biskop i 
Bergen, hvis «excentriske og exalterede» Brev af i Oktbr.^) 
han nylig maa have modtaget. Han havde tidligere paa 
Aaret i en anonym Brochure udtalt sig som de «exalterede» 
Landsmænd og med sin Biskop bidraget til at sætte Bergen- 
serne i Fyr og Flanmie^), men da han fik se Tingene, som 
de var, kom han snart til Erkj endelsen af Foreningens Nød- 
vendighed og stemte derefter. Det gik imidlertid smaat med 
Kjærligheden til den nye Forbindelse hos de Mænd, der 
havde været begejstrede for Selvstændigheden efter Program- 
met paa Ejdsvold. Der dannede sig af dem en Opposition, 
■der med Aarvaagenhed og ikke altid uden Mistænksomhed 
gav Agt paa ethvert af den nye Konges og hans Regjerings 
Skridt. Oppositionspressen — Nationalbladet — var fuldt af 
•de voldsomste Angreb paa dem, der ansaaes for «svensk-sin- 
dede», og der skulde næsten Mod. til at bære en svensk Or- 
den. Til disse mistænksomme Patrioter hørte ikke Niels 
Hertzberg, og skjønt han selv jævnlig skrev i Nationalbladet, 
indrømmer han, at der i dette findes «Uhumskheder»*). Han 
hørte derimod til dem, der stod paa Vagt, navnlig naar det 
gjaldt Nationens «Palladium», Trykkefriheden, om hvis Værd 



*) Autobiografi 243. 

«) s. o. S. 58, 

') Autobiografi 200. 

^) Nationalbl. XVIH, 367. 

han — i Modsætning til Biskop Brun — var fuldt overbevist*). 
Det synes endog, som . han har havt den Tanke, at dens 
Brug maatte have saadan Virkning, at Regjeringen ikke uden 
at svige sin Pligt kunde undlade at svare paa de mange Spørgs- 
maal, der rettedes til den^. Han var bleven urolig over de 
mange Trykkefriheds-Sager og mente — ^ som vel de fleste — 
at Forordningen af 27 Septbr. 1799 var ophævet ved Grund- 
lovens § ICK), — et Spørgsmaal, som meget beskjæftigede 
Tidens Jurister^). Det blev givet til Opgave ved juridisk 
Eksamen i 181 5, men Landets ikke-juridiske Avisforfattjere 
var ligesaa færdige med Besvarelsen deraf som deres Brødre 
i en senere Tid med Behandlingen af den eksekutive Magts 
Delagtighed i Grundlovsforandringer. Der aander en varm 
Kjærlighed til Sandheden og Fædrelandet i Hertzbergs Avis- 
artikler, hvori man let kj ender Forfatteren paa den Uvlige 
Stil og de mange latinske Citater, — men som en af Natio- 
nalbladets Forfattere har han neppe sat sig i Gunst hos 
sin nye Konge, om han end tydelig nok gav tilkjende, at 
det ikke var Tanken om det gamle Regimentes Fortrin, der 
bragte ham til at skrive. Han skriver saaledes mod Nikolai 

Wergeland: « Han være iøvrigt slet ikke bange 

for, at dette alt er skrevet af Lyst til at «vende tilbage til 
de Ægyptiske Kjødgryder». Neil paa ærlig Nordmands Ord 
være det sagt: før æder jeg Barkebrød med mine Lands- 
mændU^) Han var fuldt optagen af det Normands-Ideal, 
der under Brydning med det danske og Aarvaagenhed over- 
for det svenske arbejdede sig frem paa hans gamle Dage, 
c^ det er derfor ganske naturligt, at han ikke kunde fatte 
den Kritik, det mødte i «Norges Dæmring». Den Maade, 
hvorpaa den gamle Normand optraadte imod «Dæmringens» 
Forfatter, har vel aldrig været billiget af nogen, om der end 
kan have været dem, som tog den hædrede Oldings Auktoritet 



») Nationalbladet XVUI, 337 flf. 

«) ibid 341. 43. 

') Autobiografi 271. 

*) Nationalbl. VII, 62. 

til Indtægt i Striden. Der er udtalt en Formodning om, at 
han ikke havde læst Bogen selv^), men kun de heftige Avis- 
artikler om den, og at disse havde været ham nok til at 
slutte til det landsforræderiske i dens Indhold. Han over- 
lader naturligvis til andre af Norskhedens Forkjæmpere at 
udtale saadant, men gaar selv løs paa Forfatteren som en 
opbrusende Yngling, for hvem han anser sig berettiget til at 
optræde som Tugtemester, — visseligen uden at tænke nøjere 
over det saarende i sine Ytringer, naar han nævner hans 
Faders Fortjenester og slutter med de Ord: «Gud ske Lov! 
han oplevede ikke din DæmringU^) Det herlige Digt, som 
disse Ytringer fremkaldte, og som af mange anses for det 
bedste, Welhaven har skrevet, behøver kun at nævnes^). 

«Højere gejstlig Trappe end den, jeg stod paa, har jeg 
aldrig attraaet-, thi jeg kjendte mig dertil uduelig, men 
ikke aldeles ubekvem til det, jeg blev 3;, siger Hertzberg i 
sin Selvbiografi*). Han har neppe sagt dette uden i Bevidst- 
heden om, at der i sin Tid har været Tale om ham som Ber- 
gens Biskop. At Nordahl Brun omtalte ham som sin Efter- 
mand er ligesaa sikkert, som at han kort før sin Død nævnte 
Pavels som saadan^). Tiden var da bleven en anden. Var 
Bergens Bispestol bleven ledig før 18 14, saa havde vel Niels 
Hertzbergs Opstigen paa den været en given Sag, thi Regje- 
ringen havde ikke mange at vælge imellem, da det under 
daværende Forhold ikke gik an at sende en dansk Mand 
herop, og Hertzberg stod i høj Gunst i Kjøbenhavn. Efter 
1 8 14 kunde der ikke blive Tale om ham. Den nye Regje- 
ring var aabenbart meget forsigtig ligeoverfor Bergenserne, 
og de samme Grunde, der bevirkede Jonas Reins Forkastelse, 
vilde ogsaa have hindret Hertzbergs Valg, hvis der herom 



*) A., Stenersen: Motiveret Protest mod Skriftet: Forsvar for det norske 

Folk 4. 
^ Autobiografi, Fortalen V. 
') Hartvig Lassen, H. Wergeland 104 — 5. 
*) Autobiografi 272. 
**) Pavels's Dagbog V» 1816. 

havde været Tale. Man afslog i hine Dage ikke lettelig et 
Tilbud om en Bispestol, og det vilde sikkert have været en 
stor Ulykke for Hertzberg, om han var kommen i en saadan 
Stilling. Faa Prester har levet sig saaledes ind i de land- 
lige Forhold som han, og det er let forklarligt, at han paa 
sine gamle Dage maatte betragte Bylivet med en vis Ræd- 
seP). Af det, vi har fra hans Haand, ser vi, hvorledes han 
med den største Flid har eftergaaet sin Menigheds Historie 
og ofret den al sin Kraft. Han stod her med en Kjærlig- 
hedens Auktoritet,. som faa Prester paa Landet i vor Tid 
har naaet, om der end er adskillige, der kan sige som han, 
at han «altid har levet i den bedste Forstaaelse med Menig- 
heden**). Uegennyttig til det yderste var han fuld af Tillid 
til sin Menighed og forlangte aldrig noget for sine Forret- 
ninger, men modtog hvad man vilde give^). Han var fuld 
af Mod ikke blot naar det gjaldt at trodse Vind og Bølger, 
eller at tale Sandhedens frimodige Sprog til en Magthaver, 
men ogsaa naar det gjaldt at staa fast under Ulykke og 
Modgang. Medens Folket elskede ham, var det som Himmel 
og Jord forfulgte ham. I Kvindherred maatte han 1793 se 
sig kringsat af Sten- og Jordskred, saa han med betydeligt 
Pengetab maatte flytte Prestegaardens Huse til et tryggere 
Sted, og i Kingservik blev flere Bygninger paa Prestegaarden 
ruinerede ved den voldsomme Orkan i Juledag 1806. Her maatte 
da atter bygges og ofres Penge. Det syntes som Orkanernes 
Herre havde standset ham under hans Higen eftér Kundskab. 
Hans Elektrisermaskine — for en stor Del hans Hænders 
Gjerning — og mange af hans Bøger gik tabt. Han blev saa 
fattig, at han fra 1807 ^'^ ^^^7 ingen Bog kunde kjøbe, — 
men ingen Tanke om Misfornøjelse. Her var Underkastelse 
under Herrens Vilje og fuldt Mod til at begynde paany. 



*) Han ytrede sig herom i de stærkeste Udtryk til sin Kapellan C. F. 

Reimers, da denne flyttede fra ham til Bergens Domkirke. 
') Autobiografi 238. 
^ ibid 234. 

Hertzberg havde den Glæde at se sin vel oplyste Menig- 
hed leve i Fred og Kjærlighed, saa han i de 18 Aar, han 
var i Kvindherred kun havde 2 uforligelige Ægtepar og i de 
første 1 7 Aar i Kingservik kun 4. Derimod maatte han med 
Smerte se Moraliteten synke i Tiden 18 10 — 20, hvilket Vel 
maatte tilskrives de fra Krigen hjemvendte Soldater. I denne 
Tid voksede ogsaa Antallet af Tyverier, der dog ikke kan 
kaldes betydeligt, idet ii Personer blev tiltalte og dømte i 
Aarene 1804 — 21^). Af Overtro vidste man meget lidet i 
hans Prestegjæld, hvilket han tilskriver sine Formænds for- 
tjenstfulde Virksomhed, «slet ikke den Paroxysmus, som kom 
over Oplysningsherrerne for 20 a 30 Aar siden [0: omkring 

1790] — — — da man ivrede mod den Overtro at 

behage Gud ved Kirkegang i selve de Kirker, hvor faae eller 
ingen indfandt sig» !^) Til Overtro kan naturligvis ikke Hertz- 
berg regne Haugianismen, og han mener, at Haugianerne 
havde faat gaa i Fred, om de havde forkyndt «Jesus og For- 
nuften», samt at ingen havde lagt Haand paa dem, naar de 
ikke havde indladt sig paa «merkantilske Spekulationer eller 
dette Samcassevæsen»^), der jo maatte vaekke Mistanke i en 
Tid, da man ikke kjendte Næringsfrihed. Haugianerne synes 
at have skyet de Steder, hvor Hertzberg virkede, da der i 
Kvindherred ikke var nogen og i Kingservik i eller 2, medens 
de i de mellemliggende Prestegjæld Strandebarm og Vikør 
fandtes i temmelig stort Antal. Dr. Bang fortæller*) efter 
mundtlig Meddelelse af Emissær Stueland om et Sammen- 
træf mellem Hertzberg og Hans Hauge selv, der havde over- 
været Gudstjenesten i Kvindherred Kirke og derpaa samlede 
Almuen udenfor Kirken og talte for den. En af Bygdens 
Mænd underrettede Hertzberg om, at «den falske Profet» var 
kommen og bad ham «arrestere» ham. Hertzberg fulgte 
med, hørte en Stund og sagde: «Lad ham kun tale, han 



^) Budstikken 1821, 725—29. 

*) ibid 732—33- 

3) ibid 761. 

*) Bang: H. N. Hauge 189. 

taler ikke andet end Guds Ord». Den ærede Forfatter har 
nok ikke kjendt til Hertzbergs egen Fortælling om denne 
Begivenhed^). Det var ved Ølve Kirke, at en af Medhjæl- 
perne kom og fortalte Hertzberg, at en af «Preikarene» stod 
ude og talte for Al muen. Han gik da ud og hørte. — som 
han tror — Hauge selv, hvis Tale fordetmeste var en Gjen- 
givelse af Hertzbergs egen Prædiken, og han gjentog ofte 
«som vi idag have hørt». Hertzberg gik, og Hauge vedblev. 
Medhjælperen kom atter og sagde, at Presten burde forbyde 
ham sligt, men fik til Svar: «lad Almuen forbyde ham». 
Da Medhjælperen mente, at ikke Almuen, men alene Presten 
kunde gjøre det, svarede Hertzberg: «Almuen kan jo gjøre 
som jeg og gaae, saa staar han ikke der og taler for Kirke- 
væggen». En Pige kom med en Bog og spurgte Hertzberg, 
om hun skulde kjøbe den. Han saa i den, fandt at den inde- 
holdt «gudelig enfoldig Snak», og sagde, at hun kunde gjøre, 
som hun vilde. — Vi studsede ved Læsningen af Bangs Med- 
delelse, efter hvilken Niels Hertzberg vel omtrent var den 
eneste Prest i Landet — maaske en og anden af herrnhut- 
tisk Retning undtagen — der paa en Maade havde anbe- 
fal et Hans Hauges Forkyndelse for sin Menighed. Med det, 
vi før kjendte om Hertzberg, hans Fodfæste i den gamle 
Orthodoksi og hans patriarkalske Forhold til Menigheden, var 
Sympati med Haugianismen og dens skarpe Parti-Dannelse 
lidet forenelig. Det viser sig da ogsaa, at der i hans Optræ- 
den ikke kan være Tale om nogen saadan, og at han ikke 
tillagde hvad han hørte og lærte fra denne Kant noget Værd, 
medens han visselig vilde have været Haugianernes Forsva- 
rer, om nogen havde villet forulempe dem. 

En Landsprests Liv har ikke mange Afvekslinger, men 
der tør være faa af vor Kirkes Mænd, hvis Presteliv i sin 
stille Hengliden har været saa rigt som Niels Hertzbergs, og 
naar vi afslutter denne Fremstilling deraf, sker det med For- 
visningen om, at der endnu er meget derom at sige. Trist 



') Budstikken 1821, 761 — 62. 

•er det at maatte slutte med hans tunge Alderdoms Dage. 
Allerede 1832 maatte han nedlægge sit Provste-Embede paa 
•Grund af svagt Syn, og i sine sidste Aar var han ganske 
blind. Med Bistand af en Kapellan, han havde kjendt fra 
hans Barndom, blev han siddende i Embedet til sin Død 21 
Oktbr. 1 841. Som den, der var «et Lys for sine Fjorde», 
mindes han af mange, og Traditionen vil længe tale om 
€ gamle Provsten». Hvad enten man tænker paa ham som 
ung eller som gammel, maa man nok længe komme til at 
sige med Hauch: «der er vist ingen i vor Tid, som ligner 
ham». — 

-tLin anden af Bergens Stifts Provster i Biskop Bruns Tid 
har et endnu mere bekjendt Navn end «gamle Provsten» 
i Hardanger. Det var Claus Frimann. Litteraturhisto- 
rikerne har ikke kunnet nævne hans Navn uden med det 
samme at føre sine Læsere ind i lutter. Idyller. Hans Digte 
blev til i. den Tid, da man sværmede med Rousseau, og det 
er vel ikke godt at sige, hvor stor Indflydelse dette Svær- 
meri har havt paa Claus Frimanns Digtning. Der var vel i 
alle Fald ikke mange af hin Tids virkelig poetiske Naturer, 
der i den Grad som han maatte siges at være modtagelig 
for en saadan Indflydelse. Han voksede op i en Egn, hvor 
Hav og Fjeld mødes i den vilde storartede Skjønhed, hvor 
Hornelen med sin ængstende Gru kaldte paa Sagn om Trolde 
og Olaf Trygvesøn, medens Sunnivas Klosterruiner vakte ele- 
giske Stemninger i de Frimann'ske Brødres Digtersjæle. Her 
kunde han lytte til en looaarig Familjetradition, der knyt- 
tede sig til Stedet og havde meget godt at bære frem, og 
her boede han og hans 3 Brødre med en Moder, i hvem en 
lys, kritisk Aand og en betydelig Dygtighed forbandt sig med 
det varmeste Hjerte*). Claus Frimann har i Sandhed havt 
saa meget skjønt og tillokkende at skue tilbage paa fra sin 
Barndom, at det ikke er at undres over, at det aandede i 
hans poetiske Stemninger og prægede sig i Billederne fra den 
Egn og den Befolkning, hvortil han næsten i hele sit lange 
Liv var bunden. Man kan heller ikke undres over, at en 
virkelig poetisk Natur under saadanne Forhold mere saa Tingene 
og Menneskene, som de skulde være, end som de virkelige 
*) Birchs Billedgalleri I, 355—42. 

var. Han havde et godt Øje for Fiskernes møjefulde Liv og 
deres Kampe mod Storm og Hav, og han kan nok bringe 
sine Lærere til at glemme den Skildring, hans Biskop giver 
af dem som «krumbøjede Strandsiddere», hvilke ingen Magt 
i Verden kunde «giøre tapre». Naar han derhos med sit 
ualmindelige Anlæg for det praktiske Liv selv var istand til 
at danne en virkelig skjøn «Plet af Jord» paa den Strand, der 
i næsten to Menneskealdere blev hans Hjem, — kunde han 
let danne sig de dejligste Billeder af hvad der kunde have 
vokset op omkring Bøndernes fattige Røgstuer, og han fyldte 
dem med Tarvelighed, Nøjsomhed, Trofasthed og Kjærlig- 
hed — til Glæde for de af Rousseau optændte Sjæle, der 
ikke kj endte til, hvorledes Stormen af en barsk Virkelighed 
spottede de idylliske Toner. 

Det er gjennem sine Digte Claus Frimann blev kjendt 
af det danske og norske Publikum, og han maatte blive vel 
kjendt, thi det er unegteligt, at «det idylliske Element i hin 
Tids Digtning hos ham er kommet til sin reneste Udfol- 
delse» *). Personlig blev han staaende i det ubekjendte Fjerne^ 
og det kunde saaledes være rimeligt nok, at man overførte 
Billederne fra hans Digtning paa hans Person og Forhold i 
det hele og gjorde hans cLiv til en Idyl i den afsides Fjeld- 
bygd, hvor han havde fundet sit Arkadien»^). «Han havde 
saa ganske levet sig ind i sin Virkekreds og saa rent og 
inderlig opfattet sit Forhold til Menigheden», siger Welhaven'). 
Om «den stille uforstyrrede Forbindelse, han hele sit Liv 
igjennem vedligeholdt med Naturen og Folket», taler Jørgen 
Moe*). Sikkert er det nu, at han førte et ensomt Liv, og 
der var neppe mange, som kjendte ham uden hans Nabo- 
prester og hans Menighed. Af Nabopresterne var der en — 
Sogneprest Pavels i Gloppen — der rostes for æstetisk Sands 
og megen Læsning, men ellers maatte han klage over, at 



*) Hartvig Lassen i Tidskr. f. Ide og Virkelighed 187 1 p. 529. 

^ ibid. 

^ Welhaven: Samlede Skrifter VI, 205. 

*) Langes Tidskr. V, 83. 

«han kun sjelden kunde samles med en Ven, som han i litte- 
rær Henseende kunde kalde en beslægtet Aand» ^). Det kunde 
vel ikke være anderledes. Med Dampskib bruger man nu 
26 Timer paa Rejsen fra Bergen til Da viken, — paa Baad 
kunde man vel bruge baade i og 2 Uger. Havet langs 
denne umilde Kyst er alt andet end en Idyl, og den, som 
har sejlet over Sognehavet og pløjet Bølgerne ved Kinn og 
Bremanger, vil mindes det længe. ' Saadan Rejse gjorde man 
ikke uden Nødvendighed for at besøge Davikens Prestegaard, 
hvor lønnende end Besøget kunde være. Men havde man 
fundet en Hvilestund i Davikens Birkelunde og levet nogle 
Dage med den rige Mand i Claus Frimanns vel stelte Preste- 
gaard, — saa kunde man nok bære med sig et Indtryk af, 
at det var alt idel Dejlighed. Saaledes har Welhaven baaret 
Mindet om den gamle Digter og hans skjønne Hjem til Efter- 
verdenen, og det er let at forståa, hvor uudsletteligt et Ind- 
tryk den I3aarige Bergens-Gut med det livlige poetiske Ge- 
myt har kunnet modtage af hvad han saa hos den gamle. 
Ikke mindre forstaaeligt er det, naar et saadant Barndoms- 
Indtryk udfolder sig hos Manden til et dejligt Billede, der 
stilles frem for et modtageligt Publikum. Og Billedet er blevet 
staaende. Man har kun set i ham en Pryd for vor Littera- 
tur, medens han som Jubellærer i vor Kirke kun lidet er be- 
mærket. 

Da Sælø-Presten Peder Nielsøn Harboe døde 1702, levede 
14 af de 28 Børn, han havde havt^). Datteren, Anna Har- 
boe, var da gift med Claus Frimann, der 1709 flyttede fra 
Davikens resid. Kapellani til Svigerfaderens Sognekald, hvori 
han døde 171 5. Enken, der sad igjen med 9 af sine 13 Børn, 
blev snart efter gift med Eftermanden i Kaldet, Søren Mad- 
sen, der døde 1742. Efter ham kom Burchardt Henrich 
Martini, der fik Epilepsi paa Grund af de haarde Sørejser og 
formodentlig maa have været dansk, siden Biskop Bornemann 



') Welhaven: Saml. Skr. VI. 207. 
2) S. o. S. 63. 

efter hans Død (1745) udtrykkelig bad om, at en Nor- 
mand maatte blive beskikket til det haarde Kald. Provst- 
inde Anna Madsen fik da i sit yngste Barn, Peder Harboe 
Frimann (f. 17 13 f 1759) se den 6te Sogneprest til Sælø, 
hvem hun ogsaa skulde overleve temmelig længe, da hun 
blev 96 Aar gammel. Hun var en rig Dame, og det vidt- 
løftige Jordegods, hun ejede i Nordfjord og Søndmøre, maa 
hun have havt fra sin første Mands Dage, da det er bekjendt, 
at baade Svigersønnen, Biskop Arentz og Datteren Dorothea 
(f 1 792) ^) havde Formue, som de vel maa have faat, da Mode- 
ren indtraadte i nyt Ægteskab. Sønnen Peder Harboe Fri- 
mann døde 1759 og efterlod Enken — Sara Cold — med 4 
Sønner, af hvilke den ældste, Claus Frimann, var 13 Aar 
gammel (født 25 Maj 1746). Der var ikke Velstand. Sælø 
var ikke noget stort Kald — anslaaet til 250 Rdlr. — og 
hvad P. H. Frimann havde arvet var vel gaaet med, da han 
laa som Sollicitant i Kjøbenhavn. Der var dog sørget for, 
at Enken havde et Hus paa Prest egaardens Grund, hvor hun 
slog sig godt igjennem ved at drive Fiskeri. Dette blev 
hendes Sønners Lykke, da Eftermanden i Kaldet, Peter Angell, 
holdt Huslærer, og de 4 Brødre fik Undervisning med Bør- 
nene paa Prestegaarden. Da de kom saa vidt, at de skulde 
til Universitetet, har vel den gamle Fårmoder maattet hjælpe 
til. Claus Frimann blev Student 1765 og begav sig hjem 
efter examen philos., hvorpaa han blev Huslærer hos Presten 
Jørgen Meldahl paa Fane, med hvis Datter Anna Margrete 
(født 16 Oktbr. 1742) han straks efter sin Ankomst blev for- 
lovet. Kapellaner og Pluslærere havde det ikke altid godt i 
hine Dage, men den nye Stilling, Frimann nu indtog som vor- 
dende Svigersøn, har vel gjort det taaleligt for ham, saa han 
har kunnet indrette sig efter sin Bekvemmelighed og bruge 
Tiden saa godt som muligt. Han maa ikke have havt megen 
Fritid, naar han i 2 Aar ved Siden af sin Lærergjerning, og 
uden anden Vejledning end hvad den gamle Sogneprest kunde 

') Hun fik 1743 Bevilling til selv at bestyre sine Midler. Moderen d^de 
først 1769. Nordfjords Skifteprotokol i Rigsarkivet. 

yde, var istand til at tilendebringe sit theologiske Studium^ 
saa han 1768 kunde tåge sin Embedseksamen. Det kan ikke 
være rigtigt, naar N. M. Petersen^) sætter ham blant det 
norske Selskabs Stiftere, da han straks efter sin Eksamen 
forlod Kjøbenhavn. Hans Brødre, Johan og Peter Harbo, der 
blev Studenter 1769, har derimod sikkert været med. Han 
maatte gaa den sædvanlige Vej og tåge ud som Huslærer, 
indtil han havde naaet 25 Aars Alderen og kunde blive Kapel- 
lan. Til en bedre Mand end den, han fandt, kunde han neppe 
komme. Hans Strøm, Sogneprest til Volden, var — som be- 
kj,endt ' — Søn af Peder Strøm, en af «Syvstjernen», havde 
efter ham arvet et godt Bibliothek, varm Interesse for sit 
Kald og stor praktisk Dygtighed, saa han blev en af Landets 
første Prester, paa samme Tid som han skaffede sig et be- 
rømt Navn som Naturhistoriker. Han havde netop fuldført 
sit Hovedverk «Søndmøres Beskrivelse», da han 1769 fik 
Claus Frimann i Huset «for at assistere i Prædike-Embedet » *) . 
Han kunde vel trænge til Hjælp, da han altid var svag af 
Helbred og nu vel tillige overanstrængt ved det betydelige 
litterære Arbejde. Saasnart Frimann havde opnaaet 25 Aars 
Alderen, blev han (19 Decbr. 1771) udnævnt til hans Kapel- 
lan, hvilket han vedblev at være, indtil Strøm 1779 paa Op- 
fordring søgte og fik Ekers Sognekald. Kapellan-Tj enesten 
var Frimann byrdefuld paa Grund af Sogneprestens svage 
Helbred, og «hans Vilkaar i Tjenesten var ringe og ufordel- 
agtige»'), hvilket sidste Udtryk vel ikke maa tåges altfor bok- 
stavelig, da han 1770 havde arvet sin Farmoder, og han neden- 
for i Ansøgningen fortæller, at han har havt noget tilovers 
til et Aars Ophold i Kjøbenhavn som SoUicitant (1779—80), 
og han hele sit Liv igjennem havde til Vane at klage over 
Mangel paa Indkomster*). Det er urigtigt, naar Brandt og 



*) N. M. Petersen: Bidrag til den danske Litteraturs Hist. V, b. 213, 15. 
*) Frimanns Ans^gning om Daviken dat. Kbhvn. ^Ve 1780. 
8) ibid. 

*) Meddelt af Cl. Frimanns Broderdatter Fru Elise Neergawd, bekræftet ved 
et Brev fra ham af Vio 18 13 i Illustr. Nyhedsblad 1862. 

Helveg fortæller, at han fulgte med Strøm til Eker*), da han 
selv siger, at han tilbragte den hefe Tid fra Sommeren 1779, 
til han blev udnævnt til Sogneprest i Daviken (18 Oktbr. 
1780), i Kjøbenhavn, hvor han bl. a. tilbragte Tiden med Ud- 
givelsen af sin første Salmesamling, «Sange over Evange- 
lierne». Det er optegnet, at han i denne Tid gjorde Bekjendt- 
skab med Suhm*), en Ære, han vel delte med alle litterære 
Mænd, som i denne Tid opholdt sig i Kjøbenhavn. Maaske 
har Bekjendtskabet med Suhm ikke været uden Betydning 
for hans senere Almue-Sange. Det var netop i denne Tid 
Suhm optraadte med sine «Hyrdefortællinger»^), hvori de 
norske Bønder spiller en Hovedrolle. De har uden Tvivl under 
Kampen . for Bondefriheden i Danmark havt en ikke ganske 
ringe Betydning for den i Aarhundrecjets Slutning fremtræ- 
dende idealistiske Betragtning af de norske Bondeforhold. 
Samtidig med Daviken søgte han Lesje, Kvikne og vestre 
Mdland, men ønskede dog helst det første, hvor han «var 
kjendt af alle og kunde arbeide i Embedet med mere Frugt», 
uagtet Kaldet var meget lidet (233 Rdlr.). Han havde og- 
saa her sin gamle Moder, der var flyttet til Rugsund, efterat 
alle hendes 4 Sønner var færdige fra Universitetet, og den 
gamle Svigermoder var død. Skjønt Daviken var et lidet 
Kald, havde Frimann dog meget ældre Konkurrenter. Biskop 
Irgens havde indstillet i) Johannes Brun, resid. Kapellan til 
Borgund, der havde været. Prest i 16 Aar 2) Jonas Hougs, 
resid. Kap. til Evindvik, der havde 15 Tjeneste- Aar. Det 
var hos denne Biskop en fast Regel, at Presterne skulde «pas- 
sere Graderne», og det var nok en meget stor Sjeldenhed, 
at han anbefalede en Personelkapellan til et Sogneprest-Em- 
bede. Her gjorde han dog en Undtagelse og nævnte som No. 
3 Clemens Schmidt, der i 14 Aar havde været Personelkapellan. 
Han gjør et Slags Undskyldning for dette dristige Skridt, 



*) Den danske Salmedigtning II, 380. 
*) Molbech: Anthologi I, 125. 
3) Suhm: Saml. Skr. III. 263 ff. 

idet han formener, at denne Kapellan «bør være i Erindring» 
som en Sønnesøn af den Biskop, hvis Navn han bar, Claus 
I^>imanns . Ansøgning har Biskopen neppe kjendt, og det kan 
ikke have været usædvanligt, at man i Kjøbenhavn afgjorde 
Embedsbesættelser ganske anderledes, end Biskopen tænkte 
sig. Det er bekjendt, at man i hine Tider gjerne opgav Em- 
bedernes Indtægter til et mindre Beløb end det virkelige. 
Da Indtægterne paa flere Maader blev beskattede, har man 
vel fundet dette rimeligt og ikke været for stræng i sine 
Fordringer. Det er derfor en Oplysning, der ikke er uden 
Interesse, naar Biskop Irgens ved Indberetningen om Davi- 
kens Ledighed bemærker, at «de fleste Sognekald neppe for 
Tiden have den Indkomst. for hvilken de. ere ansatte, og 
saa desuden meget beror paa Bekjendtskab med disse Steders 
og Folks besynderlige og for den fremmede uventelige ja 
ubehagelige Beskaffenhed, Skikke og Levemaade»^). Det var 
da saaledes et temmelig ringe Levebrød, Claus Frimann i 'sit 
34 Aar fik^ og dog maa han siges at have gjort Lykke. 
Han fremlagde en Attest fra Biskop Hagerup, der omtaler 
hans Præmie for sine «Prøver i det Smukke og Sindrige^. 
Biskopen havde ikke hørt ham prædike, men Frimann havde 
tilsendt ham en Prøveprædiken over Rom. 5,2, «hvilket Sprog" 
han grundig, ordentlig og opbj^ggelig haver af handlet», saa 
Biskopen maatte give ham den «Ros, at han som Lærer i 
Kirken dog ikke havde gjort det Skjønne, men Guds Ord 
som det Nødvendige og Grundige til sin Hovedsag>^). 

Claus Frimanns Indtræden i Daviken kan for hans eget 
Vedkommende neppe have været nogen Idyl. I 1 5 Aar havde 
han været forlovet, da han 1781 havde Bryllup med Anna 
Meldahl, som nu var 39 Aar gammel. Det er sikkert, at 
dette Skridt kostede ham megen Overvindelse. Efter den 
lange Forlovelsestid, i hvilken han meget sjelden havde set 
sin elskede, kunde nok hans Kjærlighed være kjølnet, selv 



^) Biskop Irgens' s Indberetning af ^Vs 1780. 
2 E. Hagerups Attest af ^^/i2 1777. 

om han ikke havde fundet sin forlovede blottet for al poe- 
tidc Sands*), nu da denne vel hos ham selv var paa det 
højeste. Det maa imidlertid optegnes til hans Ære, at han 
blev hende tro og ægtede hende nu, da hun i flere Aar havde 
været faderløs. Hun blev ham en trofast Hustru, var meget 
god mod de fattige^, og «Landøkonomien blomstrede ved 
hendes Conduite»^). Vi kan efter dette ikke tænke os andet 
end, at Claus Frimann meget snart indtraadte i de udvortes 
lykkelige Kaar, hvori han alle sine Dage herefter levede, men 
samtidig foregik der med ham en anden Forandring, der lader 
os se Manden i et ganske andet Lys end det, hvori Littera- 
turhistorikerne har sat ham. Da han forlod Hans Strøm, 
kunde denne skrive om ham, at han havde «viist saa gode 
Prøver af Embedsduelighed og Genie, at man ikke kan tvivle 
om, han jo fremdeles vil blive vel bered til Evangeliets Gjer- 
ning og Christi Menigheds Opbyggelse»*). Den orthodokse 
Biskop Hagerup havde fundet hans Prædiken «grundig, ordent- 
lig og opbyggelig», og 1780 havde han i sine «Sange over 
Evangelierne» leveret et Bidrag til Kirkens Salmeskat, der 
maaske var det bedste, der var set siden Brorson gik bort, 
og det er unegteligt, at disse Salmer — mer eller mindre 
heldige — var gjennemtrængte af Troens hjertelige Varme 
ikke mindre end af den levende Digteraand. Alt tydede paa 
en Prest, der skulde blive til sin Menigheds Opbyggelse, medens 
Kirken turde love sig Velsignelse af hans Naadegave som 
Salmedigter, men her viste det sig, at han snart skulde for- 
lade sin første Kjærlighed. 1784. blev et betydningsfuldt Aar 
for vor Kirke, og mange Hjerters skjulte Tanker brød frem 
ved Guldbergs Fald. Claus Frimann skrev ikke i disse Aar 
mer end et beskrivende Digt*), men Aaret efter Guldbergs 

*) Meddelt af Fru Elise Neergaard. 
«) do. 

•) J. N. Bruns Visitatsprotokol 29 Mai 1799. 
*) H. Strøms Attest dat. Eger 9 Septbr. 1779. 

*) Norske Selskabs Samlinger 2 St. 1783. Cl. Frimann: Poetiske Ar- 
beider 1788. I, 1 ff. 

Fald begyndte han sin Virksomhed som Folkeskribent med 
en Samling af cAndagtsøvelser og gudelige Tanker til Brug 
for Almuen». Det er som «Almue-Sanger» Claus Frimann 
har vundet et uforgjængeligt Navn i vor Litteratur, og Kriti- 
kerne har kappedes i at udtale hans Ros, men denne Begyn- 
delse er en fuldstændig Protest mod Jørgen Moes Ord, at 
«Digterens klare Trosliv farver altid paa en yndig Maade 
hans Digtning»^). En ældre Kritiker erklærer Bogen «aldeles 
fri for den Mystik, som saadanne Bøger tilforn vrimlede af», 
og han beklager, at der endnu i den skal findes saadanne 
Mindelser om det gamle som den Tanke, at Fødselssmerte 
er en Følge af Syndefaldet, og at Kvindekjønnet «først har 
fortørnet Gud»^). Det er den platte vulgære Rationalisme, 
Forfatteren af de dejlige Sange over Evangelieme har givet 
Almuen ihænde^), paa samme Tid som hans bergenske Kol- 
lega, J. N. Brun, udsendte sine herlige Salmer. Frimann gaar 
videre paa den samme Vej. Han «skammer sig ikke» over 
at give Almuen bedre Folkesange, end den har*), og da 
disse Ord blev skrevne (1788), har han visselig været beskjæf- 
tiget med «Almuens Sanger», der udkom 1790 og formodent- 
lig fik langt mere Indgang end Andagtsøvelserne. Det ses 
nemlig af hans egne Udtalelser^), at Almuen holdt paa sine 
gamle Andagtsbøger, hvoraf ingen var saa almindelig som 
Johan Heitmanns «Besværede Sømænds sødeSjælero». Johan 
Heitmann, født i Throndhjem 1664, var en af vore mærke- 
ligste Sømænd, der med stor personlig Opofrelse sejlede rundt 
Norges Kyst og aflagde den paa Kart (1702), blev siden an- 
sat som Commis-Kaptejn til 1729, førte derpaa et Skib for 
det asiatiske Kompagni og led Skibbrud paa Irlands Kyst 
1730. Dette medførte en vidtløftig Proces til 1739, og Aaret 



*) Langes Tidsskr. V, 79. 

') Lærde Efterretninger 1788, 189. 

^) Dr. A. C. Bang: Udsigt over den norske Kirkes Historie 117. 

^) Poetiste Arbeider I (Fortalen). 

*) S^ekabinet (Fortalen dat. 5 Febr. 1793). 

derpaa døde han*j. Samme Aar han forliste udgav han sin 
Bog, den maa have slaat godt an, siden den paany blev op- 
lagt 1738 og 1 75 1. 1803 blev den paany udgiven af Hol- 
mens Provst, senere Biskop V. C. Hjort, og den blev op- 
trykt i Bergen 1 846 og i Kristiania 1848. Dens naive ukunst- 
lede Fromhed kunde naturligvis ikke tiltale Rationalisteme, 
og Claus Frimann, der paa sin Vis havde betænkt Land- 
almuen, vilde nu ogsaa hjælpe Sømændene til en bedre 
Andagtsbog. Det er unegteligt, at han elskede og beun- 
drede denne Klasse af vort Folk, der vel til alle Tider har 
været dets Stolthed, men han maa have kjendt lidet til den, 
naar han kunde tænke sig inden den at finde Mænd, i^der 
have faaet. mindste Smag paa det i vore Tider herskende 
renere og fornuftmæssigere Sprog» *). Det var imidlertid ikke 
blot Sproget det her gjaldt, og har Claus Frimanns «Søe- 
kabinet» ingen anden anbefalende Egenskab, saa maa det 
visselig siges, at den gav vore Sømænd en Andagtsbog, 
der i sit Slags var en fuldkommen Nyhed. 

Det er bekjendt, at Orthodoksismens Mænd ofte over- 
vurderede det gamle Testamente, med hvis strænge tugtende 
Sprog de gjerne mødte Tidens vilde Sæder. Rationalisteme 
havde endnu mere Brug for det. De kunde heraf uddrage 
hvad de bebøvede, og for det nye Testamente havde de kun 
lidet Brug. Frimanns «Søecabinet» er maaske et af de mest 
karakteristiske Eksempler paa saadan Benyttelse af Skriften, 
hvis Fornødenhed til Opbyggelse ellers slet ikke fremgaar 
af Bogens Indhold. I de mange Bønner og Betragtninger 
ved de forskjelligste Anledninger findes kun et Par Bibelsteder 
citerede, og af de bibelske Personligheder er Abel og Noah 
de eneste, der nævnes paa de 168 Sider. Der tales meget 
om Storm og den almægtige Haand, der standser den, men der 
er ikke den ringeste Hentydning til ham, der standsede Stormen 
paa Gennezarets Sø. Kristi Ord citeres en eneste Gang i 



*) Nye Tidender om lærde Siiger 1742, 514 ff. 
*) Søecabinet (Fortalen). 

Bogen (S. 150 Matth. 18, 6), og han indføres som <den gud- 
dommelige Lærer, den største blandt Menneskene». Paulus 
citeres ogsaa et eneste Sted som en «højt beskikket Læ- 
rer», der advarer mod Toldsvig (Rom. 13, 7). Forf. har i 
Bogen ikke Brug for Bibelsteder, men han har gjemt dem 
tilsidst i 4 Afdelinger: i) Bedesprog (5 Steder af G. T.), 
2) Trøstesprog (28 do. af do.), 3) Lov- og Takkesprog (10 do. 
af do. og Luk. i, 46), 4) Læresprog (29 af G. T., hvoraf 
hele 17 af Sal. Ordsprog). I Bønnerne forekommer paa to 
Steder: «forlad os vore Synder» (S. ^^ og 88). Det kan 
man kalde en Andagtsbog for kristelige Sømænd! — Det 
vil ses, at det er den matteste Rationalisme, der gaar gjen- 
nem hele Bogen, hvori dog ogsaa Digteren af og til glimter 
frem, som naar det heder i en Aftensalme (S. 5): 

«Hans Forsyns Øie slummer ei; 

Vil han kun for os vaage, 

Paa Havet selv vi finde Vei 

Igjennem Nat og Taage, 

Er Bølgen høi, han jævner den, 

Og Stormen tæmmer han igjen — 

Vel den, som Herren frygter!» 

Medens man af og til finder saadanne poetiske Lysglimt^ 
der — visselig kun svagt — minder om Sangene over Evan- 
gelierne, fristes man ved andre af Bogens Vers til den Tanke,- 
at Frimann under sin Udvikling i Rationalismen har tabt 
Sandsen for Melodiens og Tankens Harmoni, som naar han 
bruger Melodien :« Den prægtig Sol, som hele Verden glæder» 
(cfr. J. N. Bruns herlige Himmelfart-Salme) til en Sang paa 
10 Vers med Titelen: «Om Fristelse til Tyveri» (S. 36). 
Denne Sang er ogsaa i en anden Henseende en Mærkelighed, 
idet Djævelen her forekommer 2 Gange. Det første Vers lyder : 

cTil fremmed D^r paa lumske Fod at krybe, 
Forbudet Gods med listig Haand at gribe, 
Hvor skulde jeg adlyde saadant Raadl 
Saa lade mig omtumles af den Onde! 
(Thi var den god, som mig indskyde kunde 
£t saadant Raad ?] 

Det var naturlfgt, at Salmekommissjonen i Kjøbenhavn, 
der skulde faa en sørgelig Berømmelse ved den «evangelisk- 
christelige Psalmebog» maatte henvende sig til en Mand som 
Claus Frimann, der havde vist, at han ikke var uden Evne 
til at skrive Salmer, og han leverede da ogsaa Aaret efter 
«Søecabinettets» Udgivelse en Samling af hele loo Salmer. 
Det tager sig underligt ud: 1793 leverer han en Bog med 
Salmer for Sømændene uden et Glimt af Kristendom og 1794 
100. Salmer, bestemte til Menighedens Brug, hvori Kristen- 
dommens Sandhedsindhold paa flere Steder tranier frem, 
hvor saft- og kraftløse de end er, og hvor tydelig det end 
viser sig, at Forfatteren mest behager sig i abstrakte Be- 
tragtninger. De danner i denne Henseende en besynderlig 
Modsætning til hans »Sange over Evangelierne», ligesom 
de ogsaa i al sin Tørhed viser, at Digteren i 1794 har 
gjort et stort Fremskridt i Henseende til Versifikationens 
Korrekthed. Man kan vide, at disse Salmer maatte vinde 
Komniissjonens Behag, og hele 42 af dem blev optagne 
i den nye Salmeboge). Det maa saaledes siges, at blant 
vore rationalistiske Prester er Cla,us Frimann en af dem, hvis 
Gjerning har faat den største Rækkevidde. Men har han 
end ydet mange Bidrag til Salmebogens rationalistiske Tom- 
hed (f. Eks. No. 24, 27, 320, 328, 377, 384, 387 o. fl.), saa 
skal det ogsaa erkj endes, at adskillige af de Salmer, der 
bærer det virkelige Sandhedsindhold frem, er af ham (f. Eks. 
No. 122, 146, 183, 391). Til nogen høj Digter-Flugt hævede 
han sig aldrig, og der skal da heller ikke her tales om Kraft, 
Varme og Begejstring. — 

Man vil nu med Rette spørge, hvorledes en Mand, som 
Claus Frimann, der sendte den simpleste Rationalismes Frem- 
bringelser ud som Andagtsbøger i Folket, har staat for sin 
egen Menighed, og det bliver da ikke ganske let at forståa 
saadanne Ytringer som den, at «han saa ganske havde levet 
sig ind i sin Virkekreds og saa rent og inderligt opfattet sit 



*) Brandt og Helveg: Den danske Psalmedigtning. II, 380. 

Forhold til Menigheden»^). Det er virkelig muligt, at han 
som mange af hans rationalistiske Embedsbrødre i alle Fald 
af og til har prædiket Kristendom for Menigheden om Søn- 
dagene, men det er ikke muligt at kalde denne Fremgangs- 
maade en «ren og inderlig Opfatning» af Prestens Forhold 
til sin Menighed. Vi benegter naturligvis ikke, at en ratio- 
nalistisk Prest, der lever længe i en Menighed, kan have bun- 
det den til sig ved Venlighed og Mildhed, men hvor Histo- 
rien beretter os om gamle Prester, der har levet i €t idyl- 
lisk Faderforhold til sin Menighed, har nok gjerne Kristi 
Evangelium været Baandet mellem dem. Welhaven og mange 
med ham*) har troet, at der var et saadant Baand mellem 
«Almuens Sanger» og hans Menighed. Almenheden er bleven 
staaende ved det idylliske hos Claus Frimann i hans «Arka- 
dien», uagtet det har været vel bekjendt, at noget saadant 
egentlig ikke var at finde i Daviken. Man vedblev lige til 
det sidste at krandse den gamle Digter'), der sang til han 
var 80 Aar gammel, men lod for Resten hans Virken blive 
uberørt eller tog hans Digte til Indtægt for den. Man und- 
lod at betragte ham fra kirkeligt Synspunkt, skjønt Tradi- 
tionen ogsaa her har været vaagen i de Kredse, hvori han var 
kjendt. Selv Brandt og Helveg har lukket Øjnene for Ned- 
gangen i hans Salmedigtning — Molbech roser altsammen*) 
— og taler om hans nidkjære Virksomhed. Først 1863 har 
Asbjørnsen^) fortalt et Par af^de Anekdoter om ham, der end- 
nu lever i Folkemunde, og som — ganske bortset fra deres 
Værd som historiske Beviser — dog maa give et Indblik i 
Mandens Personlighed. Ved et Tilfælde kom de samtidig 
med et Par Breve fra Frimann^) om poetiske Sager, der 
viser os noget af Manden som han var. 



1) Welhaven: Saml. Skr. V, 205. 

^) Brandt og Helveg, J. Moe s. o. 

') J. Neumann i Mgbl. 1826. 

'*) Anthologi 134. 

*) niustr. Nyhedsblad 1863 p. 60. 

«) ni. Nyhedsbl. 1862 S. 17. 

Det hændte kun 2 Gange i Biskop Bruns Tid, at Al- 
muen klagede over rationalistiske Prester. Der var ikke Haugi- 
anere i de to Menigheder, men det var vel overalt Tilfældet 
i Bergens Stift, at Almuen holdt fast ved sin gamle Tro med 
de gamle Andagtsbøger og Kingos Salmebog. Den ene af 
de klagende Menigheder var Kingserviks, hvor Kapellan Lau- 
rits Rodtwitt prædikede Rationalisme i Ledigheden efter C. 
B. Rørdam (f 1802), den anden var en af Davikens Anneks- 
Menigheder, hvorfra en af 13 Bønder undertegnet Klage blev 
indsendt over Claus Frimann 23 Juli 1798. Den gik ud paa, 
at han havde negtet at rejse til syge med Sakramentet, neg- 
tet at døbe Børn, naar de kom til Kirken, negtet Jordfæstelse, 
naar der ikke kunde betales, negtet at forrette Brudevielse 
ved Annekskirkerne, hvorved «deres egen Kirke er i 
Foragt» og endelig, at han ikke havde «villet nævne, naar 
de gik til Alters hvad de annammede under Brødet og Vinen». 
Klagen indeholder intet om, at Frimann «vilde tælle som i 
Danmark Tiende paa Ågeren og have den hjembragt i Straaet», 
men dette maa rimeligvis være forebragt paa et højere Sted, 
da det blev Anledning til Tiendeforordningen af 31 Juli 1801^). 
Biskop Brun vilde ikke overtale sig til at tro paa disse haarde 
Anklager, men antog dem grundede i «Bøndernes vrange Be- 
greb om visse Bi-Omstændigheder». Han kunde dog for 
Bøndernes Skyld ikke lade det blive ved en Erklæring, men 
raadede Frimann til at indkalde Klagerne for Forligelses- 
Kommissjonen og inden 2 Maaneder meddele Resultatet. 
Biskopen slutter sin Skrivelse*) med disse Ord: «Jeg haaber 
mig saa meget sikkrere befriet fra denne Ubehagelighed, som 
jeg ikke kan tænke mig saa stor Contradiction mulig, at den 
saare hældige Almuens Sanger Frimann, ikke ogsaa skulde 
være den sande Almuens Mand og at den samme korrekte 
Religions Sanger skulde blive skyldig i de paaankede høist 
skurrende Anomalier». — Frimann havde imidlertid af sig 
selv grebet til det Middel, Biskopen tilraadede, og allerede 

») 111. Nyhedsblad 1858 S. 94. P. O. Bugge til Carsten Anker 1 1 Decbr. 1812. 
^ af I Aug. 1798. 

2 August var der sluttet Forlig, som han straks indberettede. 
Biskopen skrev nu^) til Bøndeme en kort Advarsel mod at 
«overile Øvrighed» med Klage over «Ting, som ved mundt- 
lig Samtale med Vedkommende kan og bør afgjøres». — 
Det blev ikke ved dette, som det viste sig ved Bruns første 
Visitats i Daviken (29 Maj 1799). Han maatte her før Visi- 
tatsdagen holde «2 Timers Forligelses-Commissjon mellem de 
13 og den 14de. Saaret blev kun ilde lægt. Almuen fik 
kun Palliativ, men Jeg haaber at efterlade et decoctum for 
den syge Præst, som, skjøndt langsomt, skal currere radicaliter, 
om ikke Skaden er for dyb». At denne Forhandling var 
en daarlig Forberedelse for en Prædikant, siger sig selv, og 
det heder da ogsaa, at Frimanns Prædiken over 2 Kor. 4, 6 
stod langt under hans ypperlige Digte, skjønt den var sund, 
vel ordnet og teksttro, men Prædikanten mindede om en 
Kandidat der holder sin første Prædiken. — Gudstjenesten 
havde ikke bragt Menigheden til Fred, om end de 13 Kla- 
gere var blevne tause. Efter Tjenesten begyndte flere at 
knurre. Biskopen svarede: «Jeg haaber, gode Folk, at min 
Nærværeke skal efterlade sig de Frugter, med hvilke I skulle 
blive tilfreds», hvortil Frimann føjede: «Jeg lover Kjærlig- 
hed og Velvillighed og haaber tillige for Eftertiden at vinde 
Menighedens Gjenkjærlighed». «Og saaledes» — slutter Bisko- 
pen — «endte denne virkelig critiske Dag». Kandi- 
dat Hugo Hjorthøy *) var dengang Huslærer for Claus Frimanns 
eneste Søn. Det er ham, man skylder den Fortælling, at 
Biskopen om Aftenen for de tilstedeværende Nordfjords-Prester 
udtalte sig som Tilhænger af «den krasseste Djævle-Theori», 
uden at nogen vovede at sige et Ord derimod^). Naar man 
nu kjender Forhandlingerne ved Visitatsen, er det forklarligt, 
at Biskopen har grebet Lejligheden til alvorlig at foreholde 
sine I£mbedsbrødre hvad de skyldte sig selv som Evangeliets 



*) 28 Aug. 1798. 

*) t som pensjoneret Provst og Sogneprest til Arendal 1849. 

») Theol. Tidsskr. f. d. luth. K. i Norge I R, IX, 500. 

Forkyndere, og at han har sat Djævelen og Rationalismen i 
nær Forbindelse med hinanden er mer end tænkeligt. Det 
•er vel ikke urimeligt, at denne Begivenhed kan have været 
mer end en øjeblikkelig Mindelse for Claus Frimann, og det 
-er ikke umuligt, at de oven nævnte digteriske Skildringer af 
hans Liv og Forhold efter denne Tid kan have en vis Sand- 
hed. Der foreligger intet, som strider mod denne Antagelse, 
der maaske bekræftes ved det, Biskop Brun beretter om sin 
sidste Visitats i Daviken (1807). Da han næste Gang kom 
igjen (14 Aug. 1803), var der ingen Klage, og Frimann prædi- 
kede om Kristus som vort Eksempel «alt uddraget af Tek- 
sten, grundig eksegetisk, opbyggeligt». Sin sidste Visitats i 
Daviken holdt Biskop Brun i Rugsunds Annekskirke 21 Juni 
1807. Det synes som om et af Klagepunkterne fra 1798 
over, at Anneks-Kirken «er i Foragt», maa være traadt frem 
for Claus Frimann, da han prædikede ved denne Lejlighed 
over Mr. i, 38. 39. «Han sammenlignede» — siger Bisko- 
pen — «de mindre Byer med vore Annekskirker og mig som 
Visitator — i dybeste Ærbødighed — med Kristus. Han 
ndledede Ordet «Sogn» rigtigen af «søge» og kaldte Anneks- 
erne for yngre Søstre af Hovedkirken som den ældste, ikke 
"blot fordi den var først bygget, men ogsaa fordi den var 
inest bekjendt og samlede den største Menighed i sig. Af 
^It uddrog han noget, som var godt at høre {tproficuum qvidn) 
og opbyggeligt, og jeg var under hele Prædikenen lutter 
■Øre». — Her kan man da virkelig høre «Almuens Sanger» 
paa Prædikestolen, og der er ikke Tvivl om, at dette maa 
have været Hgesaa opbyggeligt, som Tanken var skjøn og 
poetisk. Frimann maa ellers ikke have havt noget synderligt 
Ry som Prædikant, og naar Biskop Pavels ved sin eneste 
Visitats i Daviken* fandt sin Forventning overtruffen, kan 
•denne vel ikke have været synderlig stor. Ved denne Lejlig- 
hed (8 Aug. 1820) prædikede Frimann uden Tekst om «hvilke 
•de vigtigste Ting ere, der bør findes i en landlig Menighed, 
naar den vil vente Tilfredshed og Bifald af en Kirkens Over- 
tilsynsmand ved sit Kirkebesøg hos dem. Det var « i) kristelig 

Religionslære fremsat i en ikke alene ren, men i en passende 
Form, 2) Ungdommens Oplysning og Forældrenes Bømeop- 
dragelse, 3) Gjensidig Kjærlighed mellem Lærer og Menighed, 
4) god Kirkeorden, 5) sande Kristendomsdyder»^). Under 
dette kunde man jo faa meget ind af begge Slags, og ved 
Sammenligning med de oven nævnte Visitatsprædikener maa 
man faa det Indtryk, at han har prædiket anderledes for Pa- 
vels end for Brun. Dette er det sidste, vi hører om Claus 
Frimann som Prædikant, da hans Manuskripter ikke er op- 
bevarede. 

Vi har troet i Visitatsprædikenen 1807 at kunne finde 
et Vidnesbyrd om, at de alvorlige Begivenheder i 1798 — 99 
ikke var blevne uden Virkning for Claus Frimanns pastorale 
Forhold til sin Menighed, og at de maa have virket dybt 
paa ham, kan maaske ogsaa sluttes deraf, at han nu »hængte 
sin Harpe bort». I Aarene 1790 til 1797 havde han skrevet 
meget, men saa holdt han næsten ganske op, og man finder 
efter ham kun et Digt i 1804, et i 1807 og et i 1809 samt 
et og andet fra hans høje Alderdom, hvoraf de fleste visse- 
lig fortjener den Ros, der blev dem tildel. En medvirkende 
Aarsag til, at han holdt op med at skrive, tør man vel ogsaa. 
finde i hans Valg til Provst i Nordfjords Provsti 5 Decbr. i8oo. 
Det er atter et Vidnesbyrd om Biskop Bruns højsindede 
Tænkemaade, naar han saa snart efter det bedrøvelige Ind- 
tryk, han fik af Manden i 1799, kunde ophøje ham til ea 
Stilling, som dengang var i fortjent Anseelse. Det er tidli- 
gere anført, at han var den sidste, som Brun anbefalede til 
Ridderværdigheden. I sit Brev til CcUicelliet af 12 Oktbr. 
181 1 skrev han til Slutning: «Jeg vidste ikke og veed endnu 
ikke, om det var passende at anmelde noget gammelt saasom : 
T-_ /-I — "^rimann Sogneprest til Davikeri, hvis Celebritet 

første lyriske Digter var offentlig bekjendt, mea 
Olding allerede synger han vel ikke mere, men 

ige Almuesange vedblive endnu at virke god 

). 8—9 Aug. 1820 (Mskrpt. i Rigsarkivet), 

Stemning hos menige Mand og at latterliggjøre en og anden 
før agtet og yndet Fordom. Men om saadant qvalificerer 
sig til allemaadigst Udmærkelse, indstilles underdanigst». Man 
behøver vel saaledes ikke at søge Grunden til hans Udmær- 
kelse i hans Digt om Orlogsskibet Phønix fra 1811^). Fri- 
mann blev udnævnt til Ridder af Db. 28 Jan. 1812, og da 
Brun samme Tid fik Kommandørkorset, skrev han et malm- 
fuldt Lykønskningsdigt*) til den Biskop, han havde saa meget 
at takke for fra fordums Dage. Frimann blev siddende i sit 
Embede, til han havde oplevet sit Jubilæum 19 Decbr. 1821, 
hvorpaa han tog Afsked 9 Febr. 1822. Han maatte dog 
endnu beholde Embedet en Tid, da den udnævnte Eftermand 
døde, før han fik tiltraadt. Samme Aar han fik Afsked flyt- 
tede han fra Prestegaarden til det dejHge Frimannslund, hvor 
han lige ved Siden af sin gamle Embedsbolig havde indrettet 
sig et Alderdoms-Hjem, der gav ham Ly til hans Død 11 
Oktb. 1829. 

Claus Frimanns Sange lever endnu blant Almuen i Nord- 
Qord'), og Fortællingerne om ham ligesaa*). Han er vel 
endnu bekjendt under den Betegnelse «Sildepresten», der var 
almindelig, medens han levede. Welhaven antager at den 
havde sin Grund i, at hans Fiskeredskaber var i den bedste 
Orden, men Sandheden er vel heller den, at han stadig ved 
Fiskeriet forøgede sin Rigdom. Han gjaldt for Norges rigeste 
Prest, da han døde, men det var vel kun en Del af sin store 
Formue, han havde fisket op af Havet. Det er ovenfor an- 
tydet, at hans Farmoder, Provstinde Anna Madsen ejede be- 
tydeligt Jordegods, der paa Skiftet efter hende 26 Juli 1770 
ansloges til 7159 Rdlr. S ^ 10 ^ og det hørte til Sønnen 
Isaac Severin Frimanns^) Forretninger naar han var hjemme 
som Student, at rejse omkring i Søndmøre og Nordmøre for 

*) P. O. Bugge til Carsten Anker S. 103. 

') Poetisk Eftersamling 59. 

*) Meddelt af Sogneprest O . St. Hansen "/" 83. 

*) do. af Sorenskriver H. Koefod "/u 83. 

*) f som Provst og Sogneprest til Overhalden 181 1. 

at indkræve den gamle Bedstemoders Jordafgifter. Ved hen- 
des Død (1769) kom en Del af hendes Ejendomme i de 4 
Frimann'ske Brødres Hænder, og Claus Frimanns Part blev 
det Grundlag, hvorpaa han i Aarenes Løb hyggede sin be- 
tydelige Formue. Der faldt Jordegods til et Beløb af 275 
Rdlr. 4 ^ 4V2 P paa hver af dem. Claus Frimann saa sig 
snart istand til at kjøbe de 3 Brødres Ejendomme^), som 
han fik for godt Kjøb, da de som langt fraværende havde 
vanskeligt for at faa sit Jordegods ordentlig bestyret. Claus 
Frimann var en Mand med «træng økonomisk Sands, og det 
er ovenfor onitalt, at ogsaa hans Hustru havde god Forstand 
paa Landøkonomi, hvorhos hun var meget godgjørende. Det 
Jordegods, Claus Frimann efterhaanden lagde sig til, udgjorde 
ved hans Død 130 Brug med en samlet Skyld af omtrent 
260 Daler. Det blev i 1843 takseret til 26CXX) Spd."). Han 
ejede foruden dette .bl. a. Frimannslund og Sælø Kongetiende. 
Det var et Sagn i Familjen at denne (omtrent 2000 Kroner) 
var en Gave til Provst Søren Madsen fra Kong Kristian VI, 
da denne paa sin Rejse 1733 Overnattede paa hans Preste- 
gaard. At Kongen var der er sikkert nok*), men ellers er 
Historien lidet sandsynlig. Kongetienden i hele Nordfjord 
blev ved Skjøde af 19 Oktbr. 1665 overdragen til Kantsleren 
Peder Reetz, og det er sikkert, at Kongetienden af Sælø 
endnu 1690 var i privat Eje. At den imellem dette Aar og 
1733 iskulde være kommen tilbage til Kongen, er lidet sand- 
synligt*). Saa meget sandt tør der vel være i Sagnet, at 
denne betydelige Herlighed — i sin Helhed eller for en Del — 
har tilhørt Provstinde Madsen, men hvorledes den er samlet 
i Claus Frimanns Hænder kan ikke oplyses. At han havde 
Evne til at gjøre heldige Forretninger, spare paa Udgifter 
og forøge sine Kapitaler er ubestrideligt. Dette var den eneste 
af hans Gaver, der gik i Arv til Sønnen, Peder Harboe Fri- 



^) Meddelt af Fru Elise Neergaard. 

*) do. af Sorenskriver H. Koefod. 

') Det anføres i Peder Harboe Frimanns Ansegning om Sælø. 

**) Meddelt af Bureauchef E. H. Bull i Finansdepartementet. 

mann, der døde barnløs paa Frimannslund 1843, efterladende 
sig den for hin Tid betydelige Formue af 51000 Spd., hvoraf 
Halvdelen nu kom tilbage til hans Faders Slægtninge, hvis 
Faedrene-Ejendomme — som anført — var Begyndelsen til 
Frimanns Formue. 

Af Anekdoterne om Claus Frimann er vel de fleste knyt- 
tede til ham som fSfldepresten». Asbjørnsen fortæller en af 
dem saaledes, at Frimann under sin Prædiken mærkede paa 
Almuens Uro, at der var Sild i Fjorden. Da han kom ned 
af Prædikestolen, kom hans Gaardsgut til ham med de Ord : 
«Far, Far I Silden staar i Fjorden, skal vi ikke kaste?» — 
hvortil Frimann svarede: «Skam faa mig, har jeg ikke staat 
og tænkt paa det hele Tiden». Vi har hørt den i en anden 
Form, at Frimann stod paa Prædikestolen og saa ud i Fjor- 
den Silden stime ind, hvorpaa han afbrød sin Prædiken med 
de Ord: «nu kommer Silden, Bøm, nu holder vi op for idag». 
Dette sidste kan ikke være rigtigt, hvis det var i Daviken, 
da man fra Hovedkirkens Prædikestol ikke har Udsigt til 
Søen. — Andre Anekdoter drejer sig om hans Forhold som 
Forretningsmand, og vi skal ikke her gjentage den, som As- 
bjørnsen meddeler om Bonden, som vilde bygsle. Derimod 
fortaltes i Bergen af en for ikke længe siden afdød Kjøbmand 
en, der er ganske fornøjelig. Frimann havde sendt ham en 
Sildeladning, men da han fik Opgjør, forekom det ham, at 
Kjøbmanden ved Sildens Omlægning havde givet ham for knapt 
Maai, og han beklagede sig herover i sit Brev til ham. Kjøb- 
manden sendte ham til Svar hans egne Slutningslinjer af «en 
Skrædders Sang»:^) 

cHvo har ej sin Sax, 

Hvormed i sit Slags 

Lidt udenfor Maalet han klipper?» 

Andre Anekdoter handler om Frimanns Rædsel for Sø- 
Ormen, hvorfor han altid førte Bævergjæld med sig til Be- 
sk)m:else. Da de engang troede at møde den, og Klokkeren 

Cl. Frimann: Poetiske Arbejder I, 121. 

mindede om, at «den, Gud vil bevare, er uden al Fare», 
sagde Frimann: «det er ikke at lide paa, op med Bæver- 
gjælden!» — Denne Rædsel har han rimeligvis medbragt fra 
sine Kapellan-Dage hos Hans Strøm. Søndmøre maa være 
Sø-Ormens Yndlings-Tilholdssted efter hvad man baade fra 
forrige og dette Aarhundrede kjender til. Hans Strøm var 
stærk i Troen paa dette « monstrum marinum » som han 
nogle «faa Gange» havde set^),.dog ikke saa tydelig, at han 
havde dannet sig noget Billede af det. Derimod saa han sig 
ved at sammenholde sine egne Syner med andre Folks For- 
tællinger istand til at levere de bekjendte Billeder til Pontop- 
pidans «Norges naturlige Historie»^). Der er vel ingen Tvivl 
om, at Sø-Ormen ofte har været paa Tale i Hans Strøms Hus, 
og at Historier, Claus Frimann kan have hørt i sin Barndom 
paa Sælø, her har faat sin Bekræftelse ved den store Natur- 
forskers Vidnesbyrd. 

Det er tilstrækkelig omtalt i det foregaaende, at Claus 
Frimann som Digter nød den Lykke altid at høste Ros for 
sine Frembringelsen Ganske ublandet skulde dog ikke denne 
Lykke blive. Ved Nordahl Bruns Død sang alle Datidens 
Digtere i vort Land i Kor ved hans Grav, men den /oaarige 
Frimann blev taus lige til 25 Oktbr. — 3 Maaneder efter 
Biskopens Død, da han lod trykke et længere Sørgedigt*). 
Han siger her: «Hvo er da den, som Meer' end jeg dit 
Venskab skylder?» men beklager, at han kommer «for silde», 
da hans Minde allerede «staar saa skjønt i Noras Pantheon». 
Han tilføjer derpaa en Tak til de «Mænd, Brødre», der har 
sunget, og fortsætter: 

»Ja Mænd kun ønsked' han — og det var Du min Sagen I 
«Og det var du min Rein! — men synge Nordahl Bran 
«Hvor tør Du driste Dig, som bær paa Drengehagen 
«Kun Foraars Kyllingens den gule bløde Dun?> 



*) Strøm: Søndmeres Beskrivelse I, 207. 

') Pontopp.": Norges nat. Historie II. 318. 23 ff. 

8) Rigstidenden 1816 No. 86. 

Man tog ham dette meget ilde op, og i flere Artikler i 
Nationalbladet sigtedes han for at have sunget i c Nidvisens 
uharmoniske Tone» og «Selvrosens stinkende Aande», for 
«grove Udfald og smigrende Selvbetragtninger», for at have 
«villet sætte sig selv en Æresstøtte og visse andre en Skam- 
pæl ved Siden af»*). Blant disse «andre» nævnes den unge 
Student Conrad Schwach, hvis bekjendte Digt over Nordahl 
Brun: 

cHvis er den brede Kjæmpegrav 
omhvalt af høje Fjelde o. s. v. 

havde staat i Rigstidenden 63. Man tør vel antage, at Da- 
tidens Rabulister havde ladet denne besynderlige Ytring af 
den gamle Digters Ærgrelse blive staaende upaatalt, hvis ikke 
Digtet ogsaa havde indeholdt noget om 

hvor led han var enhver den Folkeskraaler, 

Enhver den Virtuos i Landomstøbningskunst, 

Der Guid og grønne Skov med runde Haand udmaaler 

Og blænder os saa tidt ved sin den gyldne Dunst». 

Dette er den eneste Gang vi hører en politisk Udtalelse 
af Claus Frimann. Han sad langt borte fra Skuepladsen for 
Tidens Kampe, og hans Interesser var bundne til ganske andre 
Ting, medens* han indrettede sig et fredfuldt Alderdomshjem, 
der blev til et skjønt Minde for mange, der nød den gamle 
Digters Gjæstmildhed. — 



*) Nationalbl. V, 70. 73. 

III. 

-Cjfter at have skildret den af Bergens Stifts Provster i 
Nordahl Bruns Tid, der var Stiftets ctalentfuldeste Prest» og 
Biskopens fortroligste Ven, og den af dem, der havde det 
mest bekjendte Navn i Samtid og Eftertid, kommer vi til 
den, som Biskopen ved alle Lejligheder fremhævede som Stif- 
tets dygtigste gejstlige Embedsmand. En Skildring af Provst 
Peter Daniel Baades*) Liv er leveret af den flittige Sam- 
ler Peder Fylling*), der dog ikke nærmere angiver sine Kil- 
der, men fortæller at han har uddraget sin Skildring af nogle 
«gamle Folianter». Den er visselig paalidelig i det væsent- 
lige, og vi har al Grund til at takke ham for den. 

Peter Daniel Baade er født i Throndhjem 8 Marts 1737. 
Hans Fader Daniel Baade var Kjøbmand og Overvrager, indflyttet 
fra Østlandet, Moderen hed Malene Maria Lange. For at «holde 
ham til Bogen» havde Morfaderen testamenteret ham 300 
Rdlr., og han fik sin første Undervisning af Claus Kjelstrup, 
der 1749 blev Prest i Finmarken og 1767 Sogneprest til 
Bodø. Han roses i Biskop Bangs Indberetning 1780 s6m 
«ustraffelig i Embeds og Levnets Førelse og vel fortjent af 
Missjonen», og der tør vel saaledes ikke være Tvivl om, at 
han har været en god Lærer. Det Aar han blev Prest, sat- 
tes Baade i Latinskolens 3die Lektie under Høreren Mentz 
Rynning, der var dimitteret med Schøning og siden blev Sogne- 
prest til Vinger. Benjamin Dass var endnu Rektor, men ned- 
lagde sit Embede 1750 og fik 15 Jan. 1751 Gerhard Schøning 

*) Saaledes skriver han sit Navn i sine Embedsans^gninger. I Halvorsens 

Litteratiirleksikon staar fejlagtig: Peder Danielsen B. 
*) P. Fylling: Folkesagn 2 Del 204 fl. 1877. 

til sin Eftermand. Det var en god Tid for Throndhjems 
Skole, der i Schøning havde en af Nordens ypperste Viden- 
skabsmænd til Rektor, men i visse Maader var dog de første 
Aar af Schønings Embedstid mindre heldige, da der stadig 
var Uenighed mellem Rektoren og Biskop Nannestad*). 1755 
blev Baade dimitteret, og der er ingen Tvivl om, at han hørte 
til Skolens fortrinligste Elever. Han tog exam. philos, et 
philol. Aaret efter og allerede* 1757 theol. Embedseksamen 
med haud illaud. Han gik derpaa som Huslærer til Provst 
Krogh i Værdalen, hvor han forblev i 5 Aar, og drog saa 
til Kjøbenhavn for at søge Embede. Han blev liggende her 
I Va Aar og benyttede Tiden . til at udvide sine Kundskaber 
ikke blot i Theologi, men ogsaa i Naturhistorien, som den- 
gang lokkede saa mange, og han tog derhos den juridiske 
Eksamen. Han fik vel intet Embede under dette sit Ophold 
i Kjøbenhavn, men havde derimod den Lykke at stifte Be- 
kjendtskab med Grev F. C. Schack, der tænkte paa ham i 
Fremtiden. Nu maatte han (1764) begive sig tilbage til Trond- 
hjem, hvor han kom i nær Forbindelse med Gunnerus, der 
tog ham i Huset som Medhjælper ved sine litterære Foreta- 
gender, iridtil han 1766 blev ansat som Hører ved Latin- 
skolen. At han fremdeles vedligeholdt sin Forbindelse, med 
Gunnerus, siger sig selv, da ogsaa han var Botaniker, men 
P. Fyllings Beretning om at han blev ansat som Videnskabs- 
selskabets Sekretær og Bibliothekar, stemmer ikke med andre 
Meddelelser^). Efter disse var Borgermester N. K. Bredal 
Selskabets første Sekretær og J. N. Brun den anden til 177K 
Det var ikke længe Baade blev staaende i sin Lærer- 
stilling, da han allerede Aaret efter sin Ansættelse blev kal- 
det af den oven nævnte Grev Schack til Sogneprest til Lide- 
mark og Bjeverskov i Præstø Amt paa Sjælland. Her levede 
han som Ungkarl i 5 Asr indtil 1773, da han blev gift med 



*) L. Daae: Gerhard Schøning 27. 

') P. Fylling: Folkesagn II, 207 cfrt. J. v. d. L. Parelius til Nyerup i L. 
Daaes «Breve til Nyerup 95». 

Karen Spliid, der døde 1813. Hun antages at have været en 
jydsk Prestedatter og er da sandsynligvis Datter af Sogne- 
prest Povel Spliid i Tem, der havde til Daaben 6 Oktbr. 1745 en 
Datter, Karen. I Langes Forfatterleksikon kaldes hun Karen 
Friis, hvilket vel maa være en Forveksling med hendes Far- 
moder, Karen Nielsdatter Friis, der 1671 blev gift med Jens 
Larsen Spliid, Sogneprest til Skorup i Aarhus Stift. Baade 
havde et nogenlunde godt Embede og blev her længe. 
Han maa her have begyndt med at anvende sine botaniske 
Kundskaber i praktisk Retning, da han vandt en Præmie for 
€n Afhandling af landøkonomisk Indhold. Det var imidlertid 
ikke blot saadanne Sager, han syslede med i sine Fritimer. 
Han var en af de faa, som i hine Dage arbejdede paa vor 
Kirkes Historie og skrev en Bog om den kongelige danske 
Missjon, som han 7 Juli 1783 tibød Missjonskollegiet til For- 
lag. Tilbudet blev imidlertid ikke modtaget, cda Waisen- 
huset ikke paatager sig Forlaget af slige Skriftert*). Bogen 
blev ikke trykt, og Manuskriptet er rimeligvis tabt. Naar den 
ikke kom ud, har det muligens sin (Grund i den Omstændighed, 
at Hans Hammond siden 1763 havde arbejdet paa sin Mis- 
sjonshistorie, der udkom 1787. 24 Juli 1780 indtraf en Ulykke, 
der nødede ham til at tænke paa Befordring. Der opkom 
Ild i hans Nabos Hus, og den antændte Prestegaarden med 
saa stor Hurtighed, at han med Hustru og 4 Børn maatte 
redde sig ved Flugten. At han mistede alt hvad han ejede, 
er en Selvfølge, og fik han end nogen Erstatning ved Ven- 
ners og Velynderes Godhed, saa var det dog uundgaaeligt, 
at han efter saadan Ulykke maatte blive sat betydelig tilbage 
i økonomisk Henseende. Han hyggede imidlertid Preste- 
gaarden op paa en ny Tomt og blev 17.84 valgt til Provst i 
Herredet, medens han tillige søgte Forflyttelse. For at hjælpe 
ham til denne havde Grev Schack overdraget sin Kaldsret 
til Lidemark til Kongen. 31 Marts 1785 søgte han Vejle 
og Vik uden at sige hvilket han helst vilde have, da han 



*) J. F. Fenger: den Trankebarske Missjons Historie (Fortalen). 

overlod Valget til Kongen. Han blev da udnævnt til Sogne- 
prest i Vik, men tiltraadte det ikke, da han havde faat Kund- 
skab om, at Vik ikke var bedre end det, han forlod, og han 
med sin svage Helbred neppe vilde udholde de haarde Sø- 
rejser. Han indgav derfor 3 Oktbr. 1785 Ansøgning om Bor- 
gund efter den (7 Aug. s. A.) afdøde Christian Fredrik Mel- 
dahl og blev hertil udnævnt 2 December. Kaldet var anslaat 
til 53S Rdlr. og var næst efter Vos det største Landskald i 
Bergens Stift. Forholdene paa Stedet var ellers ikke gode. 
«Uordentligheder og Udsvævelser begaaes og anlediges of- 
tere her end andetsteds . paa Landet i dette Stift ved den 
Mængde af Fiske-Handlere, Høkere, Kromænd, Jægteskippere 
og Strandsiddere, som boe ved Kaldet», siger Biskop Irgens, 
idet han bemærker at det «behøver en klog, velbegavet og 
frimodig Sognepræst, som baade har Forstand og Vilje betime- 
ligen at kunne standse og rette» det uordentlige Væsen^). 
Der er ingen Tvivl om, at Biskopen fik den rette Mand, og 
det skyldes maaske den nye Sogneprests Visdom, at det 
vårede længe, inden man fik noget betydeligere Udbrud af 
Uroligheder deroppe. 1792 blev han valgt til Provst over 
Søndmøre og Aaret efter var der en Tanke om, at han skulde 
blive Stiftsprovst i Bergen og Sogneprest til Domkirken efter 
Mag. Hans Mossin (f 3 April 1793). Det var imidlertid kun 
Biskopen, der havde denne Tanke, medens det allerede før 
Mossins Død kunde anses som afgjort, at Nordahl Brun skulde 
være hans Eftermand som Stiftsprovst, og Baade ikke havde 
Lyst til at flyttes til Domkirkens store og urolige Sognekald. 
Provst Baade maa efter alle samstemmende Vidnesbyrd 
have været en ualmindelig Embedsmand, der ganske of- 
rede sig for sit Kald og sinMenighed og stod i den som en 
Patriark af gammel luthersk Art. Det eneste Vidnesbyrd, 
vi har fundet om ham som Prædikant, er Joh. Nordahl Bruns 
Bemærkning ved Visitatsen i Stranden 24 Juli 1799, hvor 
han siger, at Baade holdt en kort, men grundig og dogma- 



*) Biskop O. Irgens's Indberetning om Borgimds Ledighed. 

tisk Prædiken over 2 Kon 5, 15, «visselig den bedste Prædi- 
ken jeg har hørt, siden jeg forlod Bergen». I dette Vidnes- 
byrd har vi Mandens Standpunkt, da det er bekjendt nok, 
at Biskopen paa sine Visitatser i Almindelighed og maaske 
paa denne Visitatsrejse i Særdeleshed med Alvor bemærkede 
Prestemes Forkyrldelse af Kirkelæren. I en senere Erklæ- 
ring af 29 April 1809 siger Biskopen fremdeles om ham, 
at «han er blandt Stiftets Provster saa ganske den første, at 
han aldeles qvalificerede sig til Amtsprovst, om og naar denne 
Indretning blev muelig hos os». Som ovenfor antydet havde 
han en ikke ringe Interesse for Naturvidenskaberne, og det 
var især Sødyrene og Botaniken, han beskjæftigede sig med. 
Paa Kirkerejseme vakte han Bøndernes store Forundring, nsiar 
de lagde til Land, og Provsten straks gav sig til at grave i 
Stranden. I Botaniken synes han mere at have havt prak- 
tiske Formaal for Øje end de videnskabelige Granskninger — 
i Modsætning til sin Lærer Gunnerus. Allerede da han var 
Prest i Danmark, vandt han en Prismedalje for Behandling 
af en landøkonomisk Gjenstand, i Borgund anlagde han en 
stor Have, og et af de faa Skrifter fra hans Haand handler 
om Dyrkningen af Havevækster nordenfjelds. Ved at ind- 
stille ham til at udmærkes med Danebrogsordenen (18 10) skriver 
ogsaa Biskop Brun, at han under Kornmangelen i Krigstiden 
havde gjort sig megen — men desværre frugtesløs — Umage 
for at finde en spiselig Mose-Art. Han var i en Aarrække 
Formand i det søndmørske Landhusholdningsselskab og blev, 
da han frasagde sig Posten (1816), Selskabets Æresmedlem. 
At en saadan Mand maatte' være Medlem af det topografiske 
Selskab og Selskabet for Norges Vel siger sig selv. 

Fordringeme til Skolevæsenet var ikke store i hine Dage, 
men der blev dog paa sine Steder gjort noget. Borgunds 
Prestegjæld var i dette Stykke forud for de fleste. Ved Visi- 
tatsen 1767 bejnærker Biskop Arentz, at Menigheden var 
«særdeles vel oplyst», og «Kaldet vel forsynet med gode 
Skolemestere»^). Det var uden Tvivl den ærværdige Provst 
1) Theol. Tidsskr. f. d. luth. K. i Norge N. R. VI, 145—46. 

Augustinus Meldahl, der havde Fortjenesten heraf, og den Nid- 
kjærhed, hvormed han tog sig af Almuens Oplysning, bevises 
bedst ved, at han var den første, der stiftede en fast Skole 
i Bergens Stift. Den havde et Fond af 600 Rdlr., og 20 
Børn modtog her Undervisning af Klokkeren og Kost i Preste- 
gaarden. Denne Skole blev opretholdt af Pt:ovst Meldahls 
Søn og Eftermand, Christian Frederik Meldahl og ligeledes 
af Provst Baade. Biskop Brun kalder Skolen «den eneste 
Friskole i sit Slags i Bergens Stift», uagtet der foruden den 
var 2 andre faste Skoler i Vik og Sogndal. Formodentlig 
har der i disse ikke været saa vel sørget for Lærer og Børn 
som her, hvor Provst Baade «som oftest maatte spæde lidt 
til af egen Formue» *). Biskop Arentz^s Vidnesbyrd, at Menig- 
heden «havde Smag paa GjidsOrd», og at «den bedste For- 
staaelse herskede mellem Lærere og Tilhørere», tør vel have 
havt sin Sandhed langt ud over hans Tid, om end hans tredje 
Efterfølger paa Bispestolen Ole Irgens udtaler sig mindre 
rosende om Forholdene heroppe. ' Der er ovenfor*) anført 
Ytringer af den samme Biskop, der tyder paa, at han be- 
tragtede sit Stifts Almue med Fordom, og man tør derfor 
maaske antage, at Skyggesiderne hos den traadte vel skarpt 
frem for hans Betragtning. At Befolkningen her paa en 
af de vigtigste Fiskepladse maatte være blandet er en 
Selvfølge, og naar Provst Baade der i 17 Aar havde levet 
med en liden dansk Landsbymenighed, her kunde leve i 33 
Aar i det bedste Forhold til Befolkningen, kan dette kun 
styrke den Højagtelse, hvormed hans Minde omfattes. Denne 
Mand kan ikke have skyet nogen Møje, ligesaa lidt som 
han kan have tragtet efter et roligt Liv eller nogen Ære 
hos Menneskene. Det er ikke blot som nidkjær Prest og 
dygtig Landmand han virkede, men ogsaa som Forligelses- 
kommissær. Hos en Fisker-Befolkning bliver der ofte Spørgs- 
maal efter en saadan, og neppe har nogen af Norges Prester 
været bedre skikket til saadan Virksomhed end Provst Baade, 

*) J. N. Bruns Visitatsbog i. Aug. 1803. 
») S. 94. 

der selv var Jurist. Det viste sig da ogsaa, at Almuen hen- 
vendte sig til ham med den største Tillid, og det var vist med 
fuld T^-o paa, at han formaaede meget, den i store Skarer 
samlede sig paa Prestegaarden under Optøjerne i 1817^). Da 
det var bestemt (1816), at alle skulde betale Brændevinsskat, 
hvad enten de brændte Brændevin eller ikke, blev der Opløb 
blant Bønderne i Borgund, og Bevægelsen forplantede sig 
til de omliggende Prestegjæld. Som det almindelig gaar ved 
saadanne Lejligheder, tabte Bønderne Modet, da, de fik se 
hvad de havde gjort, og at det virkelig var oprørske Hand- 
linger, der forelaa. De strømmede nu i stor Mængde til 
Prestegaarden og vakte — som rimeligt i saadanne Tider — 
stor Forskrækkelse. Provst Baade gik ind i sit Studereværelse 
og iførte sig sit Ornat, traadte saa ud i Døren og spurgte Bøn- 
derne hvad de vilde. Det var da ikke Vold, de vilde øve, men 
de vilde bede om Provstens Forbøn for de arresterede Opviglere, 
og de fik da snart vide, at her ikke var andet at gjøre end hvad 
der kunde vedlægges i embedsmæssige Erklæringer om hver 
enkelt Mand ^). At disse Begivenheder maa have været meget 
smertelige for den gamle Provst i hans sidste Embedsaar, 
kan let forstaaes. Maaske de har virket med til hans Beslut- 
ning, at resignere, naar han havde oplevet sit Jubilæum. Han 
indgav sin Afskedsansøgning 18 Decbr. 1817^) med Tilkjende- 
givende, at han ønskede at opleve sit Jubilæum, som han 
regnede fra sin Ordinationsdag 18 Marts. Hans Jubilæum 
blev da høj tidel igholdt med stor og almindelig Deltagelse. 6te 
April 1 8 19 blev han udnævnt til Ridder af Nordstjerneordenen. 
Til Eftermand fik han Svigersønnen Laurits Birkeland, Sogne- 
prest til Haaland, og han kunde saaledes tilbringe den lykke- 
" 'erdom i den Prestegaard, der i 38 Aar blev hans 
m døde 25 Oktbr. 1823. 

: Baade var en høj, kraftig Mand, der optraadte 
1 Værdighed. Da han var 72 Aar gammel, kunde 

g: Folkesagn II, 24 fF. 

af Provst Baades Datters^n, Biskop Birkeland. 

'avels til iste Departement 3 Jan. 18 18. 

Biskop Brun skrive om ham, at han «ved stræng Diæt og 
uafbrudt Virksomhed endnu var den raske Mand» *). Ved sin 
Visitats 1799 udtaler samme Biskop sig med stor Tilfreds- 
hed om Modtagelsen i hans Hus og det der forsamlede Sel- 
skab. Brun var 8 Aar yngre end Baade, men maa rimelig- 
vis have kjendt ham fra sit Ophold i Throndhjem som Stu- 
dent (1764 — 68), da de jo begge havde Adgang til Gunnerus. 
De har imidlertid ikke staat i noget nærmere Forhold til 
hinanden før ved denne Visitats, da Brun anmærker, at de 
«dråk Dus». Biskopen, der var anlagt paa Selskabelighed, 
maa have befundet sig vel her, naar han tilføjer: »Provst 
Baades Huus er jovialsk, Konen den anden Provstinde Wiin- 
gaard». 

*) J. N. Brun Erklæring 29 April 1809. 



Digitized by 



Google 



IV. 

Vi maa tilsidst nævne en Mand der i alle Fald i en Hen- 
seende er Tidens og maaske vor Kirkes mærkeligste. Mange 
Jubellærere har vor Kirke havt, men Hans Wiingaard 
bliver nok den eneste, der har tjent Kirken i over 71 Aar 
og lige til det sidste selv udført Embedets Forretninger. 
Treschow^) nævner med Ramus som Hjemmel Michel Jonsen, 
der skal være død som Sogneprest til Holtaalen 1629 i sit 
iiSde Aar og sit 94de Tjenesteaar. Han skal være udsendt 
af Olaf Engelbrektsen for at indsamle Sølv i Kirkeme til 
Kristian II i Aaret 1535. Vi lader denne Efterretning staa 
ved sit Værd. Er den rigtig, saa er han vel i alle Fald den 
eneste hos os, der har en længere Tjenestetid end den gamle 
Søndljordsprovst. Det maa imidlertid ogsaa bemærkes, at 
Treschow og Gjessing med al sin Samler-Flid dog har glemt 
enkelte af vore Jubellærere og blant disse en af Wiingaards 
Forgjængere i Holmedal, Laurits Nielsøn Kraag, der døde 
16 14 efter at have tjent Kirken i 62 Aar*). Nogen Mand 
der har tjent i ^o Aar, yilde dog neppe kunne glemmes. 
En enkelt nævnes, men hans sidste Aar, da han var af- 
skediget, regnes som Tjenesteaar. — 

Hans Wiingaard er født 2 Juli 1728 i Justedalen, hvor 
Faderen af samme Navn da var Sogneprest. Han forflyttedes 
18 Maj 173 1 til Vanelvens resid. Kapellani under Voldens 
Sognekald og blev, da Vanelven overgik til et selvstændigt 
Sognekald, dettes første Sogneprest 4 August 1741. 9 Decbr. 
1746 blev han forflyttet til Bolsø og Molde, hvor han blev valgt 

*) Treschow: Jubellærere 307. 

2) Theol. Tidsskr. f. d. luth. K. i Norge N. R. VIH, 144. 



Digrtized by 



Google 



Hans Wiingaard. I la 

til Provst. Han var da allerede en gammel Mand. 1749 fik 
han sin Søn til Kapellan, og han blev i denne Stilling til 
1756, da han drog til Kjøbenhavn for at soUicitere. Han 
medbragte Biskop Fredrik Nannestads Attest^) for, at han 
havde f med sønderlig god Flid opvartet alle Embedets For- 
retninger saa han haver forhvervet sig sin gamle 

Faders Velsignelse og alle Retsindiges oprigtige Høiagtelse 
og Kjærlighed». Medens han laa i Kjøbenhavn, døde begge 
hans gamle Forældre og efterlod 6 uforsørgede Børn foruden 
ham, der laa og ventede forgjæves i hele S Aar. Han var 
da nødt til at tåge Ansættelse som Skibsprest paa Flaaden 
og medbragte ogsaa herfra en god Attest fra Provst P. M. 
Bildsøe af 23 Jan. 1762, da han forlod Orlogstjenesten. Endnu 
maatte han vente over i Aar, til han 20 Maj 1763 blev ud- 
nævnt til Sogneprest i indre Holmedal. Kaldet var ikke stort, 
og han var ikke saa lykkelig, at han kunde vinde Almuens 
Yndest i Begyndelsen af sin Funktionstid. Formanden — 
den første Prest i det nyoprettede Kald — havde været en 
mere veltalende Mand, og Wiingaard havde hverken flydende ^ 
Tunge eller tro Hukommelse, saa «det kostede ham Møje at 
faa sine paa Papiret affattede Tanker udførte». Imidlertid 
viste han stor Flid, Troskab, Nidkjærhed og Forsigtighed, 
og det har vel med disse Egenskaber lykkedes ham at 
vinde Menighedens Agtelse og Kjærlighed. Dette maatte 
vel saa meget mere blive Tilfældet, som Menigheden i den 
korte Tid, der var hengaaet siden Konfirmationens Indførelse, 
havde havt gode Skoleholdere, hvis Gjerning havde baaret 
Frugt*). Da Kaldet var saa lidet, at Biskop Brun erklærer 
det for «et af de endog i Bergens Stift usleste Kald»'), 
maatte Wiingaard gjøre alt, hvad han kunde ud af sin bety- 
delige Prestegaard, og han blev snart ved «sin huusholderiske 
Visdom og Agerdyrknings Flid et Eksempel for den hele 

*) af 16 Jan. 1756. 

*) Biskop Fr. Arcntz' Visitatsberetning for 1765. Theol. Tidsskr. f. d. luth. 

K. i Norge N. R. VI, 144. 
*) Erklæring 22 Novbr. 1800. 

Egn^). Han har snart forstaaet, at det her, hvor der ikke 
var Tale om at leve af Søen, maatte være Kvægavlen, der 
skulde give Udbytte, og gamle Folk i Holmedal ved endnu 
at berette, at der aldrig har været opfødt saa mange Krea- 
turer paa Prestegaarden som i Wiingaards Tid. Det var især 
ved Benyttelsen af de store Fjeldslaatter han fik Landbruget 
til at lønne sig. Det har ikke kunnet gaa af uden betyde- 
lige Udlæg før han fik det i god Gang. Han maatte derved 
blive knyttet til det Stedet, saa det vårede længe før han 
tankte paa at flytte derfra. I 13 Aar havde han været Sogne- 
prest, da han 1776 blev valgt til Provst i SøndQord. Biskop 
Brun gav ham som saadan Vidnesbyrd om Duelighed og omtalte 
ham «som en af de accurateste og mest virksomme Provster 
i Stiftet^). Dette har visselig sin Rigtighed trods hvad der 
ovenfor*) er sagt om ham som Provst, thi det viser sig, 'at 
han var anlagt paa Nøjagtighed og Orden i sin Embeds- 
førelse, og de oven nævnte Mangler skriver sig fra en senere 
Tid. Omstændighederne har vel ogsaa nu op imod Aarhun- 
dredets Slutning fremkaldt en Forandring i den gamle Gub- 
bes Forhold. Medens Prester i Almindelighed søger sig over 
i den Stilling, de tænker sig som den sidste, naar de er i 
50 Aars Alderen, ventede gamle Wiingaard dermed, til han 
gik i det 70de Aar. Da blev det store Nabokald Førde 
ledigt, og han indgav Ansøgning derom. Han fik sin Biskops 
Attest for, at han endnu var «rask og brugbar og i et og 
alt en Hædersmand», men Regjeringen har fundet ham for 
gammel til at flytte, og den 16 Aar yngre Mathias Lind fik 
Kaldet. Han opgav dog ikke Haabet, men søgte (1800), 73 
Aar gammel, Gloppen, som han heller ikke fik, og han maatte 
saaledes forblive i Holmedal, hvor han fra 1795 havde havt 
Johan Schønning Middelthon til Personelkappellan. 

Fra nu af maa gamle Wiingaard være begyndt at sløves, 



*) J. N. Brun: Erkl. af 22 Novbr. 1800. 
') Erklæring af 21 Oktbr. 1797. 
^) S. 4 og 13. 



Digitized by 



Google 



Hans Wiingaard. 121 

Og vi kan nok spørge, hvorledes det kunde gaa til, at han 
for sit Vedkommende kunde afskaffe Provste-Visitatseme uden 
Tanke om at nedlægge Provste-Embedet. Han kunde vel 
trænge til de Skifte-Sportler, dette kunde indbringe, og han 
havde nu vænnet sig til at være Provst og vilde ikke ophøre 
dermed. Lidt efter lidt fik han saaledes sin Embedspligt 
som Provst indskrænket til Oversendelsen af Cirkulærer uden 
at bekymre sig om, hvorvidt man reflekterede paa deres Ind- 
hold^). Provstiet var ble vet til et Slags Republik. Alle 
Prester var gamle Mænd, der havde levet sig ind i Embe- 
dets Forretninger paa gammel Vis og var paa det nøjeste 
forenede i Had mod alt Nyheds-Væsen. Biskop Brun holdt 
paa det gamle patriarkalske Forhold og fik snart for meget 
af Skolelærere efter Tidens Fordringer, medens hans Efter- 
følger paa sine Visitatser havde sin Opmærksomhed specielt 
henvendt paa Skolens Ordning og Ungdommens bedre Op- 
lysning. Han maatte faa et meget bedrøveligt Indtryk af Sønd- 
f jords Provsti, der ved hans Ankomst var edet mest forsømte 
i Stiftet. Her var intet organiseret Skolevæsen, ingen Ind- 
deling af Skoledistrikter, ingen reguleret Skoleløn, ingen 
Bidrag af Almuen til Skolekassen, hvilket ligesom Skoleproto- 
koUer var ukjendte Ting i hele Søndfjord»^. Pavels fik nu 
straks gamle Wiingaard til at søge Afsked fra Provste-Embe- 
det, og den blev ham meddelt 25 Maj 1818 — ikke fuldt 6 
Uger før hans 90de Fødselsdag. Hans Efterfølger M. Lind 
blev udnævnt samme Dag. Han var 74 Aar gammel, en 
Mand af dndsigt ogRetskaffenhed», og Biskopen ærede ham 
som fVidenskabsmand, Religionslærer og Menneske», men 
han var for svag og eftergivende og tiltroede sig en større 
Kraft, end han havde. Biskopen, der ikke manglede Kraft, 
havde dog her ikke saa meget af den, at han var istand til 
at negte den gamle Mand den Provste-Værdighed, han saa 
meget ønskede. Han maatte nu straks visitere det hele Provsti, 



>) CL Pavels's Indberetning for 18 18. 
*) ibid. 



Digitized by 



Google 



122 Hans Wiingaard. 

Og det lykkedes ham at faa Skolevæsenet organiseret i sit 
eget Prestegjæld (Førde) og 3 andre, ytre Holmedal, Kinn 
og Askevold, hvor der blev udlignet et Skolebidrag paa Matri- 
kulen fra 36 til 96 Skillii^ pr. Løb Smør. I Jølster vilde 
Bøndeme aldeles ikke vide af nogen Forandring, og alt blev 
ved det gamle. Det samme blev ogsaa indtil videre Tilfældet i 
Wiingaards Prestegjæld, indre Holmedal, men af en ganske 
ejendommelig Gnind. Gamle Wiingaard havde i. det sidste 
halve Sekulum paa en bestemt Tid af Aaret gjort en Rejse 
til Bergen i Privataffærer^), rimeligvis for at sælge den Kvan- 
titet af Smør, han i Aarets Løb havde ppsamlet, hvorfor han 
var kjendt under Navn af «Smørpresten»*). Visitatsen var 
netop berammet til den Tid, da han skulde rejse. Valget 
var ikke tvivlsomt, den gamle rejste og lod Visitatsen være 
hvad den vilde. 

Efter at Wiingaards Kapellan J. S. Middelthon var befor- 
dret, fik han 1806 til hans Efterfølger Jens Rennord, Søn af 
den ovenfor*) nævnte Birkedommer og Sønnesøn af Stifts- 
provst Jens R. Han var født paa Stedet og var en dygtig 
Mand, der som Prædikant ganske havde dannet sig efter Biskop 
Bruns Mønster, saa at han «oratorisk og blomstrende» præ- 
dikede «den pure Dogmatik uden ringeste moralsk Anven- 
delse»*). 1 8 16 blev han forflyttet til Kinn, og til den 88aarige 
Wiingaard kunde nu i Prestenødens Dage ingen Kapellan op- 
drives, men den gamle tænkte ikke derfor paa at tåge Afsked. 
Han sad med Provstiet endnu i 2 Aar og modtog sin nye 
Biskop paa Visitats 8 Dage før han fyldte sit 91de Aar. 
Pavels fandt ham i Besiddelse af «ualmindelig Sjæls- og Legems- 
kraft» uagtet «hans Hukommelse sløves noget», saa han 
«ikke kunde hitte Rede i de nu paafordrede verdslige Forret- 
ninger». Men paa sit eget Gebet var han fremdeles hjemme. 
Biskop Brun havde ved sin Visitats 1799 karakteriseret hans 



*) Cl. Pavels Indberetning for 181 8. 

") Meddelt af Provst J. Hveding. 

») S. 17. 

*) Pavels: Visitatsberetning "/e 18 19. 

Praediken med 4 Adjektiver, «dogmatisk, grundig, kold, kjed- 
sommelig»^). — Pavels hørte af den giaaVige Olding en 
«Prædiken indeholdende sund Tros- og Sædelære, fremsat 
tned Orden og Tydelighed» og fandt hans «øvrige Embeds- 
førelse som Sjælesørger og Guds Ords Forkynder aldeles upaa- 
klagelig». Han havde derhos ført sin Ministerialbog med 
megen Nøjagtighed, og den havde endog «Fuldkommenheder», 
som Biskopen ofte maatte savne hos yngre Prester. Ungdom- 
men var «ret oplyst», og de 3 Skoleholdere var «meget gode 
Subjekter». Pavels betragtede ham — visselig med fuld 
Ret — som et Særsyn og «følte sig aldeles uberettiget til 
at befale ham at tåge Afsked fra et Embede, mangen Mand, 
hvis Bedstefader han kunde være, bestyrer slettere end han», 
men han havde dog gjentagende tilraadet ham det, navnlig 
da han paa Grund af sin svækkede Hukommelse og sin vel 
store Selvtillid engang kom i Skade for en aabenbar urigtig 
Angivelse*). Det gik dog tilsidst. Han søgte Afsked og 
fik den 30 Septbr. 1820, men bestyrede sit Embede til sin 
Død 20 Juni 1 82 1, 17 Dage før hans 93de Fødselsdag, efter 
at have ført Embedet i over 71 Aar. Han døde som en 
rig Mand, og han havde ikke heller havt stor Familje. Han 
var gift med Helleborg Friis, Datter af Kjøbmand Jakob 
Friis i Molde og havde med hende en Datter, Margareta, 
der blev gift med Amtmand i nordre Bergenhus Amt, Etats- 
raad Petersen. Efter denne Hustrus Død giftede han sig 
i sit 83de Aar (181 1) med hendes Broderdatter Severine 
Munch Friis. 

Skjønt Wiingaards Studiedage faldt ved Kristian VI Tid, 
har han dog neppe været synderlig berørt af Pietismen. Kun 
21 Aar gammel blev han Prest og tilbragte derpaa næsten 
hele sit lange Liv i en Afkrog. Han fik snart nok at gjøre 
med sit Embede og sit Gaardsbrug og har sikkerlig ladet 
Tidens Bølger gaa sin Gang, holdende trofast paa det gamle 
uden at lade sig anfegte af Omskiftelserne i Udenverdenen. 



*) J. N. Bruns Visitatsprotokol. 
*) Pavels: Visitatsberetning 18 19. 

Engang maatte dog disse kalde ham frem af hans Afkrog 
og det paa hans gamle Dage. Da Biskop Bojsen 1806 havde 
indleveret sin «Plan til Forbedring ved den offentlige Guds- 
tjeneste», blev den sendt Biskoperne til Erklæring, og Biskop 
Brun sendte den til sine Prester med en Følgeskrivelse*), 
hvori ban synes at være gaat ud fra den Tanke, at Planen 
vilde fremkalde et almindelig^ Angreb. Han beder dem, som 
vil lade noget trykke, at de vil skrive, som om denne Bog 
ikke var til, og kun udtale hvad de anser for «nyttigt, op- 
byggeligt og muligt i sin Kreds», hvorhos han beder, at 
Bogen maa blive forskaanet for haarde Angreb, ja «endog 
Satyre», da den er skreven med Godmodighed og i en uaf- 
gjørende Tone. Der var vel ikke mange af Stiftets Prester, 
som ved denne Skrivelse fandt sig foranledigede til at træde 
frem paa Forfatterbanen, men blant de faa var Provst Wiin- 
gaard, der nu i sit 78de Aar traadte frem med et lidet Hefte 
«Anmærkninger ved Biskop Bojsens Plan». Bogen har ikke 
været at finde i norke og danske Bibliotheker. Den har delt 
Skjæbne med adskillige af de Smaating, der tryktes i Bergen 
før 1 8 14, og er forsvunden. Man kan vel være temmelig 
sikker paa, at den har været et Vidnesbyrd om den Konser- 
vatisme, der kunde ventes hos en af Landets ældste Prester. 
— Til Hans Strøms Søndmøres Beskrivelse leverede han Efter- 
retninger bm sit Barndoms-Hjem, Vanelven, hvilke Strøm om- 
taler med et Ønske, at Wiingaard vilde levere en Beskrivelse 
over Søndfjord, hvortil han anser ham vel skikket^. 



*) af II Marts 1806. 

^ Strøm: Sendmeres Beskrivelse 492 og 496. 

ir olitiske Prester har man vel fundet i al den Tid, der har 
kunnet være Tale om at drive Politik, og ligesaa længe har 
man vel fundet Meningsbrydninger mellem dem paa dette 
Omraade. Forskjel i Opfatning kan vel altid finde Sted hos 
dem, der har Kald til at forsvare Sandheden, men desværre 
bliver ofte Meningsbrydningeme og ikke Sandhedens Forsvar 
det hovedsagelige. Man finder blant de gejstlige Politikere 
baade de fineste Diplomater og de mest glødende Folketalere 
og det baade inden og udenfor Jesuitemes Rækker. Siden 
disses Blomstringstid har man vel overalt, hvor der har været 
Anledning til at deltage i den politiske Gjerning, fundet Pre- 
ster i Folkeforsamlingeme — vel ikke sjelden med Jesuiterne 
som Forbilleder. Mange, der har ivret for Standens Renhed, 
har ønsket dem borte fra saadanne Steder, og der er vel ofte 
nok opstaaet Spørgsmaal, om de ved sin politiske Virken har 
gavnet eller skadet sine Menigheder, sin Stand, sit Fædreland 
og sig selv. Hvad man nu end tænker om disse Forhold, 
maa det naturligvis anses for en stor Lykke, at det norske 
Presteskab var forholdsvis talrig repræsenteret paa Ejdsvold. 
Det havde ikke været godt for vort Folk, om de kirkelige 
Anliggender ikke havde havt sine Talsmænd i Rigsforsamlin- 

9 

gen. Vi maa jo ogsaa være dem meget taknemlige for der> 
Maade, hvorpaa de kirkelige Sager blev ordnede. Der kan 
ikke være Tvivl om, at Presterne har havt sin væsentlige 
Andel heri, om det end ved et Blik paa Forhandlingérne kan 
synes, som om de almindelige politiske Spørgsmaal for ea 
stor Del har optaget deres Interesse. Vi har ikke let for at 
anstille nogen dybere gaaende Undersøgelse paa dette Felt,, 
da de kirkelige Spørgsmaal ikke synes at have voldt nogen 
synderlig Debat. Nogen saadan er i alle Fald ikke opbeva- 
ret i Rigsforsamlingens Forhandlinger. Derimod giver disse 
tilstrækkelige Vidnesbyrd om Ejdsvolds-Presternes Deltagelse 
i Ordningen af de politiske Forhold, og vi finder dem frem- 
trædende med kortere eller længere Taler om Storpolitik 
(Wergeland), Adelskab og Ordenstegn (Grøgaard), norsk 
Borgerret (Stabel), Financerne (Rein), Væmepligt (Werge- 
land, Hount). De har ganske vist, hvor de optraadte, øvet 
sin Indflydelse. Der er kun faa iblant dem, der træder no- 
get synderlig frem, men det kan ikke betvivles, at det har 
været med disse 14 Prester paa Ejdsvold som med Preste- 
skabet i det hele. Der er kun faa, hvis Navn bæres til Efter- 
slægten, og hvis Virken er kjendelig i større Kredse, medens 
de, hvis Liv er gaaet hen i Stilhed, men ikke uden Velsig- 
nelse og Frugt, tør være mange. Vi tør maaske blant disse 
stille Arbejdere i Forsamlingen fremhæve Provst Midelfart 
og Sogneprest Darre. 

De fleste af disse 14 Prester var Rationalister. De havde 
for en stor Del gjennemgaaet sine Studenterdage i Revolu- 
tionstiden og faaet sin Del af disse Dages Strømninger. Der 
fandtes vistnok endnu orthodokse Prester^) i Kjøbenhavn, men 
Ungdommen hørte dem ikke. MarezoU var Studenternes 
Prædikant. Skjønt han langt fra var orthodoks, tror dog en 
af hine Dages mest fremragende Studenter — A. S. Ørsted 



*) f. Ex. Muller, res. Kap. til hellig Geist. K., J. W. Bentzoa 
res. kap. til Frue K. Se Werlauff i dansk hist. Tidsskrift IV, R. 
4, 285- 87. 

— at han «snarere bidrog til at skaffe Kristendommen nogen 
Erkjendelse end til at modarbeide den». Hvad specielt Theo- 
logeme angaar, da «gjaldt det positiv kristelige ikke meget 
hos dem, og mange af dem var i Moralen Eudaimonisten M. 
Det kan saaledes ikke forundre os, at Rationalismen var den 
herskende Retning hos de fleste af vore Ejdsvolds-Prester, 
men det skal ogsaa medgives, at de stod der som alvorlige 
og samvittighedsfulde Mænd, og der er intet Vidnesbyrd hos 
dem om nogen Akkord med Sandheden, saaledes som den 
stod for deres Erkjendelse, hvor ivrige Partimænd de end 
monne have været. I Almindelighed tænker man kun paa 
4 af dem som mere fremtrædende Repræsentanter, Nikolai 
Wergeland og Hans Jakob Grøgaard af Forsamlingens 
Minoritet, — Fredrik Schmidt og Jonas Rein af Majori- 
teten. Af disse var utvivlsomt Wergeland det lyseste 
Hoved og den, som i videnskabelig Dannelse havde drevet 
det videst, — Grøgaard den dygtigste Mand, og den, hvem 
Kirken og Skolen har mest at takke, — Schmidt den 
fineste Mand, der stod højest i den almindelige Dannelse, — 
Rein den betydeligste Taler, der fik størst Indflydelse i For- 
samlingen. Om alle disse Mænd har der været Tale ved Be- 
sættelse af Bispestole. I det mindste 2 af dem (Wergeland 
og Rein) ansaa sig for Bispe-Emner og blev bittert skuffede. 
Ingen af dem synes at have vidst at tilskrive sig selv Skyl- 
den. Hos Rein laa den uden Tvivl i hans politiske Optræ- 
den, medens Wergeland, med hvem intet i dette Stykke var 
ivejen, var forstenet i sin Rationalisme og havde skaffet sig 
mange Fiender, da han strakte Haanden ud efter Bispestaven. 
Underligt nok har Grøgaard, der neppe nogensinde stræbte 
saa højt, været den eneste, som Regjeringen for Alvor tænkte 
at gjøre til Biskop. — Af de øvrige lo Ejdsvolds-Prester 
hørte — saavidt vi kan se — Provsterne St ub og Hount 
samt Sogneprest Oftedahl til Minoriteten, — Provsterne 



') A. S. Ørsted: Af mit Livs og min Tids Historie I, i8. 22. 

Stabel og Midelfart, Sognepresteme Jersin, Nysom, 
Darre, Heyerdahl og Nielsen til Majoriteten i For- 
samlingen. 

Vi skal efter disse almindelige Bemærkninger gaa over 
til Fremstillingen af disse Mænds Liv og Virken, saavidt Op- 
lysninger herom har kunnet tilvejebringes. 

Nikolai Wergeland. 



JNikoIai Wergeland er uden Tvivl det lyseste Hoved 
blant Ejdsvolds-Presterne, og da han paa mange Maader har 
grebet ind i vort Folks Historie i dette Aarhundrede, stiller 
vi ham her i Spidsen, om end hans Biografi i dens Fuld- 
stændighed endnu ikke kan leveres. Af de 14 Ejdsvolds- 
Prester var han den eneste Bondesøn. Familjen hørte hjemme 
paa Gaarden Verkland i Brække Anneks til Evindvik — nu 
til Ladvik. Gaarden er paa 9 Skylddaler, delt i 2 Brug og 
maa altsaa være en forholdsvis betydelig Ejendom. Vi har 
saaledes her rimeligvis en af de mere ansete Bondeslægter i 
Bygden. Wergelands Fader, Halvor Lassesen, var Klokker 
i Hosanger, blev 1777 gift med Antonette Augusta 
Ned era al, en Klokker-Datter fra Lindaas. Paa Hosanger 
blev deres 2 Sønner Lasse og Niels fødte, den sidste 9de 
November 1780. Med denne Familje flyttede Halvor Lasse- 
sen — det siges paa Grund af Uenighed med Sognepresten 
— 1782 til Bergen, hvor hans yngste Barn, Datteren Inge- 
borg*), samme Aar blev født. Han kjøbte en Ejendom i 



^) Gift med Skibskaptejn Gert Storm, Moder til H. N. St.-Wergeland, 
Generalløjtnant Stk. St. O. O. p. p. 

Wisenbergssmuget og begyndte at drive en liden Høker- 
Handel, der gik godt, indtil en Ven skilte ham ved alt, 
hvad han ejede. Han tog da til Øksen og blev Tømmer- 
mand eller «Bygningsstril», som det endnu heder i Bergen, 
hvis Huse for største Delen er hyggede af Bønder fra Hos- 
anger og Hammer. Som Tømmermand tog han 1784 tilsøs, 
og siden hørtes ikke mere til ham. Enken sad tilbage med 
de 3 Børn i trange Kaar. Den ældste, Lasse, var ved Fade- 
rens Død 8 Aar gammel og kunde snart sættes i Lære hos 
en Skomager, Niels skulde, da han var kommen saa vidt, 
sættes i Guldsmedlære, men han protesterede, løb fra Guld- 
smeden og paastod ihærdigen, at han vilde læse og være 
Prest — langt borte paa Østlandet. Man maatte føje ham, 
og han blev sat i Nykirkens Friskole, «Betlehem», hvor han 
snart gjorde sig bemærket ved gode Evner, Flid og Lære- 
lyst. Hans Lærer i denne Skole var den siden saa ulykke- 
lige Christen Larsen^), der gjaldt for at være en dygtig 
Mand og en opbyggelig Prædikant, men han maa vel have 
været temmelig medtaget efter 29 Aars Skoleliv, da den 
unge Nils Lassesen*) blev hans Elev. Han gjorde imidlertid 
Fremgang, og der blev Tale om at sætte ham i Latinskolen. 
En Hjælp til Bøger af 10 Rdlr. aarlig fik han af sin Gud- 
fader, en Officier, efter hvem han var opkaldt. Denne havde 
tjent sig op fra Soldat og kaldte sig med Gaardsnavnet Verk- 
land, som han i Kjøbenhavn forandrede efter den danske 
Tunge til «Wergeland». Han er rimeligvis gaaet af efter 
Udkommandoen til Holsten. Efter en Kvittering af 1769 levede 
han da som pensjoneret Løjtnant i Evindvik. Efter hans Ønske 
antogden lille Niels Lassesen dette Navn, da han kom ind i La- 
tinskolen. Som Skolediscipel maatte han underholde sig selv 
ved Informationer bl. a. i Konsul Grans Hus*). Hvad han 



*) D. Thrap i theol, i Tidsskr. f. d. luth. K. i Norge i. R. IX p. 466 

og ovenfor S. 4. 
2) En Bog, hvori W skriver sit Navn saaledes, er i Prof. Dr. L. Daaes Eje 
^) J. Gran: Skitser fra Bergen II, 128—29. Den alderstegne Forf. ta- 
ger fejl af Aarstallet, naar han sætter denne Undervisning til 1804. 

lierved kunde tjene ud over Livets strængeste Fornødenheder 
anvendte han til Indkjøb af Lys, for at han kunde benytte 
lidt af Natten til Læsning. Dette er alt, hvad Familjen kjen- 
der til Wergelands Barndomsliv i Bergen, og der kan hertil 
kun føjes, at han i sit Skoleliv var forlovet med en Pige, der 
aldrig blev hans Brud. Efter sin Skolegang saa han ikke 
Bergen mere*). 

19 Aar gammel blev Wergeland Student (19de Oktober 
1799). Flittig og vel begavet, som han var, tog han 8de 
Juli 1803 den theologiske Eksamen med Udmærkeke, (enstem- 
mig) blev liggende i Kjøbenhavn, indtil han kunde komme ind i 
det pædagogiske Seminarium og brugte Tiden bl. a. til at 
skrive en theologisk Prisafhandling om de gamle og nyere 
Apologeter, for hvilken han 5te Februar 1805 fik den ud- 
satte Guldmedalje ^. Formodentlig har han nu som Kan- 
<lidat forandret sit Navn Niels til Nikolai. I Fortegnelsen 
over Kommunitetets Alumner, blant hvilke han optoges 
30te Januar 1803, kaldes han endnu Niels*). B. Svendsens 
Fortælling om, at han i Kjøbenhavn led Nød og i Fortviv- 
lelse tænkte paa at lade sig hverve, da Professor Molden- 
hauer fik reddet ham, kan være rimelig nok, om han end 
havde nogen Hjælp fra Bergen. Fortællingen om at han 
efter at have faaet sin Medalje vilde rejse til Bergen, men 
standsede i Kristiansand, hvor hans Moder var, tør ogsaa 
være rimelig, og naar han ikke kom videre, tør det have sin 
-Grund i, at han her blev forlovet med Alette Dorothea Thau- 
low*). Det maa have været en kort Rejse, thi samme Maa- 
ned traadte det pædagogiske Seminarium i Virksomhed. Pla- 
nen til dette var indsendt fra Universitets-Direktionen 3^te 
Mai 1799 og approberet 28de Juni s. A. 24de Januar be- 
skikkedes Professor Dr. Moldenhauer til Seminariets Direktør 
og Lærer i Theologi, Prof. Sander til Lærer i.Pædagogik og 



*) Efter Meddelelser af Generalløjtnant H. N. S. Wergeland. 
*) Lærde Efterretn. 1805, 96—91. 
*) Fallesens Maanedskr. II, 355. 
*) Provst D. P. Smiths Optegnelser. 

Tydsk. De øvrige Lærere var J. Wolf (Mathematik), T. C. 
Bruun (Fransk og Engelsk), B. Thorlasius (Graesk), N. L. 
Nissen («Maaden at undervise i Modersmaalet»), Georg Sver- 
drup, Seminariets Inspektør («Regleme for Historiens Be- 
handling»). Dette talrige Lærerkorps havde 18 Elever, og 
blant dem kj endes 3 Normænd, N. Wergeland, Christian 
Døderlein*) og J. J. Lieungh^). Maaske ogsaa Henrik Borch, 
Rektor i Drammen (f 1848) og Johannes Winding, Konrektor 
i Bergen (f 1843) var iblant dem. Alumneme fik et Stipen- 
dium paa 10 Rdlr. maanedlig og var meget søgte som pri- 
vate Lærere i de kjøbenhavnske Familjer, saa de rigelig 
kunde sørge for sin Underholdning. En af dem, fra hvem 
vi har disse Meddelelser, siger om sig selv, at han passede 
nøje paa Moldenhauers Timer og de skriftlige Øvelser, men 
forsømte regelmæssig det øvrige. Han undgik de fastsatte 
Mulkter, fordi han af egen Drift øvede sig i Metropolitan- 
skolen. Dette gjorde ogsaa Wergeland'). I April 1806 
«blev den Farce opført, som kaldtes Seminariets Dimissions- 
examen»: Der var baade mundtlig og skriftlig Prøve, men 
der blev ikke givet nogen Karakter, og hvordan end Udfal- 
det var, blev de admitterede og sendte til de respektive 
Skoler. Allerede i Maj drog Wergeland til Kristiansand- 
hvor han 17de Oktober 1805 var beskikket til Adjunkt. Det 
ses, at han ved «sit meget gode Hoved og ypperlige Kund- 
skaber» havde tildraget sig Opmærksomhed, medens «nogle 
af Seminarie-Kammeraterne misbilligede hans noget sværme- 
riske og stolte Væsen». Ikke destomindre holdt de Af- 
skedsgilde for ham paa Ehlersens CoUegium, ledss^ede ham 
efter Lagets Slutning til hans Bolig paa Regentsen og gav 
ham «et Hoch paa Bursche-Maner», der vilde have paadraget 
dem Anklage for Gadeuorden, hvis de ikke iforvejen havde 



^) t 1839 som Overlærer i Kristiania. 

^) t 1853 som Stiftsprovst i Kristiania 

^) P. B. Lassen: Beretning om Christiansand 128. 

sikret sig Vægteren ved at liste et Glas ud til ham nu og 
da under Laget*). 

Der er i det oven anførte tilstrækkeligt Bevis for, at 
Wergeland allerede som Student har været gjennemtraéngt 
af den norske Særfølelse, der paa denne Tid maa være traadt 
skarpt frem hos mange af hans Kammerater og vel mere 
blant dem, der fra norske Skoler var komne til Kjøben- 
havn, end de ikke faa, der havde havt sin Skolegang i Dan- 
mark. At han skulde have tåget denne norske Særfølelse 
med fra sit Hjem er vel mindre rimeligt, da Bergens Befolk- 
ning i denne Tid var gjennemtrængt af den loyaleste Aand, 
og Tiderne ikke var saadanné, at en Handelstads Indvaanere 
skulde fristes til at drive Misfomøjelsens Politik. Det maa 
dog bemærkes, at Wergeland i sin Barndom maa have ført 
et ensomt Liv, og at han som Bondesøn neppe havde anden 
Berørelse rtied de højere Klasser end den Adgang til deres 
Huse, han fik ved sine Informationer. Muligens kan han vel 
være kommen i Berørelse med en eller anden ung Handels- 
mand, der havde republikaniseret lidt med franske Sø-Officierer 
og læst lidt af P. A. Heiberg. Det har dog rimeligvis mere 
været de franske Ideer, der har opfyldt saadanné Folk, end 
nogen bevidst Tanke om Norges Selvstændighed overfor Dan- 
mark. Det skulde være underligt, om ikke dette netop skulde 
gjælde den Familje, hvor Wergeland var Huslærer. Den, der 
har fortalt os det meste herom, og som selv dabenbart ikke 
har været uden Berørelse af Revolutionstidens Aand, tilhørte 
den 2). I Kjøbenhavn var Forskjellen mellem Normænd og 
Dansker i det i8de Aarhundredes 3 sidste Decennier traadt 
skarpere frem end nogensinde. Det norske Selskabs Blom- 
stringstid (1772 — 81) behøver blot at hævnes, men paa samme 
Tid som dets Digtere drog Opmærksomheden hen til de 
norske Talenter, blev de norske Fordringer baarne frem af 



*) Utrykte Optegnelser af Provst D. P. Smith, Sogneprest til Stege 

R. Db. og Dbm. f 1871. 
*) J. Gran: Skitser af bergenske Forhold I, 96 — 97. 

en dansk Mand. Suhm havde opholdt sig 14 Aar i Thrond- 
hjem, og da han 1764 vendte tilbage til Kjøbenhavn, havde 
han tilegnet sig en Betragtning afdet nprske Folk og de 
norske Forhold, hvori de uopfyldte Savn stillede sig i første 
Række^). At saadanne Udtalelser maa^tte slaa an hos mange 
Normænd i Kjøbenhavn, siger sig selv, og det var vel ikke 
mindst Tilfældet, da de under Guldbergs Styrelse maatte 
hvidskes i Krogene, og det var vitterligt, at Regjeringen lod 
det mangle paa Omsorg for Norge '^). Det var paa denne 
Tid Klagerne over de virkelige eller formentlige Tilsidesæt- 
telser, Norge maatte lide ved Forbindelsen med Danmark, 
blev Grundstemningen hos forstandige Normænd, og der lød 
megen Tale om Savnet af Universitet og Bank, ligesom der 
dannede sig en almindelig Mening, støttet paa «de herskende 
taagede Begreber om Handelsbalance», om at Danmark var 
i en bestandig Underbalance, og at Ligevegten kun blev op- 
retholdt ved Overskudet (I) fra Norge ^). Det var Selstændig- 
hedstankens Barndomstid, og hos mange unge Norjnaend har 
vel den isolerede Stilling de indtog i det selskabelige Liv i Kjø- 
benhavn, bidraget til at give den Næring. Æstetiske Naturer 
søgte fra de Borgerfamiljer, hvori de levede, ud til Klubber 
og dramatiske Selskaber, der vist ofte bidrog meget til at 
knytte dem nærmere til det danske Folk, men de, som ikke 
var anlagte paa dette, lærte vel kun at kjende det højere 
Familjeliv i Hovedstaden som Hus-Informatorer, der af og 
til fik en Indbydelse til et Selskab. Her har vel flere end 
en af dem følt sig tilsidesatte og opfattet den danske Ven- 
lighed som en Naade, de var for stolte til at modtage. At 
Nikolai Wergeland har hørt til denne Klasse af unge Nor- 
mænd i Kjøbenhavn, tør man vel antage, uagtet man ingen 



^) Suhm: Essay sur I' etat present des sciences cet. 1771, cit i N. M 
Petersens Bidrag til den danske Litteraturs Historie V. b. 53. Suhn\ : 
Saml. Skr. III, iii. 

^) A. S. Ørsted: A f mit Livs og min Tids Historie II, 140. 

3) Ørsted: Af mit Livs og min Tids Historie I, 7 — 8 II, 134. Pavels 
Autobiogr. 233. 

anden Optegnelse har om hans Studenterliv end den oven an- 
førte fra det pædagogiske Seminarium. Han var jo en fattig 
Bondesøn, højt begavet, flittig og arbejdsom Han har maattet 
søge sin Underholdning paa den almindelige Vej. Han var 
ærgjærrig og har neppe været fri for den Mistænksomhed 
og Frygt for at blive overset, som vel ikke er nogen Ejen- 
dommelighed for norske Bondesønner, der ser sig hensatte 
i en Klasse af Folket, hvor de ikke med det samme føler 
sig hjemme. Har man ikke nogen Optegnelse herom, saa 
findes der dog i den Bog, hvormed han først optraadte i 
Litteraturen, «Haldor Smeks Tildragelser» en Skitse, 
der synes at bære Præg af hvad Forfatteren selv har oplevet. 
Den skildrer en kundskabsrig ung Mand, der altid har levet 
af Velgjerninger, bliver Huslærer hos en Kammerherre, er- 
kjender sin Ukyndighed i hvad der hører til den finere Sel- 
skabstone, rødmer. over sin Klædedragt og indlader sig aldrig 
i Samtale med Damer «for ikke at berøve dem nogen bedre». 
Han faar nye Klæder, men ikke noget andet Vaesen, «paa 
det ingen skulde mærke, at denne Forandring har gjort Ind- 
tryk paa ham. Han hader Kryberi og Smiger, og Frygten 
for, at man skal lade ham føle sin obscurité, gjør ham taus 
og tilbageholden». Hans Taushed fremkalder Mistanke til 
hans Karakter, og han ender i Fortvivlelse efter at have ladet 
falde et Ord om, at han mangler «Opdragelse» ^). Vi tør 
antage det for rimeligt, at denne Skitse af hans «Fætters» 
Ungdomsliv indeholder Momenter af hans eget, at hans Liv 
i Kjøbenhavn ikke har været meget lykkeligt, at hans egen 
Karakter heri har havt mindst ligesaa stor Del som hans 
danske Omgivelser. Han lader «Fætteren» være taus «af 
Modestie og Ambition», og af denne sidste havde han selv 
sit hele Liv en god Del, men det synes at have varet en 
Tid, før han tog Sigte paa et bestemt Maal. Han havde 
vundet en Prismedalje for en theologisk Afhandling og leve- 
rede snart efter (November 1805) et originalt Bidrag til 



^) N. Wergeland: Haldor Smeks Tildragelser I, 39. 40. 

Fallesens Maanedskrift*) om den tilsyneladende Modsigelse i 
«Apostlernes Ideer om Opstandelsen, den yderste Dom og 
Udødeligheden». Den røber unegtelig Kjendskab til det nye 
Testamente, men den «: tilsyneladende Modsigelse» findes kim 
i de rationalistiske Fortolkninger, som han kun gaar lidet 
ind paa, med den Forsikring, at «Kristus selv ikke har ind- 
skjærpet Troen paa en Mellemperiode af Ubevidsthed og en 
synlig Dom, som Fornuften ikke kan antage». Han kommer 
med stor Lethed til sit Resultat, at Mennesket ved Døden 
gaar over til sin Herre i et Legeme, der er indesluttet i det, 
der bæres her paa Jorden. Naar Herren kommer tilbage, 
skal Overgangen ophøre, Døden afskafFes, alt sluttes, de, som 
ikke er døde, gjøre Regnskab, dømmes og undergaa den 
himmelske Forvandling. Derpaa skal et nyt Liv, som alle 
hedenfarne nu fører, begyndes af alle. Den korte Afhandling 
er let skreven og afgiver et slaaende Bevis for, hvor let en 
rationalistisk Forfatter kom til sine Resultater. Den har 
maaske vakt Opsigt i en Tid, da de unge Theologer kun 
sjelden gav sig af med bibelske Opgaver, men vi maa for- 
bauses over Tidens Fattigdom, hvis den har bidraget til at 
fæste de styrendes Øjne paa ham som en vordende Professor. 
Ligeledes maa det i dette Stykke vække Forundring, at han 
ikke i de følgende Aar leverede et eneste Arbejde af rent 
theologisk Indhold. Samtidig med denne Afhandling skrev 
han «Haldor Smeks smaae Tildragelser», om hvilken vi her 
kun skal bemærke, at den tydelig nok røber en Forfatter, 
der er meget bevandret i Litteraturens forskjellige Grene og 
meget vel hjemme i de levende Sprog. Dette glimter tyde- 
lig frem paa flere Steder i den lille Bog, — hvad man nu 
for Resten kan sige om dens Indhold. Wergeland maa un- 
der sit Ophold i Kjøbenhavn have tillagt sig meget af den 
højere Almendannelse, og maaske han ligesaa meget af 
denne Grund som for sine theologiske Kundskaber har 



1) VI, 502. 

været udset til Lærer ved det ny oprettede norske Uni- 
versitet*). 

Da Wergeland kom til Kristiansand, døde den gamle 
Rektor, Mag. Salomon Gjør, og samtidig traadte den nye 
Skoleordning i Kraft. De gamle «Hørere» i sine «Lektier» 
blev ombyttede med Faglærere under Titel af Overlærere og 
Adjunkter. Wergeland læste Religion, Hebraisk og Fransk 
kunde naturligvis ikke bruge Pontoppidan eller Balle, men 
dikterede Disciplene en Fremstilling af Religionslæren, han 
selv havde udarbejdet *). Han dikterede gaaende op og ned 
i Klassen uden Papir — som det antages — for at impo- 
nere'). At han arbejdede efter pædagogiske Principer ses 
tydelig nok af en pædagogisk Af handling, han i sit første 
Adjunkt-Aar lod trykke'*). Den røber Studium af de filan- 
tropiske Skrifter og vidner om, at Platons Dialoger i ham 
maa have fundet en taknemmelig Læser. Man ser, at han 
maa have havt Greb paa Anskuelses-Undervisning, og at det 
i høj Grad har været ham om at gjøre at udvikle Disciple- 
nes Tænkeevne. To af hans mest fremragende Disciple^) 
har ogsaa omtalt ham som en ganske udmærket Lærer, der 
navnlig havde godt Greb paa at give Gutterne Interesse for 
Undervisningen. Han vidste at benytte sine mange Kund-, 
skaber paa en Maade, som gjorde hans Undervisning saare 
tiltrækkende. Han var flittig i sin Gjerning som i sine Stu- 
dier, — men her faar man et Indtryk af, at hans Aand havde 
vanskelig ved at fæste. sig til noget enkelt. Han maa have 
været en Mand, der med Lethed gik over fra det ene til det 
andet, og saaledes finder vi ham snart ikke mere beskjæftiget 
med Theologi eller Pædagogik, men med Historie. Han be- 
gyndte paa en Beskrivelse af Kristiansands By (rimeligvis 



') Norsk hist. Tidsskr. H R. 3. 46. 

2) Ibid. 

^) Efter Biskop Arups Fortælling. 

*) Egeria II Aarg. i B. 121 flf. 

^) Statsraad H. C. Petersen og Biskop J. L. Arup. 



Digitizedby 



Google 



138 Nikolai Wergeland. 

1 8 10 — 13)^), der vidner om megen Flid og Dygtighed i Be- 
nyttelsen af de faa Kilder, der var tilgjængelige. Den er et 
mærkeligt Bidrag til Wergelands Karakteristik, forsaavidt som 
den viser, at han virkelig var istand til at skrive 
Historie, naar han var opfyldt af Kjærlighed til sit Stof, 
og ingen mindre heldige Bevæggrunde drev ham til Arbejdet. 
Det interessante men ufuldførte Kapitel om Byens Befolkning 
i hans Samtid^) viser os en skarp lagttager. Naar hans 
Domme stundom falder haarde, maa man vel tænke paa, at 
det er den strænge rationalistiske Moralprædikant, der taler, 
og derhos komme ihu, at han vel sagtens allerede i Kjøben- 
havn har vænnet sig til at betragte Mændog Kvinder af «den 
finere Levemaade» med en Fordom, der ikke ganske har for- 
ladt ham, da han blev indgiftet i en af Kristiansands bedste 
Embedsfamiljer. 

Naar Wergeland taler om, at det er hans kjæreste Ønske 
fremdeles at dyrke Videnskaben og fortsætte de litterære 
Arbejder, han har paabegyndt ^), maa han sigte til denne By- 
Beskrivelse, der maaske var bleven fuldført, hvis ikke en an- 
den Gjenstand havde optaget hans Tanker. 9de December 
1809 var der udsat en Præmie af 1200 Rdlr., sammenskudt 
af Grev Wedel, Peder Anker, Grosserer Johannes Thrane og 
Westye Egeberg, for den bedste Afhandling om et norsk 
Universitet. Wergeland greb med Iver denne Lejlighed til 
at tjene sit Fædreland, og 6te Februar 181 1 blev hans 
«Mnemosyne» belønnet med 800 Rdlr. af den udsatte 
Præmie*). Bogen er tilstrækkelig omtalt og bekjendt, og der 
er ikke her Sted for nogen Kritik over den." Det Lærdoms- 
apparat, hvoraf den er fremgaaet, er neppe saa betydeligt, 
som det synes. I Indledningen opregnes de mer end 100 
Skrifter og Afhandlinger om et norsk Universitet, som havde 
samlet sig om Aarene 1771, 1788 og 1795, men samtlige 

Dr. L. Daae i n. hist. Tidskr. II R, 3 B. 46. 

2) Ibid. 98. 

3) Ansøgning om Kr.sands resd. Kapellani 5te Dcbr. 181 1. 

*) Platou: Indberetning om Nationalfesten ute Dcbr 181 1. XI. 

findes med Indhold dg kritiske Bemærkninger i c Lærde Efter- 
retninger» 1795 i en lang Række af Nummere. Det vilde jo 
ogsaa have været umuligt selv for en Mand med Wergelands 
lette Hoved i den korte Tid, der var ham levnet, at gjen- 
nemgaa hele denne Masse. Skriftet gjentager for en stor 
Del de Anker, der i Almindelighed lød fra Normænd i Dan- 
mark i Slutningen af forrige Aarhundrede, og som for det 
meste findes i ovennævnte Brochurer. I dette Stykke tager 
» Wergeland alt til Indtægt, og det synes hel underligt, at 
han, der i Kristiansand havde Adgang til at tale med intelli- 
gente Handelsmænd, endnu i 18 10 kunde opstille et Regne- 
stykke som dette, at Norge i 1790 betalte i Skatter 1,115,686 
Rdlr., medens Lønningerne i Riget kun beløb sig til 70,551 
Rdlr., hvoraf dristigen sluttes, at Overskudet 1,045,135 Rdlr. 
«tjener til at erstatte Danmarks Balance, da dette Rige har 
færre Produkter at betale sine udenrigske Fornødenheder 
med (1)» '). Med hele Stolthedens Harme fremhæves i stærke 
Talemaader det uværdige for det «stolte og hæderværdige» 
norske Folk i, at det ikke havde noget Universitet^), og det 
løber da ud i almindelige Anker over Broderriget, der er 
Skyld i Landets Fattigdom, uagtet det «udfører for i Million 
mere end det indfører» (!!)*). 

Man maa kjende til den Higen efter national Selvstæn- 
dighed, der under Krigen med eller uden Tanke om at bryde 
Forbindelsen med Danmark var bteven saa stærk i Norge^ 
for at forståa den overordentlig Virkning «Mnemosyne» havde, 
og den Beundring, der samlede sig om Bogens Forfatter. 
Den stærke Opblussen af Nationalfølelsen holdt Kritiken nede 
og lod de kyndige Mænd tåge det let med Arbejdets Mangler. 
Det var kun det ene store, man saa, og Anelsen om Uni- 
versitets -Tankens Virkeliggjørelse fremkaldte — især paa 
Østlandet — en almindelig Glæde midt under Trængselea 



^) Mnemosyne 73. 
2) Ibid. 69. 71. 
') Ibid. 73. 



Digitized by 



Google 



IJ.0 Nikolai Wergeland. 

Og Elendigheden. Man tør vist sige, at det i Almindelighed 
ikke saa meget var Udfaldene mod Danmark, der greb Ge- 
mytterne, som de i disse liggende Ytringer af den vaagnende 
Nationalfølelse. At Mænd med indgroede Antipatier mod 
Danmark maatte finde Bogen skreven «med sjeldne Talenter, 
ædel Moderation og Klogskab i at behandle de mest delikate 
Qvæstioner»*), siger sig selv. Forfatteren høstede ikke alene 
Beundring for sit Arbejde, men fik ogsaa sin Belønning i 
klingende Mynt. Kongen sendte ham med sin Tak for hans. 
Af handlinger 300 Rdlr.*). I Drammen samledes 1200 Rdlr., 
der sendtes Wergeland som et Legat for hans 2 Sønner, 
Henrik og Harald, der skulde studere ved det nye Universi- 
tet, i Tønsberg samlede man 900 Rdlr., der blev ham sendt 
som et Juleoffer^). Wergelands patriotiske Glæde over den 
Lykke, hans Skrift havde gjort, maa naturligvis have været 
stor, men den var ikke ublandet. Han var ikke uden Frygt 
for, at det kunde indeholde Steder, der var kompromitterende for 
ham, og tilkjendegav dette til Direktionen i Selskabet for Nor- 
ges Vel, der imidlertid i dette Stykke beroligede ham*). Han 
synes derimod ikke at have næret nogen Frygt for Kritik 
af et Skrift, der vakte saa megen Enthusiasme, og da den 
nu fremkom med den krænkede Nationalfølelses dybe Alvor 
og den mest gjennemtrængende filosofiske Skarphed, maatte 
han føle sig ligesaa meget saaret som overrasket. Ørsted 
siger selv^), at han «ved Læsningen af Skriftet blev greben 
af en saadan Harme over den Bitterhed og det Overmod, 
den forvanskede Fremstilling saavel af Regjeringens som af 
det danske Folks Sindelag og «Adfærd mod Norge», at han 
tog noget haardere paa Forfatteren, end han ved en koldere 
Betragtning vilde gjøre. Det er første Gang Wergeland kom 
i Berørelse med Kritiken, og saaledes ogsaa første Gang, han 



^) J. C. Berg til Nyerup ^Vi2 1811 (L. Daae: Brev til Nyerup 59). 

2) Reskr. af i6de Nobr. 1811. 

3) 111. Nyhedsbl. 1860 S. 44. 
*) Ibid. Skr. af ^V* 181 1. 

^) Af mit Livs og min Tids Historie II, 141. 

havde Anledning til at vise, at den taalte han mindst af 
alt. I Norge havde man bøjet sig for hans Svaghed. Den 
Komite, der bedømte de indkomne Afhandlinger om Uni- 
versitetet, og tilkjendte ham Prisen, havde kun gjort det 
efter Sætningen ««^/ plurima nitenU, Den «havde ikke 
overset Skriftets maculas^, hvorfor ogsaa 3 af Medlemmeme 
havde skrevet vidtløftige Recensjoner over det og paaanket 
mange af de Fejl, der senere saa skarpt blev udhævede af 
Ørsted. Wergeland fik Recensjonerne tilsendte, og i et Brev 
til et af Medlemmerne «dolerede han meget derover» og fra- 
bad sig Noter under Teksten, da han ellers vilde sætte Mod- 
bemærkninger dertiP). Man føjede ham. Skriftet kom ud, 
men han vilde ikke modtage nogen Lærdom af hvad han 
havde faaet høre. Skjønt han saaledes paa Forhaand maatte 
kjende til meget af det, Ørsted saa alvorlig paatalte, følte 
han sig dybt saaret derover, og hans første Tanke var at 
levere en Gjendrivelse, hvorom han skrev til Litteraturtiden- 
dens Udgiver, hans gamle Lærer Professor P. E. Muller. 
Denne fraraadede ham det paa det bestemteste dels paa 
Grund af sin egen Mening om «Mnemosyne», der savner 
«det høie ægte videnskabelige Standpunkt», dels fordi han 
var enig med Ørsted angaaende Udfaldene mod Danmark, 
dels endelig paa Grund af dennes Overlegenhed og det for- 
argelige, som vilde ligge i en fortsat Strid om disse Gjen- 
stande^). Wergeland fulgte Raadet, men det var ham dog 
umuligt at tie, og her aabenbarer sig for første Gang den 
Svaghed, der er saa betegnende for al hans litterære Polemik 
lige til hans ældre Dage. Hans stolte Sind taalte intet An- 
greb, og ethvert saadant bragte ham øjeblikkelig i Harnisk, 
og saa valgte han den Fremgangsmaade at forsvare sig og 
sin Sag ved at fornærme sine Modstandere. Der skulde 
nu Kunst til at finde paa noget i den Retning mod en Mand 
som Ørsted, og mån maa næsten beundre Wergelands 



*) Kristiania Intelligentssedler 18 12 No. 24. 

«) P. E. Mtiller til Wergeland V12 181 1. 111. Nyhedsbl. 1860. 48. 

Opfindsomhed, naar han byder ham de 800 Rdlr. der var 
ham tilkjendte, som Belønning, for at holde op med sine Ar- 
tikler. Han henskyder sig derhos til Selskabet for Norges 
Vel, der har Skylden for at Verket er udkommet, minder om 
Kongens og Medborgeres Bifald og erklærer, at «Recensjonen 
selv er af den Beskaffenhed, at den ikke kan besvares»*). 
Dette var et yderst uheldigt Skridt. Det gav Anledning til 
at Forhandlingeme om Udgivelsen af «Mnemosyne» og 
Wergelands Forhold under disse blev offentliggjorte, saa det 
klart nok viste sig, at Skylden for Offentliggjørelsen af Skrif- 
tets skarpe Udfald var hans egen. Det var uundgaaeligt, at 
saadan Fremfærd maatte præge sig i Erindringen hos Mænd 
som Grev Wedel og Biskop Bech, der begge var Medlemmer 
af Komiteen, og begge kunde faa stor Indflydelse paa Werge- 
lands Fremtid, Det viste sig ogsaa snart, at Ørsted i Norge 
havde mange Meningsfæller, og at «det berettigede i hans 
Kritik fandt almindelig Anerkjendelse i Norge» ^). En an- 
den Forfatter søgte at komme Wergeland til Hjælp, men 
det blev kun med at undskylde ham som «en ung Mand 
af gode Indsigter», men uden Øvelse som Skribent. Han 
finder Ørsteds Bemærkninger rigtige, men betragter Werge- 
lands stærke Ytringer om Normændenes Følelser af Kræn- 
kelse som «Drømmebilleder, avlede i den Heftighed, der 
river Forfatterens koldere Overlæg med sig». Han har ikke 
ment det saa ilde, men mangler Fremstillingsevne, har ikke 
tilbørligen brugt Filen og har ikke havt tilstrækkelig Tid til 
sit Arbejde^). 

At det var patriotisk Begejstring, der bragte Wergeland 

til at skrive «Mnemosyne», er sikkert nok. Imidlertid havde 

^^*i ogsaa hermed en Tanke om sin egen Fremtid, og det 

ikke urimeligt, at han som en af de mest fremragende 

ske Theologer, der i den senere Tid var udgaaet fra 



*) Nyeste Skilderi af Kjebenhavn 4de Febr. 181 2. 

2) A. S. Ørsted : Af mit Livs og min Tids Hist. I, 265. 

®) Nyeste Skilderi af Kjøbenhavn 14de April 181 2. 

Kjøbenhavns Universitet, kunde anse sig skikket til at blive 
Professor i sit Fædreland, naar dertil blev Adgang. At han 
tænkte derpaa er aldeles sikkert ^), og det har maaske været 
for end mere at uddanne sig i videnskabelig Retning, at han 
snart efter at have vundet sin Præmie søgte sig ud af Skole- 
livet til et Preste-Embede, der kunde levne ham noget mere 
Tid til Studier. 19de Mai 181 1 indgav han Ansøgning om 
det ved H. J. Grøgaards Befordring ledige Øjestads resid. 
Kapellani. Han siger i sin Ansøgning, at han «tror sig af 
Forsynet 'begavet med flere Evner til den geistlige Stand», 
hvortil han ogsaa har større Tilbøjelighed, og hvori han ser 
sin egentlige Bestemmelse, ligesom hans Lyst til Skolefaget 
er betydelig svækket. Til dette Embede, der maatte regnes 
til de meget gode Begynder-Kald (645 Rdlr.), blev han ud- 
nævnt 15de November 181 1. Imidlertid var Universitets- 
tanken bleven til Virkelighed, og dermed hans Haab om 
Ansættelse som Professor styrket, men saa kom Ørsteds 
Kritik, og — maaske ved denne det tungeste — Tilintet- 
gjørelsen af dette skjønne Haab, Det hjalp her lidet, at P. 
E. Muller 2) mente, det ikke havde nogen Fare. Wergeland 
har selv meget godt forstaaet, at Regjeringen i Kjøbenhavn 
ikke i Norge vilde ansætte Professorer, der kunde komme til 
at sætte Splid mellem de to Folk, og at hans Navn herefter 
ikke vilde have nogen god Klang i Kjøbenhavn. Har end 
Frederik VI givet ham Udsigt til et Professorat^) og beløn- 
net hans Bog, saa har han vel mindre end nogen anden været 
tilbøjelig til at betro ham et saadant Embede, efter at være 
bleven gjort bekjendt med de skarpe Ytringer mod Danmark. 
Naar han 5 Aar senere under ganske nye politiske Forhold 
ses atter at have baaret Tanken om at blive Professor*), kan 
det neppe have været alvorlig ment. Hans Arbejde i denne 
Tid havde været alt andet end Forberedelse til en Universitets- 



^) P. E. Mtiller til Wergeland Vu 181 1 s. o. 

2) Ibid. 

^) N. hist. Tidsskr. N. R. III, 46. 

*) Pavels's Dagbog 'Vt 18 16. 

Post, Og han maatte vide, at han i Prokantsleren, Biskop 
Bech (dansk), havde en Mand, der af al Magt vilde sætte 
sig imod hans Ansættelse, hvilken vel ogsaa maatte betragtes 
som overflødig, da man allerede havde Hersleb og Stenersen. 
Wergeland kom ikke til Øjestad. Efter hans Udnævnelse 
var Kristiansands resid. Kapellan Hans Engelhardt rykket op 
til Stiftsprovst, og han indgav straks — 5te December 181 1 
— Ansøgning om det ledige Kapellani. Embedet maatte 
regnes til Landets bedre, da Kristiansand i denne Tid flore- 
rede. Det var anslaaet til 1066 Rdlr., og Biskopen havde 
foreslaaet Adjunkt Jakob Friderichsen, Jens Schanche, Kateket 
i Risør, M. H. Kjelland, 14 Aar personel Kapellan i Stav- 
anger, Jørgen Meldahl, 6 Aar personel Kapellan. Wergeland 
anførte, at han ved at flytte fra Byen vilde hindres i sine 
litterære Arbejder, at det vilde falde ham besværligt at til- 
træde en Prestegaard, at han oftere havde prædiket med Bi- 
fald, at han ansaa sit «Foredrag mere skikket for en By- 
end en Landsby-Menighed». Han blev straks udnævnt 3die 
Januar 1812 uden at være indstillet, og et privat Brev til 
Kongen, han havde sendt med Ansøgningen, kom først frem 
Dagen efter. Det er maaske til dette Cancellipræsident Kaas 
sigtede, da han 181 7 fortalte Fr. Schmidt, at Cancelliet endnu 
gjemte et Par af hans panegyriske Breve over den danske 
Konge og Regjering, der vilde udgjøre et dejligt Pendant til 
hans berygtede Bog (Danmarks Forbry deiser) '). Han blev 
ordineret af Biskop Sørensen 17de April 18 12, og da han 
tiltraadte sit Embede, bragte Latinskolens Disciple ham Ofier 
paa Alteret, — et nyt Vidnesbyrd om, at han som Lærer 
havde været elsket^). Hans Forkyndelse blev selvfølgelig 
Rationalisme. Den havde han medbragt fra Universitetet, 
og den maa vel siges at være bleven herskende i Kristian- 
sand fra Biskop Hansens Tid og længe udover. En af 



^) Fredrik Schmidts Dagbog 335. 

2) L. Daae i n. hist. Tidsskr. II. R. 3 B. 46. 

Wergelands Disciple^) skriver, at «under hans Virksomhed 
her baade som Lærer og som Præst hørte man Intet om 
Christi Guddom, om Forsoning og Arvesynd m. m., men at 
Mennesket af Naturen var godt og kunde ved egen Kraft og 
et dydigt Levnet vinde Salighed», — Ord, som i et og alt 
bekræftes ved Wergelands Afskedsprædiken, der ikke inde- 
holder det ringeste af Evangeliet eller en Tanke om, at dets 
Forkyndelse har været hans Sag. Den Magt, Rationalismen 
havde faaet i Kristiansand, viser sig ogsaa i Kirkens dybeste 
Helligdom, hvor Presternes Frihed i Benyttelsen af Ritualet 
maa vække vor Forbauselse. Ved Uddelingen af Nadveren 
havde man allerede i nogen Tid, før Wergeland blev Prest, 
forandret Formelen: «det er Jesu sande Legeme (Blod)» til: 
«Det er din Jesu Legeme (Blod)». Wergeland selv erkjen- 
der denne Forandring for væsentlig og undres, om ikke frem- 
mede Kommunikanter ved den har faaet Skrupler. Ved 
Daaben ser det ud, som Wergeland selv har indrettet Ritu- 
alet efter sit Hoved. Han ombyttede Balles Tiltale i Alter- 
bogen med en Bøn om, at «Alfader ved Christentroens og 
Uskyldighedens Sindbillede» vilde «indgyde i dette spæde 
Bryst alle ædle Følelser, alle mandlige (kvindelige) Dyder» 
o. s. v. Efter Korsets Betegnelse, Læsning af Evangeliet, 
Fadervor med Haandspaalæggelse fulgte en Lovprisning af 
Gud, som «har givet (Barnet) Tilværelse og nu ved Daaben 
giver det Haab om evig lyksalig Tilværelse». De 3 første 
Spørgsmaal gjorde han til 2, der lød saaledes: N. N. for- 
sager du Synd? — og alle Laster? — Artiklerne synes det, 
som han lod blive staaende, skjønt det ogsaa efter hans 
Fremstilling kan se ud, som, han af 2den og 3die Artikel 
blot benyttede Ordene: «Tror du paa Jesum Christum hans 
enbaarne Søn?» og «Tror du paa den hellig Aand?»*). Det 
kan efter dette ikke vække Forundring, naar Wergeland selv 
fortæller, at Kirkesøgningen har været afvekslende, og at 



^) P. B. Lassen: Beretning om Kristiansand 130. 
2) Norsk hist. Tidskr. II. R. 3 B. 68—69. 

Aftensangen stundom maatte indstilles af Mangel paa Til- 
hørere, — heller ikke, at han klager over Indbyggernes 
«Irreligiøsitet», og fortæller, at «Vantro og Foragt for Reli- 
gionen» hørte til den gode Tone, at «mange Fædre paa en 
skammelig Maade indgiver deres Børn den samme Ringeagt 
for samme». Det skyldtes kun Biskopens Veltalenhed «at 
ikke denne Irreligiøsitet gik over alle Grændser, og at ikke 
Kirken er tom»^). Man behøver ikke at anstille vidtløftige 
Betragtninger over saadanne Ytringer. Det er bekjendt nok, 
at Rationalisterne meget yndede at prædike om den med 
Kirkegangen forbundne Overtro, da de havde et skarpt Blik 
for den gamle Orthodoksismes Svagheder og den katholise- 
rende Opfatning, der ansaaes for at være den herskende hos 
Almuen. Den sikre Frugt af denne Prædiken maatte bHve 
tomme Kirker, og saa — klagede man over, at Høsten sva- 
rede til Udsæden. — Blant dem, som ikke blev borte fra 
Kirken og ikke tog Anstød af den uforsvarlige Forvaltning 
af Sakramenterne, var — underligt nok ^^ Haugianerne 2). 
Her er ikke Stedet til at dvæle videre ved denne historiske 
Oplysning, der er af ikke ringe Betydning for den kritiske 
Behandling af Haugianismen. Vi skal kun bemærke, at det 
synes, som Wergeland allerede straks efter sin Ankomst til 
Kristiansand gjorde sig til et Slags Talsmand for Haugia- 
nerne, og maaske dette i Forbindelse med den fortrykte Stil- 
ling, hvori de levede, har bragt dem til at taale hvad de an- 
saa for mindre rigtigt, men vel tillige mindre vigtigt. Werge- 
land havde i sine Studenterdage været saa «beruset af svær- 
merisk Uvillie mod disse Fanatikere» som nogen, men et Par 
Maaneder efter sin Ankomst til Kristiansand (Novbr. 1806) 
fandt han sig foranlediget til i en kort Artikel^) at tåge dem 
i Forsvar. Den unge Adjunkt er i disse faa Blade kommen 
til at afgive et Vidnesbyrd, der kan fremkalde Spørgsmaalet, 



^) N. hist. Tidskr. II. R. 33. 70. 108. 

^) P. B. Lassen: Beretning om Kristiansand 148. 

3) Fallesens Maanedskrift VIII, 5.19 ff. 

om det ikke mere er blant de gamle orthodokse Prester 
end blant de unge Rationalister man har at søge Haugianis- 
mens væsentligste Modstandere i hine Dage. En og anden 
Rationalist kunde vistnok finde sig dømt af Haugianernes 
Lære og deres stærke Holden paa Pontoppidan, men de al- 
vorligere iblant dem maa jo ogsaa have set de skjønneste 
Frugter af sin egen Moralprædiken i deres ustraffelige og 
rolige Liv, der vistnok paa mange Steder dannede en stærk 
Modsætning til Omgivelserne. Ligeledes maa det siges, at 
Wergeland i den korte Afhandling har givet et Slags Pro- 
gram for den Virksomhed, han senere skulde udfolde som 
Prest, Forfatter og Statsborger. Han finder Anledning til 
at udtale sig om Haugianernes alvorlige sædelige Liv, der 
gjør ham tilbøjelig til at «tro, at de med Tiden kan blive 
Norges Qvækere», der ved sit strænge Alvor kunde blive 
Eksempel for sine Omgivelser. Det er den vordende rationa- 
listiske Moralprædikant, som taler. Derhos ser han i dem 
Beviser paa det højere Trin af Kultur og Oplysning, der ud- 
mærkede mange af Norges Bønder, thi den, som virkelig 
lever i Raahed, er «uduelig til alt Slags Sværmeri'&. Lige- 
som de fremstod der, hvor Bønderne i Norge maatte antages 
at staa højest, saaledes gjorde de — mener han, men neppe 
med Rette — ingen Fremgang, hvor den virkelige Raahed 
hersker. Det er jo ganske naturligt, at Wergeland har tåget 
den nationale Ophøjelse af den norske Bonde med sig fra 
sine Studenterdage, om ikke allerede fra Skolen, og hvor lidet 
Bondeven han end senere blev, har han dog ved sin litterære 
og politiske Virken mer end de fleste bidraget til at opelske 
den nationale Selvfølelse og den sentimentale Dyrkelse af 
«Odelsbonden», der har været i en væsentlig Grad bestem- 
mende for vor politiske Udvikling. Naar Wergeland med 
sit rationalistiske Syn og sin nationale Følelse behandlede 
Hauges Venner med Agtelse og gav Presterne Skylden for 
deres strafværdige Opsætsighed, er det meget rimeligt at han 
til en vis Grad har vundet deres Kjærlighed, hvor lidet de 
end kunde føle sig opbyggede ved hans Forkyndelse. 

Intet kunde være rimeligere, end at Wergelai\d, der 
maaske paa denne Tid kunde kaldes Norges mest populære 
Mand, blev valgt til Medlem af Rigsforsamlingen paa Ejds- 
vold. Hans patriotiske Virken som den, der havde frem- 
baaret Nationens store Ønske, var nylig bleven bragt hans 
Medborgere i Minde paa en for ham selv meget smigrende 
Maade under Prinds Kristian Frederiks korte Ophold i Kri- 
stiansand i August 1813. I et Selskab, der blev holdt for 
Prindsen, havde denne fremhævet hans Fortjenester for Gjæ- 
sterne og givet ham Tilsagn om at erholde alt, hvad han 
ønskede, saavidt det stod i Prindsens Magt. Wergeland græd 
af Glæde og Erkjendtlighed herover, og 17de August holdt 
han paa Torvet en Tale, hvori han gav sine Følelser Luft ^). 
At Wergeland efter den Stilling, han senere kom til at ind- 
tåge, ikke gjerne vilde mindes dette, kan være rimeligt nok,, 
og . der findes saaledes intet herom i hans Søns Konstitutions- 
historie. Der kan imidlertid ikke tvivles om, at hans Tale 
som hans Taknemlighed var Sandhed, om han end efter den 
store Forandring ved Kieler-Freden fik et nyt Syn paa Tin- 
gene og ikke kunde faa sin Frygt og sin Mistillid til Kri- 
stian Fredrik som det selvstændige Norges Styrer til at vige 
for den patriotiske Enthusiasme, der henrev Mængden. Her- 
til kom hans Uvilje mod Danmark, og Frygten for en For- 
nyelse af det gamle Forhold, der hos ham var langt stærkere 
end Frygten for en ny Union, har gjort ham tung i Sind og- 
stemt ham imod den af Folket saa højt elskede Prinds, hvor 
meget han end kunde have at takke ham for. Tung i Sind 
og med et mørkt Indtryk af Sagernes Stilling drog han der- 
for til Ejdsvold neppe som Repræsentant for den blzmt 
Vælgeme herskende Meninga). Det kunde derfor være rime- 
ligt nok, at han holdt sig meget afsondret og sjelden besøgte 
nogen^). Imidlertid siger dog Jakob Aall, at han ofte traf 



^) w. Sebbelow : Kong Christian Fredrik mishandlet. Christiansand 

1815. 9. Pavels Dagb. ^^8 1813. 
'^) N. Wergeland: Fortrolige Breve fra Eidsvold i. 
3) Ibid. 45. 

ham Jios Peder Anker med Wedel, Løvenskjold, G. P. Blom 
og nogle andre Tvivlere*). Hah maa efter hvad der forelig- 
ger antages at have været et af Forsamlingens mest virk- 
somme Medlemmer og ved at skrive et Grundlovs-Udkast 
havde han forberedet sig dertil bedre end de fleste. Han 
var «fast den eneste, hvis stærke Overbevisning om Rigtig- 
heden af hans politiske Tro ikke tillod at tilbageholde sin 
Mening» *), siger Aall, og et andet Medlem, Fr. Schmidt, 
kalder ham «en sand Enragé»^). Selv bedømmer han sig 
anderledes, og da han forlod Forsamlingen, var det ikke uden 
Fortry deise over, at han «lod sig af holde fra at tale tiere 
og handle mere, dels af Misnøie med Tingenes Gang, dels 
af de mod ham fattede Fordomme, dels af Tvivl, om det 
ikke dog var bedre, at man paa den Vei, Flerheden havde 
valgt, kom til det dog under disse Omstændigheder uund- 
gaaelige Resultat»*). Det var uden Tvivl hans dybt rod- 
fæstede Antipatier mod Danmark, styrkede ved Ørsteds Kri- 
tik over hans Bog, der ledede ham i hans Optræden meget 
mer end Tilbøjeligheden til Forening med Sverige, om end 
Samtalerne med Grev Wedel kan have ført ham nærmere 
ind paa Tankerne om denne. Herpaa tyder hans Forslag til 
at faa indført i Grundloven et Forbud mod Norges Forening 
med Danmark, der kun fik ii Stemmer for sig. Hans eget 
Udkast havde naturligvis en § herom ^). Kristian Fredriks 
Nærværelse stod for ham som «den fornemste, ja fast eneste 
Anledning til ulige Meninger og den deraf følgende ulige 
Iver»^). Det var derfor han straks fra Begyndelsen arbejdede 
mod et muligt Kongevalg, der kunde lede til en Gjenforening 
af Norge og Danmark'). For ham stod Fædrelandets Frelse 



^) Erindringer 2den Udg. 394. 

Ibid. 398-99. 

^) Pavels Dagbog ^V* 18 14. 

*) Fortrolige Breve 142. 

^) Ibid. 62. 

') Ibid. 43. 

^) Ibid. 9. 

som det højeste og vigtigste — endog vigtigere end Konsti- 
tutionen — og han mente, at man hertil trængte et Dikta- 
tur, og at dette burde være hos Rigsforsamlingen ^). Dette 
var vistnok en meget uklar Tanke, og man maatte have den 
franske Virkeliggjørelse af en «regjerende Nationalforsamlings» 
Ide i friskt Minde, men det var da ogsaa blot Meningen, at 
det skulde være en Overgang til Kongedømmet, naar dette 
under mere befæstede Tilstande kunde oprettes i Landet. 
Wergeland følte snart, at han havde gjort sig «mistænkt for 
Gjenstridighed mod Magthavernes Planer»*). Han skriver 
dette 15de April, og det blev ved denne Tid fortalt ved 
Bordet i Ejdsvold, at han i Sverige blev nævnt — med 
Wedel, Løvenskjold og Grøgaard — som en af de 4 Rigs- 
dagsmænd, paa hvilke man der kuiide stole ^). Den danske 
Løjtnant Falbe, der var rejst gjennem Sverige, havde ogsaa 
i det svenske Hovedkvarter læst Wergelands Tale den 20de 
April*). Under saadanne Forhold kunde han vel ikke al tid 
føle sig ganske tryg for Fremtiden, der jo altid bar Mulig- 
heden i sig for, at den Throne, der skulde rejses, kunde have 
en fastere Grund, end den viste sig at have. Det er derfor 
ikke underligt, at han søgte at sondere Prindsens Stemning og 
lod ham vide,- at han haabede at beholde hans Naade, om 
han end havde sagt sin Meninga). Han havde neppe beholdt 
den. Kristian Fredrik har neppe betragtet ham som sin 
farligste Modstander, men dog altid som en Mand, hvis Ven 
han aldrig mere vilde blive, og tydelig nok betegner han 
ham i sin Dagbog som en Mand, der aldrig vilde vinde hans 
Tillid, naar det heder: «Under Forhandlingerne idag ud- 
mærkede Wergeland sig ved at ville tåge den Forbrydelse i 
Forsvar at sælge sin Stemme; det er forbausende, at han 
har villet gjøre sig saaledes bemærket»^). 

^) Fortrolige Breve fra Eidsvold 36. 37. 

2) Ibid. 16. 

3) Pavels Dagbog % 18 14. 

*) Fortrolige Breve fra Eidsvold 71. 

*) Pavels Dagbog ^V* 18 14. 

«) Christian VIII Dagbog Vs 18 14. 

Wergeland vil leve i Historien som Ophavsmand til Be- 
nævnelsen «Storthing» ^). Det er ovenfor antydet, at han 
ved sin senere Optræden — maaske uden selv at tænke der- 
paa — fik en Hoved-Andel i Skylden for den stærkt frem- 
trædende Dyrkelse af «Odelsbonden», men paa Ejdsvold op- 
traadte han ingenlunde som Bondeven, uagtet han var For- 
samlingens eneste bondefødte Prest. Kristian Fredrik ud- 
taler sin Forundring over, at han talte for Adelskabets Ved- 
bliven, «et Princip, han som det synes har lagt sig til her, 
hvor han er paa Adelens Parti» ^). Det er dog ikke saa 
ganske sikkert. Wergeland var kommen bort fra sine gamle 
Traditioner og var utvivlsomt allerede begyndt saa smaat at 
stræbe mod Højden. At han allerede var temmelig dybt 
inde i Tankerne om Klasse-Forskjellen og dens Krav, viste 
han ved sin lange Tale mod den ubetingede Værnepligt, der 
efter hans Mening vilde skade Moraliteten, da den ikke kunde 
tænkes uden i Forbindelse med Stillingsret. Han ansaa Fri- 
hed for Værnepligt for et Slags «Borgerprivilegium» for Kjøb- 
stædeme og Embedsmændene, medens <^ Bondesønnen ene 
kunde tjene Staten med sit Legeme», og «intet andet be- 
gjærede end tilstrækkelig Pleie og ingen Hunger at lide»*). 
Det vilde vist være meget fejlagtigt, om man vilde antage, 
at han havde lagt sig til saadanne Anskuelser i den aristo- 
kratiske Omgangskreds paa Ejdsvold. Han har vist havt 
dem længe. Man sporer dem allerede i hans oven omtalte 
Forsvar for Haugianerne (1806). Han tager jo ikke paa no- 
gen Maade de forfulgte Bønders Parti, men optræder med 
en umiskjendelig Beskytter-Mine og fordrer ikke andet af 
Presteme end, at de skal behandle dem med den Agtelse, 
man skylder Bøm. 

Der er al Grund til at tro, at Wergeland indtil 18 14 har 
staaet paa en god Fod med sin Menighed i Kristiansand, 



^) Fortrolige Breve fra Eids vold 92. 

^) Christian VIII Dagbog ^^5 181 4. 

'') Rigsforsamlingens Forhandlinger IV, 78—84. 

hvor han blev højt skattet som Fædrelandsven og — idet- 
mindste af adskillige — som Prædikant. Efter hans Hjem- 
komst fra Ejdsvold blev det anderledes, og han maa straks 
have tænkt paa at komme bort, thi allerede 5te Oktober 
i8i4indgavhan Ansøgning om vor Frues Sognekald i Thrond- 
hjem^). Hvad nu end Grunden har været, saa maa* det an- 
ses for sikkert, at ingen af Riksforsamlingens Minoritet havde 
paadraget sig en saa stor og almindelig Uvilje som han*). 
Ude i Landet synes det, som om han blev betragtet som et 
Slags Parti-Høvding. Da Kong Kristian Fredrik 30te Juli 
1 8 14 havde befalet, at de diplomatiske Noter der var afgivne, 
skulde oplæses fra Prædikestolen, skrev Biskop Brun, at 
Bønderne vilde søge en Forklaring af de oplæste Doku- 
menter i Prestens Hus, «men» — føjer han til — «i Bergens 
Stift vil denne neppe blive in modum Wergelandh ^). Brun 
stod i nær Forbindelse med de bergenske Ejdsvoldsmænd, og 
man maa efter denne Fremhævelse af Wergelands Stilling, 
antage, at selv Mænd som Christie og Motzfeldt har anset 
ham for en Hovedmand og maaske for den farligste af dem 
alle. At han efter Hjemkomsten til Kristiansand med sine 
Meningsfæller maatte taale en «piinagtig Miskjendelse som en 
udskreget fordømt Sekt i norsk Politik»*), er under disse 
Omstændigheder ganske rimeligt. Der havde været noget 
hidsende ved Wergelands Optræden paa Ejdsvold, idet den 
havde et stærkt Anstrøg af det personlige, og han ved alle 
edninger fremkom med Ytringer imod Prindsen, som var 
højt skattet og beundret af høje og ringe over det hele 
d, hvilket han maatte vide. Paa den anden Side maa det 
ømmes, at Wergeland, der var sig en redelig Stræben 
dst, følte sig og vel ogsaa blev miskjendt af den Befolk- 
\y der havde løftet ham saa højt. Han havde gjort vel 

^) Kirkedepartementets Arkiv (Rigsarkivet). 
2) M. Birkeland i Morgenbl. 1868. 40. 
^) J. N. Brun til Statssekretær v. Holten 13de Aug. 18 14. 
*) N. Wergeland: En politisk Tale til det norske Folk. Kristian- 
sand 1814. I. 

i at bære sin Smerte i Stilhed, medens Begivenhederne fulgte 
hurtig paa hinanden og øjensynligen førte Fædrelandet mod 
det Maal, der stod for ham som det rette. Det kunde under 
den herskende Stemning ikke overraske ham, at han ikke 
blev valgt til det overordentlige Storthing, og der er heller 
intet, som tyder paa, at han derover følte sig krænket, men 
da dets Gjerning var tilende, brød han Tausheden og traadte 
ud af sin tilbageholdne Stilling. Det kan vel ikke siges at 
have været nogen Fornødenhed for ham at tale, da han nu 
neppe blev krævet til Regnskab for sin tidligere Færd, — 
heller ikke at han gjorde det paa nogen heldig Maade. Han 
holdt Søndagen 30te Oktober 1814 i Domkirken en Prædiken 
til Højmesse, som han et Par Uger efter udgav — visselig 
med adskillige Tilsætninger — under Titelen: «En politisk 
Tale til det norske Folk». At det ikke er Guds Ord, som 
forkyndes, men ene og alene Fædrelandets Anliggender, der 
afhandles, kan ikke forundre, da det var almindeligt, at frem- 
ragende Prester brugte Prædikestolen paa denne Maade i de 
bevægede Tider, — men det maa vistnok forbause, at en 
Prest turde vove at bruge Prædikestolen til saa stærke Be- 
skyldninger mod Medborgere som de, der her findes. Vi 
faar imidlertid antage, at hans Udtryk, at Prædikenen er 
«ordret» gjengiven^), ikke er at tåge bogstavelig. Overalt, 
naar Wergeland optraadte som politisk Forfatter, vakte han 
Forbitrelse og det ikke blot ved den Myndighed, hvormed 
han skrev, men end mere ved de uforsigtige og tildels haan- 
lige Udtryk, han brugte om det, som endnu havde Nationens 
Kjærlighed. Det kan vistnok siges om den «politiske Tale», 
at den er «skreven med Grundighed og Beskedenhed, uden 
Svulst og Hyperboler»^), men det kan heller ikke negtes, at 
den straks peger i den Retning, hvori hele hans politiske 
Virken gik. Han fortæller straks, at han har sine Fiender i 



*) Sebbelow: Kong Christian Fredrik mishandlet 58. Om Sebbelow, 
der 1818 og 21 repræsenterede Kristiansand paa Storthinget og det 
sidste Aar blev Krigskommisær, se dansk hist. Tidskr. V. R. i B. 331. 

*) Pavels Dagbog "/n 18 14. 



Digitized by 



Google 



ICA Nikolai Wergeland. 

«et Folk i Folket», de danske Embedsmænd , og Borgere, til 
hvilke en Del af hans Landsmænd havde sluttet sig, at «ingen 
var mere norsk o: antisvensk end en Del af disse Ikke- 
norske», der beskyldes for at have villet bruge Normæn- 
dene til at tilfredsstille sit Svenskehad, uanset om «Riset 
skulde blive pidsket i Trevler» under Eksekutionen. Der var 
ogsaa dem — mente han — som nærede Ilden under Haab 
om Fordele af en norsk Regjering og Frygt for Tab under 
en svensk-). 

Til dette kunde man ikke tie. Det havde vel heller ikke 
Wergeland kunnet vente, men han havde maaske ventet, at 
hans Modstandere havde optraadt paa en anden Maade. En 
danskfødt — forlængst nationaliseret — Kjøbmand, titulær 
Overkrigskommissær Wincents Sebbelow var den, som 
tog tilorde i den krænkede Almenheds Navn. Han begyndte 
med at udtale sin Glæde over den Stilling, hvori Norge nu 
var kommen ved Foreningen med Sverige som et selvstæn- 
digt Rige, samt med en varm Lovtale af Karl Johan, gik 
derpaa over til en Athandling om Bank- og Pengevæsen og 
tog endelig til Slutning alvorlig fat i Wergeland for hans 
politiske Tale og de staerke Udtryk, han heri havde brug^ 
om den forrige Konge. Wergeland gav i nogle «Ord til 
Publikum» kortelig Svar paa Tiltale, men fik ikke beholde 
det sidste Ord, da Sebbelow i en Brochure «Kong Christian 
Fredrik mishandlet» nu gik grundigere ind paa Sagen og med 
Steder af Bibelen, Lovbogen og Klassikerne paa det kraf- 
tigste benyttede sig af den nye Trykkefrihed. Dette førte 
til Retten, hvor vistnok Sebbelow blev dømt i lOO Rdlrs 
Mulkt •), men Wergeland havde neppe synderlig Grtind til at 
triumfere. Det fremgaar nemlig tydelig af Sebbelows lille 
Bog, at han ved sit Forhold paa Ejdsvold havde vakt al- 
mindelig Forbitrelse i sin Menighed ikke mindst derved, at 
han paa det strængeste havde forbudt de 8 — 9 Venner, der 



^) N. Wergeland: En politisk Tale 2. 19. 20. 
2) Nationalbladet III, 16. 

skulde læse hans «fortrolige Breve >^ at give «Jyder eller 
Jydsksindede» Underretning om deres Indhold *). Dette blev 
naturligvis ingen Hemmelighed og var vel bl. a. en Grund 
til at de to Repræsentanter ved det overordentlige Storthing, 
Biskop Sørensen og Assessor Lange, regelmæssig sendte 
Magistraten Breve om Tingenes Gang. Bogen viser ogsaa, 
at Wergeland maa være kommen i et mindre godt Forhold 
til sin Sogneprest, Stiftsprovst Hans Engelhardt, der afgav 
en Erklæring*) om, at hans resid. Kapellan uden hans Vi- 
dende havde prædiket til Højmesse 30te Oktober. Det har 
vel ikke været andet end, at Wergeland har tilby tt et sig Høj- 
messetjenesten med en anden Prædikant, men Stiftsprovsten 
havde vel ildce givet en saadan Erklæring, om han havde 
været glad 1 det forefaldne. 

Var det nu saaledes blevet trist for Wergeland i hans 
Menighed og hans Embedsgjeming, saa kunde han paa den 
anden Side glæde sig ved Karl Johans Naade, og han fik 
midt i Stridens Hede et Bevis derpaa, da han ved det første 
Stjemefald blev udnævnt til Medlem af Nordstjerne-Ordenen. 
Denne Ære blev ham kostbar, og han fik idelige Stiklerier 
for den i Pressen og udenfor, og det er vist den almindelige 
Mening, Pavels udtaler, naar han anser ham belønnet for For- 
tjenester af Sverige'). Her har man sikkerlig gjort Manden 
stor Uret, hvor underligt det end kan se ud, at han og 
P. Hount var de eneste Prester, der med Pavels fik denne 
Udmærkelse. Hvor meget der end kan udsættes paa «Mne- 
mosyne» som videnskabeligt Arbejde, maa det dog siges, at 
til 1 8 14 har ingen Bog i Norge havt en Virkning som denne 
til at styrke Folkets Iver for en virkelig stor Fædrelands- 
Sag, og det burde ikke have havt saa let for at glemme den 
virkelige Fortjeneste, om den end var efterfulgt af virkelige 
eller formentlige Fejltagelser. Regjeringen har her set klarere 



^) Sebbelow: Kong Christian Fredrik mishandlet 48. 

*) Ibid. 59, hvor den er aftrykt. 

3) Pavels Dagbog ^/i 1815. Nationalbl. IX, 211. 

end Almenheden, om det end maa formodes, at den efter 
Karl Johans Initiativ har nævnt som hans Fortjeneste «den 
Indsigt, heldige Flid og de Talenter, han som Skolelærer og 
Forfatter har vist»^). Det er ganske sikkert Grev Weddel, 
der her har ihukommet hans tidligere Gjerning og været 
hans Støtte. Han havde ingen saadan i sin egen Biskop, 
Sørensen, der «raabte ak og ve over hans slette Egenska- 
ber» *) og heller ikke i Kirkens Primas, Bech, derafalMagt 
arbejdede imod ham '). Det blev ikke ved denne Udmærkelse. 
Ud paa Aaret 181 5 blev han udnævnt til Hofprædikant med 
en aarlig Løn af et Par hundrede Rdlr., og da Aaret var 
omme fik han i «Dotation» af Karl Johan 2000 Rdlr. (svensk 
Bko. ?)^). Disse to Udmærkelser synes ikke at have været 
Almenheden bekj endte, saa Wergeland slåp videre Ulejlighed 
deraf. Klart stod det dog for alle, at Manden stod højt i 
den styrende Fyrstes Gunst, og det var derfor vist mange, 
der fæstede Lid til det Rygte, at den første ledige Bispestol 
var ham lovet. Dette Rygte har megen Sandsynlighed for 
sig, da det er sikkert, at Bergens Bispestol, der snart maatte 
blive ledig, var lovet P. Hount, og da denne var død om 
Sommeren 181 5, kan Løftet let have gaaet over til hans Med- 
strider. Karl Johan havde overdrevne Tanker om en Biskops 
Indflydelse paa Folket, og det var ham sikkerlig meget om 
at gjøre at faa en Mand, paa hvem han kunde stole, til Ber- 
gen, hvor Foreningen med Sverige havde sine ivrigste Mod- 
standere. Maaske disse har gjort Wergeland betænkelig, — 
hvor stor Lyst han end kunde have til Bispestaven. Han 
fik lade sig nøje med noget mindre, der dog ikke kunde blive 
noget lidet, og bort fra Kristiansand maatte han efter hvad 
han der havde oplevet. Under de lange Ventilationer om 
Bergens Bispestol fæstede Tankerne sig snart ved Pavels, og 

') Rigstidenden 6te April 1815. 
'^) Pavels Dagbog ^Vn 18 15. 
3) Ibid. 177 1816, 
*) Nielsen: Essens Breve 233. 
^) Pavels Dagbog ^\'n 1816. 

det blev allerede længe før Biskop Bruns Død sagt, at Werge- 
land skulde efterfølge ham som Slotsprest ^). Selv har han 
vel ikke blot tænkt paa dette, men ogsaa paa et theologisk 
Professorat og paa Stiftsprovstiet i Kristiania, men i begge 
disse Embeder vilde Prokantsleren^ Biskop Bech, have hindret 
hans Ansættelse *). At han vilde faa mægtige Mænd til Fiender, 
om han blev Embedsmand i Kristiania, har vel staaet klart 
for ham, og han synes at have betænkt sig nøje derpaa. 
Under dette fik Jakob Aall ham ind paa Tanken om et nyt 
Foretagende, at udgive et Blad, der skulde hede «Den Fri- 
modige». Det vilde neppe være blevet noget lønnende Fore- 
tagende. Subskriptionsindbydelsen udgik i Slutningen af Juli 
1816'), men i Nationalbladet 27de August blev han i den 
Anledning stærkt angreben mpd bitre Sidehug til «formaaende 
Principaler», der ventelig vilde holde ham skadesløs. Werge- 
land tråk sig da straks tilbage. Han vilde — siger han — 
have fastholdt sin Beslutning, om «Skumleren» i Nationalbla- 
det havde indskrænket sig til hans Person alene, men Ten- 
densen er aabenbart at kaste Skygge paa Personer, mod 
hvilke han «ikke paa ringeste Maade vil foranledige, at For- 
domme skulle reise sig»*). Det var nu vel ikke blot saa- 
danne Betragtninger, der bragte Wergeland til at opgive sit 
Blad, men en anden Omstændighed var kommen til. I Be- 
gyndelsen af August 1816 var Ejdsvolds Sognekald blevet 
ledigt ved Professor Legangers Død, og der aabnedes herved 
Udsigt til Opfyldelsen af hans Barndomsdrøm om et smukt 
Kald paa Østlandet, og han søgte det straks. Med Ansøg- 
ningen oversendte han Regjeringen et Eksemplar af sit nyeste 
litterære Arbejde: «Sandfærdig Beretning om Dan- 
marks politiske Forbrydelser mod Norge», som han 
allerede tidligere paa Sommeren havde sendt Karl Johan i 
fransk Oversættelse. Kronprindsen sendte Manuskriptet tilbage 



1) Pavels Dagb. '^Va 18 16. 

«) Ibid. *77 16. 

8) Ibid. ^h 1816. 

*) Nationalbladet 181 6. 80. 

ved en Adjutant'). 22de Oktober averteres Bogen i Natio- 
nalbladet, og 24de Oktober blev Wergeland udnævnt til Ejds- 
volds Sogneprest med Tilsidesættelse af Regjeringens Indstil- 
ling (Sogneprest Bull i Næs paa Hedemarken, hvis Forflyt- 
telse var af Vigtighed paa Grund af de sørgelige Forhold i 
hans Menighed). Det gik denne Gang som ved hans Ud- 
nævnelse til Nordstjerne-Ridder. Det vakte pinlig Opmærk- 
somhed og megen Misnøje som en Regjeringshandling, der 
«gav vore spottende og alvorlige Malkontenter. Vaaben i 
Hænderne» *). Man glemte nu som for 1V2 Aar tilbage, at 
det virkelig var en af vort Folk højt fortjent Mand, om 
hvem der var Tale, og at endog en meget god Befordring 
her maatte kaldes en vel fortjent Belønning. Der var dog 
dem, som erindrede dette, og blant dem var Norges mest 
formaaende Mand paa denne Tid, Grev Wedel. Han skrev 
til Statholderen, Grev Essen, med Bøn om, at det maatte 
staa hen med Besættelsen af Ejdsvold, til det maatte vise 
sig, om der ikke ved Bergens Bispestols Besættelse blev et 
ledigt Kald i Kristiania, som Wergeland heller kunde faa^). 
Det tråk imidlertid for langt ud med Ventil at ionerne om 
Bispestolen, og Wergeland fik saaledes Ejdsvold. Da han 
efter Pavels's Udnævnelse søgte Slotskaldet (ute Juni 181 7), 
var det forgjæves. Grev Wedel havde glemt sit Brev, og 
J. St. Munch blev opfordret til at søge Embedet*). 

Wergelands Bog om «Danmarks politiske Forbrydelser 
mod Norge» bør neppe drages frem af det Støv, der længe 
' skjult den, og den staar da ogsaa for os kun som et 
ment i dens Forfatters Historie. Det er i mange Hen- 
tider trist at se tilbage paa den nærmeste Tid efter L814. 
1 skulde tro, at den store Nød, der herskede i Landet 
r 7 Aars Krig og Statsbankerot, kaldte Stridslyst og Parti- 
d frem i Folket og bragte den til det højeste. Det ser 



') Pavels Dagbog "Vio 1816. 
«) Ibid. "Al og ''Vn 1816. 
*) Y. Nielsen: Essens Breve 115. 
*) A. Munch: Erindringer 35. 

ironisk ud, naar Wergeland, der saa varmt hyldede Karl Jo- 
han, paa engang stiller sig som Beundrer af Harald Graa- 
feld (!) for at finde Anfalds-Vaaben mod Danmarks Konge 
og Folk, og — minder om, at hans egne Undersaatter hadede 
ham, fordi der var Hungersnød i Landet. Maaske han der- 
ved er kommen til at pege paa et Karakter-Træk hos sine 
Landsmænd, der ofte nok har vist Opposition mod sin Konge, 
naar Tideme var daarlige i Landet. Det var nu vel ogsaa 
den skarpe Modsætning mellem den nye Konges forholdsvis 
faa Venner og Tilhængere i Norge og de mange, der ikke 
havde faaet Bugt med det gamle Nationalhad, der gjorde 
Brugen af den nyskabte Trykkefrihed saa voldsom og kaldte 
Landets mest begavede Mænd frem som Kjæmpere, rustede 
med Vaaben, der ofte mindede om Kinesernes bekjendte 
Vederstyggeligheder mere end om europæiske Krigeres blanke 
Sværd. Det er, som det frem for alt maatte gjælde at være 
grov og drage sin Modstander saa dybt ned som muligt — 
ofte med de mest ubetydelige Foranledninger — og her var 
maaske Nikolai Wergeland Mesteren for dem alle. Hans 
Smaaskrifter læses ikke mere for deres Indholds Skyld, og de 
kjendes kun af en og anden, som har syslet med hine Dages 
Historie. De er ikke enestaaende, om de end hører til de 
mest karakteristiske Vidnesbyrd om, hvorledes Lidenskaberne 
var i Bevægelse i denne Tid, der burde h^ive været Fredens 
og Hvilens Dage efter Landets store Ulykker. Om nogen 
Kri tik af c Danmarks politiske Forbrydelser» kan der nu ikke 
blive Tale. Den er gangen i Graven med den Slægt, som 
hyldede den eller hadede den, uden at nogen kan siges at 
have havt godt af den, — mindst dens Forfatter. Han maa 
siges at have vist Vejen for den Historik, der gaar ud paa 
at opstille en Hypotese af politisk tendentiøs Natur, benytte 
alt, hvad der taler til Fordel for den og fortie hvad der er 
den imod. Han kj endte sit Publikum og vidste, at det vilde 
slaa an hos mange, naar han bedømte Fortiden endog i den 
mørke Hedenold fra Nutidens Standpunkt uden at tåge til- 
børligt Hensyn til de stedfindende Forhold og den historiske 

Udvikling. For vor Tids Betragtning kan det derimod neppe 
blive andet end komisk, naar Tingene fremstilles i den gamle 
Kongetid, som om Danmarks Konger og Folk var idel 
Troløshed og Nederdrægtighed ligeoverfor den forfulgte og 
underkuede Dyd, der repræsenteredes af vore norske For- 
fædre. Forfatteren har Krav paa at bedømmes efter sin Tid. 
Den virkelige Historieskrivning var hos os i sin Barndom, og 
Tiden politisk bevæget. Paa den anden Side staar han i en 
ganske ejendommelig Stilling, idet han bruger Historien som 
Indlæg i egen Sag*) uden egentlig at have politisk Parti- 
Formaal for Øje. Han har neppe tænkt meget paa den For-' 
bitrelse, hans Skrift maatte vække i en Befolkning, der med 
saa mange Baand var knyttet til Danmark, heller ikke paa, 
at hans Skrift kunde bidrage til at forgifte Tænkemaaden 
hos den opvoksende Slægt, saa meget som paa sin person- 
lige Krænkelse og den Hævn, han vilde nedkalde over sin 
store Modstander, som han ikke var istand til at møde med 
lige Vaaben. Det er vel sikkert nok hvad han selv fortæller, 
at han i Bogen har skrevet hvad der altid har været hans 
Tanke, og naar det — efter Modstanderes Mening — «stem- 
mer overens med de Mægtiges Interesse og vor Tids gode 
Sag»^), maa han betragte det som en tilfældig Lykke. Det 
har ikke afskrækkét ham, at han baade i 1811 og senere har 
havt de største Ubehageligheder af at skrive i denne Sag^). 
Han protesterede mod Beskyldningen for «slette ognederdræg- 
tige Motiver»*), ved ikke at svare paa Spørgsmaalet, om han 
ved Bogen «har udrettet noget for det almindelige», medens han 
derimod ved, at han under Bestræbelsen derfor har opofret «Fred, 
Rolighed, Yndest og Venskab, ja tildels Ære og Agtelse»^). 
Der rejste sig en Storm i Anledning af dette Skrift®), 

*) Danin. polit. Forbryd. 115. 
«J Danm. polit. Forhold. Fortalen XXII 
») Ibid. eod. 
*) Ibid. XXIII. 
*) Ibid. XXVI. 

^ Rigstid, 1816. 94 (Hersleb), 99 (S. G. Abel). Nationalbl. V, 185—87 
(Dr. J. S. Garmann), V, 159. VI, 11 — 16. VII, 34—41 og 54-63 

men den rasede mere mod Wergelands Person end mod hans 
Arbejde. Med al sin Bitterhed, Overdrivelse og Uefterrettelighed 
blev Bogen et Udtryk for en almindelig Mening, der mer og mer 
gjorde sig gjældende, medens alle Tanker samlede sig om Selv- 
stændigheden. Den blev straks Bøndernes Bog ^). Norskheds- 
Mændene havde allerede længe været vante til at se ned paa 
Danmark og alt dansk, og mange Vidnesbyrd herom har 
man fra Slutningen af i8de Aarhundrede. Med den vundne 
Selvstændighed, som man med Mistænksomhed vaagede over, 
maatte dette Væsen faa ny Fart, og lykkelige ved de Goder, 
Tidens Mænd besad, saa de tilbage til Fortiden som Dage 
af Undertrykkelse ved en Nation, der havde tilegnet sig vor 
Ros, vore Helte, vore Digtere, ja endog det fabelagtig rige 
Overskud af vore Statsindtægter, hvilket sidste man for 
Tiden dog ikke vovede at tale højt om. Dette var Tanker, 
som i hine Dage opfyldte vore bedste Mænd, og der er neppe 
Tvivl om, at en saadan Kraft-Patriotisme kan paavises — 
om end uden Had mod Danmark — baade hos Niels Hertzberg, 
Hersleb og C. M. Falsen, der alle optraadte som Modstan- 
dere af Wergelands Bog. Man faar af de mange Stridsskrif- 
ter et samlet Indtryk af, at det gjaldt langt mere at forsvare 
Danmark, vor gamle Regjering og vore litterære Forbindel- 
ser, end at angribe Bogen som et Produkt af en usund og 
usand Nationalstolthed. Over alt gjaldt det dog at angribe 
Wergelands Person, og det var da her navnlig de to Beskyld- 
ninger, at han havde villet skrive sig ind i Karl Johans og 
Svenskernes Gunst, og at han vilde have Hæ vn over Ørsted, 
der idelig kom frem. Den første Mening kunde være rimelig 
nok, da den Kjendsgjeming, at han havde oversendt Bogen i 
fransk Oversættelse til Karl Johan, ikke blev nogen Hemme- 



(N. Hertzberg) 158—59. 182—86. S. B. Hersleb: Affordret Bevis for 
at Skriftet «Danmarks politiske Forbrydelserj»», fortjener enhver retsindig 
Nordmands Uvillie og Foragt. Kristiania 1817. — C. M. Falsen: Bc- 
mærkninger ved Skriftet t Danmarks politiske Forbrydelser». Kristiania 
18 1 7. — Samme: Til Forfatteren af Skriftet, — Hr. P. W— d. Bergen 181 7. 
^) L. v. Engestrøm: Minnen II, 277. - 

lighed, — den anden delte selv hans politiske Meningsfeller, 
som G. P. Blom^) og Jakob Aall. Denne sidste udtalte det 
med stor Bestemthed i sine Erindringer, der udkom 1844*) 
eller 4 Aar før Wergelands Død. Han maa altsaa have 
kjendt til den forsigtige Aalls bestemte Udtalelser, og hans 
Taushed til dem maa vel betragtes som en Erkjendelse af 
deres Sandhed. 

Medens Bogen fik en stor Betydning som et Slags Pro- 
gram for Ungdommen, paa hvis politiske Tænkemaade den 
virkede bestemmende temmelig langt frem i Tiden, var det 
meget langt fra, at den skaffede sin Forfatter Ros, Ære eller 
Fordel. Naar han selv siger, at han har opofret «Agtelse 
og Ære», da er dette vel et stærk Udtryk for den Mistillid, 
han havde vakt hos politiske Meningsfæller, medens hans 
gamle Modstandere, hvis Sag han i Bogen nærmest fjarte ved 
den idelige Paavisning af Normændenes herlige Egenskaber, 
kun blev end mere brændende i sin Iver mod «den stjernede 
Gudsmand», der med sine «sorte Streger» «nød Vældens Be- 
lønning»^). Nu — dette kunde ikke komme ham uventet 
efter hans Erfaringer fra 18 14 — 15, men at Bogen skulde 
virke til hans Skade hos Konge og Regjering har han neppe 
tænkt sig. Dette er dog rimeligvis blevet Tilfældet. For 
Karl Johan kan det ikke have været behageligt at staa som 
den, der gav sit Bifald til en saa voldsom Krænkelse af 
Danmarks Folk og Regjering, i en Tid, da vanskelige di- 
plomatiske Sager mellem de skandinaviske Riger var. under 
Opgjør, og i hans norske Statsraad sad 3 dansk fødte Mænd 
— Sommerhjelm, Collett og Diriks — der neppe har glemt 
det skarpe Angreb paa deres Fødeland. Wergeland havde 
gjort sin Lykke paa Embedsbanen og i sit 36te Aar faaet et 
af Landets største Kald, men det var ikke hans Tanke at 
standse ved dette. Han blev dog standset her, og der er 



^) G. P. Blom: den norske Statsforforandring 1814. Se ill. Nyhedsblad 

1858. 195. 
*) J. Aall: Erindringer 2 Udg. 259. 
3) Nationalbladet IX. 211. 

ttiegen Rimelighed for, at «Danmarks politiske Forbrydelser» 
mer end noget andet har bidraget til at hindre hans Opsti- 
gen paa en af Landets Bispestole. 

Wergeland holdt sin Afskedsprædiken i Kristiansand ute 
Mai 18 1 7 over i Mos. 35 V. i og 3. Den omhandler ude- 
lukkende hans personlige Forhold, lægger ikke Skjul paa, at 
han har faat kjende «Misundelsens og Bagtalelsens Efterstræ- 
belser og mødt baade Miskj endelse og Utak»^). Imidlertid 
kan han dog trøste sig med, at han ikke har paadraget sig 
en «hel Mængdes Had»*). Det var ingenlunde i glad Stem- 
ning han forlod sit Ungdomshjem. Han havde dog her nogle 
Venner, som han nævner med den Tilføjelse: «Gud ved, 
om jeg finder nogen». Han siger, at han hele sit Liv «fra 
de spædeste Aar har maattet friste stykkevis hvad man kal- 
der ondt i denne Verden», men at Gud ikke har ladet ham 
fristes over Formue. Ved Siden heraf har han dog ogsaa 
nydt meget godt af mange Venners Tillid og Offervillighed. 
Rimeligvis har han inden sin Afrejse gjort istand sine 2 sidste 
Stridsskrifter mod Hersleb og C. M. Falsen i Anledning af 
Danmarks Forbrydelser, og disse, der er opfyldte af de 
groveste Udbrud mod de tvende Mænd, er da ikke skrevne 
i nogen mild Afskedsstemning, og vi har vanskeligt for under 
Læsningen at holde borte Tanken om en uheldig Konkurrent 
og en Stridsmand, der staar overfor en slagen Modstander. 
Han kom da til Ejdsvold om Sommeren 1817 ikke uden 
«Illusjoner 'om det skjønne i at virke for den ufordærvede 
Bondestand»*). Han var' — efter Datterens Skildring — 
«glad i sin Stand, glad i Naturen og Jorddyrkning», og denne 
sidste maa have skaffet ham meget at bestille, da hans 
Hustru, der ikke trivedes ved Landlivet, heller ikke forstod 
det mindste af Landhusholdningen^). De nye Forhold, hvori 

^) Afskedsprædiken i Kristiansand 6. 

^) Ibid. 7. 

8) Ibid. 8. 

*) Camilla Collett: I de lange Nætter 252. 

^) Ibid. 43. 

han havde søgt en «friere og mere udstrakt Mark for 
Virkelysten»^), synes at have optaget ham ganske og at 
have bragt ham til at opgive Deltagelsen i Tidens politiske 
Strid. Han havde en stærk Tilbøjelighed til at theoretisere 
og skematisere*), og det følger da af sig selv, at han, der i 
saa høj Grad var en Studerekammerets Mand, maa have 
gjort en Mængde Optegnelser af forskjelligt Slags, om han 
end i mange Aar holdt sig borte fra alt offentligt Skriveri. 
Han havde vel ogsaa havt nok af Kamp og Strid, saa han 
kunde trænge til nogle Aars Hvile i den landlige Dejlighed,. 
der omgav ham, men ikke synes at have oplivet ham. Den^ 
som gjør sig Illusjoner om de idylliske Forhold paa Landet, 
vil vel altid blive skuffet, navnlig naar han selv har noget i 
sig af Bondens indesluttede Natur, der gjør ham mindre til- 
gjængelig, og saadan maa han efter Datterens gribende Skil- 
dring og andre Slægtninges Meddelelser have været omtrent 
fra den første Tid, han kom til Ejdsvold. I alle Fald er det 
sikkert, at han fandtes saadan i 1822, samme Aar han blev 
beskikket til Provst over øvre Romerike, Solør og Odalen. 
Dette Aar har visselig givet ham meget at tænke paa. Of« 
fentlig og privat taltes der i 18 16 om, at han skulde blive 
Biskop, og noget har der vel sagtens været i det, om end 
kun en Fremtids-Tanke. Nu i hans 42de Aar blev 2 Bispa- 
stole ledige efter Pavels (f i6de Februar 1822) og Bech 
(f 20de December 1822). Til Bergens Bispestol meldte han 
sig ikke. Maaske vilde han ikke til Bergen, — maaske vidste 
han, at Neumann skulde did, — maaske vilde han oppebie 
Ledighed paa det Sted, hvortil hans Hustru altid længedes 
tilbage, og hvor det i alle Fald senere viste sig, at han selv 
saa gjerne vilde finde sin Alders Hvile. Ledighed i Kristian- 
sands Bispestol kunde snart ventes, da det neppe var nogen 
Hemmelighed, at Biskop Sørensen ønskede at succedere Bech^ 



^] Afskedsprædiken ii. 

-) L. Daae i histsk. Tidsskrift II R. 3. 48. Camilla Collett: I de lange 
Nætter 19. 

som i længere Tid havde været blind og skrøbelig. Har 
Wergeland tænkt, at han nu kunde blive Biskop i Kristian- 
sand, er han ble ven bitterlig skuffet. Til Bergens Bispestol 
indstilledes (efter Pavels) i) Slotsprest Joh. Storm Munch, 
2) Stiftsprovst Matthias Siegwardt, 3) Provst Normami i 
Lekanger. Foruden disse havde meldt sig Stiftsprovst i Ber- 
gen Markus Irgens og Ejdsvoldsmanden Provst H. J. Stabel. 
Ingen af dem fik Embedet, hvortil Neumann blev udnævnt 
6te Juni 1822. Da Bech døde, meldte Biskop Sørensen sig 
til hans Embede og blev hertil indstillet tilligemed Munch 
og Siegwardt. Sørensen blev udnævnt 27de Februar 1823, 
og samme Dag blev Kristiansands Bispestol besat med Johan 
Storm Munch. Der blev saaledes ikke aabnet nogen Konkur- 
rance om Kristiansands Bispestol, og Wergelands Udsigter 
til nogensinde at naa dette Maal blev betydelig formørkede. 
I Konkurrancen med Munch og Siegwardt havde det været 
vanskeligt at forbigaa ham, da han fremfor dem begge stod 
som en fra Universitetet udmærket Theolog, for ikke at tale 
om hans Fortjenester af Universitets-Sagen. At den hurtige 
Besættelse af Bispestolen ikke er sket uden Hensyn til ham 
og den Uvilje, han havde paadraget sig i Aarene 18 14 til 17, 
ligger nær at antage. 

Det vidtløftige Provsti, den store Menighed og den be- 
tydelige Gaardsdrift maa i de følgende Aar have givet Wer- 
geland meget at bestille, og alene dette er nok til at for- 
klare, at han fremdeles holdt sig fra alt Skriveri, medens han 
visselig under flittige Studier har udvidet sine Kundskaber i 
flere Retninger. Om hans Gjerning som Provst og Sogne- 
prest i disse Aar foreligger der intet uden sparsomme Med- 
delelser gjennem Traditionen. Bekjendt er Historien fra 
Visitatsen i Grue, hvor han afbrød Sogneprest Hesselbergs 
Prædiken — efter andre hans Katekisation — med Udraabet: 
<i.ne qvid nimisi, hvorefter der rejste sig en heftig latinsk 
Disput mellem de tvende Herrer^), og Provsten straks gik i 



') L. Daae i norsk hist. Tidsskr. II R., 3, 46. 

sin Karjol og kjørte til Nabosognet. Dette Træk er 
betegnende nok, om man ikke af hans hele foregaaende Op- 
træden kunde vide, at man i ham havde den myndige Mand, 
der altid vilde imponere og følte sig kaldet til at byde og 
raade. Det heder ogsaa i Datterens Skildring, at han «øvede 
ubetinget Magt over hele sin Omgivelse, der mødte ham med 
ubegrændset Underkastelse og Lydighed» ^). Der var ved hans 
Person noget frygtindgydende 2), der gjør det forstaaeligt, at 
han fik Modstandere baade i sin Menighed og i sit Provsti. 
Han var af Naturen selskabelig^), men det er vel ikke urime- 
ligt, at den megen Strid, hvori hans bedste Aar gik hen, har 
fremkaldt Forandring hos ham i dette Stykke, ikke mindre 
end Skuffelserne under hans «Stræben efter at gjøre godt»*). 
Han var et Forstandsmenneske, stiv og ceremoniel og blev 
tilsidst indsluttet i barsk Utilgjængelighed^). Dette sidste er 
vel noget, der tiltog med Alderen og de nye Skuffelser, der 
mødte ham under hans altid frugtesløse Stræben efter at naa 
frem til Bispestolen. Efter den Yndest, hvori han stod hos 
Karl Johan, maatte han være berettiget til at haabe en 
saadan Lykke, og da Tiden atter var inde, synes det, som 
han har anstrængt sig ikke lidet for at naa den. I Aarene 
1828 — 29 var Biskop Munch meget sygelig, og hans Afgang 
maatte snart ventes. Han kom sig dog lidt i 1830, men syg- 
nede snart atter hen og døde 26de Januar 1832. I denne 
Tid fremtraadte Wergeland atter efter langvarig Taushed paa 
Forfatterbanen. Han kom nu ikke som en Stridens, men som 
en Fredens Mand med nogle Ligtaler over Bønderfolk i Ejds- 
vold (1830). De er væsentlig Levnetsbeskrivelser med stærk 
Fremhæven af de afdødes fortjenstlige Egenskaber, Lovtaler 
over den nyttige Bonde og den flittige Arbejder. Man har 
ikke her at søge Veltalenheden, det vækkende og gribende, 

1 Collett: 1 de lange Nætter 253. 

4. 

lO. 232. 

!0. 

[2. 18. 

der ikke laa for ham, hvor meget det end maa siges, at «han 
ordentlig sværmede for Begravelser, ja at det var en af hans 
største Nydelser at bivaane en Begravelse med ret mange 
Ceremonier» ^). Et langt betydeligere Arbejde sysselsatte ham 
i den Vinter, der blev Biskop Munchs sidste, og han kom 
frem med det straks efter hans Død. Det var 14 Paragra- 
fer Kirke- og Undervisningsvæsenet vedkommende, 
hvis Begyndelse læses 19de Februar 1832 i «Statsborgeren», 
hvori Afhandlingen sluttedes 27de Maj. Straks derpaa kom 
den ud paa Peder Solvolds Forlag. Den er maaske det sidste 
betydelige Arbejde, der i vort Land udgik fra den rationa- 
listiske Skole, og den kom saaledes noget for sent nu, da 
Prestenøden i Landet var forbi, og Menighederne i stor Ud- 
strækning betjentes af Herslebs og Stenersens Disciple. Det 
er saaledes neppe de i Kirken raadende Tanker^ han udtaler 
i de Ord, at Katekismen og Pontoppidans Forklaring har den 
Fejl, at de «opholder sig for meget ved de dunkle og ufrugt- 
bare Dogmer og danner Mysterier hvor intet er>^), at Kate- 
kismen maa purificeres, 9 og 10 Bud slaaes sammen i de 
Ord: «du skal ikke misunde din Næste noget af det, som 
ham tilhører, eller søge at tilvende dig det ved Uret», — 
at «de helliges Samfund og Syndernes Forladelse» bør ude- 
iades af 3die Artikel, — at Satan maa ud af 6te Bøn, «den 
gamle Adam» og «det nye Menneske» af 4de Part o. s. v. ^). 
Han fortæller, at der til Kirkedepartementet var indkommet 
7 Forslag til nye «Forklaringer», der ikke var trykte. For- 
uden disse kunde man have Haab om snart at faa endnu et. 
Maaske han herved har tænkt paa sit eget «Forsøg», der 
udkom i 2 Udgaver i Kristiania 1836. Det har sikkert været 
et vel overvejet Arbejde, da det rimeligvis har sin Oprindelse 
fra den Fremstilling af den kristelige Lære, han dikterede 
sine Elever i Kristiansand. Det bør maaske optegnes som 
et Held for vor Kirke, at han lod dette Arbejde ligge til en 

^) Camilla Collett: I de lange Nætter 52. 

*) N.Wergeland: 14 Paragrafer Kirke- og Undervisningsvæsenet vedk. 11. 

») Ibid. 13. 14. 

Tid, da der ikke mere kunde blive Tale om dets Benyttelse 
i de offentlige Skoler. Af private Skoler kjendes idetmindste 
en, hvor man benyttede Bogen ved Siden af Pontoppidan, idet 
man læste Budene efter Wergeland-). — For Salmebogen har 
han stor Interesse. Han er i det hele tilfreds med «den 
evangelisk-kristelige», men finder den dog for kold for «de 
varmere religiøse Gem)^ter». At faa en ny Salmebog istand, 
anser han ikke for nogen meget vanskelig Sag. Nogle af 
de «svagere Vers» i Salmebogen udelades, nogle gamle fra 
Guldberg tåges ind, en Del Salmer konfereres med sine Origi- 
naler, hvori mangt et Udtryk er bedre. En Del vil han have 
oversåt fra den svenske Salmebog, og af saadanne Oversæt- 
telser bebudede han en Prøve, der kom ud 1833^). At Kirke- 
sangen, Melodieme, det ceremonielle, Kirkedisciplin*) maatte 
indtage en betydelig Plads i dette Arbejde, siger sig selv. 
Alterbogen vil han, som rimeligt kan være, have rettet efter 
den nyeste Oversættelse, hvilken — Herslebs Revisjon — 
man vel paa den Tid ikke tænkte at se forandret. Et Ønske 
udtaler han, som besynderligt nok og neppe til Fordel for 
vort Samfund er forblevet uopfyldt til denne Dag, at «de 
forenede Riger og Folk gjensidig maatte erindre hinanden i 
de kirkelige Bønner» *). Han ønsker Prestéme satte paa fast 
Gage, men under Synet af Vanskelighedeme hermed har han 
meget at klage over Indtægtsforholdene, der fylder et stort 
Kapitel. Mærkeligt er det ved denne Bog at se, hvorledes 
Evangeliets Luftninger, der blev baarne frem i Tiden, ogsaa 
maatte berøre en gammel Rationalist. I Salmebogen savner 
han Salmer om Jesu Lidelse, og det er disse han vil have 
optagne fra Guldberg og Wallin. Uden at underkaste hans 
Forsøg som Salme-Oversætter og hans Rettelser af de gamle 
Karkesange nogen indgaaende Kritik tør man dog nok sige, 
at den Flugt og Elevation, han savner i den evangelisk-kristelige 



^) En til omkring 1850 bestaaende Pigeskole i Bergen. 

^) Wergeland: 14 Paragrafer 35 — 38. 

') S. o. S. 73. 

*) W^rg^lan-l : 14. Para<Trafer S. 50. 

Salmebog, neppe findes i hans egne, til hvilke der vel heller 
ikke, da det blev til Virkelighed med Salme- Arbejdet, er tåget 
noget Hensyn. Det maa end videre bemærkes, at han vis- 
selig udtaler sig om Kirkelæren som den fuldstændige Ratio- 
nalist, men dog paa samme Tid optræder som et Slags For- 
svarer for den nye Tids gjennem Grundtvig og Claus Harms 
opvakte Mænd, hvis meget omtalte «Intolerance» han maa 
karakterisere som Iver for Sandheden^). Efter det Stand- 
punkt, Wergeland indtog, kunde man ikke vente at finde 
hos ham nogen Fordring paa indgaaende Reformer i vort 
Kirkevæsen. Den reformerte Kirkes Forhold var vel paa 
denne Tid aldeles ukjendte, og den folkelige Frihed, vi havde, 
var ingenlunde nok til at bringe Tankerne om kirkelig Demo- 
kratisme tillive. Havde de traadt frem, saa vilde de visselig 
i Wergeland have fundet en ligesaa ivrig Modstander som i 
alle andre ældre Mænd i hine Dage. Det var kun Foran- 
dringer i det bestaaende, der var Tale om, men ikke Foran- 
andringer af nogen principiel Art. De kunde være blevne 
betænkelige nok, om de var gjennemførte, men i alt væsent- 
ligt vilde dog det gamle være blevet staaende. I denne Tid, 
da Kirkedepartementet betragtedes som en Sinekure, og 
Statsraad Diriks, der interesserede sig for en ny Salmebog, 
fælles for hele Landet, mente at den lod sig sammensætte 
ved at bestille Salmer hos et opgivet Kvantum Digtere*) — 
kunde det have set meget ilde ud, hvis ikke Grundtvigianerne 
med Hersleb, Stenersen og Wexels i Spidsen havde holdt 
Vagt. Efter den Tid, hvori dette Arbejde fremkom, ser det 
ud, som det maatte have til Hensigt at ledsage Wergelands 
Ansøgning om Kristiansands Bispestol, men det har i saa 
Fald været spildt Møje. Tndstillingen af 11 te August 1832 
lød paa i) Stiftsprovst M. Siegwardt, 2) Professor Stenersen, 
3) Sogneprest L. Oftedahl. Departementet bemærkede til 
Slutning, at foruden disse havde Provsterne Edv. Munch og 



^) Wergeland: 14 Paragrafer 56. 

«) Meddelt af Stiftsprovst J. B. Flottmann. 

N. Wergeland meldt sig^ uden videre at omtale dem. Sieg- 
wardt blev udnævnt ute Oktober. Har Wergeland villet 
anbefale sig ved sin kirkelige Afhandling, maa det synes højst 
paafaldende, at han skrev den i Statsborgeren, hvilket umulig 
kunde behage Konge og Regjering. Ogsaa Valget af dette 
infame Blad tyder maaske paa, at det for ham havde Hast 
med at faa de kirkelige Tanker ud i Trykken, og at han da 
maatte tåge den Plads, som tilbød sig. 

For Wergeland maatte denne Regjerings-Indstilling staa 
som en Tilsidesættelse, og det saa meget mere, som «han 
troede, at han burde belønnes for store og vigtige Tjene- 
ster» ^), og vel ikke ansaa det, han allerede havde modtaget, 
for tilstrækkeligt. Det maa have været en tung Tid for ham, 
saa meget mere som der jo ogsaa var nok af andre Ting, der 
kunde fylde hans Sjæl med Bitterhed. Hvor kritisk han end 
stillede sig overfor Sønnens vældigen frembrydende Digtning, 
maatte dog Welhavens Behandling af den vække dyb Smerte 
hos ham. Han fandt sig beføjet til at gribe ind i Striden 
baade ved dens Frembrud (1832) og senere, da «Norges 
Dæmring» kom ud (1835). Vi skal her kun berøre dette 
vigtige Afsnit af vor Litteratur- og Kulturhistorie, som det 
ligger udenfor vor Opgave at behandle. Det er vemodsfuldt 
at se, hvor han har tåget sig de uheldige Forhold, hvori 
Sønnen havde indviklet sig ^), nær, og trods al den Bitterhed, 
hvormed han behandler Modstanderne, kan man ikke mis- 
kjende den værdige Tone i hans Bog. Man kjender forsaa- 
vidt ikke Forfatteren af «Danmarks politiske Forbrydelser» 
igjen, medens ellers Bitterheden og Mistænksomheden over- 
r Danmark og hvad dertil hører ikke savnes^). Dette 
latte end mere blive Tilfældet ved hans Deltagelse i Stri- 
n om «Norges Dæmring», og det kan ikke forundre os, at 
n her blot kunde se den formentlig danske Indflydelse, der 



^) Camilla Collett: I de lange Nætter 20. 

'^) N. Wergeland: Retfærdig Bedømmelse af Henrik Wergelands Poesi 

og Karakter 139. 
3) Ibid. 4. 141. 

atter gjorde sig gjældende til Forhaanelse af vort Fædreland 
og vor Nationalitet. Han havde selv ved «Danmarks poli- 
tiske Forbry deiser» altfor meget fremhjulpet de Udvekster, 
hvori vort nationale Liv skød frem, til at han skulde kunne 
se^ at det var disse det gjaldt. Ved sin Side fik han gamle 
Niels Hertzberg, der med Kraft havde bekjæmpet ham, da 
dett gjaldt at forsvare Danmark, men som nu mente, at der 
var Fare for det kjære Fødeland. Om Wergeland ellers fik 
Venner ved sin Optræden i denne Tid, tør være tvivlsomt. 
Det unionelle Forhold var i denne Tid spændt, og Wergeland 
stod fremdeles som sin Konges trofaste Mand og en ivrig 
Ven af Sverige. Han gik ikke fri for Sigtelser for ved denne 
Lejlighed at ville «gjenvinde i Folkegunst hvad han ved an- 
dre Leiligheder muligens havde tabt, en herlig Anledning, 
som han ved given Leilighed ligesaavel kunde benytte paa 
høiere Steder»^), og dette var vel ikke blot en enkelt For- 
fatters Mening. Wergeland protesterer herimod og erklærer, 
at om han havde anset det fornødent at jage efter en for- 
svunden Folkegunst, maatte han have gjort det for mange 
Aar siden» *). Det viser sig dog, at saadanne Pile har smer- 
tet Manden, der i denne Tid maa have havt meget at bære. 
Sønnens Avisfejder^) og vel endnu mere hans Processer maatte 
tåge haardt paa en Mand, der følte sig tilsidesat og lønnet 
med Utak for «store og vigtige Tjenester». 1834 fik han 
Kapellan. Han var en forholdsvis velstaaende Mand og kunde 
saaledes skaffe sig denne Lettelse i sit Arbejde, men det har 
vel sagtens bidraget til, at han end mere lukkede sig inde i 
sit Studerekammer og blev endnu mere trist og afsluttet. 
Han havde dog ikke opgivet Haabet om lysere Dage, og 
Kristiansands Bispestol stod endnu lokkende for ham. Biskop 
Siegwardt havde længe været sygelig, og hans Embede havde 
i lang Tid været bestyret af Stiftsprovsten, da han døde 8de 



*) A. Stenersen: Motiveret Protest mod Skriftet «Forsvar f. d. n. 

Folk» 13. 
2) N. Wergeland: Tillæg til »Forsvar f. d. n. Folk» 11. 
^) Camilla Collett: I de lange Nætter 253. 

Oktober 1840. Denne Gang synes det, som Wergeland har 
været vis paa at han skulde faa Embedet, der «sikkert var 
ham spaaet»^), men den lange Tid, det tog med Besættelsen, 
tnaa vel have fyldt ham med mørke Anelser. Det blev først 
15te Marts 1 841 besat med Jakob v. d. Lippe. Regjeringen 
fandt, at dette Embede, der i lang Tid havde været bestyret 
af gamle og svagelige Mænd, nu burde have en yngre Mand, 
og efter megen Vaklen blev den yngste valgt. Wergeland 
var over 60 Aar gammel, og skjønt «han endnu havde baade 
Kraft og Arbejdsdygtighed, ligesom han hvad Evner og Dan- 
nelse samt praktisk Habilitet betræffer, indtog en høi Plads 
blandt Rigets Geistlighede*), fandt man dog at en saa gam- 
mel Mand ikke nu burde blive Biskop. Statsraad Holst, der 
forfattede Indstillingen, føjer i sine Memoirer til, at der nylig 
havde været en Klage over ham, og at der gik forskjellige 
Rygter, der vel ikke kunde tillægges nogen Vegt, men som 
dog ikke heller ganske kunde sættes ud af Betragtning ^) . 

Wergeland kaldte denne sidste store Skuffelse sin «Døds- 
dom», men bar den med Rolighed, var endog i længere Tid 
venligere, mere omgjængelig end sædvanlig, men saa kom de 
mørke Anfald tilbage*). Da han ikke blev Biskop, Vilde han 
ikke heller længer være Provst, og han tråk sig ogsaa for 
en stor Del ud af den prestelige Gjerning, som han næsten 
ganske overlod til sin Kapellan. 1843 f^iWt han i en haard 
Sygdom, og overanstrængt ved hans Pleje døde hans Hustru^). 
1845 maatte han følge sin geniale Søn til Graven, og selv 
heldede han nu stærkt imod sin egen. Hans Liv var den 
ensomme Oldings. Indelukket i sit triste Studerekammer sys- 
lede han med Studier og litterære Arbejder til det sidste. 
Han vilde udgive sine Prædikener, men kunde ikke finde 
nogen Forlægger og havde selv en Følelse af, at de ikke 



^) Camilla Collett: I de lange Nætter. 257. 

^) Departementets Indstilling. 

^) P. C. Holst: Optegnelser 303. 

*) Camilla Collett: I de lange Nætter 257. 

^) Ibid. 51. 

passede for Tiden ^). Han fik dog fuldført to Arbejder, «Rei- 
sen fra Havre de Grace til Kristiania» og «Tanker og Be- 
kjendelser», der begge udkom i hans Dødsaar. De burde 
maaske helst have været utrykte og vilde forlængst have 
været glemte, hvis de ikke havde baaret et saa bekjendt 
Navn. Han havde netop faat se Glimtet af en ny Tid bryde 
frem i Februar-Revolutionen 1848, da hans Livs Kraft var 
udtømt, og han gik bort uden forudgaaende Sygdom 25de 
Marts 1848. 



Historien vil med Taknemlighed gjemme den gribende 
Skildring, Fru Camilla Collett har givet af sin Fader, hvis 
private Liv hun med dyb Vemod har stillet frem for Almen- 
heden. Den ærede Forfatterinde lægger ikke Skjul paa, at 
det fik sine dybe Skygger fra hans offentlige Fremtræden og 
hans skuffede Forhaabninger, ligesom hun med den barnlige 
Kjærligheds Højagtelse ser op til ham som en Mand, der 
ikke fik den Plads i Samfundet, hvortil hans Evner og Kund- 
skaber berettigede ham, men døde forglemt og upaaskjønnet 
af det Folk, han havde gjort store og vigtige Tjenester i 
en kritisk Tid. Der er vel heller ingen Tvivl om, at han 
som en højt begavet Mand med en stor Kundskabsfylde, 
maatte kunne haabe at opnaa en mere fremtrædende Plads i 
vort Samfund end den, han tidlig fandt som Sogneprest i 
et af vore betydeligste Landskald, og der er vel heller ingen 
Tvivl om, at han vilde have opnaaet den, om han med Al- 
vor og Ihærdighed havde arbejdet frem mod dette Maal. 
*Det maa vel imidlertid siges, at han tidlig blev forstenet i 
sin Rationalisme, og trods sin glimrende Eksamen havde han 
vel neppe ved Universitetet under dets daværende Forhold 
kunnet lægge en Grundvold for fremtidige indgaaende Studier. 



*) N. Wergeland: Tanker og Bekjendelser (Fortalen). 

12 

Havde hans Interesser gaaet i denne Retning, saa vilde han 
have brudt med sin Fortid og lyttet til de Røster, der udgik 
fra vort Universitet og aandede en højere kirkelig Iver og 
Interesse ud over det yngre Presteskab. Der er dog intet, 
som tyder paa, at nogen dybere theologisk eller kirkelig 
Interesse nogensinde har behersket ham, og som den mørke, 
misfornøjede Mand, der aldrig fandt sig paaskjønnet og altid 
higede bort, kunde han heller ikke i Menigheds-Samfundet 
finde den Styrke, der kunde udvikle ham til en højere kirke- 
lig Stilling. Meget kunde med Wergeland have været ander- 
ledes, om han i 1817 havde flyttet til Kristiania istedenfor 
til Ejdsvold, og det er vel ikke umuligt, at Forholdene her 
kunde have virket styrkende og udviklende for hans kirkelige 
Sands, skjønt de jo ogsaa let kunde have ført ham endnu 
mere ind i de politiske Partistridigheders Hvirvel. Mænd af 
hans Standpunkt har vel neppe i hine Dage tænkt synderlig 
paa, at Bispe-Embedet krævede en alvorlig Forberedelse, og 
selv Regjeringen lagde i sine Indstillinger til Bispe-Embedet 
(18 1 7) fortrinlig Vegt paa Kandidat ernes litterære Fortje- 
nester, men da den Tid kom, da der kunde blive Tale om 
Wergeland (1832), havde man faat et nyt Syn paa Tingene^ 
og den tilsidesatte Bispe-Kandidat havde mere forøget An- 
tallet af sine Fiender end af sine Kvalifikationer. Han havde 
visselig brugt Tiden, men han havde ikke i sit udstrakte 
Provsti vist sig som den Mand, der var skikket til at binde 
Presteskabet til sig med Kjærlighed og Tillid, og dette er 
vel en ueftergivelig Fordring til en Biskop. 

Det er forklarligt, at Wergeland vilde være Biskop, da 
han var en af de Naturer, der er skabte til at byde og raade. 
Mindre let at forståa er det, naar han i sin Ungdom vilde 
være Professor, da der intet Tegn er til, at den egentlige* 
videnskabelige Gransken laa for ham. Han har neppe stillet 
synderlig store Fordringer til en theologisk Professor og 
maaske ment, at han fyldestgjorde den ved sin Embeds- 
eksamen. Naar han senere (18 16) atter synes at have tænkt 
paa at blive Universitetslærer, tør han maaske have anset 

det som et Trin til Bispestolen. Da var det for sent. Han 
havde kastet Loddet for sin Fremtid ved Bogen om Dan- 
marks «Forbrydelser». Man skaanede ikke hverandre i de 
Dage. Der tør have været dem, som lod ham mærke det, 
og — hans Græmmelses-Liv begyndte. I et af sine sidste 
Leveaar sagde han til en af Henriks Venner ^), der var i Be- 
søg paa Prestegaarden: «de er en ung Mand og har maaske 
en lang Fremtid for dem, — husk paa hvad jeg siger dem: 
om jeg kunde leve mit lange Liv om igjen, vilde jeg gjøre 
det modsatte af alt, hvad jeg har gjort». Han var et Stem- 
ningsmenneske, og saadanne Ytringer kan da let forklares 
som Udbrud af en mørk Stemning, men han har vel ogsaa 
som saa mange, der har saaet Vind, ikke syntes om at høste 
Hvirvelvinden. 

At Wergeland var et lyst Hoved og en mangesidig dan- 
net Mand, er vel bekjendt. Hvor alvorlig han tog det med 
alt, hvad han arbejdede paa, kan det dog neppe siges, at 
han i nogen Retning drev det til noget betydeligt. Han 
havde stærk Sands for det kunstneriske og forsøgte sig ikke 
blot som Digter, men ogsaa som Maler og Musiker. Som 
Digter var han højt skattet i de Aar, der kan kaldes hans 
Glandsperiode^(i8ii — 14), og enkelte af hans Vers er ikke 
uden Flugt — f. Eks. Digtet over Nordahl Brun — men det 
meste af hvad han har leveret er Smaating. Han udsendte 
dem ogsaa «uden ringeste Pretensjon jpaa Digtemavn»^). 
Det synes at have hørt til et ungt Menneskes Uddannelse i 
hine Dage, at man lærte at spille et eller andet Instrument, 
og Wergeland havde da ogsaa lært at spille Fiolin. Dette 
gav Anledning til, at nogle af Bygdens Mænd af og til sam- 
ledes paa Prestegaarden til en Kvartet. Han har dog heller 
ikke sat sin musikalske Gave synderlig højt, da han erklærer, 
at han er «lidet eller intet musikkyndig» *). Han var dog 



*) Professor Dr. F. C. Schiibeler. 

^) Tillæg til c Forsvar f. d n. Folk» ii. 

*) 14 Paragrafer Kirke- og Undervisningsvæsenet vedkommende 42. 

istand til at komponere Kantater*) til Høstfester, som han 
saa gjerne holdt i sin blomstersmykkede Kirke. Hans Svær- 
meri for alt Ceremoniel er ovenfor omtalt. Her kan tilføjes, 
at det ikke blot var paa det alvorlige, kirkelige Felt at dette 
viste sig. Ogsaa i Hjemmet kunde han kaldes ned fra sit 
Studereværelse ved Arrangements, Optog og hvad man ellers 
kunde finde paa i den glade Ungdoms Kreds. — Som Maler 
leverede han nogle Portræter bl. a. af sin Datter, Fru Collett 
og sin Søstersøn, Generalløjtnant Wergeland i hans Barndom. 
Det sidste tyder mere paa korrekt Tegning end paa udpræ- 
get Farvesands. Ogsaa i «Rejsen fra Havre de Grace» findes 
et Par Tegninger fra hans Haand. 

Der er adskillige Scimmenligningspunkter mellem Werge- 
land og hans lykkelige Medbejler til Krandsen paa Ejdsvold 
Jonas Rein. Begge var alvorlige, stolte Mænd, der let hen- 
faldt i Bitterhed overfor Modstandere. Begge var tilbage- 
stødte i Danmark, Rein af Brandt, Wergeland af Ørsted, og 
hos begge virkede det en til Had grændsende Bitterhed, der 
vendte sig hos Rein mod alle Stormænd, danske, norske, 
svenske, — hos Wergeland mod hele det danske Folk og 
alt, hvad dertil hørte og hvad derfra kom. Lige til det sidste 
hadede han Johan Ludvig Heibergs Vaudeviller*). Begge 
var de optagne af alvorlige Studier, og ingen af dem bragte 
synderlige Frugter af sit strænge Arbeide. Under de alvor- 
lige Studier var der hos Rein en Trang til Oplivelse i 
muntert Selskab, hvor han fra sin Krog kunde lytte til Vit- 
tighederne og Latteren, medens Wergeland synes at have 
søgt en lignende Tilfredsstillelse ved af og til at nedskrive 
Sager, der skulde synes udsprungne af et overgivent Lune 
og bærer Vidnesbyrd om Fraværelsen af al Selvkritik. Saa- 
ledes «Haldor Smeks Tildragelser», hvis første Del udkom 
1805 da han var Alumnus ved det pædagogiske Seminarium. 
'Den næste Del udkom 181 1 samtidig med Mnemosyne. 



*) Camilla Collett: I de lange Nætter i8. 
^) Tanker og Bekjendelser 84. 

Hertil hører ogsaa «Rejsen til Havre de Grace», der udkom 
det sidste Aar han levede. Der er lidet at sige om disse 3 
Bøger, der forlængst er glemte, men noget karakteristisk for 
deres Forfatter tør man dog finde i dem alle. Den første er 
omtalt ovenfor^). I den anden finder man en stor Mængde 
latinske Citater med tilføjet mer eller mindre vittig Oversæt- 
telse. Ved Læsningen af disse kan ,man ikke undgaa Tan- 
ken om Sønnen Henriks rigelige Anvendelse af latinske og 
græske Sententser, ved hvis Oversættelse han fremkalder en 
næsten Holbergsk Latter*). Den sidste Bog meddeler en stor 
Mangfoldighed af de Gaader, hvormed den gamle Provst 
morede sig og øvede sin Skarpsindighed i sin Alderdom. 

Som Taler stod Wergeland efter samtidige Presters Dom 
snarere over end under det almindelige paa hin Tid. At han 
som en Rationalist, der ikke i nogen Henseende lod sig paa- 
virke af Tidend Strømninger blev tør, maa man antage efter de 
Arbejder af ham, der er komne i Trykken. Ejdsvolds gamle 
Prestegaard er brændt, og Henrik Wergelands Barndomshjem 
faar ingen mer at se. Hans Værelse med de voldsomme 
Figurer, han havde malet paa Væggen, er borte med Fade- 
rens mørke, triste Studierum. Ogsaa Kirken er brændt, men 
Nikolai Wergelands Portræt er reddet. Det fine blege An- 
sigt var ikke til at kjende igjen, som han saaes vandrende 
den tunge Gang efter Sønnens Baare, men som en karakte- 
ristisk Skikkelse vil han ikke blive glemt af dem, der saa 
ham hin alvorsfulde Dag. 



') s. 135. 

^) H. Wergeland : Schmahrs Proces. 

II. 
Hans Jakob Grøgaard. 



V ed Wergelands Side paa Ejdsvold stod Hans Jakob 
Grøgaard, en Mand, hvis Navn blev kjendt i endnu videre 
Kredse, og som overalt i vort Land er bleven nævnt med 
Taknemmelighed. Vi, som ikke har kjendt nogen af disse 
mærkelige Mænd, og som blot har deres Billede af deres 
Skrifter og hvad der ellers kan vides om dem, maa efter 
dette straks faa Indtrykket af, at vi her har for os to Mænd, 
der for en stor Del arbejdede til det samme Maal, — men 
hvilken Forskjel mellem dem! — Begge vilde det samme, 
talte for det samme, arbejdede for det samme, — men hvilken 
mærkelig Forskjel i deres hele Liv, Optræden, Karakter, 
Stræben, Gjerning, og vi tør vel tilføje: i hvad de fik udret- 
tet i Livet. Begge blev gamle Mænd, begge havde havt 
stor Anseelse og var regnede blant det norske Presteskabs 
ypperste. Begge hørte til Rigsforsamlingens fremragende 
Repræsentanter, men deres Optræden var hel forskjellig, som 
hele deres Livs Vej. Der ' er neppe nogen Tvivl om, at 
Wergeland var den mest begavede af dem og vel tillige den, 
der havde den største videnskabelige Dannelse, men Grøgaard 
har sikkerlig havt den skarpeste Forstand, ligesom han var 
Manden af den utrættelige Virksomhed, Kirken og Skolen al- 
deles opofret fra sin tidligste Ungdom til sin Død. 

Hans Jakob Grøgaard er født i Hof i Solør 5te April 
1764. Faderen, Johannes Grøgaard, var en Skrædder-Søn 
fra Kristiansand, af hvis Latinskole han blev Discipel, og 
hvorfra han dimitteredes 1758 af Rektor Femmer. Han tog 
Aaret efter Examen philos, og fik her som til artium bedste 
Karakter, maatte derpaa som andre fattige Normænd tåge 
hjem og kom til Solør, hvor han ernærede sig først 
som Lærer, siden (1763) som Sagfører-Fuldmægtig. I denne 
Stilling giftede han sig, men ombyttede den allerede 2 Aar 
efter med en Underofficiers-Post. Hvorledes han slåp ud af 
Armeen er ikke oplyst, men han blev der ikke mer end 2 
Aar, da han 1767 rejste til Bergen. Rimeligvis har han her 
sysselsat sig med privat Undervisning uden at kunne komme 
ind i nogen Stilling. Biskop Neumann fortæller^), at han ved 
et latinsk Brev satje sig i Gunst hos Biskop Irgens, der 
gjorde ham til Klokker i St. Jørgens Hospital og derpaa 
(1789) til Førstelektiehører ved Latinskolen. Irgens kom først 
til Bergen 1779, saa der altsaa maa have hengaaet mindst 
12 Aar, før han fik en liden Ansættelse, hvis ikke Neumann 
har forvekslet Irgens med Hagerup. Som Lærer skal han 
have været meget stræng. Han blev sin Søns første Lærer 
i Latin, indtil han i 1775 fik ham ind i Latinskolen. Hans 
Skolegang var lykkelig, idet han med Kjærlighedens Beun- 
dring saa op til sin Rektor, Justitsraad Boalth ^), Manden, der 
talede 7 Sprog og ved Siden af sine lærde Studier dyrkede 
Poesi og Musik. Ved ham opmuntredes Grøgaard til i 
Seminarium Fredericianum at lægge sig efter det franske 
og tydske Sprog samt Fløjtespil, der gav ham Adgang til 
som Mesterlektianer at optages i «de frivillige Harmonisters 
Akademi», stiftet 1775 af Boalth og Claus Fasting. Rek- 
tor Boalth døde 1781, samme Aar Grøgaard skulde dimit- 
teres, og han kom derfor til at blive med i det første liuld 
af «gamle Professoren», Fredrik Kristian Holberg Arentz's 



*) J. Neumann: Mindeskrift over Grøgaard 4. 
2) s. o. S. 65. 

Dimittender. Han var i Seminarium Fredericianum af denne 
ført ind i Mathematiken og Fysiken efter Tidens Lejlighed 
og det paa en saadan Maade, at han hele sit Liv beholdt 
Kjærligheden til disse Videnskaber ikke mindre end til den 
højt skattede Lærer, der endnu stod lokkende for ham, da 
han paa sine ældre Dage søgte tilbage til sit Barndomshjem. 
Blant hans Meddimittender var den senere bekj endte Lærer 
for Søkadetterne, Carl Fredrik Dichmann (f 1806 som Pro- 
fessor) og Biskop Irgens's Sønner Johannes og Markus^). 
Grøgaard fik bedste Karakter til artium og blev saa i Kjøben- 
havn, til han det følgende Aar fik ex. philos, med samme 
Karakter. Han logerede i sit Rus-Aar hos en velstaaende 
Handelsmand, der troede, at han intet bestilte, da han hørte 
ham spille saa meget paa Fløjte, ligesom han maatte kjende 
til, at den unge Mand var Medlem af et dramatisk Selskab 
og oftere optraadte paa Scenen. Da Grøgaard overraskede 
ham ved sin gode Eksamen, fik han høre, at Fløjtespilleren 
havde benyttet den tidlige Morgenstund til Læsning og været 
meget flittig paa Forelæsningerne. Efter anden Eksamen 
vendte han tilbage til Bergen, men drog, saa snart han kunde, 
tilbage til Kjøbenhavn, hvor Opholdet maatte blive saa kort 
som muligt, da Hjælpemidleme var smaa. Han maatte gribe 
til den Udvej, som de fleste Normænd i hine Dage ben)^- 
tede sig af, at «lægge op til non contemnendus^^ med hvil- 
ken Karakter han da ogsaa fik sin Embedseksamen 5te Ok- 
tober 1784, Han havde ved Siden af sin Læsning maattet 
undervise for at skaffe sig Livsophold, efter forgjæves at have 
søgt Stipendier. Han havde i den Anledning havt en Strid 
med Professor Hornemann*), og der er Vidnesbyrd^) om, at 
han ikke var den eneste Student i hine Dage, der optraadte 
med en os ubegribelig Frimodighed overfor Universitetets 
Lærere. Det tør vel hænge sammen med den temmelig 



*) S. o. S. 6. 

*) Autobiografi i v. MoIaDds Kaldsbog. 

^ C. Pavels's Autobiografi 183—85. 

slappe Tugt ved Universitetet i denne Periode, da der taltes 
meget om Bestikkelighed og grove Bedragerier ved examina^). 
Det lader til, at Grøgaard maa have været meget aabenhjer- 
tig overfor Professoren, der vilde give ham det igjen, da han 
Aaret efter sin Eksamen prædikede for ham til dimis. «Han 
fortjente! — siger han — «efter Doktorens Ord kun non 
contemnendus, men mirabile dictu fik han dog haud illauda- 
biletm^, Af den Maade, hvorpaa Grøgaard udtaler dette, kan 
vi vel slutte, at han ogsaa har fundet denne Karakter for 
stræng, og at han allerede i 20 Aars Alderen har været sig 
sin Prædikedygtighed bevidst. Han drog nu hjem til Bergen 
og modtog her Ansættelse som Huslærer hos Provst Ger- 
hard Heiberg i Skjold, en haardt prøvet Mand, der samme 
Aar mistede 3 af sine 7 Bøm ved en ondartet Halsesyge*). 
Grøgaard havde saaledes kim 2 Smaapiger at læse med, og 
han har vel mere været benyttet som Medhjælper i Prædike- 
gjemingen. Han byttede ogsaa Aaret efter Huslærer-Stillingen 
med Beskikkelsen til Personelkapellan lode November 1786 i 
sit 22de Aar. Da kom Ulykken paany. 14de Oktober 1786 
brændte Prestegaarden, 2 Piger indebrændte, og Grøgaard 
selv undslap kun med Møje fra Lueme^). Han mistede alt, 
hvad han ejede, og maatte med Smerte se en ikke ubetydelig 
Bogsamling gaa op i Lueme. Da han 37 Aar efter tiltraadte 
Embedet som Sogneprest til Nykirken, takkede han Bergens 
gode Borgere, som havde sendt ham Hjælp, da han var i 
denne Nød. Fra Ruineme drog han til Kristiansand og blev 
her ordineret af Biskop Hagerup 29de December 1786. Det 
var ikke længe Grøgaard fik tjene den stakkels Provst Hei- 
berg, der døde Aaret efter hans Ansættelse. Det blev nu 
en stræng Tjeneste for den unge Mand, der maatte bestyre 
det vidtløftige Embede — det nuværende Skjold og Tysvær 



^) Pavels: Autobiogr. 183—85. 

*) H. K. Heiberg: Stamtavlen over Familjen Heiberg 41. 

^ Neumann : (Mindeskrift 9) fortæller om Grøgaards Livsfare. Grøgaard 

selv nævner ikke denne i sin Autobiografi, men derimod de 2 Pi- 

gers Død. 

— i Naadensaaret til Høsten 1789. Han holdt sin Afskeds- 
prædiken som en Taksigelse for Aarets Grøde over Dt. 5, 29 
med Thema: Et Folks sande Lyksalighed, a) Grun- 
den til et Folks Lyksalighed, i) ikke Trældomsfrygt, 
2) Guds Egenskaber, der opmuntrer til Gudsfrygt, 3) Her- 
rens Gjerninger og Forsorg ligesaa til Tak 4) af Hjertet, 
uden Hykleri, 5) [i Lydighed mod] alle Bud, «altsaa ikke 
Temperaments Christendom», 6) alle Dage, — b) hvor lyk- 
saligt et saadant Folk er i) alle Guds Bud sigte til vor 
Lyksalighed, 2) Erfaring siger: jo gudfrygtigere, jo lyksali- 
gere, 3) Grund baade i naturlige og paalagte Straffe og Be- 
lønninger, 4) Børn, gudfrygtig Opdragelse, Forældres Vel- 
signelse, Guds Forjættelse. Obs. Guds Børn bære Korset. 

— Han siger til Slutning, at han har «forkyndt eder Guds 
Raad til eders Salighed, vist eder Syndens Usalighed, Chri- 
stendommens Ypperlighed, foreholdt eder Guds store Kjær- 
lighed og Velgjerninger og i alle mine Taler prædiket den 

korsfæstede Jesum Kristum» «Jeg har ikke 

alene forkyndt eder Evangelium, men ogsaa Loven. Den 
samme Gud, som siger: Trøster, trøster mit Folk, han siger 
ogsaa: raab af Struben og spar ikke etc. Dette har jeg 
gjort, fordi det var min Pligt, fordi jeg ønskede at redde 

Sjæle fra Døden. Er der nogen, som synes 

at jeg har talt for haardt, at jeg greb for haardt fat paa 
Syndebylden, da fortænke [han] mig ikke, at jeg vilde heller 
tækkes Gud end Mennesker. Vilde I heller, at jeg skulde 
have gjort Himlens Vej bred og bedrage eder med Saligheds 

Haab midt i eders Synder. Det har været 

mit Ønske saaledes at prædike Christum for eder, og at I 
saaledes skulde leve efter det Evangelium jeg forkyndte, at 
jeg maatte frelse baade mig selv og eder, som mig hørte». 

«Jeg flytter fra en Menighed, hvor der lige- 

som allesteds er onde blandt de gode; men med hvad Sind 
og Hjerte kan jeg dog gaa bort fra dem, som hidindtil have 
været døve til alle mii^e Formaninger og Advarsler i Herrens 
Navn. Jeg forlader dem med Herrens Ord: o at du vidste 

paa denne din Dag hvad der tjente til din Fred 1 Der kom- 
mer den Tid, da ingen Lærer prædiker noget Evangelium 
mere». — Prædikenens hele Anlæg — vi har ikke mere af 
den — røber tydelig nok, at han havde begyndt at studere 
Bastholms gejstlige Talekunst, men hans Ytringer vidner 
ligesaa klart om, at han hørte hjemme i den gamle lutherske 
Rettroenhed. Det ses ogsaa tydelig nok, at han i sine unge 
Aar har været ivrig til at eftergaa Menighedens Synder, og 
naar han udtrykkelig reserverer sig mod enhver Tanke om 
at han i sin Prædiken har villet udpege nogen enkelt, tør det 
vel være ligesaa sikkert, at han har havt dem foran sig, der 
har følt sig trufne af hans skarpe Tugteke. Det maa vel 
ogsaa have været i denne Menighed han haandhævede «Kir- 
kens Disciplin» og i det mindste i et Tilfælde lod en Kvinde 
staa aabenbart Skrifte. — Denne Institution har i alle Fald 
paa Vestlandet havt et langt Liv. Selv efterat det ved 
Reskr. af i8de Juni 1790 var tilladt dem, der af en eller 
anden rimelig Grund havde holdt sig længe fra Nadveren, 
at være fri for det aabenbare Skriftemaal, finder vi dette an- 
vendt paa en stakkels Skolelærer i Kvinesdal og hans Hustru, 
der havde ligget sit Barn ihjel. Sognepresten ansøgte om 
Fritagelse for dem, men de ønskede den ikke^). Grøgaards 
Tale ved denne Lejlighed foreligger i Udkast, men Iridled- 
ningen er skreven fuldt ud og synes at antyde, at det er 
første — og maaske eneste — Gang, han blev nødt til at 
fremtræde paa denne Maade. Han kalder Gud til Vidne paa, 
at det er med bedrøvet Hjerte. Han ser her et Bevis for, 
hvor skrøbelige vi ere, «hvor let Satan kan forblinde det 

menneskelige Hjerte hvor let vi kunde forspilde 

den Salighed, Gud har tiltænkt os og erhvervet os ved Jesu 
Blodi. Han tror imidlertid, at han har mer Aarsag til at 
være glad end bedrøvet; da her er Bevis for, at Gud vil 
ingen Synders Død, men* at han skal omvende sig og leve. 



^) Sogneprest Jakob Finckenhagen til Biskop Tybring ^/n 1790 og 
^/i 1791. 

Her er en vildfarende Synderinde, som altfor 

længe desværre! har været bundet med Syndens Lænke, og 
vi skulle alle glæde os, da Gud løser hende Syndens Baand 

og Satan ikke fik sin fulde Villie frem, men Jesus 

fik et vildfarende Faar tilbage, som han har aftoet med sit 
Blod o. s. v». — Vi skal ikke tåge mere af denne Tale, der 
ellers som et mærkeligt Aktstykke til Skriftemaalets Historie 
i vor Kirke, fortjente at opbevares. Det, vi har anført er 
tilstrækkeligt til at vise os den unge Kapellan — endnu ikke 
25 A^ gammel — som en Mand, der i Troens fulde Kraft 
udfører sin Gjerning i Herrens Tjeneste. 

Medens Grøgaard bestyrede Skjolds Sognekald i Naadens- 
aaret, var han bleven kalde t til personel Kapellan hos Provst 
Troels Christian Krog i Skudesnæs og som saadan «konfir- 
meret» 30te Januar 1789. Høsten samme Aar flyttede han 
did og blev snart forlovet med sin Sogneprests Datter, Anne 
Marie Krog, med hvem han 1793 indtraadte i et lykkeligt 
Ægteskab. To fuldskrevne Prædikner af ham har vi fra 
denne Tid, og de viser os tilfulde, at Revolutionstiden ikke 
har kunnet rokke den kristelige Grundvold hos den unge 
Mand. Den første (over Joh. 6, 68) er holdt ved Biskop 
Tybrings første Visitats i Skudesnæs 1791. Den anden blev 
holdt i Anledning af Kristi ansborgs Slots Brand 1794 (over 
Jes. 43, I — 3). Den var det første Arbejde, Grøgaard lod 
trykke, og den blev kortelig omtalt i Lærde Efterretninger ^) 
med den Bemærkning, at Forf. er en stor Ven af at anføre 
Bibelsteder, men der tilføjes, at det dog mest er gammel- 
testamentlige. Han begynder dog med Gjenløsningen ved 
Kristi Blod, som vel neppe er udeladt ved Prædikenens Tryk- 
ning 2). Det er sandt, at den vrimler af Bibelsteder, der vidner 
ligesaa meget omPrædikantens Bibelkjendskab som Almuens 
Bibellæsning. Det er let at forståa, at Grøgaard ved sin 



1) 1794 S. 784. 

^) Noget Eksemplar af den har ikke været at opdrive. Vi har kun 
Grøgaards Haandskrift for os. 

Virksomhed her maattc «tildrage sig» sin orthodokse Biskops 
«velfortjente Yndest og Opmærksomhed» som en ung Mand 
med «grundig Indsigt saavel i det theologiske Studio som 

adskillige andre smukke Videnskaber med sjeldne 

Talegaver og et ordentligt og opbyggeligt Foredrag» ^) Grø- 
gaard fortæller selv, at han i alle disse Aar ikke havde noget 
Papir med paa Prædikestolen, men han har neppe holdt no- 
gen Prædiken uden skriftlig Forberedelse. Han har imidler- 
tid ikke opbevaret sine Udkast, medens der findes en Mang- 
foldighed af Ligprædikenér henkastede paa en Kvartside. 
Ved de «andre smukke Videnskaber», han her drev paa, maa 
man vel nærmest tænke paa Fysiken. Han havde anskaffet 
sig en Elektrisermaskine, som han anvendte i Sygdomstilfælde 
— ofte med Held. Som Familjefader maatte Grøgaard snart 
se sig om efter en bedre Stilling, og han besluttede derfor 
Høsten 1795 at drage til Kjøbenhavn for at «sollicitere». 
Hans Eftermand, Matthias Dahl, blev udnævnt 5te Oktober 
1795, men først i April det følgende Aar kom han afsted. I Kjø- 
benhavn blev han kun en Maaned, og det maa formodentlig 
have været i denne Tid han led den «Sindskrænkelse», der 
svækkede hans Hukommelse, saa han siden blev nødt til at 
«understøtte den ved Hjælpemidler og Kunstgreb for at und- 
gaa at læse af Papiret»*). Hvad det var, siger han ikke, og 
man kan blot gjætte paa en Forbigaaelse eller en mindre 
venlig Modtagelse i Cancelliet, men det maa ikke have været 
nogen ringe Sag, naar den kunde have saadanne Følger. 
Biskop Balle blev hans Støtte i Nøden ved at anbringe ham 
som Hjælpeprest til Ousted og Ledreborg, hvor den gamle 
Sogneprest trængte til Bistand. Her kom han ind i Forbin- 
delser, der for ham var noget ganske nyt. Han blev yndet 
af Grev Holstein, der endog gav ham Hus paa sit herlige 
Slot, og et inderligt Venskab knyttedes mellem ham og den 
unge Greve, der ved Grøgaards Elektrisermaskine blev hjulpen 



^) Biskop Tybrings Attest af ^^'4 1796. 

*) Grøgaard: Om Hukommelsen, Fortalen. 

for sin Døvhed. Han vandt Yndest hos alle, og baade høje 
og ringe vilde have ham til at blive og modtage et af de 
Kald, der laa under Grevens Patronat, men han vilde ikke 
paa denne Tid ansættes i Danmark. Det har sikkerlig været 
et vigtigt Øjeblik i hans Liv, og der maatte meget til, for 
at bestemme ham til at foretrække et ringe Kapellani i Norge 

— det eneste, han kunde haabe — for et behageligt Sogne- 
kald paa Sjælland. Han har neppe fundet sig ret tilfreds i 
sin Omgivelse hernede, og naar han i sin Autobiografi i 
vestre Molands Kaldsbog ^) ikke nævner sit Ophold i Dan- 
mark, tør man maaske heraf slutte, at han ikke med ublan- 
det Glæde har kunnet se tilbage derpaa, om end de ydre 
Forhold her maa have havt sine Tillokkelser for den livlige og 
intelligente Mand, som derhos aldrig synes at have været oppe 
i den Kraftpatriotisme, der havde sat sig fast hos saa mange 
af hans Landsmænd^). Det er vel muligt, at denne Mand, 
der under sit Ophold i Danmark kunde sige : «jeg har stræbt 
virkelig at være Præst»^), dog har havt en Følelse af, at han 
her ikke havde slaaet ind paa en heldig Vej til Maalet, 
om han end kunde glæde sig ved Yndest hos sine Fore- 
satte og Agtelse og Kjærlighed hos Menigheden*). De 
nye Forhold, hvori han befandt sig, blev ikke uden Virk- 
ning paa hans pastorale Stilling. Han stod ikke nu for de 
naive norske Strandsiddere, men for en Menighed, der havde 
en grevelig Familje og flere Herregaards-Folk blant sine 
Lemmer. Om han her har havt en Fornemmelse af, at Tin- 
gen maatte tåges paa en anden Maade end lijemme i Norge, 

— kan dette ikke forundre. Man kan ikke vide, hvilke 
Kampe han har havt for at finde den rette Maade, hvorpaa 
han kunde bringe Guds Ord til den nye Menighed. Han 
har sikkerlig havt dem, og naar han saa stod for Tidens 
stærke Fordring paa «moralske» Prædikener, er han gleden 



*) Skreven 1822. 

'0 Se. o. S. 134.. 

^) Ansøgning om Øjestad Kapellani V2 1797. 

*) Ibid. 

med Strømmen, saa han snart blev en Moralprædikant efter 
den raadende Smag, og det var forbi med de Dage, da man 
kunde klage over Bibelstedernes Mangfoldighed i hans Taler. 
Kun to Prædikener (vidtløftige Udkast) har vi fundet efter 
ham fra denne Tid, da han efter hvad ovenfor er omtalt 
maatte arbejde mere end før paa det, han skulde forkynde 
Menigheden. Den første er paa 18 Trin: «Hvorfor vi 
skulle elske Gud over alle Ting», i) det er billigt, 
fordi «Gud er det elskværdigste Væsen» og vor største Vel- 
gjører, 2) det er gavnligt, fordi Gud belønner vor Kjærlig- 
hed her og hisset, «det er vor Fordel høgest at elske det 
højeste Godei, — det eneste Gode, som kan mætte vor Sjæl, 

— det eneste uforanderlige Gode, — vor Moralitet vinder, 

— Verdens Møje lettes for os, — vi bliver frimodige i Dø- 
den, — modige paa Dommens Dag, — Indenfor denne 
Ramme forekommer der temmelig stærke Enkeltheder som 
dette: «Vi ere egennyttige — han har selv plantet Egen- 
kjærlighedén i os — og har tilfredsstillet den ved sin God- 
hed, — vi ere skrøbelige, og han kommer vor Skrøbelighed 
tilhjælp, søger at vinde vore Hjerter ved Velgjerninger» — 

«Elske vi ham over alle Ting, da er hans Naade 

vor Hovedsag, — da kan vi ikke malgré nous tabe vor for- 
nemste Lyksalighed, en lykkelig Tilstand». — Den anden 
Prædiken fra Grøgaards Ophold i Danmark er en Kabinets- 
prædiken paa Ledreborg Mariae Bebud. 1797 over Jes. 29,23: 
«Forældre kunne ved deres Børns Betragtning føres 
til Gud og Dyden», i) Børn ere deres Forældre en Op- 
muntring til Dyden i Almindelighed, — de kan lære af dem, 

— de skal lære dem, de skal efterlade dem i Arv et godt 
Navn, Minde, Eksempel, 2) en Opmuntring til de fælles Plig- 
ter mod Gud, — mod Næsten, — mod os selv. 

Vi har i denne Kabinetsprædiken en af Grøgaards sidste 
Prædikener i Danmark — rimeligvis et Slags mere privat 
Afskedsord til den grevelige Familje, der var ham saa kjær, 
thi 31te Marts 1797 blev han udnævnt til resid. Kapellan i 
Øjestad, hvortil Biskop Tybring havde indstillet ham, da 

Embedet blev ledigt ved Christen Arentz's Død (2den Jan. 
1/97). Han søgte paa samme Tid det residerende Kapellani 
i Skien, som han visselig heller vilde have, efterat han i Dan- 
mark havde faat Erfaring for, at han var dygtig til at bære 
Ordet i dannede Kredse. Sikkert er det, at han kom nødig 
til Nedenæs med Frygt for at vantrives i en Egn, hvor alt 
var ham fremmed-). Han blev imidlertid snart hjemme her 
og fandt rig Anledning til Sysselsættelse for sin livlige Aand. 
Det var ikke blot den rationalistiske Prædikemaade, han havde 
lagt sig til i Danmark, men den sidste af de ovennævnte 
Prædikener vidner tilstrækkelig om, at han der var greben 
af den stærke pædagogiske Interesse og den Iver for Folke- 
opdragelsen, der med saa stor Magt gjorde sig gjældende i 
en Tid, da Universitetsdannelsen og Videnskabeligheden gik 
tilbage*). Han vilde nok have været Mand for at virke i 
<fenne Retning, selv om han havde maattet savne den Op- 
muntring, han saa rigelig fik, da han blev sat ved Siden af 
Provst Axel Smith, der var ble ven Sogneprest til Øjestad 
1794. Endnu mere maatte han opflammes i sin Iver, da han 
Aaret efter sin Tiltrædelse (179B) i Peder Hansen fik en 
Biskop, for hvem den pædagogiske Interesse var alt, og som 
unegtelig har sine Fortjenester af vort Folk, om han end 
maaske er den videst gaaende Rationalist, der nogensinde har 
prædiket i vor Kirke. Det har været antaget, at det var 
denne Biskop, der ved sin Indflydelse bragte Grøgaard ind 
paa de rationalistiske Synsmaader, hvilket ikke er Tilfældet, 
men han er uden Tvivl den, der har vakt Sandsen for Almue- 
skolen hos mange af sine Prester, og der var neppe nogen, 
med hvem det bedre lykkedes end den resid. Kapellan i Øje- 
stad. Det er fra denne Tid vi kan sige, at der var 2 Ting, 
der optog Grøgaards hele Interesse, — Prædikenen og Al- 
mueskolen, og med en Flid og Iver, der søger sin Lige, 



') Grøgaard: Tre Prædikener, Bergen 1823. 20. 

2) Se N. M. Petersen: Bidrag til den danske Litteraturs Historie V., 
b, 405. 

arbejdede han sit hele Liv igjennem for paa disse Felter at 
blive alt, hvad han kunde blive. Han forsømte imidlertid 
intet af hvad han kunde faa udrettet og blev saaledes en af 
de Prester, der fremmede Vaccinationen, hvilket skal regnes 
ham til stor Fortjeneste. Det er kun Mangel paa Kjendskab 
til hine Tiders Forhold, der kan bringe Kirkens Mænd i vore 
Dage til med et ironisk Smil at se tilbage paa de vaccine- 
rende Prester og endog opstille til et Slags Skræmsel den 
ærværdige Biskop Sørensen, der i Risør holdt Prædiken om 
den hye Velgjerninga). Vi har vanskeligt for at forestille 
os hvad Bømekopperile var for en forfærdelig Landeplage, 
der dog ikke var saa stærk som Bøndemes Fordomme mod 
det «dyriskei Hjælpemiddel, som blev dem rakt. Om end 
Biskop Sørensen er den eneste der kjendes som Prædikant 
om Vaccinationen, tør der have været adskillige andre, der 
har forstaaet, at Almuens Fordomme i hin Tid ikke lod sig 
bekjæmpe fra noget andet Sted end Prædikestolen. Vi maatte 
vente, at Grøgaard skulde blive en af de Prester, vort Folk 
har at takke for hans Virksomhed til Vaccinationens Fremme, 
naar vi ved, at han allerede fra sin tidligste Tid havde drevet 
en Smule Lægevirksomhed, som han* fremdeles vedblev med 
i Øjestad. 1799 blev han Forligelseskommissær og beholdt 
denne Stilling, saa længe han var i Øjestad. I 10 Aar be- 
handlede han 3705 Sager, hvoraf 2622 forligtes. Man kan 
vel ikke heraf slutte til nogen overdreven Fordragelighed in- 
den hans Kreds, da han selv siger, at han i denne Virksom- 
hed «erhvervede sig en sørgelig Menneskekundskab 0: Be- 
kjendtskab med Menneskets slette Side»*). Vi har vel meget 
mere her et Vidnesbyrd om den Frygt for at have med 
Prokuratorer og Øvrighed at bestille, der var bleven saa 
stor paa disse Kanter efter de Begivenheder, der fremkaldte 
Bonde-Opstanden under Lofthuus. At Grøgaard, der var saa 
ivrig for Almuens Læsning, var en af dem, som glædede sin 



^) P. Hansens Arkiv II, 197. 

*) Autobiografi i v. Molands Kaldsbog. 

Biskop ved Oprettelsen af et Læseselskab ^), siger sig selv. 
Biskop Hansen har muligens først rigtig faat Øje paa ham 
ved sin Visitats i Øjestad (Trin. 1800), da Grøgaard holdt en 
Prædiken, der i alt væsentligt var en Gjentagelse af den oven- 
nævnte Kabinetsprædiken i Ledreborg. Biskopen har her 
maattet se, at han havde en Mand for sig, der forstod sig 
paa Børn og Bømeopdragelse, og indførte hans Prædiken som 
mønstergyldig i sit Arkiv-). Det følgende Aar — 13de 
April 1 80 1 — indgav Biskopen et Forslag, at der skulde ud- 
vælges 6 Prester i Stiftet, der hver skulde tåge 2 Bondegut- 
ter i Huset og uddanne dem til Skoleholdere mod en Godt- 
gjørelse af 50 Rdlr. aarlig for hver^). Forslaget blev tåget 
til Følge, og Grøgaard blev enaf de 6 Prester. Det er vel 
imidlertid snart blevet for bekosteligt at skaffe Menigheden 
Lærere paa denne Maade, thi det ses, at Grøgaard for sit 
Vedkommende ikke har uddannet mere end 3 saadanne, og 
han havde neppe holdt op, hvis det havde ladet sig gjøre at 
vedblive. Det maa imidlertid have tåget ham megen Tid, 
og han havde meget at bruge Tiden til. 

Vor Kirke havde i Begyndelsen af i8de Aarhundrede 
gjort et stort Skridt fremad ved Indførelsen af Konfirma- 
tionen og Oprettelsen af Almueskoler, efterat Pontoppidan 
havde skjænket Kirken sin «Sandhed til Gudfrygtighed». Ved 
dette blev man staaende i mer end et halvt Aarhundrede 
uden at gaa. frem, og det kunde da ikke være anderledes, 
end at en betydelig Tilbagegang maatte finde Sted paa mange 
Kanter. Biskop Hansen fandt i et eneste Prestegjæld 80 Men- 
nesker mellem 17 og 30 Aar, der ikke kunde læse indenad*), 
og om end dette kan have været enestaaende, er det dog 
vel sikkert nok, at det saa ilde ud paa mange Steder. I det 
betydelige Prestegjæld, Volden paa Søndmøre var der fra 



*) Grøgaards Ansøgning om v. Moland *^/8 1810/ 

2) II, 277. 

^) Ibid. 190. 

*) Faye: Kristiansands Stifts Historie 433. 

1798 — 1800 ikke holdt Konfirmation^). Af de gamle ortho- 
dokse Prester har der visselig været mange, der i Stilhed 
gjorde sin Gjerning til stor Velsignelse og opelskede en en- 
foldig Kristendom i sine Menigheder, men der har visselig 
ogsaa været dem, som kom ind i den haandverksmæssige 
Maade at tåge Tingene paa og lod Menighedeme blive staa- 
ende i den katholiserende Opfatning, hvorved de slog sig til 
Ro. Dette sidste maa vel ofte nok siges at have været Til- 
fældet, selv hvor det efter de ringe Fordringer, man stillede, 
kunde staa nogenlunde vel til. Presterne havde vel iAlmin- 
delighed ikke nogen praktisk kirkelig Sands. Deres vordende 
Kaldsgjerning var kun lidet bleven stillet dem for Øje under 
deres i Regelen ganske korte Ophold ved Universitetet, og 
det vårede længe, før Konfirmand-Forberedelsen og Pontoppi- 
dan gjorde dem til Kateketer. De fleste af dem havde sin 
Presteskole i de Aar, de var personelle Kapellaner, men under 
den herskende strænge faderlige Tugt er det vel ikke ofte 
blevet dem tilladt at vove sig udenfor det gamle vedtagne. 
Pontoppidans vældige Bog har vel ogsaa staaet for baade 
Prester og Menighedslemmer som et saa stort Arbejde at gjen- 
nempløje, at Fristelsen laa nær til at slaa sig til Ro, naar 
det paa en Maade var gjort. Skolelærerne var uden al Dan- 
nelse, og — der var vist mange, som gjorde sin Gjerning i 
Kjærlighed og med Iver efter fattig Lejlighed, men de fleste 
gik ind i den for at slippe for Soldatertjenesten og glædede 
sig vel til at komme fra den, naar Tiden var omme. En af 
de mere fremragende Prester i forrige Aarhundredes Slut- 
ning, der saa, hvor ilde det stod til i den Menighed, hvor 
han begyndte sin Gjerning, og hvor det vel sagtens har været 
«saa godt, som det kunde forlanges», fandt, at «Hukommel- 
sen er ved den hidtil (1 785) brugte Læsemaade kun allene 
beskjæftiget, og Forstanden og Hjertet efterladt tomt og 
urørt». Man kunde Pontoppidans store Bog udenad og var 
fuldt forvisset om, at heri samt i «Brugen af Kirkeskikkene» 



^) Theol. Tidsskr. f. d. luth. K. i Norge I. R. IX, 459. 

bestod Kristendommens Væsen. Hos dén voksne Ungdom 
havde han cved simple og enfoldige Spørgsmaal søgt at ud- 
lokke Aanden og Forstanden i Sandhedeme», men de havde 
blot «trukket paa Smilebaandet». Skoleholderne havde han 
tåget for sig i Enrum og gjort det samme med dem, men 
med sanrnie Resultat *). Vi tør vist uden Dristighed antage, 
at noget lignende fandt Sted over det hele Land, og at Op- 
lysningens Tilstand blev anset for god i de Menigheder, hvor 
dette Hukommelsesverk ikke uden stor Møje blev drevet. 
Vort Kirkevæsen i denne Tid med de gode, gamle, lange og 
rettroende Prædikener, Kingos Salmebog og Pontoppidan er 
visseligen megen Ære værd, men det vil neppe kunne nektes, 
at det ofte var henstivnet og kraftløst, og det kan ikke for- 
undre, at Mænd med Liv og Aand, besjælede af en stærk 
Sands for Folkets Vel, snart maatte se, at Tingene maatte 
gribes anderledes an. Mangelen ikke alene paa den sande 
Oplysning, men paa alt, hvad der kunde kaldes Oplysning, 
maatte falde stærkt i Øjnene her, hvor Dødens Tomhed aan- 
dede dem imøde i tillærte Formler og uforstaaelige Udtryk. 
Det er en let Sag for os, der ser tilbage paa denne Tid, at 
sige hvad Vej man burde have gaat og pege paa den klare 
enfoldige Evcmgelie-Forkyndelse og Luthers Katekismus, der 
var begraven under Pontoppidans vældige Dække, — men 
vi kan ogsaa forståa, at dette kunde blive ufatteligt for dem, 
der stod midt oppe i hine Dage med de stærke Raab paa 
Oplysning og den levende Kamp mod hvad der var — eller 
var bleven til — Overtro. For dem kunde det let stille sig,, 
som om Evangeliets Forkyndelse ikke havde udrettet hvad 
den skulde til Folkets Oplysning, og at altsaa Frelsen ikke 
var at vente herfra. For mange af dem maatte Læsningen 
af Pontoppidan, saaledes som den var dreven fra Kristian VI 
Dage, staa som Vejen til Folkets Fordummelse, og — vi kan 
ikke forundre os over, at de her saa fejl og lagde Skylden 
paa hvad der blev læst og ikke paa M a aden, hvorpaa man 



*) E. A. Colban til Biskop Bang dat. Brønø ^Vn 1785. Rigsarkivet 

læste, — at man kastede sig over Bogens Indhold istedenfor 
dens Form og dens Brede. Efter at Filantropeme havde 
aabnet Folks Øjne for de herskende Mangler ved hele det 
pædagogiske Væsen i de lutherske Lande, maatte Mangleme 
ved Pontoppidans Bog ikke mindre end ved Maaden, hvor- 
paa den foredroges, falde stærkt i Øjnene. Kirken selv havde 
set dette og den fromme Saxtorph havde allerede 1771 givet 
et Udtog af Bogen, der vel maa anses for et udmærket Ar- 
bejde, — men i Norge blev det dog mest den gamle Bog, 
man brugte. Vi skal dog lade det staa hen, om det havde 
gjort nogen Forandring- i Sagernes Stilling, om den var ble- 
ven afløst af Saxtorphs Udtog. For Tidens Mænd maatte 
denne vel være ligesaa ubrugbar, ligesaa «mystisk» og «dun- 
kel» som den gamle, og det var jo Klarhed, Forstaaelighéd, 
man over alle Ting søgte. Vi kan ikke negte, at denne Stræ- 
ben havde megen Berettigelse, thi man havde søgt altfor 
lidet derefter i den foregaaende Tid. 

Det kan ikke negtes, at vort Folk i det hele tåget har 
ligget dybt nede i denne Tid, og her var meget at bygge 
op. Det kan heller ikke forundre, at en Mand, som kom 
herop, aldeles fremmed for Landet og dets Forhold, og som 
med Iver vilde bygge noget nyt op, maatte fortvivle, naar 
han fik se, at han ingen Grund havde at bygge paa. Biskop 
Hansen maa saaledes (1803) have sagt vort Land Farvel i 
et Slags Fortvivlelse. Hans hele Stræben var Almuens Op- 
lysning, og han maatte erklære det for et herkulisk Arbejde, 
efter at det var blevet ham klart, hvilke Hindringer de lokale 
Forhold, Befolkningens T5mdhed og Fattigdom lagde ivejen *). 
Han var en Mand, der havde det med at sætte alskens An- 
stalter iverk og troede hermed at kunne udrette noget, men 
Tingen maatte gribes anderledes an, og han udrettede vel 
ikke stort mere end at vække nidkjære Prester til Iver for 
Almuens Oplysning. Det lykkedes neppe med nogen saa 
godt som med Grøgaard. Han var ikke Anstalternes Mand 



*) Hist. philos. Saml. udg. af Selsk. f. N. Vel II, 122. 

Og havde ikke den mindste Sands for at komme i Aviser. 
Han havde skarpt Syn for de herskende Mangler, men det 
vårede længe, før han tiltroede sig Dygtighed til at bøde 
paa dem. Det kunde først ske efter dy be og indgaaende 
Studier i den pædagogiske Litteratur, som fra Basedow og 
Pestalozzi havde vokset sig stor, og som i hine Dage krævede 
mindre Taalmodighed af sine Dyrkere end nu. Som vel 
næsten alle i hin Tid maatte han snart se sig nødt til at op- 
give Tanken om, at vort fattige Land med de store Afstande 
mellem Gaardene kunde faa det fornødne Antal Lærere med 
nogenlunde Uddannelse, og han greb derfor en Ide af Pesta- 
lozzi : at gjøre Elementarbøgerne saadanne, at Mødrene kunde 
benytte dem ved sine Børns første Undervisninga). I For- 
tvivlelse over det herskende Pugeri af Pontoppidan blev han 
en ivrig Modstander baade af hint og af denne, og det blev 
ham en Hovedopgave, at Barnet ikke skulde lære noget uden 
at forståa det. Hin Tids Pædagoger bar Mærket af Tidens 
Rationalisme ogsaa deri, at de undervurderede Hukommelsen 
— maaske fordi den var bleven misbrugt i tidligere Dage, 
medens de over alt vilde virke paa Børnenes Forstand og 
ikke vilde føre dem længer end denne kunde naa. Det blev 
saaledes en væsentlig Fordring til en Bog, der skulde kunne 
bruges uden Lærer, at den i et og alt maatte være forstaae- 
lig, og naar den i sin Ensidighed blev gjenneniført, maatte 
det lede til uheldige Resultater. Endnu i 1832 finder vi 
Ytringer om, at man ved forstaaelige Læse- og Lærebøger 
skulde ikke alene bøde paa Mangelen af Lærer-Kræfter, men 
endog hjælpe sig uden dem^J. Endvidere maatte denne For- 
dring, naar den blev gjennemført, berøve Bømene Katekis- 
men, der blev regnet blant de «uforstaaelige» Bøger, da den 
indeholdt «den aabenbarede Religion». Det var dog ikke blot 
denne reelle Indvending, man havde mod Luthers Storverk. 
Ved Benyttelsen af den havde man — ligesom ved Pontop- 



^) Hist. philos. Saml. udg. af Selsk. f. N. Vel II, 131. 

*) N. Wergeland: 14 Paragrafer om Kirke- og Undervisningsvæsenet. 

pidans Forklaring — gjort sig skyldig i et betydeligt pæda- 
gogisk Misgreb. Da Børnene skulde gjøre Rede for Pontop- 
pidans Forklaring ved Konfirmationen, maatte de selvfølgelig 
lære at læse. Hertil hører en ABC, og dertil benyttede man 
Katekismen. Det var Rationalismens Pædagoger forbeholdt 
at se det urigtige heri, medens Fædrene maaske heri har set 
den bedste Maade, hvorpaa de kunde faa Katekismen ind i 
alle Hytter. Man havde saaledes faat det dertil, at Børnene 
kastede sin Katekismus, naar de havde lært at læse, samt at 
Bøndeme blev grundfæstede i den Tro, at en ABC er og 
maa være — en «gudelig» «Bog. Kampen for at faa den 
gamle ABC ud af Verden maa af denne Grund have været 
ligesaa lang som mangen anden Kamp mod gamle tilvante 
Læse- og Lærebøger, om man end kjender lidet til den, da 
der ikke var synderligt Avisskriveri i hine Dage. Sikkert er 
det, at den gamle ABC endnu i 1839 blev benyttet, og den 
vil erindres af mange ^). Alfabetet og Taltegnene indtog det 
første Blad, saa kom Budene, Artiklerne — med Billeder af 
hver af de 3 Personer i Guddommen ! — saa Bønneme og 
Sakramentordene og paa sidste Side en stor Hane med et Vers, 
der ved Ordet: «Morgenstund har Guid i Mund» gav os nok 
af Morgen-Spørgsmaal efter dette Guid. — Vi kom i Norge 
her, som ved andre Kirke- og Skolespørgsmaal, først længe 
efter vore danske Brødre. Allerede 1787 havde Thomas Ras- 
mussen (f 1800 som Sogneprest til Grevinge paa Sjælland) 
udgivet en ABC, der længe overlevede sin Forfatter*), me- 
dens man i Norge trofast holdt paa den gamle. Grøgaard var 
vel en af de første hos os, der saa, at den maatte ombyttes 
med en virkelig ABC, der med et ubetydeligt Læsestof kunde 
blive Barnets første Bog og den nødvendige Betingelse for 
Brugen af en Læsebog. Han havde ogsaa Indsigt nok til at 
forståa Vanskeligheden ved et saadant Arbejde, om han end 



*) Forfatteren har selv i dette Aar benyttet den som sin første Kate- 
kismus. 
') S. Poul M. Møllers saml. Skr. II, 142. 

kunde beskjæftige sig med begge disse Bøger paa engang, og 
han har vist havt dem under Hænder omtrent den hele Tid, 
han tilbragte i Øjestad (1797^1811). De udkom dog først 
efterat saa meget var ble vet nyt i Norge, ABCen 181 5 og 
Læsebogen 18 16, og det er vel ikke uden Betydning, at vort 
Land samtidig med sin fri Forfatning kan siges at have faat 
sin Almueskole fornyet ved disse 2 mærkelige Bøger. ABCens 
Indførelse kostede — som sagt — Kamp, men den fik dog 
en betydelig Udbredelse, og Grøgaard selv fik se 4 Oplag af 
den. Læsebogen synes derimod straks at have banet sig Ind- 
gang. I Grøgaards Levetid udkom den i 7 Oplag, efter hans 
Død endnu i 5 — det sidste 1848 — , og omarbejdet af 
Provst K. Jørgensen i 2 Oplag (1850 og 53). Forunderligt 
nok : denne Bog, der bærer Mærker af den rationaliåtiske Tid, 
hvis Barn den er, fik en saa overordentlig Udbredelse endog 
i den Tid, da Rationalismen i vor Kirke gjennem Herslebs 
og Stenersens Disciple temmelig snart blev et tilbagelagt 
Stadium. Dette er ikke Vidnesbyrd om hin Tids Mangel 
paa Kritik, men om Bogens udmærkede Egenskaber. Man 
tør vel ogsaa sige, at Rationalismen i den mere fremtræder 
i hvad der holdes borte, end i hvad der siges, og at den 
saaledes i kristelige Læreres Haand kunde udfyldes med lige- 
saa stor Lethed, aom den kunde læres af Barnet. Grøgaard 
viser tilstrækkelig ved denne mærkelige Bog, at han vel var 
paavirket af Rationalismen, men at han ingenlunde kan siges 
at have tilhørt den. I en Tid, da Pædagogiken i saa høj Grad 
sysselsatte sig med Begrebsudviklinger, Forstandsøvelser og 
moralske Fortællinger, saa han straks at Læsestoflfet for Bar- 
net bør være historisk, og han var intet Øjeblik i Tvivl om, 
at det burde hentes fra Bibelen, om han end tilføjer, at edet 
bør vælges cum grano salts t^^ hvilket er en uomtvistelig Sand- 
hed. Han synes dog at have næret Frygt for, at dette ikke 
vilde vinde Bifald hos Tidens højlærde Pædagoger og gjør 
et Slags Undskyldning i de Ord, at Mængden ønsker helst, 
at Fortællingerne tåges af Bibelen, og hvorfor ikke rette sig 

efter dette Ønske ?^). — Imidlertid mener han, at han i Bogen 
har holdt sig «næsten allene inden den naturlige Religions 
Enemærker» i den Tanke, at paa iste Trin (ABC) maatte 
Barnet ikke høre om Gud, men kun faa et Vink til det kos- 
mologiske Bevis for hans Tilværelse, paa 2det (Læsebog) 
maatte det kun have den naturlige Religion (!), og endelig 
paa det 3die (Lærebog) hørte den aabenbarede Religions 
Lærdomme hjemme. Man havde anket over, at Grøgaard i 
Læsebogen springer over Pintsefesten og gaar lige fra Jesu 
Himmelfart til Stefanus, men han mente, at den hellige Aand 
ikke kunde omtales for Barnet, før det havde Kundskab om 
Treenigheds-Læren, der først hørte hjemme i Lærebogen*). 
Denne, der skulde danne Slutstenen i det Grøgaard'ske Ele- 
mentærverk, havde han allerede færdig 1812*), men den kom 
aldrig ud, og Manuskriptet, der kunde have historisk Inter- 
esse, er rimeligvis forsvundet. Maaske han tidlig har havt 
en Følelse af, at Pontoppidan ikke lod sig fortrænge i vort 
Folk, og maaske han ogsaa selv har lært at skatte «For- 
klaringens» Værd, da andre Tider gik op, og hans Synsmaa- 
der i mange Henseender forandredes. Den vilde have ud- 
gjort en liden Bog paa 50 Sider, har 2 Hovedafdelinger: 
I. Gudskundskab og II. Gudsdyrkelse, indeholder 13 
Kapitler med tilsammen 643 korte Paragrafer. Han brugte 
Manuskriptet til sine Bøms Undervisning, og vi maa tro den 
i dette Stykke kompetente Dommer, Biskop Neumann paa 
hans Ord, at den er «let at fatte og at lære»*), men havde 
Grøgaard selv paa sine gamle Dage erkjendt den for at være 
saadan, at «selv de enfoldigste ved denne Bog kunde blive 
vise til Salighed» ^), saa havde han vel sagtens ikke holdt den 
tilbage. Han er ikke den eneste, som har staat fast overfor 



^) Hist. philos. Samlinger udgivne af Selskabet for Norges Vel 

n 134. 

») Rigstid. 1817 No. 80. 

«) Ibid. 

*) J. Neumann: Mindeskrift 20. 

^) Ibid, 

et saadant Arbejdes Vanskeligheder, og vi faar ogsaa sige, 
at han har gjort hvad der var stort for en Mand ved sin 
Læsebog, om han end i sine egne Tanker maatte gaa bort 
fra et ufuldført Arbejde. Grøgaard havde et skarpt Blik, 
men synes paa dette Felt at have set fejl. En lang Tid har 
uden Tvivl Lærebogen som Elementærverkets Fuldendelse 
staat for ham som Hovedsagen og det mest fornødne, medens 
Læsebogen var det, der højlig tiltrængtes og dybt blev sav- 
net i vor Almueskole. At den skulde blive en Lærebog 
har vel heller ikke Forfatteren nogensinde tænkt sig, medens 
han dog ved den maa siges at være bleven Manden, der 
førte hele vort Folk ind i den bibelhistoriske Kundskab. 
Det er offentlig blevet sagt^), at vi ofte nok mærker paa 
vore Konfirmander, at Grøgaards Læsebog ikke har været 
deres første Bog, og ønsker, at den havde været det. Den 
havde en underlig Skjæbne. Den var en Læsebog, men blev 
ved sin Form, sine korte Sætninger, sin Frihed for alt ufor- 
staaeligt, sine slaaende Indholdsangivelser og Mangfoldigheden 
af de grejeste Ordforklaringer, ikke mindre end ved sit bi- 
belske Stof — en Lærebog til stor Velsignelse for alle, men 
mest vel for de skrøbelige Stakler, der nu ikke mere ér 
istand til at lære Bibelhistorie. Saa kom en ny Tid. Man 
.forargedes over Rationalismens Mærker og det manglende 
Bibelstof. Man rensede den, udfyldte den, saa den blev til 
en Bibelhistorie, og — den kunde ikke mere bruges. Der 
gives enkelte menneskelige Arbejder, der er af en saa hel- 
støbt Natur og en saa original Beskaffenhed, at de maa blive 
staaende, som de er, og ikke som en mere fremskreden Tid 
finder, at de burde være. Til disse Verker tror vi at maatte 
henregne Grøgaards Læsebog. 

Grøgaard var en Fredens Mand, i et og alt opofret for 
sin Menighed, hvis Gavn og Bedste han overalt vilde fremme. 
Ikke desto mindre fik han Strid baade i Øjestad og vestre 
Moland. Det maa dog siges, at han stred ikke for sit eget. 



1) Anmeld, af V. Vogts Bibelhistorie i Mgbl. "/lo 1882. 

men for det, der for ham stod som tjenligt til Menighedens 
Opbyggelse. Som en Mand, der intet vilde anerkjende, uden 
at det var forstaaeligt, saa han skjævt paa Kingo ikke mindre 
end paa Pontoppidan, og han blev derfor en ivrig Forkjæm- 
per for den evangelisk-kristelige Salmebog, hvis Indførelse 
vakte megen Modstand i hans Menighed. Han erklærede, at 
han selv «ofte ved den har fundet sit Hjerte lettet, sin An- 
dagt oplivet, sin Sjæl opbygget»*), medens Kingos Salmebog 
pr cpaa mange Steder utydelig ja aldeles uforstaaelig, kold, 
tør og fattig paa And^t», — ja end ikke fri for Strid mod 
Evangeliet. Han nævner 4 Vers af Salmen: «Hvi trodser du 
og berømmer dig> og ligesaa 4 V. af «Behold os Herre ved 
dit Ord» som ligefrem stridende mod Herrens Ord Mt. 5,44*). 
Hvorledes det nu er gaaet til, var det bestemt, at den nye 
Salmebog skulde indføres i Fjære Sogn 9de Trin. 1803. Det 
var sket ved Grøgaards og Provst Smiths forenede Be- 
stræbelser, og det kunde anses for sikkert, at det samme 
vilde blive Tilfældet i de 2 andre Sogne, men Misfornøjelsen 
var stor, og den Prædiken «om utidig Paaholdenhed paa det 
gamle», Grøgaard i den Anledning holdt, har neppe gjort 
den mindre. Talen blev «baade billiget og lastet», og det 
var Grunden til, at den blev trykt og forelagt Almenheden 
til Prøvelse. Salmebogen blev vel indført, men Misfornøjelsen 
i Menigheden blev stor, og hvis man har udpeget Grøgaard 
som Hovedmanden i denne Foranstaltning, er det visselig 
sket med Rette. Han maa være kommen i en ubehagelig 
Stilling og saa sig om efter et andet Embede. Han skrev 
til Grev Holstein den yngre, som nu raadede over Ledre- 
borgs Gods, om Ansættelse i et af hans Patronatskald, men 
Postgangen var langsom i de Dage, og da Brevet kom, havde 
den unge Greve givet Kaldet til en anden, fuldt forvisset om, 
at Grøgaard aldrig vilde forlade Norge'). Saa nær var det 



*) Grøgaard: om utidig Paaholdenhed paa det gamle Kbh. 1803. V. 

*) Ibid. 

*) Neumann: Mindeskrift 10. 

ved, at vort Land havde tabt Grøgaard og hans Læsebog. 
Rimeligvis har han fra denne Tid med end større Iver kastet 
sig over Studieme og besluttet sig til saa længe som muligt 
at blive siddende i et Embede, der gav ham megen Tid til 
Læsning og skriftligt Arbejde. Han kunde dette saa meget 
bedre som Embedets Indtægter under Krigen og de voksende 
Kornpriser steg ganske betydelig. Omsider maatte han dog 
tænke paa noget bedre, da han havde 7 Bøm og en gammel 
sengeliggende Moder at understøtte. Han havde ogsaa under 
sin megen Syslen med Ophjælpelsen af Almueskolevæsenet 
næret Ønsket om at faa et eget Skolevæsen at bestyre. 13de 
August 1 8 10 indgav han derfor Ansøgning om vestre Mo- 
lands Sognekald, hvortil han blev udnævnt 3die Maj 181 1. 

I vestre Moland maa Grøgaard snart have vundet Menig- 
hedens Yndest, og man tør vel se det klareste Bevis paa 
den almindelige Anerkj endelse af hans Person og hans Dyg- 
tighed i hans Valg til Rigsforsamlingen paa Ejdsvold, uagtet 
det ikke er bekjendt, at han havde lagt nogen Interesse for 
Politik for Dagen. Han siger selv, at hans Ophold paa 
Ejdsvold atter gav «Anledning til en ikke behagelig Men- 
neskekundskab. Han var der en af de saa afskyede heter- 
odoxe eller svagtroende. Han ansaa Selvstændigheden for 
det allerønskeligste, men tillige for umulig at forsvare. Han 
troede, at Norge uden nogen Allieret, uden Penge, Handel, 
Mad, Klæder, uden stor General ikke kunde forsvare sig mod 
Carl Johan og Sverige, der paa sit Parti havde Danmark, 
Rusland, England, Preussen, Østerrige. Han troede, at det 
forgudede Menneske, som da stod i Spidsen af Nationen, 
ikke fortjente at forgudes, og ingenlunde var Mand for at 
udføre hvad han havde paataget sig. Han smigrede Ingen 
og vidste, at den Tale, han holdt mod Ridderordener vilde 
vinde begge Parters næsten enstemmige Mishag»^). Det er 
ikke mange Ord, hvormed Grøgaard ønsker sin Deltagelse i 
Rigsforsamlingen overleveret til Historien, og det er karak- 



*) Autobiografi i v. Molands Kaldsbog. 

teristisk nok, at han holder denne Tale værd at nævne i den 
korte Bemærkning. Han finder den selv bidende baade mod 
Venner og Fiender, men den er det egentlig ikke. Ingen 
kunde ved den føle sig truffen, da han tilfulde anerkjender 
«de mange hæderlige Mænd med Titler og Ordenstegn» i 
Forsamlingen^). Talen er holdt saa temmelig in abstracto, 
og dens Betragtninger over Titlers og Ordeners Værd kan 
underskrives af enhver, som bærer dem. Det er ikke nye, 
men gamle Sandheder, han bærer frem, men karakteristisk 
er det — som sagt — at han finder sig foranlediget til (med 
mange) at gjøre denne ringe Sag til Gjenstand for en længere 
Tale her, hvor Tiden var saa kostbar. Det er en Opblussen 
af den patriotiske Følelse, saadan som den havde vokset frem 
i hine Dage, — en Tale om «Fædrelandssind», «norsk Ærlig- 
hed og norsk Mandighed», der heller skal vækkes ved «mere 
Bekjendtskab med Fædrelandets Historie og Fortidens drabe- 
lige norske Mænd», ved «flittig Læsning i Ove Mallings her- 
lige Bog» end ved Titler og Ordener. Den er et Vidnesbyrd 
om, at den kraft patriotiske Aand ingenlunde var fremmed for 
det «svenske» Parti, selv om dets Mænd ikke var saaledes 
indtagne mod Danmark som Wergeland. Grøgaard havde 
maaske under Opholdet paa Ejdsvold ved sine Samtaler med 
Wedel og Løvenskjold faat et Indblik i det heldige for Lan- 
det i en Union med Sverige, men hans Optræden havde 
vel neppe sin Grund i nogeir Kjærlighed til den. Det var 
hans sunde Forstand, der af Trængsleme 1807 — 14 havde 
lært, at Norge ikke kunde staa alene, og at det ikke havde 
Kræfter til at forsvare sin Selvstændighed, naar den blev an- 
greben. Han kunde saaledes ikke rives med af den alminde- 
lige Begejstring for Selvstændigheden og Prindsen, der bl. a. 
forvandlede hans Rejsefælle Dr. Møller, men han var uaf- 
hængig nok til at tale Kristian Frederiks Sag, da han mær- 
kede, at det var mod dennes Person hans Meningsfælle, 



*) Rigsforsaml. Forhandl. III, 90. 

Wergeland straks vilde føre Kampen (i2te April) ^). «Faa 
eller ingen i Forsamlingen følte varmere for sit Fædreland 
end han, faa opfattede klarere dets .Interesse», siger Jakob 
Aall^), og det kan maaske tilføjes, at faa eller ingen af de 
fremragende Repræsentanter stod her mere blottet for et- 
hvert Hensyn til sin egen Person, hvad enten der kunde være 
Spørgsmaal om fremtidige Fordele, Dyrkelse af egne Menin- 
ger og Talenter eller Antipatier imod Selvstændighedsmæn- 
dene, som han overflødigen snertede med sin bidende Tunge. 
Hans Skarpsind og Vid fandt en ligesaa almindelig Aner- 
kj endelse som hans Fasthed i Karakter og Grundsætninger^). 
Man maa af alt, hvad vi kjender til Grøgaard, faa det Ind- 
tryk, at han var en ægte realistisk Natur, fuld af den Kjær- 
lighed til Folk og Fædreland, der ikke kan tilfredsstilles uden 
ved kraftigt Arbejde til dets Bedste. En saadan Natur 
maatte, hvor meget den end prydedes af Mildhed og Venlig- 
hed, vækkes til Sarkasmer, naar den stod magtesløs overfor 
Tomheden i Handling, i Tale, i Sang, og saaledes saa han 
Tingene deroppe, medens alt tegnede sig for ham i et stort 
Mørke,. og Landets Ulykke var ham vis. 

Grøgaard begav sig hjem til sin Menighed for at gjen- 
optage sin stille og fredelige Virksomhed og sige Politiken 
Farvel for bestandig. Med sin Kollega Wergeland delte han 
den Skjæbne ikke at blive valgt til det overordentlige Stor- 
thing, hvilket neppe har kostet hani Taarer, — men han 
delte ikke den almindelige Uvilje, der fulgte den kristian- 
sandske Embedsbroder til hans Hjem. Disse to Prester havde 
været de mest fremtrædende af det «svenske» Partis Repræ- 
sentanter, og Bitterhed over Stillingen havde været Grund- 
tonen i begges Taler, men Folkeinstinktet udpegede den 
ene og mærkede ham med en gjennemgaaende Uvilje, medens 
den anden blev staaende uberørt med sin fulde Agtelse og 



*) Yngv. Nielsen: Bidrag til Norges Hist. 1814. I, 371. 
2) Erindringer 2den Udg. 398. 
^) Yngv. Nielsen: Bidrag I, 396. 

Anseelse hos alle. Grunden til dette er let at se. Werge- 
land havde en Fortid, der berettigede alle til af ham at vente 
hvad man ansaa for en patriotisk Optræden, og nu fik man i 
ham se den ivrigste af alle til — som man mente — at 
overgive Landet til dem, man holdt for dets argeste Fiender. 
Grøgaard havde aldrig været med i politiske Sager og var 
kun kjendt som den gode, dygtige, ægte fædrelandssindede 
Mand, og han optraadte i Forsamlingen som «en hel Mand», 
fuldkommen tro mod sine egne Anskuelser, uden at der noget 
Øjeblik var Tanke om Vaklen eller personlige Hensyn. Det 
kan aldrig slaa fejl, at en saadan Personlighed maa tilvende 
sig Agtelse hos alle, og at Historien vil bevare hans Minde 
som en af de Politikere, hos hvilke der ikke er en Plet at 
finde. Begge disse Mænd var berørte af Tidens Ideer, og 
det folkelige havde meget at sige hos dem, men medens 
Wergeland ved sit fortsatte politiske Skriveri underbyggede 
den folkelige National-Opblæsthed, virkede Grøgaard i Stilhed 
paa det kraftigste til Folkets Oplysning, efterat han fra Ejds- 
vold havde medtaget en Tanke, der ser ud som en Spaadom : 
«Debatterne have næsten indgydt mig Afsky for Rigsforsam- 
ling, Folkeregjering og Republikanisme. Norges Folk har 
ikke Kultur nok til at kunne regjere sig selv. Constitutionen 
har, som mig sjmes, flere Spirer til Galskaber og Ulykker»^). 
Neumann fortæller, at Grøgaard ogsaa i vestre Moland 
fik Strid paa Grund af Folkets Vedhængen ved det gamle ^), 
hvilket tyder paa, at han ogsaa her har havt Møje med at 
faa den nye Salmebog indført. Maaske der ogsaa har været 
andre Ting ivejen. Det var bl. a. Lysten til selv at bestyre 
et Skolevæsen, der drev denne Skolens varme Ven til at søge 
Elaldet, og han har følgelig med samme Flid og Nidkjærhed 
udført denne Del af sit Embede som de øvrige. Her har 
han maaske faat nok af Møje med Indførelsen af sin ABC, 
men vi kjender ikke noget dertil. Derimod er det bekjendt. 



*) Yngv. Nielsen: Bidrag I, 363. 
*) Neumann: Mindeskrift 22. 

at hans Prestegjælds Ungdom ikke var langt fremme, hvilket 
her naturligvis ikke kan tilregnes Presten. Biskop Sørensen 
udtaler sig i sin Visitatsberetning (1818) om ham som en 
Mand, der er «bekjendt af et lyst Hoved, udbredte Kund- 
skaber, megen Embedsvirksomhed og megen Retskaffenhed», 
og han tilføjer: «Enhver, som kjender hans Varme og An- 
strængelse for Skolevæsenet, vil sikkerlig ikke kunne tilregne 
ham hvad der savnedes hos hans Prestegjælds Ungdom». 
Det maa have været meget uheldigt her, naar den milde Bi- 
skop kunde udtale sig saaledes. Sammenlignet med hvad 
der ellers forekommer i Visitatsberetningen er dette en ikke 
lidet skarp . Ytring. Man maa vel tænke paa Søfugle-Naturen 
hos den mandlige Ungdom, der ved Krigen, Kaperfarten og 
den vilde Baadsejlads i de mørke Nætter til Jylland efter Korn 
var bleven tilbøjelig til alt andet end Skoleluft, Tvang og 
Kvalme, og man behøver ikke at tænke paa velstuderede 
Agronomer, der er saare dygtige til at lære andre, men selv 
er mindre heldige, naar de skal praktisere sine Theorier paa 
egen Gaard. Det var dog triste Tider for Grøgaard i Aarene 
efter 18 14, og Familje-Ulykke bidrog til at svække hans Ar- 
bejdskraft. Hans yngste Søn led af Epilepsi, og han maatte 
bære denne Smerte under «græmmende Næringssorg i et 
lidet Kald med 9" uforsørgede Børn»*). Det maatte under 
saadanne Omstændigheder komme vel med, at han var en 
meget dygtig Landmand. Som den, der gav Menigheden et 
godt Eksempel i Agerdyrkning og Landvæsen, roses han 
allerede 1796 af Christen Pram, da denne paa sin Rejse be- 
søgte Øjestad. I vestre Moland fortæller en af hans Kon- 
firmander, at han (18 13) tog Børnene med ud i Skoven og 
underviste dem om en Moseart, der kunde tjene til Men- 
neskeføde i denne korntrange Tid, da man foruden Krigen 
maatte bære Lidelsen efter den forfærdelige Misvækst i 1812 *). 
Han kunde visselig glæde sig ved Menighedens Kjærlighed 



^) Grøgaard til Biskop Bech V» i8i6 (Rigsarkivet). 

*) Meddelt af Gaardbruger Jakob Knudsen Kombrække i v. Moland. 

Og Deltagelse, men maatte dog under saadanne Omstændig- 
heder ønske sig forflyttet til et bedre Kald, medens han 
endnu havde sine Kræfter nogenlunde i Behold, og førend 
Anneksrejsen til Høvaag blev ham altfor besværlig. Dette 
Ønske maatte blive end mere levende, da hans Iver for ^t 
gavne Menigheden atter skulde paaføre ham store Ubehage- 
ligheder. Han skaffede den en eksamineret og udmærket 
duelig — Gjordemoder og maatte for denne Sags Skyld lide 
meget af nogle i Menigheden, der formodentlig har havt sine 
Grunde til ikke at synes om den nye Konkurrent*). Det 
var imidlertid ikke let at faa et bedre Kald i hine Dage, da 
Nøden og Trængselen i Landet var stor, og det maa derfor 

— efterat han i 1820 forgjæves havde søgt Lier Sognekald 

— have været en stor Glæde for ham, da der aabnede sig 
Udsigt til et Embede i hans Barndomshjem, Bergen, der var 
ham «den kjæreste Stad paa Jorden» *). Efter Jonas Reins 
Død (21de November 1821) søgte han Nykirkens Sognekald 
og blev dertil udnævnt 23de Marts 1822. Paa Grund af 
Naadensaaret maatte han blive i vestre Moland over i Aar 
efter sin Udnævnelse og holdt først sin Afskedsprædiken i 
Hovedkirken Mariae Bebud, og i Høvaag Palmesøndag 1823. 
Han tilstaar, at han kun nødig kom til Nedenæs for ti Aar 
siden, og han tænkte da mindst, at det skulde blive ham 
tungt at forlade denne •Egn'). Rejser tog Tid i hine Dage, 
og han har vel havt mange Venner at hilse paa til Afsked 
rundt omkring i det Amt, hvor han saa længe havde levet. 
Han kom saaledes først til Bergen efter Pintse, flyttede ind i 
Jonas Reins Hus paa Nykirke-Almindingen og holdt sin Til- 
trædelsesprædiken i Trin. 1823. Han havde ved Resol. af 
15de Marts 1805 faat Tilladelse til at tale over frit valgte 
Tekster og benyttede nu i Joh. 4, 7 — 11 til en livfuld Præ- 
diken om, at «vi bør ønske os vore Medmenneskers Kjærlighed» 



*) Autobiografi i v. Molands Kaldsbog. 

*) Grøgaard: Tre Prædikener. Bergen 1823, 50. 

3) Ibid. 20. 

14 



Digitized by 



Google 



206 Grøgaard, 

som Mennesker, Kristne, Forældre, Evangeliets Tjenere. Han 
havde da fyldt sit Spde Aar, og det er den gamle Mands 
Tale, men den Frygt, hvormed han indtraadte i de nye For- 
hold, overvejes langt af Glæden over at komme til den Stad^ 
der var ham kjærest af alle. til sin Lærer, Professor Arentz^ 
og flere endnu levende Ungdomsvenner. Det havde ikke heller 
manglet paa Opmuntring, da der baade før og efter hans 
Ankomst var samlet Indtægter til ham, som endnu ikke havde 
arbejdet for dem. Slutningen er gribende. Han har aldrig før 
talt saa nær ved sin Grav, og naar han nu maatte tænke paa 
denne, da ønskede han ikke Marmor paa den til at fortælle 
Efterverdenen hans Navn, men at dette skulde være skrevet 
i Livsens Bog, og at de af hans Tilhørere, som maatte standse 
ved Graven, vilde mindes ham med Kjærlighed ^). Hans Grav 
er lige ved Kirken. 

Hvis Forfængeligheden havde havt noget at sige hos 
Grøgaard, maatte den nye Stilling ogsaa i dette Stykke være 
bleven ham meget behagelig. Han var den ældste af alle 
Bergens Prester, men der var ingen, som i Dygtighed kunde 
maale sig med ham, og han var den eneste af dem alle, der 
havde nogen fremragende Begavelse som Taler. Han efter- 
fulgte den Prest, der fra 1808 til 1821 havde været Bergens 
første Taler, men det kan maaske siges om Rein, at hans 
Prædikener væsentlig var anlagte for de dannede og tænkende 
Menighedslemmer, medens Grøgaard blev Prædikant for alle. 
Der var derhos i hans Skikkelse, hans milde venlige Ansigt,. 
hans aldrig svigtende Livlighed og endelig i hans dejlige 
Messe nok af det, der kunde tiltrække en Befolkning, der 
gjerne gik efter det, som var smukt. Han var vant til at 
tale for Sømænd, og han fandt Bergens Sømandsstok for en 
stor Del samlet i sin Menighed, der tillige omfattede Byens 
rigeste Folk og den lille Koloni af Haugianere, der havde 
samlet sig her siden de Dage, da H. N. Hauge drev Kjøb- 



1) Ibid. 52. 72. 74—75- 

mandskab i Bergen^). Det maatte gaa her — som 1796 i 
Danmark — at de nye Menighedsforhold kom til at øve sin 
Indflydelse paa Grøgaard som Prædikant. Det var dog nu 
mere i formel end i reel Henseende dette viste sig. Naar vi 
fra hele Grøgaards Embedstid i Øjestad og vestre Moland 
kun har ganske faa Udkast til Prædikener og Konfirmations- 
taler, tør det vel have sin Grund i, at han her, stærkt op- 
tagen af sine pædagogiske Arbejder og anden Virksomhed, 
hyppigen har talt extempore eller efter Momenter, han ikke 
brød sig om at gjemme. Han havde — som ovenfor be- 
mærket — Tilladelse til at vælge fri Tekster, dog helst sam- 
menhængende Stykker af det nye Testamente, og det tør 
vel være muligt, at han ofte holdt sine Prædikener i Bibellæs- 
ningens Form. I Bergen tog han ogsaa straks ved sin Til- 
trædelsesprædiken en frit valgt Tekst, men han har snart faat 
se, at han var kommen til et Sted, hvor man holdt fast paa 
det gamle, saa han maatte følge Søndagenes Evangelier. Det 
gamle var blevet ham noget forholdsvis nyt og krævede ny 
Anstrængelse. I 1828 kan han fortælle sine Embedsbrødre, 
at han i 42 Aar aldrig har besteget Prædikestolen uden Frygt, 
og han er ude af Stand til at indse, c hvorledes den kan kalde 
sig en Christen, som ikke tror og ikke har erfaret Bønnens 
Kraft. Endnu mindre ved han hvad han skal sige om den 
Evangeliets Lærer, som vi erkjender, at vi ikke ere dygtige 
af os selv til at tænke noget som af os selv, men vor Dyg- 
tighed kommer fra Gud, — som ikke har erfaret, at Guds 
Tilbedelse i Aand og Sandhed fylder Sjælen med Følelse af 
Kaldets Vigtighed, med Tanken om Regnskabet, som skal 
aflægges » ^). Det kan efter dette forstaaes, at den 



*) 1874 (?) i et offentligt Foredrag til H. N. Hauges Minde blev det 
fortalt, at hans Gaard i Bergen var Huset 18 Rode No. i, alminde- 
lig kaldet «den annekterede Raadstue», og dette Sagn, der vist er 
af nyere Dato, benyttedes under Mindelsen om hans lange Arrest i 
Kristianias Raadstue. Bemeldte Hus ejedes — efter Meddelelse 
fra Byskriveren — 1791 til 1813 af Henrik Jæger og hans Enke. 

'^) Grøgaard: Om Hukommelsen. Bergen 1828, 43 — 44. 

ikke længer unge Mand ved Indtrædelsen i en Prædike- 
Gjerning, der i flere Stykker for ham blev en ny, maatte føle 
sig dragen ind i en ny Arbejdsmaade, og det synes som han 
i Bergen for det meste skrev sine Prædikener fra først til 
sidst, uden at det skrevne nogensinde anedes af hans Til- 
hørere. Som alle vore Prester, der havde sin Udgang fra 
den gamle Orthodoksi ^), ansaa han det som utilbørligt at 
læse Prædikenen op af Papir. Da Bastholm skrev sin «gejst- 
lige Talekunst» (1775), var det uhørt, ligesom det var for- 
budt. Da Evangeliet forsvandt fra Prædikenen, kom Papiret 
med paa Prædikestolen, da de rationalistiske Tørheder vanske- 
lig lod sig lære, og Stoffet var for magert, til at Prædikanten 
kunde vove sig udenfor hvad han havde skrevet. Da den 
nye Tid randt op i vor Kirke, blev det nok kun altfor al- 
mindeligt, at Herslebs og Stenersens Disciple fulgte denne 
Methode. Man brugte for 40 Aar tilbage Talemaader som 
disse: «han læser sin Prædiken godt» eller «han kunde ikke 
læse sin Prædiken»*). Vi har set Prester ved Konfirmation 
og Brude vielse med Papiret i Haanden. Grøgaard fandt dette 
meget uheldigt,* for ikke at sige mere, og han, der selv kunde 
«give sine Embedsbrødre en ypperlig Anvisning til at skjærpe 
og øve Hukommelsen», stod ogsaa som det fuldt gyldige Møn- 
ster paa dens Benyttelse i Guds Riges Tjeneste. Hans Bog 
om Hukommelsen fortjente at udgives paany og studeres af 
alle vordende Prester, men en Udgiver maatte neppe røre ved 
dette Vidnesbyrd om Forfatterens Originalitet, livlige Aand, 
dybe Studier og praktiske Sands. Grøgaard, der aldrig 
tænkte paa sig selv og aldrig glædede sig ved forfængelig 
Ære eller Bifald hos høje og lave, har studeret Talekunsten 
efter Qvinctilian og Cicero — alt med Menighedens Opbyg- 
gelse for Øje. Den Tid, da man var tilbøjelig til at overse 
det formelle og lade haant om en «gejstlig Talekunst», idet 



^) S. o. S. 77- 

*) Forfatterens Erindring. 

man kun spurgte efter Talens og Talerens Liv, — var ikke 
kommen i hine Dage, da man endnu læste Bastholms Bog. 
Har nu saaledes Grøgaards Prædiken undergaaet en For- 
andring i formel Henseende, saa er dens Indhold neppe i 
Bergen blevet et andet, end det var under hans Virksomhed 
paa Landet. Om end Rationalismen her har øvet sin Ind- 
flydelse paa ham, som bl. a. kan ses af hans Prædiken om 
utidig Paaholdenhed paa det gamle (1803), saa har han dog 
neppe nogensinde i Norge optraadt som en egentlig ratio- 
nalistisk Prædikant. Som han var udrustet med en ualminde- 
lig Bibelkundskab, viser han sig ogsaa altid fuld af Kjærlig- 
hed til Bibelordet og Forstand paa dets Betydning for den 
kristelige Almue. Man maa derhos huske vel paa, hvilken 
overordentlig' Betydning den W^Dlffske Filosofi havde faat for 
denne Tids Mænd, hvordan end deres Stilling til Kirke og 
Kristendom var. Den naturlige Theologi havde stort Værd 
selv for Mænd som Biskop Balle, hvis Virksomhed næsten 
udelukkende maa betegnes som apologetisk. Man holdt den 
naturlige Theologis Lærdomme for et aldeles nødvendigt 
Gjennemgangsled til den aabenbarede Religion. De maatte 
ikke savnes i Menigheden, men skulde ogsaa for den være en 
Beredelse. Med den udprægede didaktiske Karakter, Præ- 
dikenen saa let antog i denne Tid, da der blev raabt saa 
meget paa Oplysning, kan vi derfor ofte finde besynderlige 
Ting selv hos Mænd, hvis evangeliske Standpunkt er hævet 
over al Tvivl. Man kan finde Udtalelser om Kristi Guddom, 
Forsoningen og Troen i den ene Del af en Prædiken, der 
ellers kun indeholder almindelig Tale om Dyd og Stræben 
efter Lyksalighed^). Biskop Balle fremholdt i en Ordinations- 
tale 2den Novbr. 1804 «en dobbelt Kilde, hvoraf Religionslære- 
ren kan øse Bevæggrunde til Dyd: i) en oplyst, tænksom 
Fornuft, 2) Christendommens Grundlære eller Jesu forsonende 
Død»*). Efter dette kunde det ogsaa let hænde, aten Prest 



') cfr. Grøgaard: Tre Prædikener. Bergen 1823. 35. 
*) Fallesens Mndskr. 1804. II, 631. 

den ene Søndag kunde finde sig foranlediget til udelukkende 
at holde sig til den naturlige Theologi og den anden ligesaa 
udelukkende til Evangeliet. Et saadant Forhold, som vi her 
ikke skal indlade os paa at bedømme, finder vi ikke hos 
Rationalisteme, der sjelden optraadte uden med mer eller 
mindre aabenbare Angreb paa Overtroen, hvilket her vil sige 
Forsoningstroen og Læren om Synden (Satan). Til disse 
sidste kan Grøgaard neppe nogensinde i sit Liv blive at hen- 
regne, men vistnok — fra 1796 — til hine. Man tør endog 
neppe tåge hans Iver for Indførelsen af den evangolisk-kristelige 
Salmebog til Indtægt for hans Rationalisme, da det udeluk- 
kende var hans praktiske Sands, hans Iver for det forstaae- 
lige og maaske en Mangel paa Syn for det poetisk opløf- 
tende og dets Betydning for Menighedslivet, der her kom til- 
syne. Sikkert er det, at han ogsaa i Bergen, hvor det kriste- 
lige Sandhedsindhold lyser igjennem hans Prædikener, der i 
stort Antal er opbevarede, hvor han «havde Grundtvig meget 
kjær, fordi han med mandig Kraft tog Christendommens 
Grundsandheder i Forsvar», hvor han «med Fomøjelse læste 
Mynsters Betragtninger» '), — var ligesaa ivrig for Salme- 
bogen som ved Aarhundredets Begyndelse og skaffede sin 
Biskop meget Bryderi i den Anledning. Biskopen, der delte 
hans Anskuelser^), maa have kjendt Befolkningen og set, at 
det var umuligt^). Det var — som sagt — allerede under 
Grøgaards Ophbld paa Landet, at han optraadte som den 
kristelige Prædikant og det netop paa den Tid (omtrent fra 
1810) da Rationalismen maa siges at have havt sine fleste 
Tilhapnopprf* V»lant vort Fædrelands Prester. Vi er saa heldige 
idnesbyrd herom, som vi gjør os en Glæde af 

i denne Skildring: « 18 19 hørte jeg i 

Høvaag en Confirmationshandling af Grøgaard, 
:aar levende i min Erindring. Jeg var netop da 

n: Mindeskrift 31. 
af Provst W. Fr. Koren. 

bleven Candidat, havde Herslebs og Stenersens Anskuelser 
lidet fordøjede og derfor altfor ensidige, saa jeg saae med 
Mistanke paa enhver Afvigelse derfra. Men under denne 
Confirmation udtalte han Daabens Betydning og Løftets Hel- 
lighed samt holdt en Catechisation over Christendommens 
Hovedsandheder aldeles overensstemmende med Catechismen. 
Jeg har hørt mange Confirmationshandlinger senere af christe- 
lige og begavede Mænd, men denne staar for mig som et 
uovertruffet Mønster, og den, som har hørt den, vil ikke vove 
at kalde Grøgaard en Rationalist, om der end er mangt i 
hvad han har sagt, som kan synes friere end ønskeligt»^). 

Efter at have set, at for Grøgaard og Mænd af hans 
Standpunkt stod den naturlige Theologi og den «aabenbarede 
Religions» Lærdomme ikke som lige vigtige, men dog begge 
som vigtige og fornødne for Menigheden, skal vi bemærke, 
at Grøgaards bergenske Manuskripter neppe vilde kunne 
læses i vor Tid, men vel studeres. De vil ikke alene 
være frugtbare for den unge Prædikant, der «famler i Anlæg- 
get», men fremfor alt afgive vigtige Bidrag til Prædikenens 
Historie i vor Kirke. Paa denne Maade vil de læses med 
Kritik, og da vil man ogsaa have Forstaaelsen af, at Udtryk 
som for vor Tid er stødende — ja vel næsten umulige — , 
dengang ikke var det. Vi tænker her paa Ordet «Lyksa- 
lighed», der er saa gjennemgaaende i hele hans Prædiken. 
Tager man fat i en eller anden af dem, kan man let med 
vor Tids Forudsætninger komme til den store Misforstaaelse, 
at det er Eudaimonisme, der prædikes. At dette ingenlunde 
er Meningen kan ses bl. a. af Prædikenen paa Trin. 1831: 
«Christi Evangelium er en Guds Kraft til Saliggjørelse for 
hver den som tror». Det er kun en vidtløftig og meget 
skarp Disposition, hvori det bl. a. heder, at Evangeliet brin- 
ger os «her Saliggjørelse — Lyksalighed (vigtigere end 
Lykke), ej fuldkommen, men dog en Fred, som overgaar al 



*) Skrivelse af % 1884 fra P. B. Lassen, Stiftsprovst, R. St. O. 
O., Db. 

Forstand, opvejer imod alt Tab»*). Det fremgaar heraf 
tydelig nok, at vi her ikke har for os en Mand, der paa 
rationalistisk Vis prædiker det borgerlige Velvære som Maalet 
for den dydiges Stræben, men en kristelig Prædikant, der i 
andre Udtryk, end vi bruger, forkynder Kristus-Troen som 
den, der bringer os i Samfund med Gud her paa Jorden. — 
Vi maa end videre bemærke, at Grøgaard hyppig taler om 
Troen, men at han aabenbart helst behandler den efter Jakobs 
Brev. Vi tør maaske her spore en Indflydelse af Tidsom- 
stændighederne og Omgivelserne, naar der hos Grøgaard sta- 
dig aabenbarer sig en Frygt for, at «den døde Tro» skulde 
blive anset for tilstrækkelig. Det fremgaar tydelig, naar Tro 
og Dyd, Tro og Gjerninger, Tro og Kjærlighed saa hyppig 
nævnes sammen, at det altid for Grøgaard gjælder at afværge 
katholiserende Misforstaaelse, medens der aldrig — i de Prae- 
dikener, vi har læst, viser sig noget Tegn til en Stræben 
efter at stille Troen i Skygge for Dyd og gode Gjerninger. 
Vi kan ikke vide, om bergenske Erfaringer her har sat sine 
Mærker paa hans Prædiken for den stærkt kirkesøgende Be- 
folkning, men det er maaske kun den samme Tendens, der 
aabenbarer sig hos ham som pædagogisk Forfatter i Kam- 
pen mod Pontoppidan og Pugeriet. Hver Tid har sine Aaben- 
barelser af Modstand mod Kristendommen. Her tales ikke meget 
om Fritænkeri og den utilhyllede Vantro i denne By, hvor 
alle strømmede til Kirkerne. Heller ikke saa han saa mørkt 
som Jonas Rein paa den bergenske Selskabelighed, da han 
selv soni Bergenser og selskabelig anlagt maaske bedre har 
forstaat den, men der er jo nok af Tale om Egennytte o. s. v., 
ligesom han maaske bedre end de fleste har kjendt til et 
Slags gammeldags «Søndags-Religiøsitet», hvoraf Hverdags- 
livet var fuldkommen uberørt", og sigtet paa dens svage Side. 
Det er fortalt, at Grøgaard engang i sin Prædiken ytrede at 
«dersom vi ikke havde tabt Guds Billede, behøvede vi ingen 
Forsoner, men da vi alle har tabt det, maa vi alle have 
ham til vor Frelse», og at denne Ytring vakte megen 

*) Cfr. Martensen: Ethik I, 196. 

Forargelse i Bergen^). Vi kan gjætte paa, at Udtrykket 
«Guds Billede» har været fremmed for mange, der ikke vilde 
gjælde for altfor store Syndere. — Vi tør endelig tillade 
os at hidsætte et kort Stykke af en af de bedste, vi har 
fundet blant Grøgaards Praedikener (3die Adv. 1828: «En 
ædel fast Character eller den christelige Selvstændighed») : 

« — Fordi det er den selvstændige Christens Grund- 

sætning altid at hylde Sandhed og Ret, derfor er det ogsaa 
hans urokkelige Forsæt: Jeg vil troe paa Jesus og blive be- 
standig i Troen indtil Enden. Troen paa Jesus leder ham 
til Sandhed, styrker ham til Dyd, og jo oprigtigere han 
elsker Sandhed og Ret, des inderligere elsker han ogsaa Troen 
paa Jesus. Men denne Tro behøver Forklaring for deres 
Skyld, som gjeme ville bortkaste en væsentlig Deel af den, 
gjeme ville antage Jesus som den Ypperste, der ofrede sig 
selv paa Korset for vore Synder, men glemmer, at han som 
Prophet lærer os Guds Vilje til vor Salighed, som Konge er 
deres Herre, hvis Bud vi skulle adlyde; gjerne ville høre Tale 
om Troen, men ikke om Dyden som Troens Frugt. De ere 
vildfarende, thi hvad er Troen uden Kjærlighed? Hvad er 
Kjærlighed uden Gjerning og Sandhed? Skulde Troen være 
en vissen Rod uden Stamme, uden Grene, uden Frugter? 
De ere vildfarende, saa sandt Paulus har Ret deri, at Jesus 
er os given af Gud til Viisdom, Retfærdighed, Helliggjørelse 
og Forløsning; saa sandt Jesus har sagt: ikke enhver som 
siger til mig Herre, Herre, skal indgaa i Himeriges Rige 

Læser Jesu herlige Bjergprædiken og seer, om ej 

Jesus var ogsaa den nidkjæreste Dydens Prædikant, som for- 
drede ej alene Troens Retfærdighed, men ogsaa Levnets Ret- 
færdighed. Hvorledes kan dog nogen indbilde sig, at han 
retteligen troer paa Jesus, naar han antager en Deel af Jesu 
Lære og tilsidesætter en anden? Hvorledes troe vi paa 
Jesus, Sjælens Læge, om vi ej følge hans Forskrifter? Hvor- 
ledes troe vi paa ham som Veiviser paa Saligheds Vei, om 



*) Meddelt af Fru Rektorinde V. E. Holmboe. 

vi ej trolig stræber at følge den Vej, han viste os?» 

Denne Prædiken og en anden (iste Adv. 1828: «Fromme 
Rørelsers Værd») har Paaskrift, at de er laante og afskrevne 
af to navngi vne Mænd, der begge er os bekj endte som 
Haugianere. Disse har maaske bedre end mange andre 
forstaaet, hvor Grøgaards Prædiken sigtede hen, og han er 
visselig bleven deres Prædikant, om end Ytringer hos ham 
tydelig nok viser, at han ikke gik ind paa deres Særheder. 
Straks Grøgaard kom til Bergen, blev hans Dygtighed 
paakrævet til at bringe Byens meget tilbage liggende Almue- 
skolevæsen paa en bedre Fod. 1820 var der nedsat en Kom- 
missjon til at «revidere» det, men det gik ikke, og Medlem- 
merne døde bort. Da Grøgaard kom (Sommeren 1823), blev 
han tilkaldt, og allerede efter et halvt Aars Forløb havde 
man faat en ny Plan færdig. Den fandtes dog altfor be- 
kostelig, og der blev intet af. Kommissjonens Sekretær, 
Overlærer Bohr, havde imidlertid faat den Tanke, at man 
kunde afhjælpe Manglerne til en vis Grad ved Oprettelsen 
af en Lancaster-Skole, og han blev da anmodet om med 
Grøgaard og resid. Kapellan Flottmann at udarbejde Plan for 
en saadan. Den blev ikke færdig før 1829, og Forhandlin- 
gerne herom ikke tilendebragte, medens Grøgaard levede^). 
Der var kommen en væsentlig Omstændighed imellem. En 
Lancaster-Skole var oprettet paa «Kristi Krybbe under Le- 
delse af en exam. jur. Erik Bolstad, og dens bedrøvelige 
Resultater fremkaldte skarpe Avisartikler af Presten Arnt 
W. Greve*) og Rektor Holmboe-), og der førtes en lang- 
varig Strid mellem disse Mænd og Biskop Neumann, der 
^4.^4.«.^j^g af Student Herman Laading. Grøgaard var dengang 
t at falde af og tog ingen Del i Striden*). Lancaster- 
isningen fik ikke noget langt Liv i Bergen, og Biskop 
in maatte ogsaa lukke sine Øjne, før nogen væsentlig 

eumann: Mindeskrift 29. 

en berg. Merkur 1834. 12. 17. 21. 24. 

tid. 16. 20. 25. 26. 

)id. 21. 

Reform i Bergens Almueskolevæsen kom istand. Beskjæf- 
tigelsen med denne blev Grøgaards sidste offentlige Arbejde 
udenfor hans Embede. Fra hans Side har det ikke manglet 
paa Iver, Dygtighed og Interesse for Sagen, men Tiden var 
endnu ikke kommen. I Bergen holdt man altid længe paa 
det gamle. 

At Grøgaard, der havde undervist sine egne Børn og 
gjennem én Menneskealder var bleven en Lærer for alle Lan- 
dets Børn, maatte sætte stor Pris paa Konfirmationsforbere- 
delsen, siger sig selv, og vi tør se et Vidnesbyrd herom i 
hvad ovenfor er anført. Der er ogsaa temmelig mange Ud- 
kast til Konfirmationstaler af ham opbevarede fra den hele 
Tid, han var Prest. I Bergen var Konfirmationshan dl in- 
gen i Grøgaards Tid og længe efter en sand Gru for Pre- 
steme, især naar de af Naturen var langsomme Folk, og en 
Pine for Konfirmanderne, der ofte maatte være i Kirken fra 
Kl. 9 til Kl. 3 å 4. Menigheden var bleven vant til en over- 
maade vidtløftig og omstændelig Overhøring, Talerne var 
mange og lange, og saa kom hertil de saa kaldte «Hoved- 
stykker», — det Ønske, Presten efter Løftets Aflæggelse ud- 
talte over hver enkelt Konfirmand. Dette maatte efter den 
herskende Skik være forskjelligt for enhver, og et Bibelsted 
var ikke nok. Disse «^Hovedstykker» var da Gjenstand for 
den største Opmærksomhed og blev vel ofte nok et Hoved- 
s tykke i Dagens Samtaler rundt om i Familjeme. Man kan 
tænke sig, hvilket væsentligt Tillæg dette har været til alt 
det øvrige forberedende Arbejde, der forelaa Presterne til den 
hellige Handling, ingen kunde her stole paa sin Hukom- 
melse eller tåge Ordene, som de faldt, og selv Grøgaard, der 
dog med saa stor Lethed bevægede sig i Ordet, maatte have 
disse Hovedstykker opskrevne i en liden Oktavbog i Alter- 
bogen. En saadan er opbevaret med Hovedstykker for 32 
Konfirmander, alle lige lange og alle forskjellige. Man maatte 
vente af Manden med den fine kirkelige Takt, at intet per- 
sonligt findes i dem. Den lille Bog maatte have været en 
Skat for en og anden, der havde mindre let for det, og som 

fremdeles maatte lide under denne Skik, der lige til 1860 
blev fulgt af de ældre Prester. 

1829 havde Grøgaard det Uheld at forslaa sin Hofte og 
blev derved sengeliggende i 4 Maaneder. Han kom sig 
aldrig rigtig efter denne Tid og var ofte lidende. Det kan 
forekomme os ubegribeligt, at han endnu i 3 Aar kunde 
hjælpe sig uden Kapellan, og det skede da vel ogsaa væsent- 
lig, fordi den resid. Kapellan Johan Balthazar Flottmann af 
al Magt overtalte ham til at blive denne Hjælp foruden, me- 
dens han selv bistod sin Sogneprest efter Evne. Forholdene 
var nu ogsaa med Søndagstj enest erne saadanne, at dette med 
en vis Lethed kunde ske. Næsten under hele Neumanns 
Episkopat kan man nemlig sige, at Aftensangsprædikenen 
var afskaflfet i Bergen. Der averteredes i Lørdagsavisen, at 
Klokkeren ved de 3 Kirker prædikede til Aftensang, men 
naar man gaar Presternes Dagsregister igjennem, faar man 
se hele Sider igjennem den staaende Bemærkning ved Søn- 
dagene: «Til Klokkerens Aftensang mødte ingen Tilhørere». 
Der findes naturligvis ogsaa Søndage, da Klokkeren virkelig 
prædikede. Den bergenske Skoleungdom kunde finde paa 
mangt og meget til sin Fomøjelse, og det hændte ikke saa 
sjelden, at et og andet Gutte-Parti indfandt sig præcis ved 
Aftensangens Begyndelse og nød en ondskabsfuld Glæde ved 
at tvinge Klokkeren til at prædike. En af disse gamle 
«hovedløse Studenter», hvis Privilegium paa Klokkerbestillin- 
ger Biskop Neumann strængt overholdt, havde aldrig set 
Theplogi, men studeret jus. Paa Spørgsmaal om, hvorledes 
han bar sig ad, naar han skulde prædike, svarede han, at det 
meget sjelden gik paa, og at han for Tilfældet var udrustet 
med en HuspostiP), — naturligvis det bedste, han kunde 
gjøre. Vi kan forbauses over saadant Forhold, men det blev 
taalt lige til 1843, da Provst Hans Conrad Thoresen gjorde 



^) Han var Forfatterens Klokker i86i — 65 og har selv meddelt det. 
Fortællingen om Guttemes Aftensang hører til disses Barndomserin- 
dringer, der ikke var vanskelige at faa høre i Bergen. 

en Ende derpaa ved at erklære, at han* vilde prædike til 
Aftensang, og de øvrige Prester maatte da følge med. Naar 
det nu saaledes var Regel, at Presten kun havde Gudstje- 
neste hver anden Søndag, kunde det falde let for den resid. 
Kapellan at hjælpe sin lidende Sogneprest, men i Længden 
kunde naturligvis ikke dette gaa, og 1832 fik Grøgaard til 
Kapellan Kandidat Claus Lampe, der blev hos ham til hans 
Død. Dette Aar var blevet Grøgaards sidste i Bergen, hvis 
hans Alder og Helbred havde gjort en Flytning mulig. Han 
skulde — maaske uden nogensinde at have tænkt paa eller 
ønsket det — have havt den Bispestol, som hans Ejdsvolds- 
Kollega Wergeland saa ivrig attraaede. Da Biskop Munch 
var død (17de Januar 1832), ventede Regjeringen temmelig 
længe med Besættelsen af hans Embede. Først ute August 
afgav den Indstilling, ifølge hvilken man først havde tilbudt 
Professor Hersleb det, men han vilde ikke forlade sit Kathe- 
der. Det heder derpaa, at Departementet ikke vil tåge i 
Betænkning at nævne Sogneprest Grøgaard «som en Mand, 
der baade i Henseende til Kundskaber og Embedsdygtighed 
samt lang og nidkjær Tjeneste i høj Grad synes fortjent til 
deres Majestæts naadigste Opmærksomhed», men der kunde 
ikke blive Tale om ham, da han var for gammel og svage- 
lig 0- Man har vel anset dette som en saa given Sag, at 
man ikke engang har spurgt ham. Havde dette været Til- 
fældet, maatte vel Neumann have vidst det og omtalt det i 
sit Mindeskrift. Det maa have været Grøgaards Virksomhed 
i Bergen, der har gjort hans Navn mere bekjendt, thi ved 
Besættelsen af Bispestolen i Bergen og Kristiansand 1822 og 
23 nævnes han ikke. Da Regjeringen ikke kunde ophøje 
Grøgaard paa Bispestolene, skaffede den ham en Udmærkelse, 
som han vel for længe siden havde fortjent, og Ejdsvolds- 
manden, der i Rigsforsamlingen havde udtalt det Haab, at 
«Tolvskillingssedlemes og Ridderordnernes Tid var forbi»*), 
maatte finde sig i at bære en Vasaorden. 

*) Regj. Indstilling i Rigsarkivet. 
*) Fr. Schmidts Dagboger 177. 

Grøgaard synes at have forenet mange af de Egenskaber, 
man i hine Dage oftere fandt hos fremragende Bergensere. 
Livlig og aandfuld, praktisk og arbejdsom, vittig og vel- 
talende, munter og selskabelig har han passet godt ind i sin 
Tid og i den Kreds af fremragende Mænd, som vel tildels 
angav Tonen i det bergenske Selskabsliv. Han var med Liv 
og Sjæl med i dette, men tog dets Nydelser med stort Maade- 
hold'). «Hørte man ham i den muntre Selskabskreds, da 
oplivedes man ved hans glade og livfulde Tone. Hvor han 
var behø vedes aldrig Tredjemand for at holde Konversationen 
vedlige; thi hans alsidige Dannelse gav ham rigeligt Stof til 
behagelig og instruktiv Samtale, og af sit Livs Erfaringer 
som ogsaa af sin Læsning hentede han i uudtømmelig Mængde 
de morsomste Historier, krydrede med Lune og Vid. Men 

hans Vid gik sjelden over til Sarkasmen — Mærke- 

lige fremfor Alt var Grøgaards Fortællinger om Dyr, om 
Hunde og Heste, dem han havde samlet saa mange Bemærk- 
ninger om med Hensyn til deres Intelligents, at de vilde 
kunne have afgivet vigtige Bidrag til Smiths bekjendte Bog 
om Dyrene»*). I de unge Aar kunde det vel hænde ham 
som saa mangfoldige Ungdommeligheder blant Holbergs 
Landsmænd, at Munterheden kunde gaa over Stregen, saa 
dens Ytringer ikke altid bar Visdommens Præg. Vi maa 
antage dette efter hvad Jonas Collin fortæller om Grøgaard, 
da han i sit ottende Aar havde ham til Lærer (1784). Han 
skiltes fra ham med Taarer, men synes ikke at have havt 
Anelse om hvad hans Lærer senere blev for sit Fædreland 
og ved kun at fortælle, at han paa Ejdsvold stemte for Jø- 
ders Udelukkelse af Riget ^). Grøgaard havde jo ingen Sands 
for at komme i Aviser, og Frugterne af hans ihærdige Flid 
og overordentlige Arbejde tilhørte Menigheden og Almuen. 
Det lidet, Grøgaard har udgivet vidner om en udbredt 



^) Neumann: Mindeskrift 24. 

^) Neumann: Mindeskrift 23. 24. 

3) E. CoUin: H. C. Andersen og det Collinske Hus. Kbh. 1882. 524. 

Læsning og grundige Studier. Han har visselig sit hele Liv 
igjennem fulgt det Raad, han gav sine yngre Embedsbrødre, 
at «føde sin Aand og danne sit Sprog ved flittig Læsning 
dels i den hellige Skrift, dels ogsaa i andre dertil tjenlige 
Skrifter, især klassiske Forfattere i Modersmaalet», naar de 
vilde opnaa Færdighed i at ekstemporere, hvilken enhver 
Prest bør have, men som skal være «Flittigheds Datter og 
ikke Dovenskabs Moder»*). Det synes, som hans Studier 
har samlet sig om Almue-Oplysningen og Prædikekunsten. 
Det var paa disse to Felter han arbejdede, og paa dem 
han optraadte som Forfatter. Han viser sig som saadan i 
en sjelden Grad i Besiddelse af den priselige Evne til at be- 
grændse sit Stof, finde alt, hvad der til hans Øjemed kan 
bruges og holde alt overflødigt borte. Alt, hvad vi har fra 
ham, vidner om hans mærkelige Aandslivlighed, men tillige 
om, at han var en Hader af alt uvedkommende Snak. Der 
er en altid fremtrædende Benyttelse af kjæmefulde Argumen- 
ter, men aldrig nogen unyttig Ophoben af dem. Det er med 
ham her som overalt: det var ham aldrig om at gjøre at 
vise sig selv frem, men hans Maal var, at Læserne skulde 
finde hvad de behøvede. Det er efter hvad gamle Folk for- 
tæller noget lignende, der maatte gjøre hans Prædiken saa 
tiltalende. Selv hvor de i sine Udkast maa forekomme os 
tørre og udelukkende moraliserende, har de dog sikkerlig 
fremtraadt saa skarpt rammende den Gjenstand, han behand- 
lede, og saa udelukkende sigtende til Menighedens Opbyggelse 
og Oplysning, at Tiltrækningen ved dem let kan forstaaes. 
Fra den tidlige Ungdom havde han gjort Dagen lang, og 
den begyndte hos ham Kl. 4. Aftenen tilbragte han gjerne 
med at høre Musik, og efterat han havde lagt Fløjte og 
Fiolin bort, kunde han endnu findes ved Pianofortet og et 
lidet Orgel. Ogsaa Theatret besøgte han gjerne 2). Som 
den musikalske Mand interesserede han sig meget for 



^) Grøgaard: Om Hukommelsen 63, 68. 69. 
*) Neumann: Mindeskr. 27. 

Kirkesangens Forbedring. Til dens Understøttelse vilde han 
have indført Dreje-Orgler i Landskirkeme, men Tiden var 
ikke kommen til en saadan Nyhed. Det var vel ikke blot 
paa Forstaaelighedens, men ogsaa paa Musikens Vegne han 
var en saa ivrig Talsmand for den evangelisk-kristelige Salme- 
bog, der unegtelig er korrekt i sit Versemaal. Hvad der i 
den var tabt blot i poetisk Henseende har han neppe havt 
Øje for. Han havde en Skræk for Hyperboler og det højt- 
travende. Den bekjendte Salme: «O at jeg havde tusind 
Munde og tusind Tunger i hver Mund» (Guldbergs Salme- 
bog 309) var ham en sand Gru*). Selv Folk med rig po- 
etisk Sands kunde jo findes enige heri, men ellers kan man 
vel neppe antage, at den poetiske Sands har været synderlig 
stærkt udviklet hos ham. Han sysselsatte sig overmaade 
meget med den klassiske Litteratur hele sit Liv igjennem, og 
Neumann fortæller, at han næsten kunde Horats udenad, men 
man tør maaske gjætte paa, at det nærmest har været Sati- 
rerne og Brevene, der kunde have en blivende Interesse for 
en Natur som hans. Det eneste poetiske Forsøg der kj endes 
af ham, «Til Norge vor Moder»*), en Sang ved et Selskab 
formodentlig i Lillesand er visselig hverken bedre eller slet- 
tere end hvad der i hine Dage i Almindelighed blev sunget 
til Fædrelandets Pris, men til Poesi vil det neppe kunne 
regnes. Da han kom til sin Barndoms By, der jo da som 
senere havde et Ord for at holde det lyriske i Ære, var han 
bleven gammel, og hans Ven Lyder Sagen præsterede her 
det fornødne. 

Skjønt Grøgaard i længere 'Tid havde været svagelig, 

overtog han dog i Mai 1835 Stiftsprovstiet, da Christen 

Brun havde mistet Synet. Havde han en Hvilestund fra 

ne, vilde han jo altid gjeme arbejde, og Aandens 

id synes han at have beholdt til det sidste. 15de 

ær 1835 prædikede han for sidste Gang i Nykirken 



jddelt af hans Kapellan C. E. Lampe, 
armoder II, 52. 

Og kom der ikke mere. To Husbrudevielser udførte han 
I ode Januar og lode Februar 1836 for to af sine Konfirman- 
der. Den sidste bad ham indstændig, at han vilde udføre den 
hellige Handling, og vilde være tilfreds, om han blot læste 
Ritualet. Han maatte sidde under Forretningen og blev efter 
den saa syg, at han troede sig Døden nær. Det blev da 
ogsaa Afsliitningen paa hans gejstlige Embedsgjeming^). 
2 1 de Marts 1836 kunde han endnu skrive et muntert Brev 
til Biskop Neumann. Morgenen efter var han død. Han blev 
begravet ved Kirken paa sin Fødselsdag 5te April. Sorgen 
over ham var stor. Det vårede længe, før Savnet blev ud- 
fyldt. Der er endnu nok af dem, der mindes Manden med 
det dejlige, milde Aasyn, de herlige Gaver og det varme 
Hjerte. 



^) Grøgaard til Svigersønnen Provst Laurentius Koren 3die Marts 1836. 

III. 
Jonas Rein. 



Jonas Rein havde den Lykke mod Slutningen af sit Liv 
at blive anset for et Slags Fædrelandets Redningsmand, og 
det var neppe i de Aar, han levede efter 1814, i Norge et 
mere populært Navn. Han havde ikke dette for den Sag, 
han havde forfegtet i sin berømte Tale paa Ejdsvold, thi det 
hele Folk sukkede under Følgerne af denne Dags Misgreb» 
men det var den Aand, der gjennemglødede hans Ord, det 
brændende Had til Sverige og dets Folk, det over al Maade 
frimodige Angreb paa højtstaaende Personer, Gjenstandene 
for Oppositionsbladenes bitre Forhaanelser, — det var unegte- 
lig dette, der gjorde hans Navn saa kjært i Landet. Hertil 
kom Beundringen af hanx som den stolte Nordmand, der an- 
toges ikke i mindste Maade at have været istand til at bøje 
sig for de nye Magthavere. Det er ikke godt for en saadan 
Mand at falde under Samtidens Historikeres Behandling. 
Der er jo altid dem, som giver sig af med Historikerens Ar- 
bejde, om der end ikke gives nogen virkelig Dyrker af hans 
Videnskab. Naar da den af Folket beundrede Mand skildres 
under saadanne Omstændigheder, kan man ikke undres, om 
der gjøres alt for at sætte hans Storhed i det mest straa- 
lende Lys, og den forøges ikke lidet, naar det kan lykkes 
at sætte en Martyrkrone om den bortgangne Stormands 

Pande. Det var ikke vanskeligt her, hvor der var Tale om 
en Mand, hvis Gjerning var et brugbart Vaaben i Tidens 
Kampe, hvad enten man vendte sig med det nationale Hov- 
mods Raseri mod de svundne Tider og raabte paa Danmarks 
€ politiske Forbrydelser mod Norge», — eller man forgiftet 
af det samme Hovmods Mistænksomhed vendte sig mod den 
bestaaende Regjering og Svenskerne, der antoges at staa i 
farlig Forbindelse med enhver, der bar en Nordstjerneorden. 
Man saa i Rein et Offer for Regjeringens Forfølgelse baade 
i hans Ungdom og i hans sidste Dage. Synet var visselig 
hans eget, og han har set ligesaa skjævt som hans Be- 
undrere. 

Jonas Rein er født 30te Januar 1760 i Surendalen, hvor 
Faderen, Ole Rein, var Sogneprest. Moderen hed Margaretha 
Ross. Ole Rein var en lærd Mand og underviste selv sin 
Søn, til han kunde dimittere ham 17 Aar gammel 1777. 
20 Aar gammel tog han theologisk Eksamen med haud 
illaudabilis 1780, og der stod nu intet andet tilbage for ham 
end at drage hjem til Norge som Huslærer, indtil han 
havde opnaaet den Alder, hvori han kunde søge Embede. 
Han kom til Buskerud som Lærer for den unge Peter 
Collett*), der knyttede sig til ham med en inderlig Kjærlig- 
hede). Høsten 1783 tog han herfra og drog til Drammen 
(Strømsø), hvor han opholdt sig til Sommeren 1785. Han 
savnede Buskerud, der maaske har havt andre Tiltræknings- 
midler for ham end det muntre Selskabsliv, der førtes. Da 
hans Elev Vaaren 1784 skulde ind til Kristiania i Latinskolen 
blev han meget bedrøvet. »Jeg lider derved» — skriver 
han ^) — , paa en Maade, som de vist ikke begriber. — Jeg 
kand nu ikke mere skrive til Buskerud — men hvorfor just 
til Buskerud, vil de sige, da jeg med ligesaa liden Umage 
kan skrive * til dem i Christiania ? Jeg tør ikke svare dem 



^) f 1836 som entled. Højesteretsassesor og Ejer af Buskerud. 
2) Alf Collett: En gammel Kristiania-Slægt 300. 
^) J. Rein til P. Collett dat. Strømsø ^^3 1784. 

15* 

paa dette Spørgsmaal — det er og maaskee vil blive evig 
mystisk for dem og for alle Mennesker undtagen mig selv. 
Kort: jeg er i det ulykkeligste Humør af Verden». Det 
synes efter dette, som om Rein her har lidt sin første Skuf- 
felse. Peter Colletts eneste Søster, Anna Cathrine^), var 
dengang i6 Aar gammel. Hvad Rein har levet af i Drammen 
og hvem han har opholdt sig hos nævner han ikke i sfne 
Breve. Derimod fremgaar det af dem, at han har havt meget 
at bestille med poetiske Arbejder, og man kan derfor maaske 
tænke sig, at han har opholdt sig hos en formuende Ven 
eller Slægtning, der har villet sætte hani istand til paa denne 
Maade at arbejde paa sin Lykke. Om Sommeren 1785 havde 
han Tragedien «Hagen og Axel» færdig og sendte den til- 
ligemed et Digt «Vinteren i Norge» til Kjøbenhavn, hvor 
P. Collett skulde levere Tragedien til Jakob Baden og faa 
«Vinteren» ind i Prams «Minerva». Paa Tragedien havde 
han arbejdet i et Aar. Rein giver os i disse Breve et Ind- 
blik i sit Digterliv, — om der ellers kan tales om et saa- 
dant. Han betragter aabenbart sin Digtning som et — Ar- 
bejde, han har tåget sig paa, for derved at komme frem 
paa Embedsbanen. Efter at ovennævnte to Arbejder er sendt 
til Kjøbenhavn, har han faat høre, at Carstens har læst hans 
«Vinter», og han beder nu Collett gaa op til ham for at faa 
hans Tanker om Digtet at vide^). I et senere (udateret) 
Brev heder det: «Jeg turde maaske, om jeg fik en Mand 
som Baden til Patron, faae et residerende Kapellani», hvilket 
vilde være en stor Lykke for en «Student» paa 25 Aar, men 
han hørte jo til de faa blant Datidens Kandidater, der ikke 
havde non contemnendus til sin Eksamen, og saadanne havde 
Lov til at søge residerende Kapellanier. 1785 skriver han 
paa en Heroide, «Yanko til Inkle, et meget rørende Sujet, 
maaske mit sidste poetiske Arbeide i Verden, thi jeg mær- 
ker at det lønner ikke Umagen»^). Et halvt Aar efter 

^) Gift 1788 med Grosserer Peter Arboe — f 1846. 
2) ReiH til P. Collett dat. Kongsberg Vio 1785. 
8) Ibid. 

heder det: «Jeg mærker nok, at mine poetiske Arbeider 
indrenter kun en Bagatelle, neppe Post-Porto. Dersom jeg 
ikke f or Fremtiden kan vente at høste nogen Nytte 
heraf, har jeg desværre meget slet anvendt min 
Tid». I samme Brev finder han Prams Belønning for de 
til «Minerva» indsendte Arbejder latterlig og tilføjer: 
«Besynderligt er det, at han ikke ved at distingvere mellem 
Dusin Vers og udarbeidede Vers, som dog skal tjene til 
at gjøre de øvrige Sottiser afsættelige».^). Vi ved ikke, om 
det er en vel rask Slutning af ovenstaaende, at Digtningen 
for Rein var et Arbejde, som han tog sig til uden egent- 
ligt Kald, for derved at gjøre sin Lykke i en Tid, da det 
var vanskeligt at komme frem paa Embedsbanen. Man har 
vel imidlertid vanskeligt for at tænke sig nogen skabende 
Fantasi hos en Yngling, der kan betragte sine digteriske 
Frembringelser paa den Maade. Høsten 1785 forlod Rein 
Drammen og drog til Kongsberg, hvor han havde en Onkel, 
Jens Heydemarck, der var Personelkapellan. Denne havde 
været der i 10 Aar og søgte sig nu bort. Rein havde næsten 
Haab om at blive hans Eftermand, ifald han vilde, og han 
troede at han burde det, da Stillingen var indbringende, om 
det end var <et stort Aag». Han var nu bleven forlovet 
med Anna Cathrine Arboe, Datter af Christian Arboe, Sogne- 
prest til Ramnæs (t 15de Juni 1773), men tænkte dog ikke 
paa straks at gifte sig. Han havde allerede faat Kaldelse af 
Sognepresten Cornelius Normann, men Biskop Schmidt satte 
sig derimod af alle Kræfter, da han havde en Slægtning, 
Søren Lemmich, som han vilde have frem, og som ogsaa 
blev udnævnt 17de Marts 1786. Nu maatte da Rein tænke 
paa at søge Embede, men han var meget mismodig. Ingen 
Penge havde han, og til at laane kunde han ikke bekvemme 
sig. da han ikke vilde bedrage sin Næste ved paa denne 
Maade at skaffe* sig Penge til en Kjøbenhavns-Rejse, som 



*) Rein til Collett dat. Kongsberg "A 1786. 

han forudsaa vilde blive frugtesløs^). Da kom hans gamle 
Elev ham til Hjælp med Tilbud om at logere hos ham i 
Kjøbenhavn, da han antog, at hans Hjælpemidler var til- 
strækkelige for dem begge ^). Det ses ikke, om Rein har 
modtaget dette liberale Tilbud, men sikkert er det, at han 
snart efter var i Kjøbenhavn for at søge, og han maatte søge 
længe. En Del af sin Tid i Norge maa han have tilbragt 
hos sin Fader, da Sogneprest til Jevnaker, thi han fik en 
meget rosende Attest fra Biskop Christen Schmidt, der havde 
hørt ham prædike ved en Visitats i Jevnakers Kirke. Med 
denne drog han da til Kjøbenhavn, og maaske han har tillagt 
den et større Værd, end den efter Tidens Forhold kunde 
have. Denne Bisk6p havde gjort sin Lykke ved at yde 
Haandlanger-Tj eneste i Dagene før 17de Januar 1772^) og 
han havde vel nu efter Guldbergs Fald (1784) ikke større 
Indflydelse end andre Mænd, der ved ham var komne frem. 
Rein begyndte straks at søge Embeder, men forgjæves. Han 
var kun 26 Aar gammel, og i den Alder var det vel ikke 
let at blive andet end Personelkapellan eller Hører, men hans 
Tanker gik højere. Han var forlovet og vilde have et Em- 
bede til at gifte sig paa, men det gik ikke. Saa tog han 
atter til Digtekunsten, hvortil uden Tvivl hans Lyst har 
været større end hans Anlæg. Han siger selv, at Digte- 
kunsten var bleven ham en Lidenskab, og det fortjener Ag- 
telse, naar han siden som Sogneprest til Ejdanger lagde den 
bort, da den drog ham fra hans Embedsgjeming. Men dette 
viser vel ogsaa — med det oven anførte — at han ikke var 
nogen født Digter, og naar vi nu læser hans elegiske Vers, 
kan vi ikke undgaa et Indtryk af, at saadanne lader sig gjøre 
uden Hekseri. Betegnende tør det imidlertid være, at Rein 
i sit 26de Aar paa engang fremtræder med store Planer i to 
Retninger. Paa Embedsbanen vilde han ikke lade sig nøje 



J. Rein til P. Collett dat. Kongsberg ^«A 1786. 

*) A. Collett: En gammel Kristianiaslægt 300. 

^) Fr. Schjern i dansk histor. Tidskr. IV. R. 2 B. p. 685 ff. 

med lidet, og paa Digterbanen rykkede han frem med intet 
mindre end en Tragedie. Han gik derhos med Planen til 
en større Epos, der skulde behandle Gustav Adolfs Felttog i 
Tydskland, men det har ligget ham for højt. Man fristes til 
den Antagelse, at Reins ensomme Barndom, under hvilken 
han voksede op til en kundskabsrig Student, har svækket 
hans Selvkritik og fremkaldt en higende Ærgjærrighed, paa 
samme Tid som den gav ham det alvorlige Præg, der aldrig 
forlod ham. Han vedblev at søge Embeder — bestandig 
forgjæves — og skrive Digte af mer eller mindre elegisk 
Natur og gav sin stigende Misfornøjelse Luft i Klagef, og 
saa indtraadte 1788 en Begivenhed, der er bleven benyttet 
til at fremstille ham som Martyr, ligesom den ganske vist 
har bidraget til at fylde hans Sind med den Bitterhed, der 
aldrig siden forlod ham. Han stødte en Stormand — heder 
det — ved en bidende Bemærkning. Hans forsigtige Bio- 
graf, Lyder Sagen, siger ikke hvem det var, uagtet han, der 
omgikkes meget med Rein, sikkerlig har kjendt hans Navn. 
Jakob Aall siger os, at det var Chr. Brandt, der 1788 blev 
Cancelli-Præsident. Hvad det var for en Ytring, der antoges 
at have været saa skjæbnesvanger, siger ingen af dem, men 
maaske det er til Rein Pavels sigter, naar han i sin AutD- 
biografi i Slotskirkens Kaldsbog udtaler sin Ros over Brandt 
og med det samme protesterer mod Rigtigheden af den 
Ytring, at ingen kunde haabe at gjøre Lykke hos ham, med 
mindre han var Pietist. 

Det er rimeligt, at Reins uheldige Ytring har faldt straks 
i Begyndelsen af Brandts Embedstid, og at han efter den 
har cinset den gejstlige Embedsbane lukket for sig — i alle 
Fald for en længere Tid. Det er sagt^ at hans Lyst til den 
kirkelige Gjerning ikke var stor, men at han helst vilde være 
Rektor eller Konrektor ved en Latinskole. Dette er vel en 
Slutning, man har draget af den Kjendsgjerning, at Rein var 
den første, som tog den saakaldte store philologicum^ som 
det heder med Berømmelse, men i Virkeligheden med lauda- 
bilis. Slutningen er neppe rigtig. «Store philologicumit blev 

først anordnet 7de Mai 1788, og før den Tid kan altsaa 
ingen have tænkt paa at tåge den, men rimeligvis har denne 
Eksamen straks staaet for Reins Tanke som en Udvej, han 
kunde vælge, for med Lethed at kunne slippe ind i en god 
og behagelig Stilling uden at gaa Hørernes møjsommelige 
Bane. Den saa virkelig «stor» ud denne Eksamen, der blev 
sat som Betingelse for at opnaa Rektorater og Konrektor- 
Embeder. Der krævedes Færdighed i at læse og fortolke de 
gamle Skrifter «med Indsigt, Smag og Kritik», demæst Filo- 
sofi, Mathematik, Historie, Geografi, naturlig og aabenbaret 
Theologi samt en praktisk Prøve. Den har vel imidlertid 
været større paa Papiret end i Virkeligheden, naar Rein alle- 
rede et Aar, efter at den var anordnet, kunde tåge den med 
laudabilis 26de Juni 1789. Har han tænkt sig ved Hjælp 
af denne Eksamen, han tog som den første, med Lethed at 
kunne komme ind i et Rektorat, da har han regnet fejl. 
Faa Dage før han fik sin Eksamen blev et af Rigemes mindste 
Rektorater (Kristiansand) ledigt ved Søren Monrads Forflyt- 
telse til Throndhjem (i6de Juni 1789). Rein søgte det ikke,, 
og det blev 2den Oktober 1789 givet til Mag. Salomon Gjør, 
der var 1 5 Aar ældre end Rein og samtidig med Biskop 
Balle. Uagtet denne Embeds-Besættelse maatte vise Rein,, 
at han havde lange Udsigter til et Rektorat, og han vel ikke 
kunde være uvidende om, at Konrektor-Embeder i hine Dage 
gjerne blev givne til ældre lærde Mænd, der ikke ansaaes 
duelige til at være Rektor-), begyndte han dog at søge 
Skole-Embeder ved Siden af Prestekald, men han fik intet. 
Brandt fik Skylden, og maaske tør han ved en og anden 
Lejlighed have havt den, naar Rein — som han selv siger 
— «saa ofte blev foretrukket (sic) af yngre Mænd» *)♦ Grun- 
dene til en Forbigaaelse paa Embedsbanen tør imidlertid være 
mange og gyldige, om de end ikke kjendes af den, der har 



^) Optegnelser af Provst D. P. Smith, i kirkehistoriske Samlinger IH 

R. 2 B. 661. 
^) Reins Ansøgning om Stadsbygdens Kald */i2 1799- 

maattet lide saadan Ulykke, og har Rein lidt den, som det 
fremgaar af hans egne Ord, da har han visselig havt mange 
Ulykkesfeller, og det har aldrig været Meningen at holde 
ham borte fra den kirkelige Gjerning. Maaske ogsaa disse 
Forbigaaelser kan have været retførdige. Det gjaldt som en 
fast Regel i denne Tid, at Prester, der havde tjent i Fin- 
marken, skulde have fortrinlig Adgang til Befordriijg, og det 
er nu ikke godt at vide, hvor mange saadanne, der kan have 
gaaet Rein ivejed. Der var derhos i Norge paa denne Tid 
en langt større Mængde residerende Kapellaner paa Landet, 
end der nu er, og man synes at have indrømmet Billigheden 
af disse Mænds Krav paa at rykke op til et Sognekald efter 
et vist Antal Tjenesteaar. Biskop Irgens i Bergen krævede 
som en ufravigelig Regel, at man skulde c passere Graderne» 
først som Personelkapellan, demæst som resid. Kapellan, før 
man blev Sogneprest^). At en Kandidat skulde gaa lige op . 
i et Sognekald var for ham noget uhørt. Dette tør have 
været en almindelig antaget Befordringsregel, der vistnok 
taalte UndtagelSer, og Rein, der nu synes at have villet være 
Sogneprest med det samme, kan da let have faaet farlige 
Konkurrenter i yngre Mænd, der havde cpasseret Graderne». 
Det synes, at man maa faa dette ud af den Ansøgning, som 
endelig gav Anledning til hans Befordring. i6de Juli 1791 
indgav han Ansøgning om Leirdals Sognekald, der dengang 
var temmelig betydeligt og meget besværligt, da Rejsen til 
Borgunds Anneks var gruelig. Han var 31 Asur gammel og 
fik ikke Kaldet, der 12 te August 1791 blev gi vet til Henning 
Junghéins Hjerrild, residerende Kapellan til Slidre, 48 Aar 
gammel. Ved denne Lejlighed viste det sig imidlertid, at 
Regjeringen ikke vilde Rein ilde, thi Kongen udnævnte ham 
samme Dag til . det ledigblevne Kapellani i Slidre, som han 
frabad sig. Han har maaske fra sine Ungdomsaar kjendt 
til de residerende Kapellaners Lod, der ikke altid var den 



*) Se o. S. 93. 94. 

bedste^), og synes saa gammel, som han nu var, at have 
villet undgaa den. Paa denne Maade kan det jo forklares, 
at han umiddelbart efter at have afslaaet Slidre Kapellani 
henvendte sig til Missjons-KoUegiet med Ansøgning om 
Kautokeino Sognekald, hvortil han straks blev indstillet og 
udnævnt med Forpligtelse til at lægge sig efter det lappiske 
Sprog. Han rejste nu til Norge, kom paa Vejen indom 
Hafslund, hvor Generalauditør Wessel tilbød ham det netop 
ledige residerende Kapellani i Skjeberg, hvorpaa han frasagde 
sig Kautokeino, *da hans svagelige Helbred ikke tillod ham 
at tiltræde dette højst besværlige Kald». Det er almindelig 
antaget, at man gav ham Kautokeino Sognekald som en 
Naadeskilling, der kastes til en Tigger ^), og at den mægtige 
Brandt greb denne Lejlighed til at faa sin Fiende forvist, 
men det maa af ovenstaaende fremgaa, at dette er langt fra 
Sandheden. Indtægts-Spørgsmaalet kan ikke ved denne Be- 
fordringshistorie have været det afgjørende, thi Skjebergs 
Kapellani (106 Rdlr.) var ringere end Slidre (120 Rdlr.), som 
han vragede, og Kautokeino, der indbragte 200 Rdlr. kunde 
neppe af denne Grund friste en ii-aarig Kandidat. Sand- 
heden er vel den, at Rein i sin Bitterhed har tabt Taalmodig- 
heden og ikke rigtig vidst, hvad han gjorde, at han maaske 
har villet se, om Regjeringen virkelig ansaa det passende at 
sende den beundrede Digter op til Finmarken, at han ikke 
turde vove et nyt Afslag, men at han dog med Glæde greb 
den IJaand, der reddede ham ud af Nøden og satte ham ind 
i en ringe Kapellan-Stilling, som han for faa Maaneder siden 
havde betakket sig for. 

Det er før antydet, at 1788 var et Mærke-Aar i Reins 
Liv. Hvad der i dette Aar mødte ham blev af Betydning 
for hans Udvikling ved det Fond af Lærdom, han lagde sig 
til, og som maaske har havt stor Betydning for hans Frem- 
tid som Taler. Men det er uden Tvivl ogsaa fra dette Aar 



*) D. Thrap i Luth. Ugeskr. 1877. 2. Halvaar 99. 

'^) Se Fr. Schmidts Samlede Digte. Kjøbenhavn 181 1. 33. 

man hører om ham som Manden med den skarpe Tunge og 
de bitre Sarkasmer. Det var ogsaa ved denne Tid (Slutnin- 
gen af 1 789) han med Zetlitz og Rahbek en Aften i en Klub 
undet Glassenes Klang ved Epigrammer over Baggesens 
«Holger Danske» gav det første Signal til den store Holger- 
fejde^). Man har beklaget hans Skjæbne, om der end ikke 
synes at have været fuld Grund dertil, men man maa beklage 
den Bitterhed, som fra denne Tid fyldte hans Sjæl, og som 
han ikke lod standse ved sin — virkelige eller formentlige 
— Undertrykker. Han lod den gaa ud over den hele Klasse 
af «Stormænd», og den blev ikke ringere, efterat en af disse 
i hans Fædreland var bleven hans Redningsmand i Nøden, 
om han end blev denne paa det inderligste hengiven. Den 
bragte ham til for en Stund at lade Elegierne og de lærde 
Studier ligge, medens han dyppede sin Pen i Galde. 1788 
drog Kronprindsen (Fredrik VI) til Norge, og denne Begiven- 
hed kaldte Tidens Poeter til Sang, og Rein kunde da heller 
ikke blive borte. Han skrev i «Samleren» et Digt med 
Titel: «En Nordmands Sang til Kronprindsen» der af Ti- 
dens store Kritiker^) karakteriseres som «ypperlig». Det 
heder heri: 

«Den smidskend' Olding stønner hen 
«til hver en Naboe, gammel Ven, 
«og trofast Haandtryk Vidne er, 
«at glade Éudskab han frembyer 



«Du med Naturen dele skal 
>det Held at fryde Bjerg og Dal 



«Ærværdig Olding (o: Chr. IV) hør dit Folk 
«Du var dets Fader, vær dets Tolk ; 
«fra Graven tal om Norges Vel, 
«tal stærkt til Fredriks unge Sjæl ■=— 



*) N. M. Petersen: Bidrag til den danske Litteraturs Hist. V. b. 370—71. 
*) Joh. Cl. Thpde: Kritik og Antikritik 1789 p. 194. 

«gjør efter Sekler lykkelig; 
«lær ham at efterligne dig! 



«Kun Norges Store ei erkjend 
cfor Norges Folk og Hædersmænd, 
«Retfærdighedens Scepter bær 
«tit den, som Brødres Bøddel er, 
«som spotter kun med Landets Tarv 
>og suer hemmelig dets Marv?. 

Vi skal ikke opholde os ved . Betragtningen af disse 
rimede Linjers poetiske Værd, og neppe har man vel nogen 
Tid i de umotiverede Slutningslinjer fundet nogen Sarkasme, 
men man maa vel finde deri fremført for Landets Styrer en 
Ytring af det bitreste Had til en hel Klasse af Fædrelandets 
Mænd, som Rein kun lidet kjendte, men som dog af ham 
maatte se sig offentlig beskyldte for at være «Brødres Bød- 
ler» og at «sue Landets Marv». Man fristes til at spørge, 
om det er Bernt Anker, han sigter til, — Manden, som han 
kjendte fra Buskerud, og som netop paa denne Tid var be- 
kjæftiget med at arbejde for et Universitet i sit Fædrelandl 
— Man skulde tro, at dette Slags Bitterhed hos en Evan- 
geliets Forkynder maatte tabe sig med Aarene, navnlig da 
han kom i den nærmeste Berørelse med flere af sit Fædre- 
lands Stormænd, og ved Hjælp af en af dem blev ført ind i 
en Stilling, hvori han var lykkelig. «Jeg har aldrig været 
rigere, end da jeg var Kapellan», siger han, «især paa Glæ- 
der» ^). Det var imidlertid ikke saa. Hvad der engang var 
kommet ind i denne Sjæl voksede sig fast. Revolutions- 
aarene, som han gjennemlevede i sin Kapellangaard i Skje- 
berg, maatte naturligen gjøre en Mand med Reins Fortid til 
Despotismens svorne Fiende, og han betænker den tilstræk- 
kelig i sine Digte, men det er dog fremdeles hovedsagelig 
«de Store», det gaar ud over, og han kunde endog bekvemme 
sig til i Digtet «Mine Ønsker» at indflette en saadan — 
alt andet end evangelisk — Formaning til sin Søn: 



^) Den norske Tilskuer 1821 p. 337 ff. 

«Din Fader var de Stores Slave: 
Spot Usselhed var deres Gave. 
Foragt dem, arv mit Had til dem 
og deres rænkefulde Hjem!>^). 

Dette lod han optrykke 1802, efterat han i Skjeberg 
var kommen i nærmere Berørelse med «Stormænd», der 
havde skjænket ham ganske andre Gaver end «Spot og Us- 
selhed» og aabnet for ham paa Hafslund et Hjem, hvor han 
sandeligen fandt alt andet end Rænker baade hos Wessel og 
hans Efterfølger paa Godset, Markus Gjøe Rosenkrantz. Man 
maa da ogsaa for Modsætningens Skyld hidsætte Reins Vers 
paa Generalauditør Wessels Gravsten: 

«Naar dette Marmor engang smuldres hen, 

Er Præget af hans store Sjæl igjen. 

Andægtigel Du som nedknæler her, 

O ! vend dit Øie hid, af Wessel lær. 

At den kun værdigep tilbeder Gud, 

Som streng i Dyd adlyder Pligters Bud. 

Du Fattige sku hid, han elskte Dig, 

Sku hid Du Lykkens Søn, bliv Wessel lig> *). 

Ogsaa efter sin Forflyttelse til Ejdanger var han saa 
heldig at komme i Berørelse med norske Stormænd, Familjen 
Aall, der heller aldrig har været bekjendt for at gjøre sine 
Boliger til «rænkefulde Hjem», men intet hjalp.. Han kunde 
ikke glemme, selv da han ikke havde det mindste mere at 
at beklage sig over. 

Det var altsaa lykkelige Dage, Rein levede i Skjeberg, 
efterat han 1791 havde hjemført sin Brud, Anna Katharina 
Arboe, som han allerede mistede 1794. Welhaven fortæller^) 
efter mundtlig Meddelelse, at han fandt hende død ved sin 
Side om Morgenen kvalt af Uddunstningen fra Blomsterpot- 
terne. 1796 indtraadte han atter i Ægteskab med Anna 
Fredrikke Bergersen fra Fredrikshald. Karakteristisk nok for 
Tiden blev Reins Forlovelse med hende afgjort ved en privat 



^) J. Rein: Samlede Digte Kbh. 1802 p. 142. 

*) B. Moe: Tidskr. f. d. norske Personalhistorie 1, 250. 

8) Welhaven: Saml. Skr. VIII p. 275. 

Samtale med hendes Formynder, uden at hun selv kj endte 
noget dertiP). Hun bragte ham 3000 Rdlr. i Medgift 
og blev Moder til 12 Børn. Naar Rein i en senere An- 
søgning siger, at han i Skjeberg ikke kunde leve uden ved 
privat Understøttelse, maa vel herved sigtes til denne lille 
Formue. Han maatte, da han fik Børn, tænke paa Forflyt- 
telse, men denne maatte, hvis det skulde nytte noget, søges 
i Kjøbenhavn, og did har han neppe havt Lyst til at rejse, 
medens Brandt endnu var ved Roret. Men da Brandt var 
afløst af Fredrik Moltke 19de Oktober 1799, finder vi straks 
Rein i Kjøbenhavn som Ansøger. 4de December 1799 ind- 
gav han Ansøgning om Stadsbygden, men det maa være be- 
tydet ham, at dette Embede skulde gives til en anden, og 
at han maatte søge Ejdanger, ved hvilket hans Navn senere 
er føjet til de indkomne 12 Ansøgninger. Rein var ikke den 
ældste af disse 13, hvoriblant var Andreas Hofgaard, Sogne- 
prest til Aal, Prest fra 1781, og Søren Møller, Student fra 
1763 og Prest fra 1777. I Ejdanger blev Rein bekjendt som 
gejstlig Taler, men om hans* Virksomhed ellers foreligger 
der intet. Han udgav 1802 sine samlede Digte i 2 Bind, og 
det er ovenfor bemærket, at han ikke fandt Anledning til af 
dem at udslette de tidligere bekjendte Bitterheder mod «de 
Store», uagtet han jo nu ikke længer havde noget fra deres 
Side at beklage sig over. Efter Udgivelsen af disse 2 Bind 
Digte samlede han endnu et, «Nyeste Digte», i. hvis Fortale, 
skreven 1806, han tilstaar at « Digtekunsten ved Vanens Magt 
mer end ved et virkeligt Kald var bleven ham lidenskabe- 
lig>. «Uden Tvivb — føjer han til — «er det derfor ærlig 
Mands Færd reent at bryde overtvert med et Arbeide, der 
kunde svække Lysten til og borttage Tiden fra pligtmæssigt 
og helligt Kald». Det var dog ikke blot Vanen, der drev 
Rein til at vedblive sit — vist ikke lette — Arbejde i Mu- 
sernes Tjeneste, thi faa Digtere er vel blevne mere roste og 
paaskjønnede i sin Samtid end han. Kritiken satte han meget 



') Conradine Dunker: Gamle Dage 185. 

højt, medens Kvinderne græd med ham og sværmede for 
ham^). «Ifald Thaarup» — heder det — «som det lader har 
i Sinde at sætte sig til Hvile i Laurbærlunden ved P. H. 
Frimanns Side, er uden Tvivl Rein den, som de faa, der 
stræbe at naae Parnassets Top, bør betragte som deres An- 
fører» *) «Man synes at høre Nattetankernes 

melankolske Digter, kun at Phantasien aldrig gjør hans Tan- 
ker til Nonsens og hans Følelser til Bombast»*). Her høstede 
han da al den Ære, han kunde ønske, men — han holdt op. 
Det var et Arbejde, han kunde lade ligge. 

Reins hurtig voksende Familje maatte gjøre det ønske- 
ligt for ham at forflyttes til et større Embede, og Lejlighed 
dertil frembød sig, da Philip Fleischer, Stiftsprovst og Sogne- 
prest til Nykirken i Bergen, døde 1807. Han drog til Kjøben- 
havn, hvor han maatte blive liggende en Stund for at søge 
dette Embede. Han holdt her 2 Prædikener og færdedes paa 
Bakkehuset hos Rahbek. Den aandfulde Frues Bifald vandt 
han ikke, fordi han holdt saa stærkt paa H. G. Clausen, 
medens Fruen som en varm Beundrerinde af den opgaaende 
Mynster, ikke kunde dele hans Smag for den kolde Ratio- 
nalisme, der havde en af sine mest fremtrædende Repræsen- 
tanter i Clausen*). Han fik Embedet iste April 1808, men 
ikke alle ønskede ham velkommen. Det var næsten blevet 
til en staaende Regel, at residerende Kapellaner i Bergen 
skulde rykke op i Byens Sognekald, og hvis nogen Mand i 
Norge paa denne Tid havde Indflydelse paa Embedsbesæt- 
telser, saa var det Biskop Brun. Han havde i denne Tid 
megen Sorg over sin Søn Christen Bruns mislige Kaar, da 
han sad som Personelkapellan ved Korskirken med en stor 
Familje og led Nød, uden at Faderen, der selv var i stadig 
Pengetrang, kunde hjælpe ham. Det var Biskopen meget om 
at gjøre, at faa et af de residerende Kapellanier ledigt til 



^) Conradine Dunker: Gamle Dage 182 — 86. 

*) M. F. (d. e. Pavels) i lærde Efterretninger 1798 p. 616. 

^) Lærde Eft. 1799 p. 24. 

*) Fr. Schmidts Dagboger Kbh. 1868. 33—34. 

ham. Da han selv 1803 blev Biskop, anbefalede han paa det 
varmeste Markus Fredrik Irgens, siden 1796 resid. Kapellan 
til Domkirken, til sin Eftermand, men Embedet blev givet 
Bruns forrige Per-sonelkapellan, Carl Hjort Stuvitz. Nu holdt 
han sig nok temmelig sikker paa, at Irgens, som han erklæ- 
rede for Stiftets første Theol og, maatte faa Nykirkens 
Sognekald, og at der saaledes kunde blive Plads ledig for 
Sønnen. Han «havde forbrugt alle anbefalende med Sandhed 
stemmende Prædikater» i Attester om Irgens, men det hjalp 
ikke. Han blev bitterlig skuffet og blev aldrig Reins Ven. 
Biskopen udtaler sig senere (21de Mai 181 1) i en Attest for 
Irgens om den formentlige Grund til hans Tilsidesættelse, og 
antyder, at det er Reins Digte, der har hjulpet ham frem. 
cDet vilde være sørgeligt», siger han, <for Guds Kirke, om 
€n Mand, fordi han ikke befatter sig med allotria 
eller har dertil Anledning, men som Prest erhverver 
sig Fortrin for de fleste, skulde blive tilsidesat og derfor 
modløs og tilsidst ubrugbar». Brun havde Kritik nok til ikke 
at lade sig rive med i den almindelige Beundring af Reins 
taarefyldte Poesier, og han satte Claus Frimann over ham. 
Han har vel endnu mindre kunnet tåge Del i det store Bifald, 
Rein i Bergen fik som Prædikant, da den alvorlige Moral- 
prædiken uden evangelisk Varme og med den stadige tilbage- 
vendende Torden mod Tidsalderens herskende Laster, Fri- 
volitet, Ødselhed, Hykleri, Uredelighed osv.*) neppe har til- 
talt den evangeliske Biskop, der selv kunde tordne ganske 
anderledes mod Vantroen og Kristi Riges Fiender. Det kan 
derfor heller ikke undre os, at Brun ikke indstillede Rein til 
at blive Ridder af Danebrogen, da Forslag herom blev ham 
affordret, og han 29de December 18 10 indstillede i) Provst 
P. D. Baade, 2) Provst Niels Hertzberg, 3) Sogneprest Ed- 
vard Qvale i Lyster, 4) resid. Kapellan Markus Irgens. Har 
Rein kjendt til dette, tør han vel sagtens have fundet, at 
han idetmindste burde have indtaget en af dé to sidste Pladse, 



^) Den norske Tilskuer 1821, 337 ff). 

Og denne Mening tør have været berettiget efter det Ry, 
han havde som Digter og Taler. Naar den c tilsidesatte» 
M. Irgens nævnes i en Indstilling af dette Slags, ser det 
næsten ud som en Protest mod Reins Udnævnelse. Rein 
nævnes aldrig i Biskop Bruns Korrespondance før 1814, og 
hans interessante Visitatsbog har ikke et Ord om By-Presteme. 
Efter Rigsforsamlingen nævner han ham. 2 Gange. I et Brev 
til Pavels siger han: «Misantropen Rein, saa karrig paa Lov- 
taler, som Gnieren paa Penge, sagde, da han første Gang 
efter Rigsdagen prædikede i Nykirken: cNu sidder nok paa 
Norsk Throne den første Konge i Europa», og i det lynende 
Brev, han iste Oktober 18 14 sendte Niels Hertzberg, heder 
det, at Rein med samme Post havde «sendt Krudt til Hage- 
rup». Her kunde de store Aander mødes, og maaske de 
politiske Sympathier har kunnet føre sammen disse to Mænd 
trods alt, hvad der kan have været dem imellem. I Kjærlig- 
hed til Fædrelandet og Had til Sverige var den ene ikke 
større end den anden, — det maa da være, at Rein i det 
sidste Stykke ikke blot gjorde Sverige, dets Folk og Fyrste, 
men specielt den svenske Adel til Gjenstand for sit Had. 

Hvis nogen har været selvskreven til Repræsentant for 
Bergen paa Rigsforsamlingen, saa var det Biskop Brun, men 
der kunde ikke blive Tale om ham. Hans syge Fod havde 
siden 18 12 hindret ham fra Visitatsrejser, og han kunde 
umulig forlade Byen. Saa blev Rein valgt, og det var sik- 
kert et Held, at det blev ham og ikke Brun. Begge var af 
samme Tænkemaade, men Brun, der aldrig havde været andet 
end den bydende Mand, for hvem al Modstand var vegen, 
vilde her neppe have været istand til at styre sin glødende 
Begejstring for det nationale Kongedømme. Enten vilde han 
have gjort sig selv en maaske ubodelig Skade for de Aar, 
héin havde igjen, eller han vilde ved at gaa altfor vidt have 
spillet en Rolle lig Grundtvigs paa den danske Rigsdag. Og- 
saa Rein gik Grændsen saa nær som muligt, da han paa 
Ejdsvold synes at have havt en urokkelig Tro paa Varig- 
heden af den her fastsatte Ordning, men der var dog altid 

16 

noget hos ham af den beregnende Forstand, der holdt de 
værste Yderligheder borte. Det synes som Argumentationens 
Skarphed har havt mindre at sige i hin Tids af Fædrelands- 
kjærlighed — og Svenskehad — gjennemglødede Forhand- 
linger end Talerens Evne til at gjøre Indtryk paa Gemyt- 
terne. Rationalismens Tid er Følelsernes. Ikke sjelden søgte 
man i Taarerne og en Times Hensvømmen i ømme Følelser 
en Erstatning for hvad Kirken lod Hjerterne savne. En vis 
Tilbøjelighed til at lade Følelserne løbe af med sig kunde i 
en saadan Tid, let blive en Sygdom af epidemisk Natur. De 
Taler, som holdtes, var, naar de skulde have den rette Virk- 
ning, fulde af klingende Talemaader, hvori Selvstændigheden 
og Svenskerne gjerne var det Thema, som varieredes, og i 
dette Stykke var ingen en saadan Mester som den alvorlige 
og bitre Jonas Rein. Han sad stille fordetmeste, talte aldrig 
uden efter Forberedelse og i storpolitiske Sager, navnlig naar 
han havde Anledning til at bære sit fra Bergen medbragte 
Svenskehad frem i klingende Talemaader af bidende Art. 
Da kjendte han ingen Skaansel. «Han passede nøje paa at 
udsætte sin Tale til de fleste andre havde talt, for at beholde 
det sidste Ord og Ordets Virkning i Forsamlingen», siger 
Jakob Aall^). Sverige, den svenske Nation, den svenske 
Adel — det gik ud over dem alle, medens den andægtige 
Forsamling lyttede og tilsidst hilsede Taleren med Bifalds- 
klap, uanset den utilbørlige Udpegen af Mænd i Forsamlin- 
gen — Wedel og Løvenskjold — som han vovede at gi ve 
Navnet «uægte Sønner» af vort Land, fordi de tillod sig at 
se paa Svenskerne med lidt mindre kraftpatriotiske Blik end 
han og hans Venner. Det var, som Forsamlingen under det 
mere prosaiske Arbejde med Grundlovsparagraferne, som vel 
kun de færreste havde Forstand paa, maatte vækkes ved at 
Rein gav et Numer. Desværre vovede han sig ogsaa med 
sin rhetorisk-poetiske Patos ind paa det mest. prosaiske af 
alle Felter — Pengevæsenet — og vandt den mest glimrende 



*) Y. Nielsen: Bidrag til Norges Hist. 1814. 392. 

Sejer til stor Skade for sit Fædreland. Det var ikke blot i 
sin navnkundige Ejdsvoldstale 13de M^j, men ogsaa ved flere 
Lejligheder deroppe^), han fik Anledning til i bitre Hentyd- 
ninger at ride sin gamle Kjæphest og føre et Slag mod cde 
Store». Det er derfor troligt nok, hvad hans Biograf*) for- 
tæller, at han ved §en om Adelen udtalte sig med Ringeagt 
om saadanne nedarvede Rettigheder, medens han dog holdt 
Adelskab nødvendigt for et Monarki'). 

Rein drog tilbage til sin Menighed og er visselig ved 
denne sin anden Ankomst til Bergen hilset velkommen af 
alle. Ingen tvivlede om, at han var Bergens første Prest, 
der var paa sin rette Plads som Prædikant for den mest vel- 
staaende Del af Befolkningen, hvor han ogsaa fandt rundelig 
Paaskjønnelse, om den end bestandig fandt en Strænghedens 
Mand i ham. Han maa have været meget frygtet, naar det 
kunde hænde, at kun en eneste Konfirmand meldte sig hos 
ham ved en Indtegning. Man kunde i hin Tid ved hver 
Konfirmation vælge hvilken af Kirkens to Prester, man vilde, 
hvorpaa de begge paa samme Dag konfirmerede hver sine. 
Om hans Værd som Taler har vi et Ord af Pavels i hans 
første Indberetning (lode Januar 1818), at han er den første 
i Staden, «udmærket ved Foredragets Grundighed og Skjøn- 
hed». I sine private Udtalelser er Biskopen ikke saa over- 
flødig med Ros. Det heder: «Der var en imposant Værdig- 
hed i hans Foredrag det første han traadte op, men siden 
blev han kold og tør, og den dæmpede, monotone Stemme 
betog efter et Kvarters Forløb mig, som dog kunde forståa 
og følge ham, al Opmærksomhed»*). 

Det var Reins Mening, at «en christelig Religion, for- 
kyndt i sin oprindelige Renhed og uden Spidsfindighed er 
saare skikket til at gi ve Menneskets Hjerte den mest veder- 



*) Pavels Dagbog ^^4 18 14. Y. Nielsen : Bidrag til Norges Historie 

1814. 385* 
*] H. T. Winther: Mærkelige Nordmænd. 
^) Kong Christian Vllldes Dagbog Vs 1 8 14 p. 104. 
*) Pavels Dagbog *Vii 1821. 

16* 



Digitized by 



Google 



240 Jonas Rein. 

kvægende Varme og hans ædlere Følelser den mest passende 
Næring», men denne Trang tilfredsstilles ikke ved blot 
«Moralphilosophi, Psychologi og Metaphysik». Det er «Re- 
ligionens Aand, som gjør levende», og hvor denne mangler 
vil Fanatismen (d: Haugianismen) modtages med aabne 
Arme ^). Han vil altsaa være en Forkynder af den kristelige 
Religion i dens Renhed, og vi tager neppe fejl i den Ajn- 
tagelse, at han derved har ment hvad man i hine Dage kaldte 
«Jesu Moral». Han synes ogsaa selv at komme stærkt ind 
paa «den blotte Moralphilosophi», naar han paa Ejdsvold 
ytrer sig derhen, at «den retskafne og dydige er hæderlig 
og elskelig for Gud og Mennesker, i hvilkensomhelst Form 
hans Religion viser sig»^). Vi vover ikke at tvivle paa, at 
ogsaa kristelige Dogmer har havt sin Plads i hans Forkyn- 
delse, om det end ikke kan eftervises, da hans Manuskripter 
er tabte. Kun en eneste Prædiken er kommen os for Øje, 
og den — paa 26de Trin. 18 16 — maa vel antages at være 
udarbejdet med en særegen Flid, da den falder i de Dage, 
da han gik med store Forhaabninger om Bispe-Værdigheden. 
Hvis man ikke ellers kjendte til det, vil man her faa fuld 
Besked om, at Kristi Person og hans forsonende Gjerning 
ikke stod som det centrale i håns Forkyndelse. Han gjør 
Kristus til en Stoiker og behandler Spørgsmaalene : i) hvil- 
ket Aag han paalægger, og 2) hvorfor det er gavnligt og 
let. Det gjælder at naa den Fuldkommenhed, hvortil vi er 
bestemte, og finde den Kristi Velbehag, der «ikke alene er 
vor Lovgiver, men vor trofaste Ven», der ikke blot fordrer, 
at vi skal holde Moralloven, saåvidt det er os muligt, men 
at vi skal arbejde for vor Sjæls Fuldkommenhed, have Mod 
til at lide for det godes Skyld, «være istand til, om det for- 
dres af os, at tåge Kristi Kors paa og efterfølge ham». Ud- 
rustede med «store Evnef til at blive stor og hæderværdig» 



^) Erklæring i Anledning af Haugianerne 1806 (?). Stenersen: H. N. 

Hauges Liv og Virksomhed 5. 
*) Rigsforsainl. Forhandlinger 10 1. 

er vi dog tillige omgivne med et Legeme, der modsætter 
sig vor Fuldkommenhed, udsatte for mange Farer, slette 
Eksempler o. s. v. Derfor kan Jesus «kalde sin Religon og 

sin Vandel, som opstilles til Efterfølgelse, et Aag» 

Men det er gavnligt, da «en Vandel overensstemmende med 
Jesu Religion belønner sig selv», og vi maa have den største 
Grund til at være «fornøjede med os selv, naar vi selv have 
handlet, handlet aldeles med Frihed, selv kjæmpet, selv vun- 
det Sejer ved Flid og Aarvaagenhed og en Kristens ædle og 
høje Selvfornegtelse». — Tør vi antage — og det tør vi vel 
sagtens — at vi i denne Prædiken har Manden som han var, 
saa maa det kanske siges at Rationalismen hos ham frem- 
træder paa en anden Maade end hos de to foregaaende af 
hans Kolleger i Rigsforsamlingen. Hos Wergeland møder 
den os mere aggressiv. Han er fuld af Iver for at bekjæmpe 
«Fordommene», hvorved forstaaes Forsoningslæren og Læren 
om Synden (Djævelen)*. Han er kirkenedbrydende, hvor han 
kan komme til. Grøgaard er den opofrende, virksomme 
Mand, brændende af Iver for at gjøre det gode, som er 
muligt paa de Felter, hvor han kunde arbejde. Rein er den 
kolde stive Moralprædikant. Han er neppe ligegyldig ved 
sin Tales Virkning, bærer visselig dyb Smerte over Tidens 
Laster med fast Overbevisning om, at saadan Tale som hans 
er istand til at nedbryde dem og forbedre Menneskene ved 
Hjælp af Jesu Moral. Han har neppe staaet som Angriber 
af Kirken, dens Lære, Skikke og Former, men fuldt forvisset 
om, at han prædikede den sande Kristendom paa den rette 
Maade, og at han prædikede det evige Liv ved sin alvors- 
fulde Formaning til et dydigt Liv. En saadan Prædikant 
kunde blive farlig nok, og han blev det visselig ogsaa ved 
at fordunkle Syndsbevrdstheden i Menigheden og fremme en 
lidet agtværdig Sløvhed i Staden med den meget agtværdige 
Borgerlighed, hvori dog paa hin Tid et stundom udskejende 
Selskabsliv blandede sine skjærende Toner. Dette blev mer 
end engang den Gjenstand, mod hvilken Rein vendte sine 
Tordentaler. Det er vel heller ikke noget Særsyn, at alvorlige 

Moralprædikanter, der selv lider under Tidernes Tryk, tordner 
mod Luksus og Overdaad. 

Alle Beretninger stemmer overens i Skildringen af Rein 
som en Mand af et gjennemført Alvor. En af hans Konfir- 
mander^) omtaler ham som cen vittig fint iagttagende og 

skarpt seende Mand. Han var ofte i en mørk 

og alvorlig Sindsstemning og et Stykke af en Misantrop, 
hvormed da forenede sig en Del Bitterhed i hans Domme 
over Næsten. Til andre Tider kunde man igjen finde ham i 
overvættes godt Lune, lystig og sprudlende af Vid. Da 
erobrede han aldeles sine Omgivelser, ikke mindst ved den 
lakoniske og tørre Maade, hvorpaa han ytrede sig. I den 
første Tid af sit Ophold her levede han meget isoleret, 
næsten ene for sig selv, men senere sluttede han sig til flere 

af Byens dannede og videnskabelige Mænd. 

Han blev efterhaanden ogsaa en meget velkommen og kjær 
Gjæst saavel i større som i mindre Selskabskredse, men det 
var fornemmelig i de sidste han helst deltog». Den alvorlige 
Mand har af Naturen været anlagt paa Studier og Ensom- 
hed. Han kunde bære Modgangen og Sorgen, der mødte 
ham saa tung i hans Ungdom, men den Modgang, som Ver- 
dens Stormænd førte ham imøde, og som maaske har hen- 
vejret ærgjærrige Ungdomsdrømme, fyldte hans Sind med 
Bitterhed. Welhaven^ tager hans alvorlige Væsen, med 
hvilket han i sin Ungdom tyede til «sine Aftentimers behage- 
ligste Asyl», til Indtægt for «Norske Selskabs» alvorlige 
Grundtone og Stræben. Der forlanges ikke mere noget Be- 
vis for denne, der vel nu er bleven erkjendt af alle, men 
skulde det behøves, er Rein neppe dertil tjenlig. Det viser 
sig nemlig i hans Bergens-Dage, at han trængte til at have 
Liv og Munterhed omkring sig, om han end ikke selv meget 
deltog deri, og det tør vel være muligt, at det ikke blot har 
været aandfulde Samtaler og Tilhørere for sine elegiske 



^) Jens Gran: Skitser af bergenske Forhold II 154 ff. 
'-•j Welhaven: Samlede Skrifter VIII p. 269 ff. 

Vers, men meget mere de uforlignelige Aftenglæder, han har 
trængt til og søgt uden alt id at tåge nogen synderlig aktiv 
Del deri. Man kan tænke sig noget saadant, naar man hører 
hans ovennævnte Konfirmand fortælle, at der i Bergen var 
en Butik, der holdtes af et Sødskendepar — Broder og Sø- 
ster — , «hvor der foruden den almindelige Handelstrafik og- 
saa dannede sig et lidet Ravnekrog. Alle Slags Mennesker 
færdedes der, navnlig snakkesalige Sælgekoner, ledige Nabo- 
folk og andre Smagsfæller. Her førtes Talen om alt det 
Smaalige, som Sladderen bragte i Omløb, her fik man høre 
"hyggelige og saarende Historier om Næsten, hvortil Enhver 
ydede sit Bidrag». Her var Rein en daglig Gjæst. Det er 
ikke tænkeligt, at det er Skandalen, han har gaaet efter, men 
vel den kvikke, støjende, lavere bergenske Vittighed, de ofte 
indholdsløse, men dog stundom fornøjelige Historier, der er 
saa karakteristiske for den bergenske Middelstand i hine Dage. 
Gran mener, at han har søgt en aandelig Hvile efter sin flit- 
tige Granskning, og det tør ikke være langt fra Sandheden. 
I sine sidste Aar havde han et andet «Asyb, hvor visselig 
det alvorlige Element var forjaget af idel « Borgere j> og 
«Brandere», hvor der ofte nok den hele Aften igjennem ikke 
hørtes et fornuftigt Ord, men Selskabet — det hed «Qvod- 
libet» — bestod af Mænd som W. F. K. Christie, Sagen, 
Edv. Hagerup, P. Motzfeldt, Chr. M. Falsen. Af dette lille 
Selskab var Rein et stadigt Medlem, og de faa Efterretnin- 
ger, vi har derdm, tyder paa, at han var meget afgjort af 
den lille herlige Venneflok af ældre Mænd, der havde bevaret 
og endnu længe skulde bevare Ungdommens Munterhed. At 
Rein har gaaet med en bestandig Trang til Oplivelse og 
søgt den, hvor den var at finde, maa efter dette være rime- 
ligt. L. Sagen, der har hans Billede fra denne Kreds, siger, 
at «han i fortrolig Vennelag var munter og aabenhjertig, kun 
mod den indbildske Nar sarkastisk bidende». Dette sidste 
er vel ikke saa ganske sikkert. Ved en Ordination i Ber- 
gens Domkirke efter J. N. Bruns Død udbrød den gamle 
værdige Stiftsprovst Knud Fleischer i Sakristiet efter Hand- 

Ungens Slutning: «Ak jeg er saa træt og saa mat udi Aan- 
denU og Rein var der straks med den Bemærkning, at «det 
var en sildig Opdagelse». Det kom til en farlig Brydning 
mellem de værdige Mænd, og de andre Prester maatte stille 
Striden^). Saadant tyder paa, at Sarkasmerne har siddet 
løst hos ham og minder om Begivenheden med Brandt, der 
maaske har været af en afgjørende Betydning for hans indre 
Liv og bidraget til at gjøre hans Stilling i det ydre ringere 
end den kunde være bleven. 

Vi tør nemlig antage, at det ikke blot var Pengenød, 
der gav Rein en saa brændende Lyst til Bergens Bispestol 
efter J. N. Bruns Død og bragte ham til at gjøre Skridt, der 
for ham maa have været meget tunge, for at naa den. Ber- 
gens Bispestols Indtægter opgav Brun 1803 til 1493 Rdlr. 
-r- 281 Rdlr. =^ 12 12 Rdlr. Hertil kom 1805 Indtægteme 
af Sogndals Prestekalds beneficerede Gods, der ansloges til 
140 Rdlr. (Res. Vu 1805), og fra 1807 et Tillæg af 400 
Rdlr. Et Bidrag, Biskop Brun i sine sidste kummerfulde 
Aar havde af Kongens private (?) Kasse til Kontorhjelp, 
maatte formentlig anses som personligt. Nykirkens Sogne- 
kald var ved sidste Ledighed (1807) opgivet til en Indtægt 
af 1000 Rdlr. Der blev straks efter Bruns Død (Juli 18 16) 
Tale om Rein til hans Eftermand, og af flere Grunde kunde 
dette synes rimeligt. Man søgte i denne Tid Mænd af litte- 
rær Fortjeneste, og der var efter P. Hounts Død aldrig Tale 
om andre end Rein, Pavels og Fr. Schmidt, hvis Fortjenester 
af Litteraturen ansaaes for omtrent lige store. Det er der- 
hos rimeligt, at Karl Johan, der visselig maatte kjende Reins 
voldsomme Udfald mod hans Person-), ogsaa har kjendt til 
hans store Popularitet i den bergenske Befolkning, hvis 



') Meddelt af Stifsprovst Claus Daae. 

*) Reins Ord 4 Mai 18 14: «Naar en Konge ikke tager i Betænkning 
at afsværge den Religion, han engang har bekjendt sig til, og hvori 
han er opdragen, og at antage en anden for at vinde en Krone, saa 
lægger han klarligen for Folkets Øjne, at han virkelig slet ingen har>. 
(J. Aall: Erindringer 2 Udg. p. 426). 

Urolighed — og Farlighed — han maaske har overvurderet. 
Det kan ellers ikke let forklares, at den nylig ankomne svenske 
Statholder, Grev Mørner ^) straks viste sig meget ivrig for at 
faa Rein til Biskop^) medens det paa samme Tid viste sig, 
at han maatte være bleven «meget svær tet» hos Kongen 
(Karl XIII) og Karl Johan. Kronprinsen, der jo i Virkelig- 
heden var den raadende, har dog straks gjort sit for at gjøre 
Reins Udnævnelse mulig, idet han gjennem Statsraad Motz- 
feldt gav ham det Raad at skrive et Brev til Kongen og deri 
«lægge sin sande Tænkemaade for Dagen». Dette maa have 
været et vel stærkt Stykke for den stolte Mand, og det Ud- 
kast, hans Ven Motzfeldt sendte ham, maa vel have forekom- 
met ham altfor ydmygende. Han skrev imidlertid til Stats- 
raad Treschow og til Grev Mørner ved Juletid 18 16, men 
dette sidste meddelte Karl Johan ikke til Kirkedepartemen- 
tets Chef, der ved Forelæggelsen af Reins Brev til ham selv 
fik det Svar, at «en partikulær og blot venskabelig Skrivelse 
ikke var tilfredsstillende». I den Maaned, som hengik til 
Slutningen af Januar 181 7, maa Karl Johan være bleven al- 
deles omstemt, men man vidste ikke andet, end at den første 
Statholder, Grev Essen, var meget imod Reins Valg. Stats- 
raaderne Motzfeldt og Treschow vedblev med sine Opfor- 
dringer til Rein, at han skulde skrive til Kongen, og omsider 
bekvemmede han sig dertil, men man vilde ikke finde noget 
^s^pater peccavu i hans Brev, og Bispestolen blev 26de April 
1817 besat med Claus Pavels. At Reins Breve har været 
saaledes stilede, at man kunde savne, hvåd man vilde finde, 
eller — efter Motzfeldts Formening — vilde savne i dem, 
synes at fremgåa af Reins egen Meddelelse til Pavels. Efter 
denne spurgte man om «hvorvidt hans Tænkemaade som 
Statsborger og i Anledning af Foreningen var overensstem- 
mende med den forrige Biskops» d. e. vedbliver Rein «om 
jeg var ligesaa feig og ussel Karl og paa en ligesaa krybende 



*) M. ankom til Kristiania i August 18 16. 

*) L. Daae: Breve fra Danske og Nordmænd. Kbh. 1^76 p. 257. 

Maade kunde bede om Forladelse for hvad engang var pas- 
seret»^). Motzfeldt antyder med gode Grunde 2), at det er 
Grev Wedel og Statsminister P. Anker, der har hindret Reins 
Valg til Biskop. Om end Regjeringen ikke kj endte til, at 
Reins svagelige Tilstand, der allerede var indtraadt før Bispe- 
st olens Besættelse, gjorde det lidet rimeligt, at han kunde 
forestaa et Stift, var vel hans Sammenstød med «de Store» 
denne Gang nok til at gjøre ham umulig. De personlige 
Krænkelser paa Ejdsvold kunde visselig Grev Wedel og Peder 
Anker bære, men Greven havde et skarpt Blik, og han kunde 
umulig billige, at en Mand, der i den Grad var anlagt paa 
Opposition, og som saa eftertrykkelig havde lagt sit Had 
mod Foreningen med Sverige for Dagen, skulde træde op i 
Kirkens højeste Embede og i dette øve en — maaske farlig 
Indflydelse paa de ham undergivne Prester. At Karl Johan 
kunde glemme Reins Optræden paa Ejdsvold er muligt, lige- 
som han fuldstændig glemte Biskop Bruns samtidige Optræ- 
den i Bergen, og det er kun et Vidnesbyrd mere om denne 
Konges Storhed, naar han kunde tænke paa at sætte Rein 
i et Embede, hvis Betydning han overvurderede, trods dennes 
voldsomme Udfald mod hans Person. 

Rein ærgrede sig over sin Tilsidesættelse, men ytrede i 

Almindelighed ikke sin Misfornøjelse. Hans Svaghed tog fra 

denne Tid Overhaand, om han end fremdeles bestyrede sit 

Embede. To Aar efter — 18 19 — var han saa nedbrudt, 

at han ikke kunde hjælpe sig selv. Han gjorde da en Rejse 

til Stockholm og Kristiania for at faa Kapellan. Den eneste, 

se Prestenødens Dage var at faa, var den udmærket 

land. theol. Christian Schydtz, men denne vilde ikke 

uden at han fik Ventebrev paa Kaldet^). Rein 

med Kongen derom, men det kunde ikke indvil- 

han kom hjem — Høsten 1 819 — fik han i sin 



is Dagbog 5te Aug. 181 7. 

aae : Breve fra Danske og Nordmænd 269 — 70. 
287. 

Skrøbelighed den fortvivlede Tanke, at nedlægge sit Embede 
og blive — Klokker i den Kirke, hvis højt anseede Sogne- 
prest han i 11 Aar havde været. »Vi maa se til at tænke 
og handle for ham» — siger Motzfeldt — «han kan selv 
ingen af Delene mere» ^). Omsider gik Schydtz ind paa at 
blive hans Kapellan, men det vårede kun kort, før Døden 
2 1 de November 1821 afsluttede et Liv, der allerede længe 
var henvisnet. Han begravedes med stor Højtidelighed 5te 
December og Biskop Pavels holdt Ligtalen over Ordene 
Hebr. 13, 14: «Vi have her intet blivende Sted». Biskopen 
siger selv, at han «lod ham vederfares Ret uden at holde 
Lovtaler over ham, hvortil han i ingen Maade forekom ham 
at kvalificere sig»^). Christie fandt ikke Talen «vakker og 
rørende», Motzfeldt troede, at det kom af Digter-Jalousi og 
«usle Hensyn til Høies og Stores Meninger og Gunst eller 
Ugunst»^). Det var vel ikke let for Reins personlige Ven- 
ner at dømme uhildet om disse Forhold, og de har vel og- 
saa som saadanne havt vanskeligt ved at forsone sig med, 
at Pavels indtog den Plads, Rein saa inderlig attraaede. 

Nogen fremragende Personlighed i vor Kirke kan Rein 
ikke kaldes. Paa hans Embedsbane voksede Torne. Han 
kom ikke saa langt, som han vilde, om han end kom langt 
frem, og naar Bitterhed og Misfornøjelse fulgte ham paa 
Vejen, kan dette ikke tilskrives andre saa meget som ham 
selv. Han havde maaske Anlæg til at gjøre en større Lykke, 
om han havde kunnet bekvemme sig til at nærme sig «de 
Store» istedenfor at «hade» dem. Det vilde da være blevet 
ham indlysende, at deres Handlemaade kan have gode Grunde, 
om de end ikke altid ligger for Dagen, og den for en frem- 
adstræbende Aand fornødne Klogskab havde de kunnet lære 
ham. Han vilde maaske ogsaa derved være bleven bragt til 
Erkjendelse af, at hans Lykke var at søge ved Uddannelse i 



*) L. Daae: Breve fra Danske og Nordmænd 298. 
*) Pavels Dagbog 5te December 1821. 
3) L, Daae: Breve p. 309. 

videnskabelig Retning, medens han valgte den kunstneriske 
og politiske, og i begge var hans Kald tvivlsomt. Naar 
hans Fædreland med Erkjendtlighed gjemmer hans Minde, 
deler han denne med den Forsamling, hvis fremragende 
Medlem han var, men det maa heller ikke glemmes, at han 
den Dag, da han fik sin største Betydning — uden selv at 
vide det — bragte Ulykke over sit Land og sit Folk. Man 
vil heller ikke glemme hans mandige Karakter og hans Tro- 
skab mod sit Standpunkt, men det maa tillige erindres, at 
han har sin Andel i den bitre Stemning mod det nye Broder- 
folk og den nye Kongeslægt, der i hans sidste Aar var saa 
fremtrædende — navnlig i den By, der var bleven hans — 
til stor Skade for vort Folk. 

xV.ristianias sidste Biskop af den gamle orthodokse Skole 
var Christen Schmidt. Han tilhørte en gammel norsk Preste- 
slægt og var født paa Vinger 1727. Han havde været Ka- 
pellan i Gudbrandsdalen og gjorde derpaa som Skibsprest 2 
Rejser til Kina. Efter Hjemkomsten blev han Prest i Rødby 
paa Lolland^ hvorpaa han 1770 forflyttedes til Asminderød 
paa Sjælland, hvormed Slotsprest-Embedet paa Fredensborg 
var forenet. Det fortælles af B. Svendsen, at han faldt i 
Unaade hos Struensee, uden at nogen Hjemmel angives. 
Umuligt er det ikke og heller ikke urimeligt, da han her 
kom i pastoral Forbindelse med Juliane Marie og Arveprinds 
Friederich. Rimeligvis er han allerede Høsten 1771 bleven 
iildviet i de Planer, som var igjære, og umiddelbart før Hof- 
Revolutionen 17de Januar 1772 finder vi ham som den, der 
gik Guldbergs Ærinder i Kjøbenhavn^). Han fik strsiks sin 
Belønning, da han i6de Juli 1772 blev udnævnt til Hofprædi- 
kant og 9de December 1773 til Biskop i Kristiania. Han 
holdt sin Afskedsprædiken i Slotskirken 2den Søndag efter 
Paaske 1774 og ankom til Kristiania 24de Maj. Af hans 



*) Fr. Schjern i dansk hist. Tidsskr. 4. R. III, 684 ff. 

første Brev^) til Presterne i Stiftet faar vi vide, at den Skik 
at læse Prædikenen af Papiret hidindtil har været ukjendt 
hos os, og at han er misfornøjet over, at nogle har begyndt 
dermed. Han er meget skarp, taler om at «give Tilhørerne 
Anstød» ved at «Ordet døer paa Lærernes egne Læber». 
Han er i det hele en Mand i den gamle Tugtemester-Stil, 
Vil (1777) have Gabestokken anvendt for Natteløbere, og er 
det en Soldat, der saaledes har forgaaet sig, skal han «løbe 
3 Gange Spidsrod blandt 150 Mand». Det viser sig ogsaa, 
at han i sine 10 første Bispeaar meget hyppig nedsatte 
Provsteretter. I Læren var han — som sagt — en Repræsen- 
tant for den gamle Rettroenhed, og det var visselig af fuldt 
Hjerte han sendte Malthe Møller en Protest mod hans Reper- 
torium, der «havde opvakt en saa stor Afsky, at ingen 
af de Gejstlige her i Stiftet vil have mer af det Slags»*). 
En af hans sidste Skrivelser indeholder en alvorlig Paamin- 
delse om at holde sig Ritualet efterrettelig, da det Rygte 
havde udbredt sig, at en og anden ung Mand, som nylig var 
kommen i Embedet, «understod sig at fravige det»^). Man 
kan ikke undres over, at en saadan Mand ikke fandt Smag i 
Herrnhuttismen, der i hans Embedstid. havde mange Tilhæn- 
gere i Stiftet^) og heller ikke i den med samme beslægtede 
Haugianisme*). Han var udenfor al litterær Produktion, og 
det eneste, der foreligger fra hans Haand, er den Afskeds- 
prædiken, han holdt i Kristiansborg Slotskirke — efter den 
herskende Skik — fuld af Smiger for de kongelige Personer. 
Han synes at have været meget ivrig i Kortspil, og Bispe- 
gaarden har uden Tvivl i hans Tid været et selskabeligt 



*) 3die Juni 1774. 

') C. Schmidt til M. Møller dat. Oslo 2den Novbr. 1795. Repert. V, 

118, aftrykt i Morgenbl. 21/5 84. 
^) Do. til Presterne ute Juli 1804. 
*) S. o. S. 30. 

^) Dr. A. C. Bang: H. N. Hauge 79. 
*) Fr. Schjern s. o. 

Hus*). Han var først gift med Petronelle Lemmich (f 1799), 
Datter af Sogneprest til Hof i Solør Søren Lemmich (f 1760), 
og paa hans gamle Dage fik man et Parti istand mellem 
ham og hans Husholderske. 

Biskop Schmidt havde to Sønner, som han havde den 
Glæde at indvie til Prester i sit Stift. Den ældste, Hans 
Jakob var født paa Lolland, blev dimitter et fra Kristiania 
Skole af Rektor Hersleb 1781, fik theologisk Eksamen med 
laudabilis 1784 og blev 1786 Kapellan hos Morbroderen 
Søren Lemmich i Hof, 6te Februar 1 789 Sogneprest til Skib- 
tvet efter Faderens Ansøgning og 13de November 1795 til 
Løjten, hvor han døde i Februar 18 14. I en Visitatsbemærk- 
ning om ham siger Biskop Bech (i2te Aug. 1807), at han 
«er et Eksempel paa, at en god Villie og en varm Pligt- 
følelse kan udrette mere end større Forstandsevner»^, og vi 
maa vel heraf slutte, at han trods sine gode Vidnesbyrd fra 
Universitetet neppe kan have været synderlig begavet, uagtet 
han skrev Vers. Det var da i desto højere Grad hans yngre 
Broder, Fredrik, der var født i Asminderød Prestegaard 27de 
Maj 1 77 1 og saaledes 3 Aar gammel, da han med Foræl- 
drene kom til Norge. Han var Familjens lyse Hoved, og 
Forældrene har visselig tidlig havt Anledning til at knytte 
store Forhaabriinger til ham. Han var ualmindelig smuk*), 
og tidKg lagde han for Dagen et ikke ringe musikalsk Talent, 
saa han blev en dygtig Sanger, Pianospiller og endog en 
Smule Komponist. Der blev intet sparet paa hans Opdra- 
gelse, og lige til sit 14de Aar fik han Undervisning i Hjem- 
met, saa han i denne Alder kunde sættes i Kristiania Latin- 
skoles øverste Klasse, hvorfra han 16 Aar gammel blev 
dimitteret 1787. Allerede som Skolegut havdS han begyndt 
at skrive Vers, der fik Plads i «Minerva», og han aabenbarede 
straks, at det var de elegiske Toner, man skulde høre fra 

*) Professor J. N. Wilse til Nyerup ^Vs 1800 (L. Daae: Breve til Nye- 

rup 27). Pavels: Autobiografi 132. 
'^) B. Svendsens Optegnelser. 
*) Conradine Dunker: Gamle Dage 96. 

hans Lyra. Han blev dimitter et sammen med Jens Rathke, 
brugte sin Tid vel i Kjøbenhavn og fik theologisk Eksamen 
med laudabilis Oktober 1791, kun lidt over 20 Aar gammel. 
Han har som Bispesøn nydt en Lykke, som mange Normænd 
i Kjøbenhavn maatte savne, ved at have Adgang til højere 
staaende Familjer. Navnlig har han vel i C. F. Jakobis Hus 
nydt Familje-Omgangens Glæder. Jakobi var en Prestesøn 
fra Asminderød og en Ven af Biskop Schmidt^). Hans Moder 
blev Kammerfrue hos Juliane Marie, og han selv gjorde der- 
ved sin Lykke, blev Page-Informator, derpaa juridisk Embeds- 
mand, tilsidst Assesor i Højesteret og Theaterdirektør. Han 
fik et Navn i Litteraturen ved sin Lovtale over Absalon 
m. m. og var Sekretær i Selskabet for de skjønne Viden- 
skaber. Hans Hus maa have været et saare godt Sted at 
komme i for en ung Student. Schmidt har dog maaske sat 
ligesaa stor Pris paa de Nydelser, han kunde finde i Om- 
gangen med begavede Studenter. Han sluttede Venskab med 
Jonas Rein, til hvem han vel er ledet ved sin Klassekammerat 
Peter Collett*), og Rahbek^), i hvis «Tilskuer» han skrev 
adskillige Digte. Nogen fremtrædende Rolle kan han imid- 
lertid neppe have spillet i denne Kreds, da han ikke nævnes 
i Pavels's Autobiografi, hvori de dramatiske og litterære Stu- 
denterkredse fra hin Tid saa meget omtales. • Efter sin Eksa- 
men drog han hjem til Kristiania, øvede sig flittig i at præ- 
dike, og «hans lærerige, grundige og opbyggelige Foredrag 
kunde ikke andet end røre og indtage enhver, som hørte 
ham», skriver Biskop Keyser*).. Han var i en heldig Stil- 
ling, da han havde Bispen til Fader, og før han havde fyldt 
sit 22de Aar blev han af Stiftsdirektionen kaldet til Prest 
ved Kristiania Tugthus og fik dette Kald bekræftet med 
venia æetatis 15de Juni 1792. Det viste sig, at han var 
kommen ung ind i det hellige Embede, og uagtet Faderen 



^) Fr. Schmidt: Saml. Digte Kbh. i8ii. 223. 

2) S. o. S. 223. 

8) Allerede 1787. Se Fr. Schmidt: Nye Saml. Digte. Kbh. 1835. 86. 

*) Att. 26de Maj 1792. 

erklærede, at «han altid har udmærket sig ved et alvorligt 
Væsen»^, er dette dog ikke til Hinder for, at han Aaret 
efter fremtræder som Deltager i «Halfdans Klub» og sammen 
med Assessor Stoltenberg gjør Optøjer paa et Bal. Direk- 
tionens Formand, Stiftamtmand Kaas, havde opslaaet en 
Tavle med Paaskrift, at begge Qvadrfller skulde være «egale», 
og denne blev forandret til: «at der skal være samme Egalité 
som i Frankrig». Da dette blev karakteriseret som «Drenge- 
streger», lagde Schmidt sin Ungdommelighed for Dagen ved 
at fordre Oprejsning, da dette var formeget for en Embeds- 
mand. Han fik den ikke^). Det er karakteristisk for Tids- 
forholdene, at dette fortælles af Stiftamtmanden selv uden 
ringeste Hentydning til Mandens pastorale Stilling. Der har 
neppe været en eneste, der har fundet noget besynderligt i, 
at en af Byens Prester optraadte som Kavaller paa et offent- 
ligt Bal. Aaret efter fik han gjøre en Rejse til Nordtydsk- 
land som Stiftamtmand Fredrik Moltkes Ledsager og opholdt 
sig paa denne 3 Maaneder i Gøttingen, hvor saa mange nor- 
diske Theologer dengang søgte hen. Han førte under dette 
Ophold en Dagbog, der ikke er offentliggjort, hvori han gjør 
nøjagtig Rede for sine Beskjæftigelser»og de Studier, han i 
den korte Tid drev med stor Iver. Saa meget kjender vi 
dog til dens Indhold, at vi faar vide, at Schmidt ikke var 
uden Sympatier for den franske Revolution, saa han endog 
med Gru modtog Efterretningen om Robespjerres Undergang. 
Hans ungdommelige Fordringsfuldhed fristede ham til Mis- 
tænksomhed mod den højere stillede, saa han ikke altid var 
glad i Moltkes Selskab og endog tænkte paa at afbryde det. 
Da Schmidt var i Gøttingen og Moltke midlertidig var skilt 
fra ham, fik han et Brev fra denne, hvorom han skriver: 
«Brevet var i en Tone, at det kan gjøre mig tvivlsom, om 
jeg bør følge med ham. Han har ret følt sin Superioritet i 



1) Erkl. af 26de Maj 1792. 

2) L. Daae: Af J. Bulovs Papirer 135, hvor S. kun nævnes som «en 
Søn af Biskop Schmidt >. Det kan antagelig ikke være nogen anden. 

det Øjeblik han skrev det. Det er snurrigt med disse Ari- 
stokrater, jo mere de nærme sig Enden, jo mere Umage 
gjøre de sig for at holde gode Miner og ret vise sin Myn- 
dighede*). I September forlod han Gøttingen og kom over 
Kjøbenhavn hjem til Kristiania. Hans Embede gav ham 
lidet at bestille, og han havde rundelig Tid til ved Siden af 
det at drive paa litterære Sysler. Et større Arbejde lagde 
han Grunden til, et historisk Arbejde over Oslo, dette Barn- 
domshjem, han elskede saa højt, men det kom ikke længere 
end til Indsamling af Materialier, der efter hans Afrejse fra 
Norge kom til Universitetsbibliotheket i Kristiania. Et Slags 
Frugt af hans Syslen med dette Arbejde tør man vel se i 
hans beskrivende Digt over Oslo med Omegn i hans første 
Digtsamling. Ved Siden heraf redigerede han i 1795 — 96 
Tidsskriftet «Hermoder», hvori han selv dog kun skrev et Digt 
nu og da. En eneste Udtalelse finder man af ham i en An- 
mærkning til en Afhandling, hvori en Del af Alterbogens 
Skriftsteder kaldes latterlige. Han maa protestere herimod, 
om han end maa finde en Del af Bogens «mystiske» Skrift- 
steder ihindre skikkede til «at sætte Øiemedet af de ærvær- 
dige Handlinger i det. rette Lys»*). Naar dette Tidsskrift 
deltog i Kampen for at faa oprettet et Universitet i Norge, 
var det andre Penne end Schmidts, der her var satte i Be- 
vægelse. Han fratraadte det med det yde No. 1796 og over- 
gav det til Jakob Rosted, forudsagde dets Undergang af 
Mangel paa litterær Medhjælp, og saadan kunde først ventes, 
naar man fik Universitet. Dette er vel nok saa rimeligt. 
Vi ser ogsaa, at flere af de Tidsskrifter, der i Slutningen af 
i8de Aarhundrede udkom i Norge — «den snaksomme Berg- 
enser», «den bergenske Borgerven>, Claus Fastings «Provind- 
sialblade». Strøms «Tilskueren paa Landet» — saagodtsom ude- 
lukkende indeholdt Artikler fra Udgiverens Haand. «Hermoder» 
skulde i Modsætning til disse samle saa mange af de indenlandske 



*) Dansk hist. Tidsskr. IV R.. 2 B. 17 ff. 
*) Hermoder 1795. 123. 

Forfattere som muligt — Treschow, Strøm, Wilse, Rein, 
Zetlitz, Schønheyder, Bernt Anker — men Udgiveren selv 
var ingen produktiv Forfatter og vel heller ikke nogen af de 
andre undtagen de tre første, hvis litterære Virksomhed i det 
hele ikke kunde indskrænkes til et Tidsskrift*). 

Havde Schmidt i Kristiania havt et mageligt Embede, 
skulde han snart faa mere at bestille. Vi maa forbauses 
over Tidens Forhold, naar vi hører, at en Mand paa 26 Aar 
kunde blive Sogneprest til Ekers store og dejlige Kald. Ved 
Professor Hans Strøms Død i Januar 1797 blev det visselig 
ikke anslaaet til en større Indtægt end 530 Rdlr., men 
Indtægts-Opgaveme var jo i hine Dage aldrig paalidelige, og 
her var jo derhos den herligste Prestegaard. Det var visse- 
lig langt fra Fredrik Schmidts Tanke, at han i sin unge Al- 
der skulde komme did. Biskopen anbefalede Sognepresten til 
Trøgstad Adolf Carl Heidenreich*) og sendte med Indberetnin- 
gen sin Søns Ansøgning om Eker eller — i Tilfælde af Provst 
Heidenreichs Forflyttelse — dennes Embede, Trøgstad. Der 
kom en Marid ivejen for dem begge. Det var Dr. theol. 
Peder Olivarius Bugge, der ikke kunde udholde Sørej- 
seme i Vandsø og allerede 1795 havde forsøgt at faa et 
mindre anstrængende Embede. Han blev udnævnt 19de Maj 
1797, men hans Udnævnelse vakte saa stor Sorg i hans 
Menighed, at han maatte give efter for de indtrængende 
Bønner og forblive hvor han var. Heidenreich blev nu ud- 
nævnt til Ekers Sogneprest i8de August 1797, og Schmidt 
samme Dag til hans Eftermand i Trøgstad. Ogsaa denne 
betænkte sig og bad om at faa blive hvor han var, og nu 
blev Schmidt udnævnt iste December 1797. Han blev ind- 
sat af sin Fader lOde Trin. 1798 og holdt en Prædiken, som 
han lod trykke. Den er visselig saare «vel udarbejdet», 
nærmest en Afhandling om Læreres og Tilhøreres Pligter, 
naar de skal have en god Samvittighed og leve lykkelige 



*) Lærde Efterretninger 1797. 7. 
*) Indberctning ute Febr. 1797. 

med hinanden. Den fylder hele 9 tæt trykte Blade i Falle- 
sens Magasin og kan godt forsvare sin Plads i dette Tids- 
skrift, om han end ikke undlader at kalde Kristus «vor gud- 
dommelige Forløser» og ved Siden af hans «frivillige Op- 
ofrelse» nævner hans «sejerrige Opstandelse» ^). Med det 
Syn, han havde for Menighedens Vel, finder han det her i 
sin Faders og Biskops Nærværelse hensigtsmæssigt straks at 
sætte sig paa et polemisk Standpunkt overfor Haugianerne, 
der endnu kun havde gjort en Begyndelse til den ikke ringe 
Virksomhed, de senere udfoldede paa Eker. Han karakteri- 
serer dem som «vankundige Mennesker, der selv ikke have 
nogen grundig og sammenhængende Kundskab om Christen- 
dommens Sandheder, men alligevel give sig af med at under- 
vise andre» *). Det fremgaar saavel af denne Prædiken som 
af flere Steder i Schmidts Digte, at han satte sin Fader over- 
maade højt^), og det er da ogsaa rimeligt, at han i Hjem- 
met, hvor han blev saa længe, har modtaget en stærk Paa- 
virkning i orthodoks Retning, der aldrig ganske kunde ud- 
slettes, om han end kom i Berørelse med dem, der kunde 
føre ham ind i den nyere Tids Ideer og Former. Naar han 
nu vilde levere en Prædiken, der aabenbart var bestemt til 
at trykkes, maatte han fremtræde som Moralprædikant, da 
han ellers vilde have staat som en Antikvitet, hvad en ung, 
dygtig og fremadstræbende Mand, vant til Beundring, ikke 
let kunde indlade sig paa. Ved en tidligere Lejlighed havde 
det ogsaa vist sig, at han var istand til at levere en Præ- 
diken, udmærket ved den rige Benyttelse af Bibelsteder, som 
han havde bemærket, at Bønderne satte megen Pris paa*). 
Han kan som Prest neppe bedømmes efter dette Prøvestykke, 
og der er i alle Fald Grund til at antage, at han neppe 
nogensinde har været en af de aggressive Rationalister. 
Ligefremme Angreb paa Kirkens Skikke eller Kirkens Tro 



ij Fall. Mag. Vm, 391. 

«) Ibid. 378. 

8) Saml. Digte. Kbh. i8ii. 95. 133. 

*) Conradine Dunker: Gamle Dage 333. 

— under Navn af Overtro eller Mystikisme — vilde vel og- 
saa have været ødelæggende for en Sogneprest paa 26 Aar, 
der afløste den ærværdige Hans Strøm, hvis Postille blev læst 
overalt i Menigheden, medens det vel er troligt, at denne, 
opdragen i den gamle Rettroenhed, i det hele og store har 
sluttet sig til Modstanden mod Haugianerne. I en anden 
Henseende viste han sig derimod ganske som et Barn af sin 
Tid. Han havde et klart Syn for, at vort Folk laa tilbage 
og sluttede sig med Iver til de Foranstaltninger til Oplys- 
ningens og det almindelige Velværes Fremme, der maa be- 
tegnes som Rationalisternes Fortjeneste, hvor famlende de 
end ofte kunde være. Schmidts danske Biograf N. Hancke, 
der i det hele ikke har været heldig med Udgivelsen af hans 
Dagbøger, fortæller^) — uden at anføre nogen Kilde — at 
han i Ekers Menighed forefandt «megen Fattigdom og Us- 
selhéd, fremkaldte dels ved en daarlig, planløs Fattigforsør- 
gelse, dels ved den almindelige Uvidenhed». Der er ingen 
Grund til at drage Rigtigheden af denne Bemærkning i Tvivl. 
Den udmærkede Provst, som havde virket her fra 1779 til 
1797, hørte til den gamle Skole. Han var en Studerekam- 
merets Mand mer end nogen af sine samtidige i vort Land. 
Han var udgaaet fra et pietistisk Hjem, men som en kritisk 
prøvende Aand saa han Skjævhederne i den Retning, hvor- 
paa Syvstjernen var slaaet ind og fulgte den ikke 2). Han 
medbragte den kjæmesunde praktiske Kristendom, som han 
i Enfoldighed lagde ud for Menigheden, og blev alt som den 
nye Tid brød frem — ganske naturlig — en ivrig Modstan- 
der af hvad den førte med sig^). Det var ganske rimeligt, 
at alt maatte blive ved det gamle, medens han ledede den 
store Menighed, og at den unge Prest, der var vel inde i 
filantropiske og rationalistiske Skrifter, maatte finde meget, 
der kunde blive bedre. Der tør imidlertid være Tvivl, om 



^) Schmidts Dagbøger VII. 

*) D. Thrap: Bergenske Kirkeforhold efter Pontoppidan i luth. Ugeskr. 

1877, 2, 147. 
8) Hermoder IV, 18—37. Fall. Mag. IV, 636—44. 

han har forsøgt at faa noget nyt i Gang, saa længe hans 
Fader, der ogsaa var af den gamle Skole, endnu var ved 
Roret. Men da han var død (7de Oktober 1804), fik han en 
ny Biskop, der i et og alt hørte den nye Tid til, og som 
navnlig udmærkede sig ved en priselig Iver for at bringe 
Fattigvæsen og Skolevæsen paa en bedre Fod i sit vidtløftige 
Stift. Bech har i mange Stykker lignet sin forrige Biskop 
Dr. Peder Hansen *), der ogsaa af Cancelliet blev benyttet 
som Mellemmand ved hans Kaldelse til Biskop. Han var 
meget fast i Troen paa, at Anstalter maatte til, og at disse 
kunde gjøre det, men medens Biskop Hansen — i Kristian- 
sand — væsentlig arbejdede paa Skolevæsenet, synes Bech 
fomemlig at have ofret Fattigvæsenet sin Opmærksomhed. 
Det var navnlig i de første Aar af sit Episkopat at Bech 
paa dette Felt udfoldede en stor Virksomhed, og selv Pavels, 
der siden fik saa meget imod ham, siger om ham (1807), at 
«hans Duelighed, Gavnelyst, Energi og utrættelige Virksom- 
hed lige meget berettiger ham til Samtids og Eftertids Hæ- 
der»^). En af Bechs Yndlings-Ideer var Oprettelsen af Ar- 
bejdshuse, og det skyldes maaske hans Indflydelse, naar to 
Rigmænd, David Chrystie og Niels Anker fik saadanne istand 
paa Moss og Fredrikshald. I alle Fald fik Biskopen dem til 
(1806) at forene disse Indretninger med det offentlige Fattig- 
væsen^). Om de havde noget langt Liv, ved vi ikke. Det 
er ikke rimeligt, da de efter Tidens Forhold væsentlig maatte 
opretholdes ved Rigmænds Tilskud, og disse tager jo altid 
en Ende. Ogsaa Fredrik Schmidt, hvis Prestegjæld indslut- 
tede et Slags Smaaby, Hougsund, fik her oprettet et Spinde- 
hus, der sikkert ogsaa har havt hans Tilskud at takke for 
sin korte Tilværelse. Det stod kun i 2 Aar. Schmidt inter- 
esserede sig i det hele meget for Husfliden og havde i sine 
Bestræbelser for denne en trofast Medhjælper i Klokkeren 



*) Se o. S. 188. 90. 93. 

*) Optegnelse i Slotskirkens Kaldsbog. 

^) Bechs Visitatsberetning 1806 (Rigsarkivet). 

Ole Strøm-). At Schmidt ved Siden af dette gjorde hvad 
han kunde for Almuens Oplysning, kan man vide. Biskop 
Hansen havde vist en Udvej til at afhjælpe Mangelen paa 
Lærere ved at faa 6 Prester i Stiftet til at undervise Bonde- 
gutter. Bech vilde gaa et Skridt videre og troede, at dette 
burde paalægges Presterne som en Pligt^), men det blev vel 
ved Tanken. Imidlertid har der dog været Prester, som paa- 
tog sig dette Arbejde, og Schmidt var en af dem. Det maa 
siges til Mandens Ros, at han ikke skyede dette alvorlige 
Tillæg til det meget Arbejde, han havde i sit store Embede. 
Da han 1808 var bleven Provst i Kongsbergs Provsti, vilde 
han oprette et Skolelærer-Seminarium for dette, men det 
kom ikke istand^). Ogsaa en anden Ting maatte han lade 
ligge. Han var en af de Prester, der ivrede for Vaccinatio- 
nen, men det gik ikke. Naar vi ser denne vigtige Foran- 
staltning lykkes for hans samtidige Embedsbrødre Niels Hertz- 
berg og Grøgaard, har man maaske at søge en væsentlig 
medvirkende Grund i den Tillid, de som lægekyndige Mænd 
fandt hos Almuen, og Sagen maa vel have faldt meget van- 
skeligere for dem, der ikke havde saadanne Kundskaber. 

Schmidt drog til Eker som Ungkarl, men det var neppe 
med hans gode Vilje. 1795 talte man i Kristiania om en 
Forbindelse mellem ham og en af Byens Skjønheder, Sara 
Bøyesen*), Datter af Kjøbmand Peter Bøyesen, der ejede 
Gaarden Hovind i østre Aker. Noget maa der have været 
i dette. Hun var jævngammel med ham, og de har maaske 
kjendt hinanden fra Konfirmationstiden. 20 Aar gammel 
skrev han et Nytaarsvers til hende, som han optog i sine 
samlede Digte 1811^). Recensenten i Litteraturtidenden ®) 
omtaler det som en af de Ubetydeligheder, der gjerne kunde 



*) Schmidts Dagboger VII. 

*^) Bech: Visitatsberetning 1806. 

^) Schmidts Dagb. 75. 

■*) Hun døde paa Hovind ugift 19de September 1850, 80 V2 Aar gl. 

^) S. 38. 

^) Litteraturtid. 181 1. 514. 

have været borte, men for Pigteren har det visselig havt sin 
Betydning. Sara Bøyesen skal have været en interessant 
Personlighed, og som en meget smuk Pige gik hun under 
Navnet «Rosen». Det blev imidlertid ikke til noget. Biskop 
Schmidt vilde, at han skulde gjøre et «godt» Parti og fik 
ham efter megen Overtalelse til 1799 at ægte Frøken Maren 
Elisabet Mathea Oppen, med hvem han fik den i hine Dage 
betydelige Formue 12000 Rdlr., men ingen Børn. Efter hans 
egne Ytringer var det et Fornuftparti, og det vårede længe> 
inden han «blev saa fornuftig». Hun var Datter af General- 
krigskommissær Knud Oppen, hvis Hustru Mette Christine 
Colling, var eneste Datter af en i sin Tid bekjendt Kjøb- 
mand Anders Colling. Denne drev Handel ved Vaterlands 
Bro og tråk Bønderne til sig ved at have en Rotte i Bur 
paa sin Disk, hvorfor han fik Navnet «Rotte- Anders». Ogsaa 
Elisa Oppen har rimeligvis været Schmidt bekjendt fra Barn- 
dommen af, da hun boede i Oslo i den saakaldte Steners- 
gaard ^). Schmidt kunde saaledes optræde paa Eker som den 
rige Mand, og Oprettelsen af Spindehuset i Hougsund tyder 
paa, at han vidste at anvende sin Formue paa en hæderlig 
Maade. Den satte ham ogsaa istand til at skaffe sig Nydel- 
ser, hvorefter de fleste Normænd i hine Dage forgjæves suk- 
kede, samt til at udholde Krigsaarenes Trængslér, under 
hvilke han vel ogsaa har kunnet række mange af Menigheden 
en hjælpende Haand. Pavels fortæller et Sted i sine Dag- 
bøger, at Schmidt i sin Prestegaard viste ham sin Formue, 
som han bogstavelig havde paa Kistebunden i en stor Pose 
med Guid- og Sølvmynter. Schmidt følte sig — som Pavels 
— hele sit Liv stærkt dragen til Danmark, hvor han i Rah- 
beks Kreds tidlig havde faat interessante Forbindelser. Han 
blev som Følge heraf stedse uberørt af den norske Selvstæn- 
dighedsaand, der i hans Barndoms- og Ungdomsaar gjorde 
sig saa stærkt gjældende i Kristiania, uagtet han elskede 



') Conradine Dunker: Gamle Dage 249 — 50. 

Norges gamle Historie, som han kjendte godt tiP). Han 
holdt længe paa med at forberede en Fremstilling af det 
gamle Oslos Historie, og dette Arbejde synes at have været 
den nærmeste Foranledning til hans Rejse til Kjøbenhavn 
19de August til 29de Oktober 1807. Paa denne Rejse maatte 
han fra den svenske Kyst være Vidne til Bombardementet, 
og han drog ind i Staden umiddelbart efter den forfærdelige 
Ødelæggelse. Han arbejdede dygtig med at gjøre Uddrag 
af Schøning og Suhm og hvad andet han kunde finde til sin 
Oslos Historie-) og tilbragte sin Fritid mest hos Rahbek og 
i norske Selskab. Overalt var han en vel set Gjæst, der op- 
livede Selskaberne med sin Sang og sit Pianospil. For hans 
Digterliv — om der kan tales om et saadant — havde og- 
saa denne Rejse en stor Betydning. Sin Udvikling havde 
han faat i i8de Aarhundrede, og det kunde derfor være 
rimeligt nok, at han i Begyndelsen udtalte sig ringeagtende 
om den nye romantiske Skole, der med Øhlenschlåger traadte 
frem i Morgenrøden af det 19de, men han fik snart andre 
Øjne at se med, og i 1807 finder vi ham som en oprigtig 
Beundrer af det nye^). Han var en langt mere bøjelig Na- 
tur end hans Ven Jonas Rein, der hele sit Liv holdt sig til 
det gamle. Der er vel ingen Tvivl om, at dette hans nye 
Syn paa Poesien ogsaa har baaret Frugter for hans pastorale 
Gjerning og bidraget væsentlig til at give ham Afsmag paa 
den rationalistiske Tørhed, saa han kunde høre til de mod- 
tagelige Sjæle, da Mynster 1810 slog ned med sine betyd- 
ningsfulde Prædikener. De blev naturligvis modtagne med 
Antydninger af «Mystikisme» o. s. v., men det var uund- 
gaaeligt, at de maatte virke som Bodsprædikener paa dem 
af Tidens Rationalister, der havde Øren at høre med og 
Øjne til at se, at Tiden var ifærd med at omskiftes*). Med 
Schmidts Barndoms- og Ungdomsindtryk er det let at forståa, 

^) L. Daae i Morgenbl. 1868 No. 121. 

2) Schmidts Dagb. 52. 56. 59. 61. 63 o. fl. St. 

^) K. M. Rahbeks Brewexling 25—27. 

*) Mynster: Meddelelser om mit Levnet 176 — 77. 

at de ogsaa for ham maatte faa en stor Betydning for hans 
Opfatning af sit Liv og sin Gjerning. Det maatte ogsaa i 
dette Stykke være ham saare heldigt, at han i 1811 fik gjøre 
et nyt Besøg i Kjøbenhavn (27de Januar til i8de Maj). 
Schmidts Hensigt med denne Rejse var intet mindre end at 
søge Stiftsprovstiet i Kjøbenhavn. Han holdt en Prædiken 
hernede og havde Audiens hos Kongen 8de Marts, hvor 
han fremførte sit Ønske og fik til Svar: «Der vil altid gives 
Lejlighed» ^). I Cancelliet fik han imidlertid ikke nogen Op- 
muntring, men fik vide, at han havde farlige Konkurrenter i 
F. C. Gutfeld, Domprovst J. M. Hertz, Amtsprovst Holm og 
H. G. Clausen, samt at man maatte beflitte sig paa at faa 
Talere til Kjøbenhavn*). Til disse har han neppe regnet sig 
selv. Biskop Bech skriver om ham, at han «holdt en grun- 
dig Prædiken, men manglede Foredrag»'), og han maa — 
trods Faderens ovennævnte alvorlige Mindelse — erkjende, 
at han «tildels» læste sine Prædikener af Papiret*). Denne 
Ytring fremførte han i et kjøbenhavnsk Blad 17de April 
181 1, og det var 5te Maj han fik høre, at man vilde have 
Talere i de kjøbenhavnske Kirker. Oslos Historie beskjæf- 
tigede ham ikke i Kjøbenhavn under dette Ophold, der 
væsentlig gik hen i Nydelsen af Rahbeks og Øhlenschlågers 
Selskaber, hvor han altid var tilrede med sin Sang og gjerne 
vilde høre Øhlenschlåger forelæse sine Digtninger. Han kom 
ogsaa i Berørelse med N. Treschow, G. Sverdrup og Grundt- 
vig og havde Adgang til højfomemme Mænd, deriblant Grev 
Fredrik Moltke, hvis gode Egenskaber han nu af Hjertet 
paaskjønnede ^). Foruden sin Ansøgning om et Embede i 
Kjøbenhavn havde han ogsaa noget at bestille med Udgivel- 
sen af sine samlede Digte, og han fik Biskop Munter til at 



^} Schmidts Dagb. io6. 

2) Ibid. 137. 

^) Bech: Visitatsberetning 1808. 

*) Rahbek: Sandsigeren I, 203. 

^) Dansk hist. Tidsskr. s. o. 

sende Subskriptionsplanerae paa dem til sit Stifts Prester^). 
Ligesom de blev meget velvilligen behandlede af Kritiken, 
der roste Schmidts beskedne Tanker om sin Digtergave, saa- 
ledes har vel ogsaa et andet Arbejde, han leverede under sit 
Ophold i Kjøbenhavn bidraget ikke lidet til at styrke den 
velvillige Stemning for ham hos de raadende Mænd paa den 
Tid. I en Afhandling om Folkefester udtaler han sig om 
det fremmede Forhold, hvori Digteme staar til Folket. Han 
vil, at de skal fremtræde som Talere og give Folket sine 
Frembringelser i levende Foredrag. Dette kunde ikke ske 
uden ved «virkelige Folkeforsamlinger», og saadanne vilde 
han da have i Forbindelse med Folkefester efter de olym- 
piske Leges Mønster. Det skulde være en Samling fra den 
hele Provinds i eller ved Stiftstaden hvert 3die eller 4de Aar. 
Her skulde da Digteme møde og oplæse sine Verker, en 
eller anden holde historiske Foredrag, helst vedrørende Stedet 
— han har vist tænkt paa sin Oslos Historie — og endelig 
skulde Stiftets Øvrighed fremstille for Folket Regjeringens 
Anordninger og Foranstaltninger til Folkets Bedste*). Fe- 
sterne skulde blive en Triumf for Tvillingfolkenes Loyalitet 
og en Glæde for den faderlige Regjering. Blev der end ikke 
gjort det mindste for at føre denne Ide ud i Livet, saa har 
Schmidts Afhandling dog ganske sikkert hendraget Opmærk- 
somheden paa dens Forfatter i en Tid, da man vogtede nøje 
paa alt, hvad der kom fra Norge. Den tør have været ham 
til Gavn, da han nogle Aar efter trængte til den danske Re- 
gjerings Velvilje. 

Efter sin Hjemkomst stiftede Schmidt et Selskab for 
Ekers Prestegjælds Vel, og en Frugt heraf var Oprettelsen 
af 2 Søndagsskoler. At han var en Mand med Virkelyst og 
Nidkjærhed fremgaar af alt, hvad vi kjender om ham. At 
Menigheden satte ham højt som Sjaélesørger fortæller hans 



*) Schmidts Dagb. 98, 

*) Rahbek: Sandsigeren I, 203—6. 

danske Biografi), og dette kan have sin Sandhed, om det 
end er Tilfældet, at han, der var en stolt Natur, af og til 
kom i Strid med en og anden i Menigheden. Saadanne 
Stridigheder kunde vel af og til bringe ham peia den Tanke, 
at man ikke rigtig paaskjønnede hans Bestræbelser som Prest, 
og gjøre Ønsket om et Embede i Danmark levende hos ham^), 
men de kunde ikke i nogen Maade røre ved den store An- 
seelse, hvori han stod. Biskop Bech maa have sat ham me- 
get højt, naar han i Slutningen af 1812 sætter ham som 
No. I i den Række af 11 Mænd, han efter Ordre indstillede 
til at komme i Betragtning ved Udnævnelsen til Danebrogs- 
Riddere. Man tør vel her især tænke sig, at Bech vilde vise 
sin Formands Søn en Opmærksomhed. Bech havde havt 
megen Møje med Biskop Schmidts Enke, og denne sin Sted- 
moder vilde Fredrik Schmidt aldrig se. Dette har vel ogsaa 
bidraget til at befæste ham i Venskabet med Biskopen^). 
De øvrige var 2) Provst F. P. Hoppstoch*), 3) Professor 
Leganger, 4) Provst Jakob Finckenhagen, 5) Sogneprest Ma- 
thias Siegwardt, 6) resid. Kapellan Wettergren i Drammen, 
7) Sogneprest Stephansen i Tjølling, 8) Slotsprest Claus 
Pavels, 9) Overlærer Søren Rasmussen, 10) Løjtnant Jakob 
Hoeil, 11) Grosserer Paul Bjørn i Kragerø. Listen er karak- 
teristisk nok, og det tager sig unegtelig lidt underlig ud at 
se Schmidt som No. i og Pavels som No. 8. De fik begge 
sit Ridderkors 28de Januar 18 13. Og saa kom de tunge og 
alvorsfulde Tider, da Folkets Tillid kaldte Schmidt til Rigs- 
forsamlingen paa Ejdsvold. Han holdt paa Kristian Fredrik, 
men drog til Ejdsvold med en Resignation, der syntes at 
grændse til Fortvivlelse^), hvoraf han dog opmandede sig i 
det Selskab, han fandt, og under den Selvstændigheds-Begejstring, 



1) Schmidts Dag. IX. 

2) L. Daae i Morgenbl. 1868 No. 121 efter en utrykt Dagbog fra 1809 
(af Christiane Koren). 

3) Meddelt af Professor Dr. L. Daae. 
*) Se o. S. 21. 

4 Pavels Dagb 172 1814. 



Digitized by 



Google 



Fredrik Schmidt. 265 

hvori han aandede. Han kjendte Georg Sverdrup fra Kjø- 
benhavn (181 1), og dette Bekjendtskab har vel ikke mindre 
end Jonas Reins gamle Venskab bidraget til at befeste ham 
i hans politiske Opfatning og opflamme hans dybe Antipati 
mod Sverige. Som Følge heraf betragtede han Grev Wedel 
og hans politiske Venner med Mistanke og Uvilje; og brugte 
ofte hadefulde Udtryk om Wergeland, hvem han beskyldte 
for at have modtaget 20000 Rdlr. fra Wenersborg, en Mis- 
tanke, som deltes af flere ^). Grøgaard var ham en ubarm- 
hjertig Kritiker og gav ham Navnet «Selvstændighedspoeten», 
hvilket sikkerlig har forbitret ham meget. Jakob Aall siger, 
at han ofte fik afværget heftige Udfald af Schmidt mod 
Grøgaard^. Den milde Jakob Aall vilde naturligvis gjerne 
ved enhver Lejlighed afværge heftige Scener, hvoraf der paa 
Ejdsvold forefaldt langt flere, end man i Almindelighed kjen- 
der til, men han satte ellers ikke Schmidt højt og var vred 
over de ondskabsfulde anonyme Viser, der flød fra hans Pen, 
ikke mindre end over den hierarkiske Mine, hvormed han 
fremførte ubetydelige Ting og «ufordøjede Forslaga). Hans 
Navn er knyttet til den Bestemmelse i Grundloven, at et 
Lovforslag skal behandles i Plenum og have 7» Stemmers 
Pluralitet, naar det 2 Gange har passeret begge Thing uden 
at blive antaget. Ellers gik han sin Ven Jonas Rein en høj 
Gang, da ogsaa han var fremme og talte om Pengevæsenet: 

« Vi have en Nabo» — siger han — «som har 

opbudt alle Snedighedens Kunster for at indsnære os i sine 
Garn, og nu ender med Forhaanelser, Trusler og storpralende 
Varselsraab om den Ulykke, der venter os, dersom vi vove 
at vedblive vor Beslutning: at ville leve og døe som et frit 
og uafhængigt Folk» «Nu er det lagt for Da- 
gen, at Norge har i sit eget Skjød tilstrækkelige Hjælpe- 
kilder, som selv de mest trykkende Tider ikke have kunnet 



*) L. Daae i Morgenbl. 1868 No. 121. 

*) Aalls Erindringer 2den Udg. 398. 

*) Y. Nielsen: Bidr. til Norges Hist. 1814. 398—99. 

udtørre»*). Ja — saaledes kunde man tale deroppe lige i 
Ansigtet paa Krig, Hungersnød. Pengemangel og fire euro- 
pæiske Stormagter! — Snart var det imidlertid Kanoneme, 
som talte, og Konventionen til Moss kom som et Torden- 
budskab for Schmidt som for de fleste Normænd. Han 
tænkte straks paa at søge Afsked, hvis Foreningen med Sve- 
rige var uundgaaelig. Hans Tillæg: «hvis den i Konven- 
tionen belovede Pensjon kan erholdes»*), tager sig underlig 
ud, da han fremdeles havde sin Formue i Behold, og han 
derhos havde et Slags Løfte om Ansættelse i Danmark. Han 
gjorde imidlertid hvad han kunde for at hindre en endelig 
Beslutning og opflamme sine Landsmænd til ny Strid, idet 
han i Bladet «Tiden» lod indrykke nogle af Johs. v. Miillers 
Schweitser-Historier ^). Til det overordentlige Storthing blev 
han valgt efter Lodtræbiing med Sorenskriver, Justitsraad 
Wulfsberg. Han havde med sine Kolleger ladet sig give en 
skriftlig Fuldmagt, hvorefter der skulde forlanges, at Kongen 
skulde residere det halve Aar i Norge, og Foreningen med 
Sverige garanteres af fremmede Magter, noget, hvorom der 
ikke blev Tale. Imidlertid ant og Pavels, hos hvem Schmidt 
boede under Storthinget, at den Mangel paa Konsekvens, 
der oftere sporedes i hans Stemmegivning, maatte tilskrives 
denne Fuldmagt*). Han spillede ingen fremtrædende Rolle, 
men det var dog ham, som fik nedsat Komiteen til Under- 
søgelse af Statsraadets Protokoller, hvoraf han selv blev Med- 
lem, og hvorfra Rigsrets-Sagen mod Haxthausen udgik. Hans 
indgroede Mistænksomhed mod Sverige gav sig Luft i et 
Forslag om at binde Kongen ved Valg af Universitetslærere 
til 3 af collegium academicum foreslagne Mænd. Han var 
bange for, at Ungdommen skulde forsvenskes ved Ansættelse 
af Broderlandets Videnskabsmænd som Lærere. Der gik 
mange Rygter i de bevægede Dage, og et af dem var, at 



*) Rigsforsaml. Forhandl. V. 61—66. 
«) Pavels Dagb. V» 18 14. 
») Ibid. "/8 1814. 
*) Ibid. ^Ixx 1814. 

Universiteterne i Kristiania og Lund skulde sammensmeltes. 
Schmidt drog hjem til Eker for ganske at slaa sig fra Poli- 
tiken, medens den Gang, Sageme havde tåget, i høj Grad 
vakte hans Misnøje, og en dyb Mistænksomhed mod Regje- 
ringen voksede sig fast hos ham*). Under Storthinget 1815 
var han ofte i Kristiania, omgikkes her meget med Oppo- 
sitionsmænd og synes formelig at have gaat paa Jagt efter 
Planer, der skulde være igjære til Amalgamation og Norges 
Udslettelse af Statemes Tal*). I sine private Breve udtalte 
han sig som den, der tolkede en i Folket ulmende dyb Mis- 
fomøjelse med Regjeringen^), og han kunde vel forsaavidt 
have Ret, som det jo vårede længe, førend de nye Forhold 
kunde finde almindelig Forstaaelse, og imidlertid var der jo 
nok af Mistænksomhed og Misfomøjelse, der ikke lidet blev 
næret ved den trykkende økonomiske Tilstand i Landet. 
Schmidt maa ikke have været god at konmie nær i denne 
Tid, og hans stolte Sind tillod ham ikke let at bøje sig. 
Han fik en Injurieproces med en Mand paa Eker og tabte 
den ved Underretten. Da han ansaa sig forurettet som Em- 
bedsmand, indgav han Ansøgning om beneficium processus 
grat, til at appellere Sagen, og hvis han ikke fik dette, om 
Afsked med 700 Rdlr. Pensjon og fri Brug af Enkesædet. 
Han fik ingen af Delene, men gav sig ikke, — gik ind til 
Storthinget for at faa Oprejsning, men Odelsthinget beslut- 
tede med 57 mod 2 Stemmer: «Provst og Ridder Schmidts 
ubeføjede Spørgsmaal til Storthinget og Klage over Stats- 
raadet henlægges». Han vilde nu voldgive Sagen til Publi- 
kum, men paadrog sig kun nye Ærgrelser ved Angreb i 
Pressen*). I denne Tid var det ogsaa, at han, der altid med 
Lethed rystede Vers af sig, efter Anmodning skulde skrive 
én Sang til Karl Johan. Der forekom i 2det Vers disse 
Linjer : 



^) Pavels Dagb. "/9 1815. 

«) Ibid. «0/9 1815. 

8) Ibid. "/9 1815. 

♦) Ibid. *o/io og V12 1815. L. Daae i Morgenbl. 1868 No. 121. 

«Da Nora Haand til Svea rakte, 

skjant harmfuld dog med ærligt Sind» ^), 

Man fandt Udtrykket «harmfuld» upassende og ombyttede 
det. Schmidt protesterede offentlig og oplyste, hvorledes 
Ordene skulde lyde 2). Man kan vide, hvorledes han efter alt 
dette maatte betragtes af Regjeringen, men naar han kom 
«paa det sorte Bret», kan det ikke negtes, at han selv havde 
sat sig der, og det er ikke underligt, at han begyndte at om- 
gaaes med Tanken om at søge Afsked og finde en ny Stil- 
linga). Har han nogensinde tænkt sig en Fremtid som Biskop, 
saa har han ganske vist i denne Tid maattet se, at Adgan- 
gen til en Bispestol var ham spærret. Regjeringen havde 
dog ikke opgivet sine gode Tanker om ham, tænkte maaske 
ogsaa paa at give ham en Oprejsning for hans virkelige eller 
formentlige Krænkelser ved at nævne ham som No. 3 paa 
Tndstillingslisten til Bergens Bispestol efter J. N. Bruns Død 
(26de Juli 1 8 16)*). Den skal af Karl Johan have været til- 
tænkt Neumann, der efter C. N. Schwachs Meddelelse frabad 
sig den. Samme Forfatter er den første, som fortæller, at 
Schmidt følte sig tilsidesat ved Pavels's Udnævnelse og af 
denne Grund tog sin Afsked^). J. C. Berg, der var saa vel 
inde i den Tids Forhold gjentager det^), men det er neppe 
rigtigt. Hans indgroede Mistillid til den WedePske Styrelse, 
hans aldrig hvilende Svenskehad og Frygt for Amalgamations- 
planer havde sikkerlig gjort ham Stillingen som norsk Em- 
bedsmand uudholdelig og vakt den gamle Dragelse til Dan- 
mark op igjen hos ham. Selv har han aldrig ytret noget, 
der kan støtte hin Antagelse. Som Grund til at han forlod 
Norge anfører han den formentlige Uret, der var sket ham 



^) Schmidt: Nye samlede Digte Roskilde 1835. 18. 

''^) L. Daae i Morgenbl. 1868. 121. 

3) Pavels Dagb. IV12 1815. 

*) Pavels Autobiogr. 251. L. Mariboe til J. C. Berg 25de Novbr. 1816 

i n. hist. Tidbskr. I R. 2 B. 353. 
^) C. N. Schwach: Jakob Neumann. Bergen 1848. 18. 
^) Aalls Erindringer 2den Udg. 405. 

som Embedsmand i den ulykkelige Injurie-Sag 181 5, samt 
at han «under nærværende Omstændighed og med den nu 
herskende Tænkemaade intet kan haabe at udrette» *). I en 
anden Forstand end den ovenfor antydede kan maaske Pavels's 
Udnævnelse have bidraget til at modne hans Beslutning. 
Venskabet mellem disse Mænd var nemlig saa inderligt, at 
Schmidt vel har følt Stillingen dobbelt trykkende, naar han 
ikke mere havde Pavels at ty til i Kristiania. Med sit stolte 
Sind var han en Mand af et varmt Hjerte, som bl. a. kan 
ses af hans Forhold til Christiane Koren ^). Han kunde ikke 
lukke sine Følelser inde og havde nu ingen Ven i Nærheden, 
der kunde være for ham hvad Pavels havde været. 

Høsten 1 81 7 søgte Schmidt Permissjon paa 2 Aar til en 
Udenlandsrejse og drog med sin Hustru til Kjøbenhavn i Be- 
gyndelsen af Oktober. Han maatte blive vel modtagen i 
Danmark, hvor Sorgen over Rigernes Adskillelse var dyb og 
almindelig, og hans Misfornøjelse med den nuværende Tin- 
genes Ordning ikke kunde være ukjendt for hans mange 
kjøbenhavnske Venner. Med sin politiske Opfatning maatte 
han ogsaa blive en interessant Personlighed hernede, hvor 
ethvert ugvmstigt Rygte om Karl Johan og hans fremtidige 
Udsigter blev grebet med B^jærlighed^). Han maatte dog 
her iagtt^e stor Forsigtighed, da han endnu stod som norsk 
Embedsmand, og den svensknorske Minister Grev Tavast 
var vaagen. Nogen Forbindelse med Norge synes han ikke 
at have havt uden med Pavels, der i Breve fortalte om sin 
nye Stilling i Bergen og den sørgelige Stilling, hans Ven 
Jonas Rein befandt sig i. I Begyndelsen af det halve Aar, 
han boede i Kjøbenhavn, synes han at have været i Uvished, 
om han skulde blive hernede eller vende tilbage til Norge*), 
men det kan ikke have været længe, thi kun en Maaned, 



^) Afskedsprædiken 17de Trin. "1820. 23 — 24. 

^) Fr. Schmidt: Christiane Korens Biografi i Schwachs Nor 1816, 

186 -93. 
^) Schmidts Dagb. 309. 325. 327. 328, 
*) Ibid. 325. */n 181 7. 

18 

efter at han havde ytret sig tvivlsom i denne Henseende, 
havde han Audiens hos Cancellipræsident Kaas for at for- 
høre sig om mulig Befordring til et dansk Prestekald. Der 
blev ikke alene Tale om et saadant, men ogsaa om Ansæt- 
telse ved det pprettendes Akademi i Sorø^), medens han be- 
stemt maatte afvise enhver Tanke om Ansættelse ved Uni- 
versitetet, da han aldrig havde lagt sig efter lærde Studier^). 
Imidlertid levede han i sin æstetiske Kreds og synes at have 
tilbragt den meste Tid hos Rahbek, Øhlenschlåger, Frøken 
Juliane Marie Jessen o. fl., gik flittig i Theatret og forberedte 
sig til sin Udenlandsrejse ved at studere Kunsthistorie og 
det italienske Sprog. I2te April 181 8 drog han med Inge- 
mann gjennem Tyskland og Schweitz til Italien. Ingemann 
og Schmidt kom godt ud af det sammen. Den danske Digter 
fandt i ham en Mand af gode Kundskaber og med Sands for 
alt, som duede. Han havde kun mod ham, at han snorkede 
om Natten, rimede i daglig Tale og glemte Alting. De til- 
bragte Julen i Rom og blev her til Udgangen af Februar. 
For de 17 Danske og Normænd i Rom holdt han hemmelig 
Gudstjeneste i Thorvaldsens Hjem (Juledag 1818 og 21de 
Februar 18 19). Ingemann bemærker, at det nok var de første 
danske protestantiske Prædikener, der var hørte i Pavens 
Stad*). Han drog saa til Neapel, hvor han iste Paaskedag 
prædikede paa et (norsk ?) Skib for de herværende Normænd. 
Den danske Gesandt fraraadede ham paa det bestemteste at 
holde Prædiken i selve Byen. Stemningen her var saa erke 
katholsk, at det endog blev anset for dristigt, at han fulgte 
en forhenværende svensk Konsul til Graven og jordfæstede 
ham efter vort Ritual i latinsk Oversættelse. Han opholdt 
sig i det hele 8 Maaneder i Italien*), tog saa tilsøs hjem 
og opholdt sig paa Vejen nogle Dage i Alikante, hvor han 
med den største Forsigtighed maatte søge at undgaa den 



*) Schmidts Dagb. 341. Vi og ^^/i 1818. 
«) Ibid. 325. 

^ Breve til og fra B. S. Ingemann. 83. 104. 
*) Jens Maller: Nyt theol. Bibl. IX, 263. 

aarvaagne Inkvisition. Høsten 18 19 — man sejlede ikke hur- 
tig i hine Dage — kom han tilbage til Kjøbenhavn, hvor 
man havde været ængstelig for ham^). Hans Beslutning at 
forlade Norge var nu bleven fast, og han søgte Afsked fra 
sit Sognekald, som han fik 27de December 1819. Han drog 
hjem til Eker, og det er tydeligt nok, at den forestaaende 
Skilsmisse fra det dejlige Ungdomshjem og hans Fædres 
Land vilde falde ham tung*). I Maj 1820 var han i Kristi- 
ania fot at besørge Trykningen af sit sidste poetiske Arbejde 
i Norge — «Majkrandsen», Oversættelser af Jean Paul — og 
der blev da gjort det sidste Forsøg paa at holde ham til- 
bage, idet Biskop Bech vilde have ham til at søge det ledige 
Stiftsprovsti i Kristiania, men forgjæves*). 17de Trin. 1820 
sagde han sin Menighed Farvel, forlod Norge og blev saa 
27de September 1820 udnævnt til Sogneprest i Himmeløv og 
Roeskilde adelige Jomfrukloster. Hans Afskedsprædiken over 
Epistelen paa 17de Trin. er trykt. Efter Udgivelsen fulgte 
en Avisfejde med Forlæggeren om Honoraret (I), der med 
al sin Ubetydelighed ikke var synderlig heldig for den bort-, 
dragende Prest. 



Schmidt var altsaa nu bleven Prest i sit Fødeland efter 
i 43 Aar at have levet og virket i Norge, hvor bziade hans 
Fader og hans Moder hørte hjemme. Vort Land mistede i 
ham en af sine dygtigste Prester og varmeste Venner, men 
der er vel Tvivl, om hans Bortrejse kan betragtes som noget 
Tab for Norge. Her trængtes visselig selvstændige Mænd, 
og der var ikke Mangel paa dem, men naar Misfornøjelse c^ 



*) Breve fra J. P. Mynster. Kbh. 1860. 139. 

*) Fr. Schmidt til J. Rathke dat. Eker 25/5 1820. L. Daae: Breve fra 

Danske og Normænd 238. 
^) Omtalt i et Brev fra daværende Provst Dr. J. Neumann til Pavels, der 

er i C. P. Riis's Eje. 

18* 



Digitized by 



Google 



272 Fredrik Schmidt. 

Mistillid var bleven herskende hos en Embedsmand, var denne 
i hine Dage lidet skikket til at berolige Gemytterne og 
bringe dem til Forstaaelse af Fædrelandets Vel og sande 
Stilling. Den ærlige og faste Overbevisning maatte i hine 
Tider være forenet med Sindighed og Klogskab, om en Em- 
bedsmand skulde virke med Held paa Befolkningen. Ti Dage 
efter at Karl Johan havde besteget Tronen, skriver en i Norge 
vel kjendt og anset Mand: «Kronprindsen af Sverige er me- 
get yndet af Embedsmændene, og de ved, hvor meget de 
kunne virke paa Folket»^). Har end adskillige af dem kun 
langsomt og modstræbende bøjet sig for den nye Hersker i 
Erkjendelsen af hans Storhed og Velsignelsen af hans Verk, 
saa maatte dog flere og flere faa Øjnene op og se hvad 
Folkets Lykke krævede af dem som Fædrelandets Mænd 
og Kongens Tjenere. Der er vel ikke Tvivl om, at ogsaa 
Fredrik Schmidt vilde være bleven en af dem, men hos ham 
vilde det have gaat langsomt, og netop disse Aar, det her 
gjaldt — til 1 82 1 — var af megen Vigtighed. Trist er det 
at tænke paa, at han skal have angret sin Flytning og længe- 
des efter sit dejlige Eker, medens han med hvert Aar, som 
gik, mere og mere maatte se fra det fjerne, hvorledes han 
havde tåget fejl i sine mørke Anelser om svensk Overvælde 
i Norge. • 

Det maa have været en betydelig Forandring for Schmidt, 
der i 20 Aar havde forestaaet et af Norges største Lands- 
kald med mer end 6000 Indbyggere, med jævnlige Anneks- 
rejser og Sognebudsrejser til Hest paa ubanede Veje, stort 
Fattigvæsen og fuldt op af Arbejde, da han nu blev ansat 
som Sogneprest i en liden sjællandsk Menighed paa 500 
Mennesker. Fri for politiske Bekymringer og med et for en 
norsk Lands-Sogneprest utænkeligt Lavmaal af Arbejde maatte 
~ idets Ro og god Tid til litterær Syssel, hvortil 
avde følt sig oplagt. Dette maatte vel end mere 

^dler til den danske Diplomat M. Irgens-Bergh ^^2 1818 (L. 
Breve fra Danske og Normænd 12). 

blive Tilfældet, da han i 1822 blev Bibliothekar ved Roeskilde 
Stiftsbibliothek. Dette, hvis Grundstamme var Professor, 
Rektor J. H. Taubers betydelige Bogsamling, der 1808 blev 
kjøbt for 5000 Rdlr.^), bestod for en væsentlig Del af lærde 
theologiske Verker. Det antages at have gjort liden Nytte-), 
men for Schmidt blev det sikkerlig en Tilskyndelse til at 
benytte den Lejlighed, der her frembød sig til en Smule lærd 
Studium. Sin poetiske Gave betragtede han med megen Be* 
skedenhed^), men den har dog rimeligvis ledet ham i Valget 
af theologiske Studier og en Opgave, der ikke var af de 
ringe. Han gav sig ifærd med at oversætte og kommentere 
Pentateukens poetiske Afsnit, hvoraf et Prøvestykke — Gen 
49 — allerede blev trykt 1823*). Det hele Arbejde var fær- 
digt 1828. Han gjorde visselig ikke Fordring paa Navn af 
lærd Theolog, men taalte dog ikke, at dette blev udtalt af 
Rudelbach og ansaa sin Kommentar over Gen 49 som et 
Vidnesbyrd om, at han dog ikke stod ganske udenfor den 
lærde Republik^). Han har forsaavidt Ret, som det ikke 
hører til det almindelige, at Prester i Norge og Danmark 
leverer Arbejder, der vidner om saa vidt dybe Studier. 
Hvor lidet end det Lod, han her lagde i Vegtskaalen, har 
været, vil et saadant Arbejde i Sandhedens Tjeneste dog 
altid blive respektabelt, og naar Universitetet ved sin Jubel- 
fest for Kristendommens looo-aarige Bestaaen i Danmark 
1826 tilbød ham den theologiske Doktorgrad — sammen med 
H. N. Clausen, J. C. G. Johansen, N. Faber og N. Fogtmann 
— kan det have havt sin Berettigelse. Imidlertid var han 
ikke heldig med sin Doktordisputats <l Historia Pauliciano- 
rum^. Her vovede han sig ind paa et Felt, hvor megen 
Kritik udkrævedes, hvor Fejltagelser var farlige, og hvor han 
visselig var lidet øvet, da hans tidligere Syslen med Historien 



') Provst D. P. Smiths Optegnelser i Kirkehist. Saml. 1884. 673. 

2) Ibid. 

^) Fr. Schmidt: Samlede Digte IX. 

^) J. Møller: N. theol. Bibl. IV, 178 flf. 

^) Litteraturtid. 1826. 497 ff. 

havde indskrænket sig til Samler-Arbejde. Han har visselig 
ogsaa været henvist alene til sine Bøger og — maaske — 
til Biskop Munter, der vel sagtens med al sin Lærdom var 
for meget Rationalist til at kunne være Vejleder ved et Ar- 
bejde af denne Beskaffenhed. Skriftet havde den Tendens at 
paavise Protestantismens Kilder i Paulicianeme, uagtet han 
ikke er blind for deres gnostisk-manikæiske Vildfarelser. Han 
mente at kunne finde et Forbindelsesled i Valdenserne, hvil- 
ket han dog efter Rudelbachs skarpe Kritik maatte tilbage- 
kalde som en Fejltagelse *). Det uheldigste var maaske, at 
han søgte Bundsforvandte hos Katholikerne, anførte Bellarmin, 
Baronius og Raderus som Hjemmelsmænd, der med rigtig 
Takt havde opdaget Slægtskabet mellem Paulicianismen og 
Protestantismen, «medens det naturligvis maatte være dem 
om at gjøre at fremstille denne nye Manikæisme som Prote- 
stantismens Fostermoder»*). Ogsaa den tydske Kritik var 
ham lidet gunstig, og det klang for den næsten som Ironi, 
naar han støttede sin Paastand ved Jesuiten Raderus's Vidnes- 
byrd, «der sikkerlig ikke har undladt at slaa sammen i et 
Broderskab Paulicianer og Billedstormere, Lutheraner og 
Calvinister aliasqve hujus generis pestes^ ^). En Fortjeneste 
har han maaske havt ved sin Afhandling, da det synes, som 
om det er den, der har givet Anledning til den interessante 
og klare kritiske Fremstilling af Paulicianernes Historie af 
Gieseler*). 

Det maatte ligge nær for Schmidt, der var anlagt for 
den elegiske Digtning, med Lethed skrev Vers og dyrkede 
Bibelstudiet, at forsøgé sig som Salmedigter i en Tid, da 
man begyndte at blive færdig med den evangelisk-kristelige 
Salmebog. Han tænkte ogsaa at levere Salmer til alle Kirke- 
aarets Søn- og Helligdage med en kort Vejledning for Læ- 
reren til at gjennemgaa Dagens Tekst med Børnene. Denne 

*) Litteraturtid. 1826. 497 ff. 

*) Rudelbach: Theol. Maanedskr. V. 276 — 77. 

^) Ullmann i Stud. u. Kritiken I, 895. 

*) Ibid. II (1829) 79—127. 

Tanke er maaske opkommen hos ham i Italien, hvor han til 
sine 3 Prædikener ogsaa maatte levere Salmer. Nogle Prøver 
har han ladet trykke^), men de er matte og er neppe blevne 
benyttede. Rationalistiske er de ikke, og de vidner med de 
Prædikener, han efter sin Udenlandsrejse lod trykke, om at 
en højere Beaandelse var over ham i hans pastorale Gjerning 
nu, end da han som ung Mand prædikede i Kristiania og 
paa Eker. Det er ovenfor antydet, at Studiet af Mynsters 
Prædikener og den mæg^ige Indflydelse, denne Mand i hin 
Tid øvede i den danske Kirke, rimeligvis har været til stor 
Velsignelse for en Mand som Fredrik Schmidt. 

Schmidt levede 20 Aar i Himmeløv agtet og af holdt af 
sin Menighed og anset som Prædikant*). Et Par Gange be- 
søgte han Norge, 1827 og 1832, da hans Svigermoder, 
Generalindie Oppen var død. Det siges, at han skiltes fra 
Norge med Taarer'). Det er rimeligt nok. Hans Hjerte 
hang ved hans Barndoms Hjem, og han maatte se, at For- 
holdene heroppe begyndte at bedres. Paa samme Tid havde 
han i Kjøbenhavn mistet sit herlige Bakkehus, og Hjemmet 
maatte blive tomt for ham, da han ikke længer havde Rah- 
bek og hans Hustru. Han døde af Apopleksi i6de Februar 
1840 og hans Hustru Aaret efter. Hun har neppe været en 
Hustru for ham, og det rige Selskabsliv i Kjøbenhavn 1807, 
1811 og 1817 synes han at have nydt alene. Hun blev til- 
sidst sindsvag (Melankoli), og fra April til Oktober 1835 var 
hun paa Bidstrup*). Deres Formue kom tilbage til Udarvin- 
ger i Norge. 



J. Møller: N. theol. Bibl. XIV 323 ff. 

2) Schmidts Dagb. XIV. 

») Ibid. 

**) Breve til Ingemann 324. 

Jr eter Ulrik Magnus Hount er født 1769 i Igens Sogn 
paa Als, hvor Faderen Jacob Hount var Prest. Han blev 
20de Oktober samme Aar Sogneprest til Søgne i Kristian- 
sands Stift, saa Sønnen ikke var i Aar gammel, da han kom 
til Norge. Efter kongelig Tilladelse af 6te Februar 1789 
forflyttedes Jacob Hount til Tvet efter Mageskifte med An- 
dreas Friderichsen. Han fik her et smukt og godt Kald, der 
som mange saadanne i hine Dage var alvorlig beskattet, saa 
han maatte afgive 270 Rdlr. aarlig til Løn for Sekretæren i 
Kirkeinspektions-Kollegiet. I dette Kald døde han 5te April 
1793 — samme Dag hans Søn modtog den prestelige Ind- 
vielse. Med sin ældre Broder Fredrik blev Peter Hount 1783 
indsat i Kristiansands Latinskole. Fredrik Hount forlod Sko- 
len og drog som Handelsassistent til Grønland^), medens 
hans yngre Broder gik den igjennem og blev dimitteret af 
Professor Rektor Søren Monrad 1786. Han lagde sig med 
Iver efter det theologiske Studium og brugte forholdsvis lang 
Tid dertil, saa han først tog Eksamen 1 791, men da ogsaa 
med Udmærkelse. Han var ikke Æstetiker, og de drama- 
tiske Selskaber, der havde saa stor Tiltrækning for mange af 



^) Pavels: Autobiografi 29. 

hans Kammerater, synes han at have staaet udenfor. Heller 
ikke Politiken, der i Revolutionstiden fyldte saa mange Hjer- 
ner, synes at have beskjæltiget ham synderlig, om han end 
tidlig blev en udpræget Tilhænger af den Norskheds-Retning ^), 
der i denne Tid var saa stærkt fremtrædende hos mange af 
hans Landsmænd i Kjøbenhavn. Som Kandidat laa han med 
Pavels paa Ehlersens Collegium, og fra denne Tid har Pavels 
opbevaret en Historie, hvori han spiller en Hovedrolle, og 
som er vel skikket til at vise, hvilken Anseelse en udmærket 
Kandidat havde, ligesom den ogsaa kaster et ikke meget 
heldigt Lys over Universitets-Forholdene i Slutningen af i8de 
Aarhundrede. En skrøbelig Kandidat Meldal skulde prædike 
til Dimis og bad Hount skrive Prædiken for ham. Hount 
havde ikke Tid eller Lyst, laante en Prædiken, Pavels havde 
holdt, og gav den til Meldal, som holdt den og fik non 
contemnendus, Hount gik nu op til Professor Fr. Munter 
og krævede ham formelig til Regnskab for den givne Karak- 
ter, idet han tillige udviklede Indholdet af Pavels's Prædiken, 
og det endte med, at Professoren gav den stakkels Kandidat 
Lov til at prædike om igjen efter en Tiltale, der var alt 
andet end beskeden^). Som Alumnus paa Ehlersens Colle- 
gium studerede han og Pavels i Fællesskab, og deres Sam- 
taler om de til Prestegjerningen fornødne Kundskaber, dens 
Pligter og Glæder omtales af denne som betydningsfulde for 
hans personlige Udvikling^). Hvad disse to Barndomsvenner 
studerede var ikke «Theologien som lærd Videnskab», men 
«Religion og Morab, hvilket i vort Sprog vil sige: ikke den 
lutherske Kirkes dogmatiske System, men Tidens rationali- 
stiske Skrifter. Pavels's «Yndlingslekture» i denne Tid var 
de eudaimonistiske Populærtheologer, navnlig Saltzmann, hvem 
han siger, at han «som Menneske og gejstlig Taler har meget 
at takke», og at det er denne Læsning, han har drevet 



^) Pavels Autobiografi 233. 
*) Ibid. 183—85. 
8) Ibid. 233. 

sammen med Hount viser sig tilstrækkelig af hvad man har 
fra deres Haand. Omtrent samtidig blev de to Venner be- 
fordrede hjem til Norge, idet Pavels iste Februar 1793 blev 
residerende Kapellan til Eidanger, og Hount iste Marts til 
Vos. Pavels, der havde faat mange Venner og knyttet inter- 
essante Forbindelser i Kjøbenhavn, skiltes kun nødig derfra, 
medens Hount kun havde længedes tilbage til Norge og 
neppe nogensinde tænkt sig, at han skulde blive Embeds- 
mand i Danmark. De blev begge ordinerede med 7 andre 
Prester af Biskop Balle 5te April 1793. Paa Vos udfoldede 
Hount en ikke ringe Virksomhed i Fattig- og Skolevæsenet, 
uden at der kunde blive Tale om nogen egentlig Reform. 
Han fik indrettet Lægdeme paa en ny Maade, saa at 22 
Fattiglemmer kunde forsørges foruden dem, der allerede var 
der. Et lidet Magasin for trængende Familjer i Sygdoms- 
tilfælde lykkedes det ham ogsaa at faa oprettet. I Skoleme 
fik han indført Skrivning og Regning, og han gav selv Læ- 
rerne Undervisning. Et Forslag om Oprettelsen af faste 
Skoler indgav han 13de Juli 1797, men det mødte Modstand 
hos Biskop Brun, om han end ved en anden Lejlighed ud- 
talte sig for, at Vos kunde tiltrænge en saadan og maaske 
underholde den. Hounts Forslag gav dog Stødet til et Re- 
skript af 7de November 1800 om Skolevæsenets bedre Ind- 
retning i Bergens Stift, hvorefter der indsattes Kirkesangere 
ved Annekskirkerne med Forpligtelse til at fungere som Om- 
gangsskoleholdere. Det var jo al tid et for den Tid betyde- 
ligt Fremskridt i Skoleholdernes Aflønning, men det vårede 
jo længe, inden denne Ordning helt kunde gjennemføres. 
Hounts Embede var vistnok et af de bedre Kapellanier, men 
Indtægterne var dog ikke store, og Prestegaarden ubetydelig. 
Han var allerede 2 Aar efter sin Ansættelse bleven gift med 
ØUegaard Margrete Jersin (f. 1769 t 1829), Datter af hans 
Sogneprest Jakob Christian Jersin, og han maatte tåge unge 
Mennesker i Huset til Undervisning for at kunne leve. Det 
tog paa hans Kræfter, og han maatte tåge til Bergen for at 
søge Lægehjelp. Her lader det til, at Aanden og Tonen i 

de Kredse, hvor han kom, maa have overrasket ham. Vinte- 
ren 1794 — 95 havde en Divisjon af den franske Flaade ligget 
over i Bergen, og Officiererne havde bidraget sit til at vække 
republikanske Ideer hos adskillige unge Mennesker. De var 
ikke alene om dette. P. A. Heibefg havde endnu Venner 
og Beundrere paa Stedet fra sit Ophold her (1782 — 85), og 
adskillige fulgte hans Forfattervirksomhed i Revolutionstiden 
med Interesse. Hount fandt sig — som det synes — over- 
rasket ved det, han maatte se og høre, og skrev herom et 
Brev (dat. i8de Februar 1797) til en Ven i Kjøbenhavn, der 
— med eller mod Forfatterens Vilje — lod det trykke*). 
Det er nylig draget frem i en gammel Bergensers Erindrin- 
ger, hvor det fremstilles som en Anklage mod den hæderlige 
bergenske Borgerstand, hvad det neppe har været 2). Det 
gik ikke an for Hount som Embedsmand at give sine Antipa- 
tier mod Danmark og Regjeringen Luft i direkte Udtalelser, 
medens han vel kunde udtale sig paa en sympatetisk Maade 
om Tidens Friheds-Ideer i Almindelighed. At dette er Me- 
ningen viser sig klart nok, idet han i samme Brev med 
øjensynlig Glæde omtaler «Religionen eller om du vil Ortho- 
doxien» som «staaende paa Stylter og færdig til at falde 
ved det første Stød, saa dens Tolke maa til ubodelig Skade 
for deres Punge beklage Faarenes rasende Forblindelse». Ber- 
gens gode Borgere tog dette meget ilde op, og de depu- 
terede Mænd sendte 22de April en alvorlig Forestilling til 
Magistraten og vilde have Sag anlagt, hvilket dog ikke blev 
noget af. Heldigt vilde det dog have været for Hounts 
Sindsro, om han havde erindret dette og for Fremtiden vog- 
tet sig for en Skrivemaade, der efter de herskende Forhold 
let kunde blive farlig. Aaret efter denne Begivenhed havde 
Hount Bispevisitats og maatte prædike (15de Juni 1798) for 
den konstituerede Biskop J. N. Brun. Denne synes straks i 
ham at have set en Mand af den nye Tid, der ikke faldt i 



^) Lærde Efterretninger 1797. 92. 

*) J. Gran: Skitser af bergenske Forhold I, 33. 72 ff. 

hans Smag {^vir ad nos tri aevi indolent factus et formatus^). 
I Hounts Prædiken om at «Menneskene ledes ved sin Sandse- 
lighed til Foragt for Evangeliets Lærdom» fandt Biskopen 
liden Opbyggelse og uklar Orden, om den end maatte siges 
at være ordnet. Han havde en klangfuld Røst og dekla- 
merede som fra et Katheder. Da Hount fremdeles var syge- 
lig, maatte han det følgende Aar drage til Kjøbenhavn for 
at søge Lægehjælp, og han kom hjem tildels helbredet, men 
økonomisk ruineret. Det maatte saaledes være ham om at 
gjøre at forbedre sin Stilling ved Befordring. Det vigtigste 
var dog for ham at komme til et Sted, hvor Khmaet var 
bedre, og han søgte da Moss Sognekald, hvortil han blev 
udnævnt 21de Februar 1800. Biskop Brun skriver paa hans 
Ansøgning, at «de Videnskaber, som udmærker ham, kunne 
gjælde mod et Anciennitets-Tillæg af en heel Decade». Han 
havde vist saa meget mindfe imod Hounts Forflyttelse til et 
andet Stift, som denne kort før sin Udnævnelse havde gjort 
ham Bryderi ved en Anklage mod de paa Vos optrædende 
Haugianere^). Det var .ikke længe han blev i dette Embede, 
da han allerede Aaret efter søgte sig forflyttet til Berg i 
Smaalehnene, et Embede, der var mindre af Indtægt end det, 
han havde, men hvor han dog vilde se sig istand til at føre 
en mere økonomisk Husholdning. Det er klart nok, at Land- 
livet maatte have sin store Tiltrækning baade for ham og 
hans Hustru, der begge var udgangne fra Prestegaarde. Han 
blev udnævnt til Sogneprest i Berg 27de November 1801 og 
et Par Aar efter til Provst i nedre Borgesyssels Provsti. 

Med sine udmærkede Kundskaber og den Begejstring 
for sin Stand, Hount fra tidlige Dage havde næret, tilhørte 
han ganske den rationalistiske Tid. Theologien havde neppe 
riogensinde havt hans Interesse, og der er ingen Grund til 
at betvivle, at hans Ungdoms-Betragtning af de kristelige 
Mysterier som noget «dumt sværmende Tøi» ^) har fulgt 



*) D. Thrap i theol. Tidsskr. 14, 482 ff. 
^) Pavels: Autobiografi ii84. 

ham hele hans Liv igjennem. Han var en prosaisk Nattir^), 
og der var saaledes heller ingen Anledning for ham — som 
for andre af Tidens fremragende Prester — til at hæve sig 
ud over den rationalistiske Tørhed gjennem den ny opkomne 
Romantik. Hans Syn paa den prestelige Gjerning har væsent- 
lig været utilistisk, og at danne sin Menighed til oplyste og 
nyttige Medlemmer af Samfundet blev hans Stræben. Vi 
skal ikke gjentage hvad før er bemærket om tidligere Genera- 
tioners Forsømmelse i denne Retning, der maatte gjøre en 
saadan Stræben høgst fornøden, m*edens man i Brydningens 
Tid altfor ofte slog ind paa den med en Ensidighed, der ikke 
maa bedømmes fra vor Tids Standpunkt. Alles Øjne var 
rettede paa Ophjælpelsen af Skolevæsenet, og Hount selv 
havde — som bemærket — allerede paa Vos indgivet en 
Forestilling herom. Man famlede meget i Spørgsmaalet om 
Lærernes Dannelse, men medens høje og lave tænkte paa 
Oprettelsen af Seminarier, var disse vanskelige at faa istand. 
Hount har visselig været en af de første i Norge, der tænkte 
alvorlig paa denne Ting, men hans økonomiske Stilling tillod 
ham ikke at gjøre noget Offer, og Sagen strandede paa 
Pengespørgsmaalet. Straks efter sin Forflyttelse til Berg 
sendte han Cancelliet et Tilbud om at oprette et Seminarium 
for 12 Bondegutter — en for hvert af Provstiets Prestegjæld 
— hvortil han vilde afgive et Væreke i Prestegaarden og 
holde en Student til Medhjælp i Undervisningen, naar han 
dertil fik 400 Rdlr. aarlig af Statskassen, hvorhos en Gartner 
og Kantoren paa Fredrikshald skulde have 50 Rdlr. hver 
for at undervise i sine Fag. Eleverne skulde derhos betale 
60 Rdlr. hver, som skulde reparteres paa vedkonmiende 
Prestegjæld. Det var altsaa et temmelig kostbart Foreta- 
gende, og Amtmanden frygtede især for Repartitionen, hvor- 
for det ogsaa blev henlagt. Man vilde gjeme have Lærere, 
men Penge til deres Uddannelse havde man ikke. Det ses 



^) Pavels: Autobiografi 233. 

ogsaa, at Seminarier, der oprettedes i Tønsberg (1797) 
og paa Toten (1803) ingen Udgift har forvoldt. — Havde 
man nu ikke Penge til Skolevæsen, saa lader det dog ikke 
til, at man har manglet dem, naar der spurgtes om Fore- 
tagender, hvis Nytte var mere paatagelig. Da Selskabet for 
Norges Vel var stiftet, affødte det Sogneselskaber rundt om- 
kring i Landet, og mange Prester blev ligesaa dygtige som 
ivrige til gjennem disse at sørge for sine Menigheders materi- 
elle Opkomst. Hount var en af disse. Bergs Sogneselskab 
blev stiftet 18 10. Der samledes en Kasse paa 5000 Rdlr. D. C, 
der blev udlaant til Jordforbedring i Prestegjældet. Man hyg- 
gede Poteteskjældere og opførte en Tjæreovn, oplærte en 
Skoleholder i Gartneri og begyndte at anlægge kunstige 
Enge, sørgede for Husfliden og skaffede et lidet landøkono- 
misk Bibliothek. Ligesom Hount var Formand. i Sogncsel- 
skabet, har han ogsaa uden Tvivl været Sjælen deri og ud- 
foldet en ikke ringe Virksomhed. Hans Arbejde lettedes 
ogsaa betydelig ved Almuens Villighed til at indføre For- 
bedringer og hæve sig over Fordomme og indgroede V^ner*). 
Skjønt Hount fra sin tidlige Ungdom havde været en 
varm Fædrelandsven med et stærkt nationalt Præg, synes 
han dog ikke at have traadt aktivt frem som Politiker før 
efter Krigen med Sverige 1808 — 9. Han delte naturligvis 
den almindelige Begejstring for Landets Opkomst og Folkets 
Udvikling i Retning af national Selvstændighed, som paa 
denne Tid havde grebet alle dannede Normænd og — ikke 
mindst — mange af de herværende dansk fødte Embedsmænd. 
Der var imidlertid ikke mange, som vovede at tale højt, da 
det var vel bekjendt, at Regjeringen var bleven mistænksom 
overfor Normændene nled deres brændende Kjærlighed til 



^) Se o. S. 21. Seminariet i Tønsberg havde dog et Tilskud af Semin, 
lapponici Fond. Mis. Coll. til Cancelliet 31te Oktober 1799. Det 
samme var Tilfældet med et af Biskop Schønheyder oprettet Semi- 
narium i T.hjem, der var hensygnet 1804. Biskop P. O. Bugge til 
Provsterne 26de November 1804. 

'-*) Indberetning af 21de Dcbr. 1812 i Budstikken II, 82—88. 

Prinds Kristian August, der let kunde føre deres Sympa- 
thier med sig hinsides Kjølen. Det maa derfor ogsaa siges> 
at det var et uheldigt Øjeblik en norsk Patriot valgte til i 
en deklamatorisk Avisartikel at udtale «Norges retfærdige 
og billige Ønsker», naar han lod denne trykke 9de December 
1809, Dagen før Fredsslutningen med^ Sverige og Kristian 
Augusts Stadfestelse som svensk Thronfølger. Det er vist- 
nok vanskeligt at finde noget i Hounts ArtikeP), hvorved 
Greneralfiskalen skulde kunne fæste sin Opmærksomhed, saa 
meget mere som den i sin Slutning er en fuldt loyal Hen- 
vendelse til Rigemes Konge, der mødes med fuld Tillid, — 
men Tonen i Artikelen er unegtelig saadan, at den maatte 
vække Opmærksomhed, hvor man paa Forhaand ikke var 
tilbøjelig til at tro det bedste. Indledningen indtager blot 
en Oktavside, men den er aldeles fuld af «ægte Normænd», 
«tapre Krigere», «kjække Krigere», «brave Krigere», «kjække 
Forsvarere», o. s. v., der var komne i en stor Elendighed, 
som «vor gode Konge aldrig vil taale, at hans hengivne^ 
troe og tapre Folk mere skal komme i». Saa kommer Øn- 
skeme kortelig fremstillede : i) Magasiner, 2) Manufakturer 
og vel forsynede Depoter, 3) en Orlogsflaade (I) 4) National 
Bank, saa «Landets Marv ikke mere unyttig skal ud- 
strømme for at mæske Fremmede», 5) Universitetet. 
Stiftamtmand Falbe indsendte Artikelen til Cancelliet, da han 
fandt, at den maaske havde en Tendens til at opløse Baan- 
det mellem Danmark og Norge og det paa en Tid, da Ri- 
gerne havde Krig. Det var navnlig Ordet «Fremmede» i det 
fjerde Ønske, der havde stødt ham, da det efter hans Opfat- 
ning maatte forstaaes om vore danske Brødre. Der er ingen 
Tvivl om, at denne utidige Frimodighed var meget nær ved 
at drage efter sig en Aktion, der kunde være bleven farlig 
nok, men det kunde ikke være Regjeringen belejligt at have 
saadanne Sager gaaende i Norge paa denne Tid, og man 
maa derfor visselig erkjende Rigtigheden af Pavels's Bemærk- 
ning, at man gav ham Lejlighed til at slippe fra det med 

*) Tiden 1809. 34. B. Moes Tidsskrift for Personalhistorie I, 163—64, 

en formildende Erklæringa). Han slåp da fra det farlige 
Punkt ved at sige, at det var Hamburgere og andre uden- 
landske Bankierer, han havde ment med de fremmede, der 
«mæskedes ved Landets Marv». Han fik støttet denne Er- 
klæring ved Udtalelser fra de første Kjøbmænd i Kristiania 
og paa Fredrikshald, og den kunde da bruges, om end Can- 
celliet ikke fandt den fuldt tilfredsstillende og meget vel 
vidste, at det var Kjøbenhavnerne og ikke Hamburgerne, der 
sigtedes til. Der er tidligere talt om de besynderlige Fore- 
stillinger, man i Norge almindelig nærede om Landets betyde- 
lige Overskud og dettes Anvendelse til Danmarks Fordel, og 
det kan vel anses som givet, at det er denne Tanke, der 
kommer frem hos denne mod Danmark saa opsatte Nor- 
mand. Det er saa meget rimeligere, som Grev Wedel i 
denne Tid søgte Hount for at faa ham til i sin Erklæring at 
gjentage sine Anker i en endnu skarpere Form, hvad han 
dog Idogelig lod være^). Denne Begivenhed, hvorom Greven, 
der talede frit, tør have ytret sig i videre Kredse, er for- 
mentlig den eneste Hjemmel for Henrik Wergelands For- 
tælling, der gaar igjen hos den kraftpatriotiske Historiker 
Bernt Moe, at Hount c havde Ord for at have plejet Forbin- 
delser med Sverige sigtende til Norges Fraskillelse fra Dan- 
mark»^). Den sidste Forfatter har i sin Glæde over en «fri- 
modig» Optræden mod den dansk-norske Regjering denne 
Gang været mindre kritisk overfor en Forfatter, hvis Syns- 
maader han delte, men hvis Upaalidelighed i det faktiske er 
bekjendt. Det viser sig ogsaa af Hounts hele senere Op- 
trædeh, at en saadan Dristighed laa fjernt fra hans Karak- 
ter. Denne lille Begivenhed har imidlertid bidraget til at 
gjøre Hounts Navn populært ogsaa udenfor Kredsen af den 
Menighed, hvor han var saa højt agtet og elsket. Det var 
derfor rimeligt nok, at han næsten enstemmig blev valgt til 



') Pavels Dagbog '-'Vt 18 15. 

«) Ibid. 

3) H Wergelands saml. Skr. IX, 143. B. Moe 1. c. 180. 



Digitized by 



Google 



Peter Hount. 285 

Repræsentant for Smaalehnene paa Rigsforsamlingen som en 
Selvstændighedsmand af reneste Vand. Han var det dog 
ikke længer, om han end havde været det før. Den Djærv- 
hed, der for enhver Pris vil gaa paa, laa nu engang ikke i 
hans Karakter. Man maa derhos betænke, at han i 1808 
havde set Krigen paa nært Hold, og kunde han end glæde 
sig over sine Landsmænds Tapperhed og heldige Træfninger, 
saa havde han dog faat Besked om hvad Krig er for noget 
og set dens Ulykker i sin Nærhed. Han havde en altfor 
god Forstand til nu efter 7 Aars Lidelser at overvurdere 
Nat lonens Kræfter og kom meget snart til det Resultat, at 
Selvstændigheden ikke kunde kjøbes selv med de største Op- 
ofrelser ^). Han var fri for enhver Indblanding af en Nordahl 
Bruns fantastiske Syner af Fjeldfolkets Uovervindelighed og 
ligesaar fri for den indædte Forbitrelse, der drev en Jonas 
Rein og Fredrik Schmidt. Det synes, som om Hount, hvis 
Forstand let stod stille overfor den truende Fare, ogsaa paa 
Ejdsvold tabte sin Aandsnærværelse. Han havde sat sig fast 
i Hovedet, at Spørgsmaalet om Norges Selvstændighed først 
skulde debatteres, men da det blev afvist, kunde han ikke 
orientere sig og taug stille^). Snart tog han dog atter Del 
i Forhandlingerne, talte bl. a. med Varme Jødernes Sag^) og 
holdt et længere Foredrag om Værnepligten, der ikke røbede 
megen militær Indsigt. Han vilde have Armeen indskrænket 
til en Politi-Milits paa 4 — 50CXD Mand i Fredstid, medens alt 
— uden øvelse — skulde opbydes i Krig*). Efter det Stand- 
punkt, han tidlig havde indtaget, maatte han vel nærmest 
henregnes til Minoriteten, medens der ikke er noget Tegn 
til, at han udenfor Forsamlingen stod i nogen Forbindelse 
med dens ledende Mænd. Det synes ogsaa, som den sej- 
rende Majoritet til en vis Grad har revet ham med, da Gjer- 
ningen deroppe var bragt tilende, og han i6de Maj fremsatte 



^) Pavels Dagbog ^^s 1814. V* 1814. 
«) Ibid. '^V* 1814. 

^) Sibberns Dagb. n. hist. Tidsskr. I, 221. 
*) Rigsforsaml. Forhandl. IV, 49 — 54. 

et Forslag til Adresse til den tilkommende Konge med An- 
modning om, at det skulde meddeles Nabofolket, at Konsti- 
tutionen var færdig, og at det norske Folk ønskede at leve 
i Fred med alle Magter, men at det ogsaa var beredt til 
at forsvare sin Frihed, om den blev angreben^). Forsamlin- 
gen gik ind paa hans Ide. Ved Kongevalget havde han ingen 
Bemærkning, der satte hans Stemme i Klasse med Tvivler- 
nes. Den lød saaledes: <I Medhold af Constitutionen og i 
Overensstemmelse med mit og mine Committenters Ønske 
vælger jeg Norges Regent, h. k. H. Prinds Christian Fredrik 
til Norges Konge». 

Da Hount kom hjem fra Rigsforsamlingen, maatte han 
snart blive ilde tilmode. Fra sine Vinduer havde han daglig 
Synet af fiendtlige Skarer paa den anden Side af Svinesund, 
og med dette Syn fulgte stadige Ængstelser og Tanken om, 
at han vilde blive en af de første, der fik føle det fiendtlige 
Angreb*). Han saa alt i Mørke, hvilket kunde være rimeligt 
nok, og han havde nu mere Tanke for, hvorledes han havde 
at bære sig ad, naar Fienden med Vaabenmagt forlangte 
Hyldings-Ed og Underkastelse, end for den bekjendte norske 
Tapperhed, han saa højt havde anprist for 4 Aar siden*). 
Han fik ikke lang Tid til Refleksjon. 27de Juli besatte Sven- 
skeme Hvaløeme, og 4de August kapitulerede Fredrikstad. 
3 Dage efter finder vi Hount med Statsraad Carsten Tank 
som Overbringer af Karl Johans Fredsforslag i det norske 
Hovedkvarter. Hvorledes han kom til denne Stilling har han 
ikke fortalt, men da Fredrikssten belejredes, og svenske Trop- 
per laa i hans Nærhed, er han vel snart bleven kjendt med 
højere svenske Officierer. Karl Johan, som var saa nøje 
underrettet, har vel ogsaa kjendt til, at han var Ejdsvolds- 
mand, og at han som saadan ikke havde indtaget nogen 



*) Rigsforsaml. Forhandl. V, 104—6. N. Wergeland : Fortrol. Breve 142. 
') Pa vels Dagbog V? 18 14. 
») Ibid. "A 1814. 

udpræget Stilling overfor Muligheden af en Forening med 
Sverige. Han tør saaledes være bleven kaldt til Fredrikstad 
uden selv at have foranlediget det. Han har sagtens ikke 
havt noget Valg — man har gjerne ikke det i Krigstid — 
men var snart paa det rene med, at den Sendelse, der fandt 
saa megen Dadel, var en Pligt og et Middel til i Sandhed 
at gavne Fædrelandet. Er det saa, at det var «ham alene, 
der har udvirket, at Norges Grundlov vedtoges og erkjendtes 
af den svenske Konge» ^), saa kunde han med Tryghed kalde 
denne «Ambassade» for sit Livs bedste Handling, der maatte 
glæde ham paa hans Dødsseng*). Megen Dadel paadrog den 
ham imidlertid, og efter den i Norge paa den Tid herskende 
Stemning kan dette ikke forundre. Han undgik ikke Bag- 
talelse. Endog en Mand som Kristian Fredriks Statssekre- 
tær v. Holten kunde efter Konventionen til Moss fortælle, 
at han «paa Skydsstationerne havde foreholdt So Id a terne, 
hvilken Daarlighed det var at fegte for en Sag, som man 
aldrig kunde udføre»^). «Fy de Carnailler» siger Nordahl 
Brun om ham og Tank i sit lynende Brev til N. Hertzberg*). 
Man faar tænke paa, at efter Freden og adskillige Aar senere 
var det saa langt fra, at Norges Mænd i Almindelighed be- 
tragtede Svenskerne som Venner, end sige som Brødre, at 
de tvertimod troede med Mistænksomhed at maatte værge 
sig imod dem ved enhver Anledning. Under saadanne Om- 
stændigheder maatte det blive paafaldende, at Hount under 
det overordentlige Storthing, hvis virksomme Medlem han 
var, kunde erkjende, at han lige siden Svenskernes. Invasjon 
havde staat i fortroligt Forhold til dém^). Det kunde ikke 
heller være en Hemmelighed, at han alt fra denne Tid maa&ke 
mere end nogen anden Normand havde vundet Karl Johans 

^) Pavels Dagb. %o 18 14. 

2) Ibid, 

3) Ibid. 2 Vs 1 8 14. 
*) S. o. S. 81. 

*) Pavels Dagb. ^Vio 1814. 

19* 



Digitized by 



Google 



288 Peter Hount. 

Yndest. Allerede de første svenske Officierer der paa Hval- 
øeme — betraadte Norges Grund havde vidst at fortælle 
Stedets Prest Lumholtz (f 1853 som Prest i Lier) om Karl 
Johans Forbitrelse mod Biskop Bech*), og Hount fortæller 
selv, at han straks havde den Tanke at afsætte Biskopen og 
sætte Hount i hans Sted, hvad denne afværgede ved ikke at 
ville modtage en BispestoP). Karl Johan var jo overmaade 
nøje underrettet, og han har vel kjendt til baade at Bech 
var en dansk Mand, at han i6de Februar 1814 havde talt 
for Kristian Fredriks Souverænitet, og at han paa Fødsels- 
dagen 18 September 181 3 havde holdt en Tale med de stær- 
keste Udfald imod Sverige^). Hounts Klogskab bød ham at 
afværge et saadant Tilbud, medens han neppe havde kunnet 
undgaa den første Bispestol, der uden forudgaaende Afsæt- 
telse snart maatte blive ledig efter Nordahl Brun*), Den var 
ham tilbudt maaske under det overordentlige Storthing, 
da han idetmindste engang — ute Novbr. — havde Ordre 
at møde hos Kronprindsen om Aftenen^). Saaledes stod 
hans Sag, medens de «ægte» Normænd, gjennemtrængte af 
Svenskehad — som Professor G. Sverdrup og S. Rasmussen 
«var ham stærkt paa Nakken». Foreløbig blev han udmærket 
som en af de 3 Prester, der ved det første Stjernefald — 7de 
Januar 181 5 — blev udnævnte til Medlemmer af Nordstjerne- 
ordenen, «for sit Fædrelandssind og sine Fortjenester som 
Formand for Bergs Agerdyrknings- og Industri-Selskab», — 
et sikkert Tegn paa, at han skulde videre frem. Det blev 
dog med dette. Han var valgt til Repræsentant paa det 
første ordentlige Storthing 181 5, men døde efter et kort 
Sygeleje faa Dage efter dets Sammentræden 17de Juli 181 5. 



1) Pavels Dagb. '^^/i 1815. 

2) Ibid. V7 1815. 

') Budstikken 1813. 

*) Pavels Dagb. "/? 181 5. 

^) Fr. Schmidts Dagb. 287. 

«) Ibid. 289. Pavels Dagb. »Vio og '^Vio 1814. 



Digitized by 



Google 



Peter Hount. 289 

Hans Læge, Professor Skjelderup mente, at en Sindsbekym- 
ring var Sygdommens første Aarsag^). Biskop Sørensen 
mente, at det var Ærgrelse, da Hount var «overvættes stolt 
og irritabel» ^). 



Hine Dages Patrioter havde kun en Tanke: Norges 
Selvstændighed. Tanken om en Adskillelse fra Danmark 
synes — før 18 14 nærmest at have udbredt sig i Bergen og 
Throndhjem samt hos en og anden mere fremsynt Mand paa 
Østlandet, der sluttede sig til Grev Wedel. Paa noget nær- 
mere Forhold til Sverige synes kun meget faa at have tænkt, 
og foruden Grev Wedel og hans fortrolige Venner var der 
maaske ingen, der havde et klart Syn paa, at netop dette 
maatte blive Tyngdepunktet i vort Lands Selvstændigheds- 
Politik. Nikolai Wergeland mener, at der paa Ejdsvold ikke 
var en eneste, der ikke helst vilde have et selvstændigt 
d: efter den gjældende Mening: enestaaende Norge. Grev 
Wedel var maaske den eneste. Baade Grøgaard og Hount 
udt'alte sig som Wergeland og synes at have betragtet en 
Forening med Sverige som en Nødvendighed, de maatte, 
men ikke gjeme vilde gaa ind paa. De havde jo heller 
aldrig betragtet Svenskeme anderledes end som «Arvefiender», 
og saadanne Tanker udryddes ikke let. Hounts politiske 
Retning var tidlig bestemt. Hans norske Selvstændigheds- 
følelse var tidlig rettet mod Danmark. Han hørte til de 
Selvstændigheds-Mænd, der ikke lededes af nogen tSaga- 
Begejstring, der kunde finde en Tilfredsstillelse i at fremmane 
de gamle Kongers og Vikingers Skygger. Han havde ikke 
store eller glimrende Aandsevner og mere Følelse for det 



1) Pavels Dagb. "/? 1815. 

2) Ibid. 28/7 1815. 

n)^tige end for det skjønne*). Sine Friheds-Ideer havde han 
— som saa mange af Tidens Mænd — faat i Revolutions- 
Aarene og måaske styrket under sit Ophold i Bergen 1797. 
De havde visselig snart givet ham Afsmag paa det gamle 
Regimente, der dog ikke kunde hindre ham fra at udtale de 
loyaleste Følelser, da han var truet. Hans Tapperhed synes 
mest at have været Ordets. Da han mødte Trusel om Ak- 
tion {1809) og senere Synet af Norges isolerede Stilling og 
svenske Soldaters Nærmelse til hans Bolig, synes han at 
have tabt en Del af sit norske Mod og at have begyndt at 
se Tingene fra en ny Side. For én saadan JMand kunde 
Foreningen med Sverige snart stille sig som den rette Form 
for Selvstændigheden, medens den for Mænd som Grøgaard 
og Stub stod som det klogeste, det eneste, hvorom der 
kunde blive Tale. Der blev noget vaklende ved Hounts 
politiske Optræden indtil 7de August 18 14, og det synes, 
som han lod sig bestemme af Begivenhedeme. 17de Maj 
var han den ivrigste af alle paa Ejdsvold. Saadanne Patri- 
oter vandt ikke Samtidens Bifald, aller mindst naar de som 
Hount og Wergeland fik Naadetegn af Karl Johan med Ud- 
sigt til at gjøre Lykke paa Embedsbanen. Det var visselig 
en Lykke for Hount, at han ved en tidhg Død skaanedes 
for det sidste. Som Nordahl Bruns Eftermand vilde han 
neppe være bleven vel set af Bergenserne i deres paa den 
Tid meget ophidsede Stemning, og mange af de gamle 
Prester vilde vel ikke have tåget synderlig vel imod den 
erklærede Rationalist med det myndige Væsen. Selv Pavels 
erklærer hans Bibelfortolkning vel fri, medens han elskede 
«Religionen, Dyden, Sandheden» 2). 

Hount var den første Ejdsvoldsmand, som gik bort, og 
hans Død midt under Storthinget vakte stor og almindelig 
Deltagelse. Karl Johan sørgede rigelig for hans efterladte, 
gav Enken Pensjon og derhos 7000 Rdlr. (svensk Bko?) af 



*) Pavels Dagb. «i/t 1815. 
«) Ibid. 

sin Privatkasse, li?esom han udsatte en Kapital af 2000 
Rdlr. (svensk Bko. ?) for hver af hans fire Døtre. Han havde 
udladt sig med, «at han gjeme vilde give de betydeligste 
Summer for at kunne kalde Hount tilbage til Livet». Pavels, 
der maaske kjendte ham bedst af alle, mente, at han døde 
i den aller belejligste Tid baade for sig og sit Fædreland^). 



1) Pavels Dagb. % 18 16. 

VI. 
Hieronymus Heyerdahl. 



Jriieronymus Heyerdahl tilhørte en solid gammel Slægt^), der 
har skjænket vort Lands Kirke, Arme og civile Embeds-Etat 
mange dygtige og hæderlige Mænd. Han er født i Aremark 
31te August 1773. Faderen Halvor Heyerdahl (f ute No- 
vember 1 8 19) var Sorenskriver i Idde og Marker, og Moderen, 
Martha Dorothea Bassøe var Datter af Cancelliraad og Soren- 
skriver i Rakkestad Hieronymus B. og Else Hjorth. Moderen 
døde, da han var 2 Aar gammel, og han kom da i Huset 
til hendes Fader, der holdt ham til Studeringer. Hans første 
Lærer var en Student Christian Scavenius, der døde som an- 
sat ved Legationen i Haag. 1784 kom han i Huset til Provst 
Thorkil Achehoug i Rakkestad, der læste med ham til 1788, 
da han kom ind i Kristiania Latinskole, hvorfra han 1790 
blev dimitteret af Rektor Niels Treschow. Han fik haud 
illaudabilis til Examen artium, tog 1791 Examen philos, 
et philol, med laudabilis og 1794 theologisk Embedseksamen 
og beg*ge de praktiske Prøver med samme Karakter. Alle- 
rede Aaret efter fik han indtræde i gejstligt Embede, idet 
han blev udnævnt til Personelkapellan i Ringsaker og hertil 



^) Se G. Faye: Familjen Heyerdahl. Kristiania 1857. Anders Heyer- 
dahl: Heyerdahl-Slægten ibid. 1873. 

ordineret af Biskop Schmidt i Kristianias Tugthuskirke 23de 
Oktober 1795. Biskopen har formodentlig holdt sig strængt 
til den Bestemmelse, at Ordinationerne skulde foregaa i hans 
Sognekirke, Oslo Hospitalskirke, og da denne Aaret iforvejen 
var brændt, har han vel betragtet Tugthuskirken, hvor hans 
Søn var Prest, som sin Sognekirke. Sognepresten til Rings- 
aker, Henrik Anker var en gammel og svagelig Mand, og 
Heyerdahl maatte bestyre Embedet omtrent i hele dets Ud- 
strækning til hans Død 1798 og i Naadensaaret derpaa. Her 
blev han iste Marts 1799 gift med Fredrikke Sophie Schwabe, 
Datter af Oplandenes sidste Laugmand, Johan Fredrik S., 
der boede paa Ringsaker. Han blev derpaa kaldet til Perso- 
nelkapellan paa Kongsberg, hvor han tilbragte sin Fritid med 
at studere Mineralogi under Esmarcks Vejledning, men hans 
Ophold her blev kort, da han allerede 27de Juni 1800 blev 
udnævnt til residerende Kapellan i det dengang samlede To- 
ten. Han havde visselig en stærk Tilbøjelighed til Natur- 
videnskabeme, men han lod sig dog ikke ved dem drage 
bort fra sit Embede og hvad dertil hører. Biskop Schmidt 
siger ogsaa om ham, at «han har udmærket sig ved Duelig- 
hed og Flid i Læreembedet»^). Da han havde været 3 Aar 
paa Toten, blev han ved kongeHg Resolution bemyndiget til 
at oprette et Skolelærer-Seminarium. Denne Bemyndigelse, 
som Regjeringen ikke altid meddelte, kunde man her med 
Lethed give, da den hele Indretning neppe har været for- 
bunden med synderlige Omkostninger. Det stod i 3 Aar, og 
Heyerdahl var baade Bestyrer og eneste Lærer for sine 9 
Seminarister, hvoraf kun dén ene. Klokkerens Søn, tilhørte 
Gaardbrugerklassen, — alt uden Løn. Da det havde bestaaet 
i 2 Aiar, blev der holdt Eksamen af Biskop Bech med Provst 
Berg i Land og Sogneprest Siegwardt som Censorer, og alle 
Elever fik bedste Karakter. Fagene var: i) Læsning med 
Grammatik, 2) Skjøn- og Retskrivning, 3) Regning, de 4 
Species, Reguladetri og Selskabsregning, 4) «hele Geografien 



Attest paa hans Ansøgning om Totens Kapellani. 

med Kart til», 5) Fædrelandets Historie, 6) Naturlære, Mine- 
ralogi og mathemat. Geografi, 7) Sjælelære, 8) Religion, 
9) Katekisation, 10) Sang. Biskop Bech roste meget deres 
Kundskaber, men foreslog at de skulde gaa i Aar til, da de 
manglede praktisk Uddannelse^). Regjeringen maa formo- 
dentlig have fundet, at det ikke gik an, naar man havde for 
sig en Mand, der havde arbejdet med Held, men uden Løn 
i 2 Aar, da at paalægge ham en Fortsættelse af Arbejdet i 
det 3dje, siden Sagen blev henlagt. Heyerdahl behøvede 
imidlertid ikke noget Paalæg og beholdt sine Seminarister et 
Aar til. Hvorledes han indrettede sig med dem i Henseende 
til Lokale og Underholdning, har han ikke fortalt, men For- 
dringeme var jo i saadanne Ting ikke store i de Dage, naar 
der kun fandtes en Mand, som vilde paatage sig Undervis- 
ningen. Han maa have været en utrættelig Arbejder i Sko- 
lens og Videnskabens Tjeneste i denne Tid, thi ved Siden 
af sine Elever havde han vidtløftige Undersøgelser fore over 
hele Toten og omliggende Bygder, hvis Beskaffenhed i geo- 
gnostisk Henseende han granskede. Det kunde vel ikke være 
anderledes end, at hans Elever maatte have temmelig lange 
Ferier Vaar, Sommer og Høst, naar Markarbejdet krævede 
alle Hænder, og disse Ferietider har da den flittige Lærer 
benyttet til Vandringer paa Fjeldet og * Undersøgelser med 
Jordboret, som det topografiske Selskab havde stillet til hans 
Raadighed. Ogsaa Vinteren kunde han benytte til Dybde- 
maalinger paa Mjøsen. Man maa forundres over hvad denne 
Mand, der sad langt borte fra alle litterære Hjælpemidler og 
kun havde for sig en Mineralie-Samling, han havde skaffet 
sig selv, kunde frembringe af detaljeret Beskrivelse af Jord- 
bunden paa Toten og Hedemarken. Sit Arbejde, der fik en 
velvillig Modtagelse i Samtiden, kalder han blot et Forsøg 
af en Dilettant, men det røber en Flid og Nøjagtighed, der 
maa være iøjnefaldende selv for den ikke sagkyndige Læser. 
Han skrev dette med Tanken om, at en nøjagtig økonomisk 



*) Bech: Indberetning 9de Oktober 1806. 

Beskrivelse over Hedemarken og Toten var et Arbejde, der 
trængtes, og som han maaske vilde vove sig paa ^). Da han skrev 
dette, har han maaske tænkt sig, at han skulde slippe at 
forlade Toten, medens hans voksende Familje maatte sige 
ham, at han snart maatte forlade det residerende Kapellani. 
I Slutningen af 1807 blev Totens Sognekald ledigt, og Heyer- 
dahl turde — skjønt kun 34 Aar gammel — gjøre sig Haab 
om det store Embede, da han unegtelig havde gjort store 
Opofrelser for Menigheden og indlagt sig megen Fortjeneste af 
dens Oplysning. Der var ogsaa i Resolutionen om. Semi- 
nariets Oprettelse lovet ham Befordring*). Det gik imidler- 
tid ikke. Biskop Bech undlod visselig ikke at fremhæve hans 
grundige Lærdom og hans Fortjenester som Seminarielærer 
samt Esmarks «ypperlige Vidnesbyrd om hans videnskabe- 
lige Værd», men han opnaaede kun, at Heyerdahl blev ind- 
stillet som No. 3. Han havde blant andre Konkurrenter 
Sognepresten i Tønsberg Frants Philip Hopstock, der var 
51 Aar gammel, og som ogsaa havde bestyret et Seminarium 
i sit Sogn. Han blev den sidste Sogneprest i det samlede 
Totens Kald, hvor han døde i6de Juni 1824. Heyerdahl fik 
dog et Vidnesbyrd om, at hans Virksomhed ikke var bleven 
ubemærket, idet han 28de Januar 181 1 blev Ridder af Dane- 
brogen med Tilkjendegivelse af Kongens Tilfredshed med 
hans Virksomhed. For en Kapellan var dette en betydelig 
Udmærkelse. Samme Aar blev han Medlem af Videnskaber- 
nes Selskab i Throndhjem. Hans store Familje gjorde det 
nu til en Nødvendighed for ham at søge et bedre Embede, 
og som Laudabilist og 16 Aars Prest turde han gjøre sig 
Haab om et af de bedste. Et saadant var blevet ledigt ved 
Sognepresten til Størdalen, Mag. Lorentz Wittrups Død 26de 
Juni 181 1, og Heyerdahl begav sig til Kjøbenhavn for at søge 
det. Biskop Bugge havde i denne Tid paa det mest indtrængende 



^) Topogr. statist. Saml. udg. af Selsk. for Norges Vel i8u I, 4. 15. 

50—51. 
*) Heyerdahls Ansøgning om Stordalen dat. 15de September 181 1. 

forestillet Cancelliet, hvorledes han led Nød i sit Embede, 
der var beheftet med en Pensjon af 900 Rdlr. til Formandens 
Enke. Dagen før Mag. Wittrups Død havde han erklæret, 
at der nu neppe var anden Udvej for ham end at søge Af- 
sked, da han bedre kunde leve af en Pensjon et andet Sted 
end af Bispestolens Indtægter i Throndhjem, «hvor alle Ting 
nu uden Tvivl var dyrere end noget andet Sted i Kongens 
Riger». Det maatte komme ham meget belejligt, da han 3 
Dage efter kunde indberette Størdalens Ledighed. Kaldets 
Indtægter var opgivne til 1035 Rdlr. 3 Ort, men Bugge kunde 
anslaa det til 2000 Rdlr. Han vilde nødig gjøre Skaar i an- 
den Mands Indkomst, men «hans hele Embeds-Indtægt med- 
gik hartad til Embeds-Udgift», og han kunde ikke have Ud- 
komme uden et Tillæg af 12 — 1500 Rdlr., hvorved han dog 
ikke vilde komme længer end med Halvdelen af hans Ind- 
tægter før Krigen. Han bad nu om, at den Kapital af 2000 
Rdlr., der tilhørte Størdalens Kald, maatte skjænkes hans 
Embede mod, at han svarede Renter til Enken, og at han af 
Kaldet maatte faa en aarlig Afgift af 60O Rdlr., naar Naa- 
densaaret var ude^). Cancelliet saa, at noget maatte gjøres 
for den nødlidende Biskop, men hans Forslag blev dog fun- 
det vel stærkt. Man lod det blive ved, at Størdalens Sogne- 
prest skulde afgive 5CX) Rdlr. aarlig til ham, saa længe Biskop 
Schønheyders Enke var ilive, hvilket blev bestemt ved kgl. 
Resol. af 27de August 1811'^). Heyerdahl maa være bleven 
bekjendt med dette betydelige Indhug i Embedets Indtægter, 
medens han opholdt sig i Kjøbenhavn, men han fandt dog, 
at han kunde være tjent med det og indgav sin- Ansøgning 
15de September. Han blev først udnævnt 22de April 1812. 
Han maa i det throndhjemske snart have vakt Opmærksom- 
hed i vide Kredse, da han blev valgt til 2den Repræsentant 
for nordre Throndhjems Amt til Rigsforsamlingen, uagtet han 



^) P. O. Bugge til Cancelliet ^s/g jgn (Rigsark). 

2) Do. til do. 28/g 181 1, Erlandsen: Throndhjems Stifts Gejstlig- 
hed 342. , 

endnu ikke havde boet 2 Aar deroppe. I Rigsforsamlingen 
fulgte han den Falsen'ske Politik og erklærede ved Konge- 
valget, at han valgte Kristian Fredrik til Norges konstitutions- 
mæssige Konge efter sine Kommittenters og sit eget Ønske ^). 
Jakob Aall giver ham det Vidnesbyrd, at han var «en af 
Forsamlingens behageligste og mest oplyste Medlemmer, 
men derhos af en saa beskeden og frygtsom Klarakter, at 
han næsten aldrig lod sig høre i Forsamlingen»^). Aall 
havde mange interessante Samtaler med ham, og det kan 
være rimeligt nok, da de havde mineralogiske Interesser til- 
fælles. 

Heyerdahl hørte ikke til dem, som klagede, og vi kan 
derfor finde det rimeligt, at han med Sjælsstyrke bar det 
økonomiske Nederlag, han led ved sin Flytning i det For- 
færdelsens Aar 1812. Han maatte sælge næsten alt, hvad 
han ejede og led derpaa betydelige Tab ved Pengereduktio- 
nen 181 3.* Siden fik han Misvækst i 3 Aar. Prestegaarden 
var ødelagt ved Elvebrud og udpint af Forpagtere. For- 
manden havde udstykket det meste af dens Jord til Hus- 
mænd, saa han hverken havde Skov eller Havn ^). Da Penge- 
reduktionen kom paa 181 3, maatte han flere Aar udigjennem 
faa vide hvad det havde at betyde, at alle hans faste Ind- 
tægter betaltes med en bestemt Pengeafgift*). Imidlertid bar 
han — som vel den største Del af vor Kirkes Prester i de 
Dage — sin Skjæbne med Taalmodighed og Haab om bedre 
Tider, der vel ogsaa efterhaanden indtraadte, om han end 
den hele Tid, han var der, maatte udrede sine 5CX) Rdlr. 
aarlig til Biskopen. Dette ophørte 9de Februar 1836, da 
Bispinde- Schønheyder døde 86 Aar gammel, — i Maaneds 
Tid efter at Heyerdahl var forflyttet til Gran. De klimatiske 
Forhold var endnu værre for ham i Størdalen end de øko- 
nomiske. Dalen var 7 Mil lang, Klimaet ublidt og meget 



^) Rigsforsaml. Forhandl. VI. 48. 

*) Y. Nielsen: Bidrag til Norges Hist. 18 14 I, 401. 

^ Heyerdahls Ansøgning om Faaberg 28de Maj 1818. 

*) Biskop Bugges Erklæring af 14de Septbr. 1835 (Rigsark.). 

stormfuldt. Det tog paa hans Helbred og belivede hans sta- 
dige Længsel efter Sydlandet, og al den Kjærlighed, han 
vandt i sin Menighed og hos sine Embedsbrødre, kunde ikke 
holde den nede. Hans Provst, H. S. Arentz, maatte ogsaa 
udtale, at han maatte sætte «Hensynet til eget Savn ved 
denne elskelige Medbroders Forflyttelse» tilside, naar han 
anbefalede hans Ansøgning, medens han ellers ikke behøvede 
at udtale sig om hans Fortjenester, der var tilstækkelig be- 
kj endte. Karl Johan, der — som bekjendt — satte megen 
Pris paa Mænd af et blidt og sagtmodigt Væsen^), havde 
allerede 1825 givet ham et Tegn paa sin Naade, der sjelden 
blev Prester tildel, idet han udnævnte ham til Medlem af 
Nordstjerneordenen, og 1835, ^^ Heyerdahl «personlig blev 
presenteret for Kongen som en af den prestelige Stands vær- 
digste Medlemmer»^), modtog han af Majestætens egen 
Haand den svenske Medalje for medborgerlig Fortjeneste. 
Om Kongen har kjendt til, at han var Medlem aT Rigsfor- 
samlingen og det Standpunkt, han der indtog, kjender vi ikke 
til. Underligt maa det forekomme os, at han saavelsom de 
andre Ejdsvoldsprester, der efter 1814 søgte Embeder, — paa 
en nær — aldrig i sine Ansøgninger nævner sin Deltagelse 
i Rigsforsamlingen. Heyerdahl nævner den ikke engang i sin 
Autobiografi i Grans Kaldsbog. 

Kjærligheden til Naturvidenskaberne fulgte Heyerdahl til 
hans nordlige Bolig, og det var her ikke blot Mineralogien 
og Meteorologien, der sysselsatte ham. Han gjorde her og- 
saa Optegnelser om Planternes Blomstringstid og lagde en 
ikke ringe botanisk Kundskab for Dagen ^). Ogsaa paa Dyre- 
verdenen var han opmærksom og fortæller bl. a.j at en Bæ- 
ver blev skudt i Størdalen 1816*). Betegnende for den 
Trængselstid, hvori han begyndte sin Virksomhed i Størdalen, 



^) J. H. Vogts Optegnelser 165. 

') H. S. Arentz: Erkl. paa Heyerdahls Ansøgning om Gran af lode 

Septbr. 1835. 
^) Budstikken 18 17. I, 750. 
*) Ibid. 754. 

er det, naar han fortæller, at Furruen forsvandt fra det hele 
Prestegjæld i 1813, da alt, hvad der fandtes af denne Træ- 
sort, blev hugget, fordi «dens Bark var den vigtigste 
Almuefødé». En gammel Prest ^), der som 14 aarig Gut 
i Nordland 1813 ikke smagte andet Brød end Barkebrød, har 
fortalt, at dette godt kunde spises, naar man fik det rent 
d. e, af Birkebark uden Tilsætning, men blev det opblandet 
med Furrubark, smagte det ilde. Vi tænker med Rædsel 
og — Skamfuldhed paa disse vore Bedstefædres Tider, og vi 
bør vel ikke glemme Takken for de Mænd af Karakter 
og Handleki'aft, Gud førte ud af dem. — Det var ikke blot 
til lagttagelse og Studier Heyerdahl heroppe benyttede sit 
mangeartede Kjendskab til Naturvidenskaben. Han foregik 
ogsaa som praktisk Jdrdbruger Menigheden med et godt 
Eksempel. Han nævner 2 Ting, som nu enhver nogenlunde 
brugbar Landmand kjender fra sin Barndom, men som den- 
gang maa have været store Reformer. Han begyndte at 
sætte Poteter paa forskjellige Ågre hvert Aar, medens man 
før altid havde brugt de samme Aar efter Aar. De store 
Avlinger, han fik, og de gamle Potet-Agres Frugtbarhed for 
andre Sædarter maatte snart aabne Bøndernes Blik og bringe 
dem til at følge Eksemplet. Paa den anden store Reform, 
Brugen af Timothei-Frø, var det vel mere vanskeligt at faa 
dem med^). 

Heyerdahl havde megen Anseelse som gejstlig Taler. 
Medens han var paa Toten, søgte han (i6de Marts 18 10) om 
Tilladelse til at prædike over frit valgte Tekster, og da 'han 
var «en Mand af udmærkede Kundskaber og samvittig (sic) 
Religionslærer», anbefalede Biskop Bech hans Andragende paa 
Betingelse, at han altid først oplæste Dagens Evangelium, 
«som Almuen ej gjerne vilde savne oplæst fra Prædikestolen». 
Han fik Tilladelsen 19de Maj 18 10 altsaa paa andre Betingel- 
ser end Grøgaard, som kun *blev paalagt — navnlig paa 



1) J. O. H. Walnum, Sogneprest til Herø f 1883. 

2) Budstikken 181 7 I, 769. 

Festdagene — at vælge Tekster, der var i Samklang med 
Dagen. Til at udtale os om Heyerdahls Prædiken og theo- 
logiske Standpunkt savner vi Adgang, da intet herhen hørende 
foreligger fra hans Haand. Bemærkes maa det dog, at det 
var fra en saa orthodoks Biskop som Christen Schmidt og 
en saa fremragende Provst som H. S. Arentz, han fik sine 
anerkjendende Vidnesbyrd. I Størdalen havde han altid Kir- 
ken fuld. Han havde her den besynderlige Svaghed, at han 
ikke taalte at se sin Hustru og sine Børn i Kirken. Forbyde 
dem Guds Hus, naar han prædikede, kunde han vel ikke, 
men de maatte liste sig derind, naar Gudstjenesten var be- 
gyndt, og skjule sig i Mængden. Kom han efter, at de havde 
været der, blev han ilde tilmode. En kjærligere Familjefader 
skulde man vanskelig træffe^). Foruden sine egne 9 Børn 
havde han i 1818 2 faderløse Børn af sin Slægt i Huset. 
Det var vel en Ytring af hans ømme Fader-Følelse, naar han 
aldrig vilde vie sine Døtre. Af hans 7 Døtre blev 3 gifte, 
medens han var i Størdalen og i i Gran. Biskop Bugge 
kunde paa hans Ansøgning om Gran erklære, at han «har 
altid i Vandel og Embedsførelse været ulastelig samt opdra- 
get en talrig Børneflok til duelige og agtværdige Menne- 
sker». 23de December 1835 blev han udnævnt til Sogne- 
prest i Gran, hvor han endnu i over 10 Aar kunde vedblive 
sin stille, bramfrie Gjerning til sin Død 6te Marts 1847. Han 
havde da været Prest i 52 Aar, og han indtager en hæder- 
lig Plads blant vor Kirkes Jubellærere. 



^) Meddelt af Sogneprest J. K. Iversen. 

jLjLans Jacob Stabel blev født 27de August 1769 i Onsø, 
hvor Faderen Johannes Bruun Stabel var Sogneprest og senere 
Provst over nedre Borgesyssel. Moderen hed Maria Elisabet 
Zindberg. Han kom ind i Kristiania Latinskole 22de August 
1785 og blev dimitteret 1787. Han begyndte at studere Jus, 
men forlod dette Studium efter Faderens Ønske og tog theo- 
logisk Eksamen med non contemnendus 14de Juli 1791. Han 
vilde ikke — som de fleste norske Studenter — lade sig 
nøje med denne Karakter, læste om igjen og fik haud 
illaudabilis 17de Januar 1792. Han drog hjem til sin gamle 
Fader, der da var henved 70 Aar gammel og havde tåget 
mærkelig Skade baade paa Sinds- og Legemskræfter samt 
Formue, efter i 6 Aar at have været plaget med Processer 
med den trættekjære (sindsforvirrede) Gerhard Seeberg^). 
Sønnen havde efter sin Karakter Ret til at søge et resi- 
derende Kapellani, men han ansaa det for Pligt at hjælpe sin 
Fader, der i sin Ansøgning om at faa ham til Perso^elkapel- 
lan bad om, at denne Opofrelse maatte komme ham tilgode. 
Han blev udnævnt 8de Juni 1792 og ordineret af Biskop 
Schmidt 6te Juli s. A. Faderen døde i Maj 1796, og han 



1) Se o. S. 31. 

drog da til Kjøbenhavn nærmest for at søge Befordring, men 
tillige for at uddanne sig i Tydsk, Fransk og Engelsk un- 
der Professor T. C. Bruun. Med Befordringen gik det ikke, 
og han vendte tilbage til Hjemmet. Snart blev,det ham dog 
klart, at han her ikke kunde vinde noget, og han maatte 
atter ned for at soUicitere. I Marts 1798 kom han til Kjø- 
benhavn og kunde nu ikke vende tilbage, før han havde sit 
Kaldsbrev i Lommen, men det vårede hele 15 Maaneder, 
inden han kunde vende tilbage til Norge som residerende 
Kapellan til Slidre, hvortil han blev udnævnt 21de Juni 1799. 
Her kom han til en ubeboelig Prestegaard, hvor han «holdt 
paa at fryse ihjeb den første Vinter, han var der, saa han 
allerede 28de April 1800 i sin Nød sendte ind en Ansøgning 
om «et af de første ledige Sognekald». Den var ledsaget af 
Vidnesbyrd fra Provst Berg (nedre Borgesyssel) om hans 
utrættelige Flid i Ungdommens Undervisning, hans lyse For- 
stand og ædle Hjerte, «der med de ypperligste udvortes Gaver 
gjorde ham til en sand Ziir for sin Stand og sit Embede» ^). 
Biskop Schmidt havde bekræftet dette 2), men Cancelliet fandt 
formodentlig, at disse gode Vidnesbyrd havde hjulpet ham 
vel frem til det, han havde faat, og da hans nye Ansøgning 
ikke lød paa noget bestemt Embede, blev den henlagt. Han 
havde nu intet andet at gjøre end at «bortbygge mer end 
sin Velfærd for at faa Bopæl paa Kapellangaarden» og blev 
herved bragt 1 en Stilling, som han snarest muligt maatte 
søge forbedret ved Befordring. Hans Indtægt, der 1791 var 
opgivet til 120 Rdlr., var vistnok lidt større, men havde dog 
ikke naaet 200, og hån sad der med Hustru og Børn. Han 
hørte dog ikke til dem, der synker sammen i Modgang, men 
«opmuntrede unge og gamle ved Undervisning og Exempel 
til det gode saavel i jordisk som i aandelig Henseende»^). 



*) Dat. 20de Novbr. 1797. 

^) 2 1 de April 1798. 

^) Biskop Bechs Erklæring cit. i B. Svendsens Optegnelser. 

Han slåp ud af Trængselen, da, han 28de Marts 1806^) fik 
det ny oprettede Søndre Aurdals Kald i Valders. Her fik 
han bliv^ temmelig længe, men han vandt Anseelse og Kjær- 
lighed i vide Kredse. Han maatte her som i Slidre opbygge 
alle Prestegaardens Huse, men medens han hist maatte til- 
skyde af egen Formue — han havde en Arv, han selv kal- 
der «ikke ubetydelig» — 1000 Spd., fik han her Tilskud af offent- 
lige Midler. Imidlertid led han ogsaa her stort Tab, da han 
altid maatte staa i Forskud, og naar dette blev ham tilbage- 
betalt, var Pengene altid sunkne i Værdi. I Aurdal bestod 
Prestegaardens væsentligste Herlighed i de betydelige Sæter- 
havne, men ogsaa disse maatte savne de fornødne Bygninger, 
som det i Trængselsaarene før og efter 18 14 var umuligt at 
skaffe^). 1 814 blev han konstitueret Provst i Valders og 
23de December 18 16 virkelig Provst i det samlede Totens 
og Valders Provsti. Til Ejdsvoldsforsamlingen blev han valgt 
som iste Repræsentant for Christians Amt og sluttede sig 
her med fuldt Hjerte til Selvstændigheds-Partiet. Han op- 
traadte som en «ægte» Normand under Debatten om Borger- 
ret med en længere skreven Tale, hvori han protesterede 
mod, at «Udlændinger, som vindesyge Hensigter førte hid til 
os, skulde dele med os en Ret, der har kostet og vil koste 
os tunge Opofrelser at erhverve. Han erkjendte Nødvendig- 
heden af, at fremmede Kunstnere og Manufakturister nedsatte 
sig hos os for at lære os at forædle Landets Produkter, vilde 
ogsaa, at de skulde belønnes paa en Maade, som var Natio- 
nen værdig, men der maatte ikke tilstaaes dem «en Ret, 
som Norges Sønner med de tungeste Opofrelser og de frygte- 
ligste Farer have tilkjæmpet sig og sine Efterkommere»®). 
Man ser, at han var en fuldblods Normand, og hans stærke 
Ytringer maatte tåge sig underlig ud for hans danske Kol- 
leger i Forsamlingen, hvor Debatten for en væsentlig Del 



^) I P. B. Lassens Optegnelser om Kristiansand og hos B. Svendsen staar 

fejlagtig 1805. 
^) Stabeis Ansøgning om Lier dat. 3die Marts 1820. 
») Rigsforsaml. Forhandl. III, 64-68. 

20* 



Digitized by 



Google 



304 K- J- Stabel. 

gjaldt Spørgsmaalet, om Norge i den nærmeste Fremtid 
kunde skaffe Mænd til sine Embeder uden at ty til Danmark. 
Hans Stemme ved Kongevalget lød: «Efter mine .Commit- 
tenters Ønske og efter min fuldeste Overbevisning vælger 
jeg strax Prinds Christian Fredrik til at være Norges Konge». 
Det gik nu ikke, som han vilde, men Stabel hørte ikke til 
de uforsonlige og blev i de følgende Aar meget yndet af 
Karl Johan, uden at det dog for det første lykkedes ham at 
faa noget nyt Embede. Besværlighedeme i hans Kald — han 
havde 3 Annekser, af hvilke det ene 5 Mil fra Prestegaarden, og 
overalt maatte han ride — og de store Opofrelser, han der 
havde gjort, idet han havde maattet «fortære en ikke ube- 
tydelig Formue», maatte berettige ham til at vente en meget 
god Befordring. Han turde vel saa meget mere haabe paa 
en saadan, som Karl Johan det første Aar, han var Konge, 
gav ham et specielt Vidnesbyrd om sin Nsiade. Gjennem 
Statholderen Grev Sandels bevidnede han Stabel «sin naa- 
digste Tilfredshed med hans Embeds-Nidkjærhed og Conduite 
med det Tillæg, at Hs. Majestæt for at give ham et offent- 
ligt Bevis paa Højstsammes naadigste Bevaagenhed havde 
udnævnt ham til Ridder af Vasaordenen og skjænket ham 
en Gulddaase» ^). Efter dette gjorde Stabel Aaret efter om 
Høsten en Rejse til Stokholm for at takke Kongen og bringe 
sig i Erindring ved forefaldende Lejlighed. Han medbi:agte 
en Anbefaling fra Biskop Bech, som han forelagde Statsraad 
Treschow, der da var i Stokholm*). Han blev samme Aar 
beskikket til Medlem af Matrikuleringskommissjonen for Val- 
ders. Land og Hadelands Fogderi. Han maatte have al 
Grund til at haabe paa Lykken, da de 2 herlige Embeder 
Lier og Eker blev ledige 1820, og det var maaske paa Grund 
af Sikkerheden i sin Sag, at han kun søgte det bedste og 
behageligste af dem, Lier. Han blev haardelig skuffet, da 



^) Sønnens Meddelelse i P. B. Lassens Beretning om Kristiansand 120. 
2) Stabeis Ansøgning om Lier dat. 3die Novbr. 1820 og Brev til Tre- 
schow af s. D. 

Embedet 23de August 1821 blev givet til Jens Aars, Sogne- 
prest til Hadsel og i dette Aar Storthingsrepræsentant for 
Nordlands Amt. Han var 10 Aar yngre og 10 Aar yngre 
Kandidat end Stabel, og denne maa have følt sig i høj Grad 
tilsidesat og — som det synes — med fuld Ret. Det hændte 
visselig ikke saa sjelden, at Kari Johan besatte Embederne 
uden Hensyn til Regjeringens IndstiUinger, der i Regelen var 
strængt retfærdige, men naar de gjældende Befordringsregler 
fraviges, fasw jo Ansøgeren ikke vide noget om de Forhand- 
linger, der gaar forud, og Stabel har i dette Tilfælde neppe 
kjendt til den ganske ejendommelige Grund, der blev frem- 
ført mod hans Forflyttelse. Biskop Bech fandt ham i alle 
Henseender som «en gavnlig og virksom Prest og Provst» 
kvalificeret til det Embede, han søgte, men han fandt det 
dog end mere «ønskeligt, at han, der nøjere end nogen anden 
kjender og kan virke i Totens og Valders Provsti, hvori han 
ikke let kan remplaceres, maatte deri kunne gives en ved 
indtræffende Vacance paa hans fortjente Adgang passende 
Ansættelse» ^). Biskopen har vel tænkt sig Stabel som selv- 
skreven til Totens betydelige Sognekald, hvis Prest Frants 
Philip Hopstock snart maatte gaa af, da han var 74 Aar 
gammel. Stabel kunde naturligvis ikke kjende noget til dette, 
og hans store Familje gjorde Forbedring i Indtægter til en 
Nødvendighed. 1821 blev Stange ledigt. Han søgte det, 
men fik det ikke. Før det var besat, blev der Ledighed i 
Land, der laa i hans Provsti, og efteip det oven anførte maatte 
jo Biskopen af al Magt anbefale ham til dette Embede, men 
han fik heller ikke det. Her skede en Forflyttelse, der rime- 
ligvis er enestaaende i dette Aarhundrede, idet Sognepresten 
til Vardal, Peter Lundh — Professor G. F. Lundhs Fader — 
fik Kaldet i sit 72de Aar. Han havde været Prest i Vardal 
i 32 Aar og havde i denne Tid kun engang søgt netop det 
Embede, han nu fik. At Stabel efter alle disse Uheld ansaa 
sig tilsidesat, kan være rimeligt nok, men Klogskab burde 



^) Biskop Bech: Erklæring dat. 9de Novbr. 1820. 

vel have tilsagt ham, at saadanne Tanker ikke bør fremføres 
for Regjeringen i officiel Skrivelse. Han gjorde det imidler- 
tid, da han efter Pavels's Død (Februar 1822) meldte sig til 
Bergens Bispestol. Han opnaaede da heller intet derved 
uden en skarp Udtalelse i Regjeringens Indstilling, der satte 
Stiftsprovst M. Siegwardt og Slotsprest J. Storm Munch ved 
Siden af hinanden, men særlig fremhævede den sidste som 
den kraftigste til at udholde Sørejserne. Som No. 3 nævntes 
Sogneprest Normann i Lekanger. Foruden disse havde 
meldt sig Stiftsprovst Marcus Irgens^), der affærdigedes med 
faa Ord som en Mand, om hvem der ikke kunde blive Tale. 
Skjønt Stabeis Ytringer havde paadraget ham Misnøje i 
Regjeringen, har det visselig aldrig været dens Mening at 
lade ham staa tilbage, da han var en meget vel anset Em- 
bedsmand. Han havde nu i 23 Aar været første Forligelses- 
kommissær i Valders, siden 1819 Medlem af Matrikulerings- 
kommissjonen i Fogderiet, og endelig havd^ han efter An- 
modning af Peder Anker været Bestyrer af Vejvæsenet i sit 
Provsti. Der var 10 Mil Veje i dette, og da Stabel blev 
Provst der, var de alle ufremkommelige, men da han forlod 
Stedet, kunde man kjøre dem alle i Vogn*). Det ser be- 
synderligt ud, at man maatte tåge en Provst til saadant Ar- 
bejde, og man kan vel spørge, om ikke en eller anden Offi- 
cier dertil kunde findes. Det var vel saa, men rimeligvis har 
Pengemangelen gjort det nødvendigt at ty til dem, man 
kunde faa for intet. Da Stiftsprovsten i Kristiansand Hans 
Engelhardt 1822 nedlagde sit Embede og flyttede til Dan- 
mark, søgte Stabel at blive hans Eftermand og blev det 14de 
November 1822. Han fik her snart mærke, at Byernes Em- 
bedsmænd havde det haardt i hine Dage, og at vel de mere 
end Brødrene paa Landet fik lide under den trykkende 



^) Om ham s. o. S. 4. 5. 6. Theol. Tidsskr f. d. luth. Kirke i Norge 
IX. 477. 
^ *) Stabeis Ansegning om Toten dat. 4de Marts 1825. 

Pengemangel. Han maatte saaledes snart opgive Haabet om 
her at faa sine store Flytnings-Udgifter dækkede, ligesom det 
faldt ham meget vanskeligt at holde sin ældste Søn ved 
Universitetet. Hertil kom de mange besværlige Sognebuds- 
Rejser i Oddernæs, der endnu hørte til Kristiansands Sogne- 
kald. Efter saa længe at have levet paa Oplandene og sat 
sig ind i Forholdene der, længedes han snart tilbage, og 
Anledning til at faa sin Længsel tilfredsstillet gaves, da Sogne- 
presten til Toten Frants Philip Hopstock døde i6de Juli 
1824. Der blev straks Tale om at dele dette — rimeligvis — 
Norges største Landskald, og Ansøgerne blev forpligtede til 
at finde sig heri. Stabel søgte det saaledes, at han kunde 
faa endelig Ansættelse i østre Toten, naar Embedet var delt, 
og han blev udnævnt dertil 9de Maj 1825. Biskop Munch 
erklærede ham for cen udmærket duelig, kraftfuld og retskaf- 
fen Embedsmand, en christelig og opbyggelig Prædikant, en 
indsigtsfuld og erfaren Provst, som han med Tryghed kunde 
betro Bestyrelsen af det biskopelige Embede under sin Fra- 
værelse, en kjærlig og fornuftig Familjefader» *). Efter et 
Par Aars Forløb fik han igjen sit gamle Provste-Embede 
i6de Juni 1827 og vedblev i disse Embeder trods haarde 
Lidelser navnlig af Stensmerte til sin Død 7de Januar 1836. 
1 83 1 fik han sin Søn, Peder Anker Stabel, til Kapellan, og i 
hans sidste Leveaar maatte denne saagodtsom ene bestyre 
det vidtløftige Embede. 

Stabel blev 1799 gift med Anna Nørbech, Datter af 
Proprietær Nørbech til Trosvig Herregaard, med hvem han 
havde været forlovet i 5 Aar. Hans Ægteskab blev deri- 
mod en kort Glæde, da hun pludselig døde 3 Uger efter 
Brylluppet. 1801 blev han atter gift med Sofie Christine 
Piro, Datter af Major Piro paa Ringerike. Hun overlevede 
ham med sine 7 Børn og døde først 6te April 1857 i K"" 
stiania, 74V2 Aar gammel. Stabeis Portræt hænger i østre 



*) J. St. Munch: Erkl. af 4de Marts 1825. 

Totens Karke med Valgsprog: ^Tu ne cede malis, sed 
contra audentior ito^. 

Det er bemærket, at i alle de Ansøgninger fra Ejds- 
voldspresteme, der er opbevarede, lindes ikke deres Delta- 
gelse i Rigsforsamlingen nævnt. Her danner dog Stabel en 
Undtagelse, da han nævner den i sin sidste Ansøgning, men 
kun i denne. 

VIII. 
Nikolai Nielsen. 



Uer sad adskillige danske Mænd i Rigsforsamlingen paa 
Ejdsvold som Diricks, Steenstrup o. fl. Nikolai Wergeland 
beskyldte dem for at være de mest ivrige Norskheds-Mænd 
af dem alle, eller — som det heder i hans Sprog — for at 
bruge Norge som det Ris, hvormed de vilde tilfredsstille sit 
Svenskehad ^). Vi har ikke her at undersøge, hvor meget 
eller hvor lidet der er i denne Beskyldning, men ganske na- 
turligt maatte det jo være, at danske Mænd sluttede sig om 
sin Kronprinds, og at de ikke kunde tænke sig lykkelige 
under svensk Regimente — man vilde nu ikke tænke sig noget 
andet Forhold til Sverige — er rimeligt. Den eneste danske 
Mand blant Presterne i Rigsforsamlingen er Nikolai Nielsen. 
Fredrik Schmidt, Peter Hount og Laurits Oftedahl var vist- 
nok fødte i Danmark, men kom som Børn til Norge og 
vilde paa den Tid anses for Normænd. 

Nikolai Nielsen er født 3die Marts 1776^) i Landsbyen 
Bulbro ved Odense, hvor Faderen Rasmus Nielsen var Smed. 
Han maa have været en ualmindelig dygtig Mand i sit Fag, 

1) S. o. S. 154. 

^) B. Moe siger (Eidsvoldsrepr. og Storthingsmænd lio), at han var 
født 1777, hvilket maa være urigtigt, da N. selv i sin Ansegningom 
Varde dat. ^Vi 1807 siger, at han er snart 31 Aar gammel. 

thi i Sønnens Prestegaard fandtes et Slaguhr, som han 
havde været Mester for. Han døde, mens Sønnen var Barn. 
Nikolai Nielsen har formodentlig hedt Niels og i Lighed 
med Wergeland forandret sit Navn til Nikolai. Hans 
Provst M. Lind kalder ham endnu 1819 Niels, men selv 
skriver han sig 181 5 Nikolai. 12 Aar gammel kom han 
1788 i Odense Latinskole. De 2 sidste Aar af Skoletiden 
var han meget sygelig og maatte af den Grund fordetmeste 
forsømme Skolen. Ikke destomindre blev han 1796 dimitteret 
og fik Examen artium med haud illaudabilis. Til Examen 
philos, fik han Aaret efter laudabilis. Han tog derpaa ud 
som Huslærer hos Cancelliraad Lindgaard paa Herregaarden 
Lyngsholm i Fyen, rejste atter til Kjøbenhavn 1800, fik 
Kommunitetet og Regensen og begyndte at studere Theo- 
logi. Da Krigen med England udbrød 1801, blev han ansat 
som «litterær Bestyrer ved Kyst-Telegrafen» og fik Stationen 
Klinteskovshoved paa Stevns, hvorfra han senere flyttedes til 
Hovedstationen i Kjøbenhavn. Det maa ikke have været 
nogen let Stilling, da han selv siger, at den krævede 16 — 18 
Timers Arbejde i Døgnet. Han maa imidlertid have udført 
sin Gjerning tilfredsstillende, da han var en af dem, som ved 
disse Posters Nedlæggelse fik 120 Rdlr. aarlig i Vartpenge. 
Han blev herved sat istand til at fortsætte sine Studeringer 
og fik 4de Maj 1804 theologisk Eksamen med Karakteren 
laudabilis. Han drog nu atter ud som Huslærer hos Com- 
merceraad Qvistgaard til Gjerde Herregaard paa Sjælland, og 
«efter et kort Ophold paa dette behagelige Sted, drev en 
synderlig Lyst til at bese Polaregnene i det kolde Norden 
ham til at ansøge Sognekallet Vardøhus»^). Da denne Fæst- 
ning havde sin Garnison, var der tillagt Presten en Løn af 
50 Rdlr. 1793 blev Garnisonen flyttet, og Fæstningen be- 
tragtet som nedlagt. Prestegaarden var da ved Tidens -r- 
eller Stormenes — Magt ruineret, og Missjonskollegiet søgte 



*) Optegnelse i Eids Kaldsbog. 

at faa Proviantforvalterhuset overladt til Bolig for Presten^). 
Generalitetet gik ind paa dette mod en Husleje af 30 Rdlr. 
aarlig og Forpligtelse til at holde Huset istand^). Uagtet 
Presten, da Garnisonen flyttedes, havde faat 100 Rdlr. Tillæg 
i sin Løn, maatte det dog staa klart for Kollegiet, at hans 
Bolig under saadanne Betingelser maatte blive for dyr. Det 
var imidlertid kun 2 Aar, Fæstningen blev uden Garnison, 
da det straks viste sig, at røveriske Overfald af Russerne 
gjorde det nødvendigt at have Soldater heroppe^). Imidler- 
tid blev Ove Christian Daae udnævnt til Sogneprest 17 
Juni 1796, og han fik det vanskelige Hverv at besørge en 
Prestebolig «ophugget i Rusland og transporteret til Vardø»*). 
Dette har vel snart vist sig uudførligt, men han maa med 
sin unge Hustru have faat Bolig et Sted, siden han blev paa 
Vardøhus til 1802, da han efterfulgtes af sin Broder Christen 
Daae. Da denne havde været der i 4 Aar, maatte han for- 
lade Stedet, da han ikke havde noget Hus at bo i, drog til 
Kjøbenhavn og blev forflyttet til Saltdalen 12 December 
1806. Da han var forflyttet, søgte Nielsen hans Embede. 
Han maa vel have hørt af sin Formand, hvad han gik imøde, 
men har vel troet, at han skulde komme ud af det. Hans 
Lyst til at drage til det yderste Norden vakte den største 
Forundring hos Kammerateme, der spurgte, om han var fra 
sin Forstand. Man har gjættet paa, at han tidligere har 
kjendt Kommandantens Familje og droges af Kjærlighed til 
hans Datter, men dette er ikke rimeligt, og hans «synderlige 
Lyst til Polaregnen» behøver ikke saadan Forklaring. Han 
blev først udnævnt 18 December 1807. Rimeligvis har 
Cancelliet ben5^tet den lange Tid til at forhandle om Op- 
førelsen af Prestebolig eller Embedets Nedlæggelse og saa 
udsat med det sidste, da Nielsen var ugift og altid kunde 
finde en Plads. Han blev ordineret i Kjøbenhavn 20de Januar 

*) Coll. Mis. til Generalitetet *Vio 1793. 

2) Do. til do. "/9 1794. 

^) Leopold v. Buch i Budstikken II (1820), 144 — 45. 

*) CoU. Mis. til Provst Stub og Amtmand Sommerfeldt V» 1797- 

1808 Og begav sig paa sin lange Rejse gjennem Sverige over 
Stokholm og Torneå. I Kautokeino hvilede han 14 Dage 
hos Sogneprest Lund og drog nu videre i Selskab med Fin- 
markens Øvrighed. Ved sin Ankomst til Vardøhus i Marts 
1808 fik han straks mærke Vanskeligheden ved at skaffe sig 
Bolig. Endelig fik han overtalt Enken efter den nylig afdøde 
Kommandant, en Artilleriofficier Hans Jørgen Trost, til at 
give ham Hus i Kommandantboligen, medens hun havde 
Raadighed over den. Her blev han 1809 gift med Husets 
Datter, Anna Kathrine Margarete Trost (f. i Rendsborg 
23de Juni 1790), men da den nye Kommandant kom, var 
han atter husvild. Han blev dog hjulpen. Fæstningens 
Auditør, Motzfeldt, en ugift Mand paa 23 Aar, havde en 
Embedsbolig, større end han tiltrængte, og delte den med sin 
nødlidende Sogneprest, for hvem det nu atter saa taalelig 
ud, men — saa døde Motzfeldt pludselig, og han var atter 
husvild. Han skrev til Amtmanden om at faa Prestebolig 
opført, men Cancelliet vilde for Tiden ikke gaa ind derpaa. 
Han bad Generalkommandoen i Throndhjem om, at et gam- 
melt Hus paa Fæstningen maatte sættes istand til ham, men 
fik intet Svar. Han blev boende i Auditør- Boligen, medens 
Kommandanten af al Magt anstrængte sig for at skaffe ham 
Hus — uden Nytte. Saa kom den nye Auditør, der vist var 
leget uundværlig Embedsmand, og han vilde bo alene, 
iet intet andet var at gjøre for Sognepresten, der nu 
e Hustru, 2 Børn og en Svigerinde (Krøbling) at for- 
i, end at rejse fra Stedet^). Den første Vinter, han var 
rdø, udbrød en Epidemi, der angreb de fleste af Bebo- 
og bortrev mange. Nielsen blev skaanet for Smitten 
;ik ogsaa fri for den farlige Skjørbug, mod hvilken han 
var paa Vagt ved stærk Bevægelse og Brug af cocleare. 
imbedet gav ham meget lidet at bestille, og han ikke 
e kunnet faa sine Bøger med sig, maatte han tåge sig 
Dget Arbejde og gav sig derfor til at undervise i Stedets 



Biskop M. B. Krogh til Cancelliet V12 18 10. 

Sl^ole i Skrivning og Regning, som Skoleholderen, Klokker 
Absalon Hansen Andenæs ikke forstod, samt i Religion. Det 
var i Begyndelsen af 1810 han maatte forlade Vardø med 
Hustru og 2 Børn — en aarsgammel Søn og en nyfødt Dat- 
ter — samt en Svigerinde, der var Krøbling. Den lille Datter 
døde paa Rejsen og blev begraven i Hammerfest. Med de 
øvrige ankom han til Throndhjem og fik 200 Rdlr. — senere 
400 — i Vartpenge, indtil en Prestebolig kunde blive opført, 
hvilket aldrig skede. Vardø fik ikke egen Prest igjen før 
1849. I Throndhjem fik han nogle Informationer i det fran- 
ske og tydske Sprog, men maatte dog hovedsagelig laane 
sig frem og kom lidt efter lidt i en bundløs Gjæld. Han lod 
til at føle sig forpligtet til at vente, til en Prestebolig kunde 
blive opført i Vardø, men Biskop Krogh bad for ham, at 
han maatte slippe og faa et andet Embede^). Han blev da 
i det Trængselens Aar 18 12 (i8de September) udnævnt til 
Sogneprest i ytre Holmedal. Det lod til, at den stakkels 
Mand skulde prøves paa alle Maader. Han var 13 Uger 
undervejs paa en Jagt fra Throndhjem til Furrusund, hvorfra 
han maatte, i Baad til Prestegaarden «Bjergene». Man havde 
før hans Ankomst udspredt det Rygte, at han ved sin danske 
Tunge ikke kunde forstaaes af Almuen. Han fik vide dette 
ved sit første Besøg i Guddalens Kapel, hvor en gammel 
Medhjælper kom til ham efter Gudstjenesten og ytrede sin 
Forundring over, at «de forstod hvert Ord, som Far talte»*). 
Hans Helbred var svækket, og hans Fattigdom stor. Ved 
Sejladsen fra Throndhjem fik han en slem Gigt og hans høj 
frugtsommelige Hustru et Krampetilfælde, der plagede hende 
i mange Aar. Hans Familje voksede, og Indtægteme af Kal- 
det var ikke tilstrækkelige til Føde og Klæder. «Alle hans 
accidenteHe Indtægter og mer end det gik med alene til 
Brændseb. Han «trykkedes af Næringssorger og plagedes af 
haarde og ubarmhjertige Kreditorer paa Grund af sin 3 aarige 



1) Biskop M. B. Krogh til Cancelliet "/s i8ii. 
^) Meddelt af N.s Kapellan Provst R. R. Arnet. 

Brødløshed». Han havde paa sin haarde Anneksrejse ofte 
været i Fare for Livet. Paa Rejsen til Guddal maatte han 
passere 7 større og mindre Vande og gaa over ligesaa mange 
Eid^). Imidlertid førte han sit Embede «med Flid og Promp- 
titude til alles Tilfredshed. Hans Levnet var eksemplarisk, 
saa han har vundet Menighedernes udmærkede Godgjøren- 
hed» ^). Hans Dygtighed maa have været kjendt i videre 
Kredse, siden han kunde blive valgt til 2den Repræsentant 
for nordre Bergenhus Amt paa Rigsforsamlingen. Maaske 
har hans Valg været foranlediget af Biskop Brun, i hvis 
udprægede Norskheds-Politik der ikke var den ringeste 
Antipati mod Danmark og danske Mænd. Det fortælles 
nemlig, at Nielsen efter Kieler-Freden holdt en Prædiken, 
hvori han behandlede denne store Begivenhed. Rygtet om 
— maaske Afskrift af — denne Prædiken maa være kommet 
til Biskopen, der skrev til ham: «Hr. Broder har talt som 
en Mand». Maaske Biskopen efter dette har udpeget ham 
for indflydelsesrige Mænd i Amtet. ^ Mange mente, at- han 
som dansk Mand ikke vilde blive antagen, og den Mand, der 
næst ham havde de fleste Stemmer — Sogneprest til Lærdal 
Ulrik Fredrik Bøyesen — rejste endog før Repræsentanteme 
til Ejdsvold for at være paa Stedet, om Nielsen blev for- 
kastet*). Der blev nu ikke Tale herom, og han indtog sit 
Sæde i Forsamlingen. Hans Standpunkt var naturligvis givet. 
Hos enhver dansk Mand maatte Rigernes Adskillelse vække 
den dybeste Smerte og forjage enhver Tanke om Tilslutning 
til Sverige. Han hørte ellers til de stille i Forsamlingen 
og nævnes ikke hos nogen af dens mange Dagbogs-Forfat- 
tere. Ved Kongevalget stemte han efter sin Fuldmagt uden 
at tilføje noget om sin egen personlige Tilslutning. Maaske 
han har havt sine Anfægtelser paa det sidste. Han vendte 
hjem igjen til sit trængselsfulde Kald og søgte saa snart som 



^) Ansøgning om Volden ^Vt 1815. 

*) Provst H. Wiingaards Erkl. ^'°/i 181 5. 

^) Meddelt af Provst Arnet. 

muligt at komme bort derfra, men dette var ikke let. Til de 
smaa Kald var det i hine Dage ofte vanskeligt at faa nogen 
Ansøger, men til de store meldte der sig gjerne en Mémg- 
foldighed. En Mand i Nielsens Stilling kunde da heller ikke 
flytte uden til et virkelig godt Embede, men han fik vente 
temmelig længe. Allerede 1815 begyndte han at søge, men 
han var vel i denne Tid ikke synderlig heldig stillet. Som 
sine Kolleger nævner kan aldrig sin Ejdsvoldsfærd i sine 
Ansøgninger, og Biskop Brun, hvis Iftdflydelse neppe var 
stor i denne Tid, henholder sig i sin Erklæring om ham til 
Provsten med den Bemærkning, at han hverken har set eller 
hørt ham*), da det vel ikke var raadeligt at omtale hvad 
han kjendte til og tidligere havde lønnet med sit Bifald. 
Biskop Pavels synes ikke at have kjendt ham før ved Visi- 
tatsen i 18 19, da han i ham fandt en Mand, der «uden 
Tvi vi var en af Stiftets første Prester». Hans særdeles gode 
Prædiken havde en «ædel Popularitet», men Biskopen «ønskede 
hans Foredrag noget mere bibelsk». Han havde et «meget 
smukt Organ og en ualmindelig heldig Deklamation». Bi- 
skopen tilføjer, at han uddannede Skolelærere med megen 
Omhyggelighed^. Om hans Standpunkt udtaler Pavels sig 
tydeligere i sin Dagbog*), hvor han sammenligner ham med 
Biskop P, O. Boisen: «Kristelig Moral uden synderlig Tro 
paa Aabenbaringens Dogmer findes i hans Prædiken, og over 
det hele svæver en vis hjertelig Popularitet, der maa gjøre 
Indtryk paa det Sind, der ikke higer efter en højere, kraf- 
tigere Trøst, end det 18de Aarhundredes Eudaimonister til- 
bød». Hans Provst i denne Tid erklærede ham at være i 
Besiddelse af «saadanne Evner, at han paa et andet Sted og 

blandt mere tænksomme og oplyste Folk endog 

kunde glimre eller erhverve sig Navnkundighed som Prædikant 



1) J. N. Brun: Erkl. af 5te Aug. 1815. 

*; Pavels's Visitatsberetning f. 181 9 (Rigsark.). 

3) «'6 1819 (Rigsark.). 

Og Religionslærer* *). Med sine glimrende Vidnesbyrd for 
Dygtighed, Flid, Nidkjærhed og stræng Orden i Embedet') 
blev han dog siddende hele 9 Aar i det lille Kald, til det 
endelig lykkedes ham at erholde Ejds Sognekald i Nordfjord 
— ikke uden stor Anstrængelse af hans Biskop'). 23de August 
1 82 1 blev han udnævnt til Sogneprest i Ejd, hvor hans Stil- 
ling blev bedre, skjønt han med sin store Familje ikke var 
istand til at befri sig fra den Gjæld, han havde paadraget 
sig. Her nød han den Ære at blive optagen som Medlem 
af Oldskrift-Selskabet i Kjøbenhavn, ligesom han blev valgt 
til Storthinget 1830. Under Opholdet i Kristiania blev han 
17de Februar udnævnt til Provst i Nordfjord. Han blev her 
i 14 Aar, da Borgunds betydelige Sognekcdd blev ham be- 
troet 13de Maj 1835. Han var da over 59 Aar gammel, men 
en forholdsvis rask Mand. I Borgund fik han gode Dage, 
og ved de store Indtaegter kunde han snart befri sig fra 
sine «haarde og ubarmhjertige Kreditorer». Som han altid 
var en stræng Ordensmand i sit Embede, havde han ogsaa 
i Nødens Dage lært at være det i sin Husholdning, saa 
han nu fra den dybeste Fattigdom kunde hæve sig til en 
ikke ringe Velstand. Han havde 12 Børn, af hvilke 7 endnu 
er ilive. Ved sin Død lode Juni 1854 kunde han efterlade 
sin Enke i ret gode Kaar, ligesom ogsaa Børnene arvede 
noget. Han var don sidste af Ejdsvoldspresteme, som gik 
bort, og den sidste Sogneprest i det samlede Borgund, der 
efter hans Død blev delt i 3 nogenlunde gode Kald, Borgund, 
Aalesund og Skouge. Biskop Neumann omtalte ham som 
Stiftets dygtigste Provst*). 



^) Provst M. Linds Erkl. I2te Maj 1819. 

«) Ibid. 

4 Pavels Erkl. iste Maj 1821. 

*) Meddelt af Provst R. R. Arnet. — Hvor ingen anden Kilde er an- 
ført er Meddelelseme om Provst Nielsen hentede fra hans Optegnelser 
i Eids Kaldsbog. 

IX. 
Jens Stub. 



It rovst Jens Stub var ogsaa en af de fremragende Prester 
i Throndhjems Stift i vort Aarhundredes Begyndelse, en af 
dem, der virkede i Stilhed og døde i sit lovlige Kald. Hans 
Virken i Rigsforsamlingen var ogsaa Stilhedens, og han hørte 
til de Medlemmer, der mere gjorde sig bemærket i det pri- 
vate Samliv udenfor Møderne end i disse. Han var født 3dje 
Marts 1764 paa Gaarden Løken i Ejds Prestegjæld i Nord- 
fjord, hvor hans Fader, adjungeret Sorenskriver Johan Daniel 
Stub, boede. Han efterfulgte sin Fader, Lars Stub i Embedet 
1795 og døde 19de December 1802. Hans første Hustru hed 
Anna Hegelund Krog og han havde med hende 7 Børn. 
Efter hendes Død ægtede han iste Aug. 1776 Mette Dorothea 
Heiberg (f 181 1), Datter af Provst og Sogneprest Gerhard 
Heiberg i Sogndal (f 1778), og fik med hende 8 Børn* Jens 
Stub blev i 5 Aar undervist i Hjemmet, før han blev indsat 
i Bergens Latinskole, hvorfra han 1782 dimitteredes. Han 
blev ved Examen artium «indkaldt» og tog Aaret efter 
Examen philos, med laudabilis. Blant hans Artiumskam- 
merater var Biskoperne P. O. Bugge og Christian Sørensen. 
Han maatte som vel de fleste Normænd efter Examen philos, 
tåge bort fra Universitetet og fik en Huslærerpost hos en 
Adelsmand Scheel paa Sjælland. Han blev her i 2 Aar og 

vendte saa tilbage til Kjøbenhavn, hvor han 2den April 1788 
tog theologisk Eksamen med Karakteren laudabilis. Han 
drog straks hjem til Norge og modtog Ansættelse som Hus- 
lærer hos Oberstløjtnant Nikolai Fredrik Krogh til Mimkvold 
ved Throndhjem. Hans Elev her var den senere i Norges 
konstitutionelle Historie bekjendte Statsraad Christian Krogh. 
En Kandidat med laudabilis hørte til de sjeldne i hine Dage, 
især blant Normændene, der gjerne manglede Penge til at 
ligge saa længe ved Universitetet, at de kunde faa en god 
Eksamen, Med denne Karakter havde man Ret til at søge 
et Sognekald, og vilde man modtage et saadant i de nord- 
lige Egne, behøvede man ikke at vente længe. lode Juni 
1 79 1 blev Alten-Talvigs Sognekald ledigt ved Provst Isaak 
Severin Frimanns Forflyttelse til Overhalden, og Stub søgte 
og fik hans Embede 7de Oktober 1791 og blev samme Aar 
Provst i Vestfinmarkens Provsti. Skjønt Menigheden i Isaak 
Frimann havde havt en Prest, der udmærkede sig ved Lær- 
dom og ypperlige Prædikener, var dog Tilstanden her i det 
hele mindre god. Kundskaben var liden, og Færdighed til at 
læse i Bog hørte til Sjeldenhederne, og her tales dog kun 
om Normænd og Finner, der talte det norske Sprog*). En 
ung og dygtig Mand som Stub maatte her faa nok at gjøre, 
og det kunde maaske for Menighedens Skyld beklages, at 
hans Stilling som Provst nødede ham til at sprede sine Kræf- 
ter paa et større Omraade. MissjonskoUegiet bestod endnu, 
men Titelen «Missjonær» var vel foruden dette omtrent det 
eneste, der mindede om Thomas v. Westens Gjerning. Pre- 
sterne modtog vistnok ved sin Ansættelse i de Menigheder, 
der udelukkende eller for største Delen bestod af Finner, et 
Paalæg om at lære og benytte disses Sprog^), men dette 
kunde neppe være alvorlig ment. I 1790 var der i hele Fin- 
marken kun en eneste Prest, der med Færdighed talte det, 
nemlig Simon Kildal paa Maasø. Dette skulde man tro maatte 



^) Schenheydeis Visitatsberetning 1790. 
2) Se o: S. 230. 

blive regnet Manden til stor Fortjeneste, men Kirkestyrelsen 
havde andre Tanker dengang. Allerede straks efter Thomas 
v. Westens Bortgang gjorde den Mening sig gjældende, at 
Finnerne skulde lære det norske Sprog, og Biskopeme Bang 
og Schønheyder, der begge var danske Mænd, synes at have 
betragtet Finnernes Sprog næsten som en Vederstyggelighed. 
Det var derfor saa langt Ira, at Simon Kildal ved at tale det 
vandt sin Biskops Bifald, at denne meget mere fandt sig be- 
føjet til en Udtalelse som denne: «Det er ikke til Gavn for 
Lapperne, at Presterne som Hr. Kildal og før Provst Thro- 
næs finde Behag i at tale Lappisk, thi det smigrer deres 
Ladhed i at lære Dansk, uden hvilket de dog ingen ret Chri- 
stendomskundskab ud af Bibelen kan faa, ikke heller kan tåge 
Deel i Gudstjenesten, ikke heller kan hjælpe sig videre i 
nyttig Oplysning og fornøden Omgang med Landets Lærere 
og Medborgere» *). Naar Sagerne betragtedes paa denne 
Maade, blev Benævnelsen «Missionær» en tom Titel, og Mis- 
sjonskollegiet intet andet end en økonomisk administrerende 
Auktoritet, der snart maatte forsvinde. Da det korrespon- 
derede direkte med Provsterne i Vest- og Øst-Finmarken, fik 
disse med Stedets Amtmand en ikke ringe Betydning som 
administrerende Myndighed i det økonomiske. Der var her 
meget at gjøre, da der idelig maatte blive Tale om Repara- 
tioner og Nybygning af Kirker og Prestegaarde, der altid 
maatte blive ilde medtagne i det barske Klima. Provst Stub 
fik her meget at gjøre, og da han var en ung rask Mand, 
var han meget ude paa Rejser i det vidtløftige Provsti væ- 
sentligst i Bygnings-Anliggender^). Da der overalt spurgtes 
efter Penge, blev det vanskelige Sager at have med at gjøre, 
men det fremgaar af de mange Skrivelser, at Stub ikke gav 
sig, før han fik Sagerne til at gaa og de højst fornødne Byg- 
ninger opførte. Optog saaledes Provsti-Forretningeme meget 
af Stubs Tid, saa gjorde han dog hvad han kunde for sin 



*) Schønheyder: Visitatsberetning 1790. 
^ Missjonskollegiets Kopibog (Rigsark.). 

Menighed og holdt navnlig Skolevæsenet vedlige med 2 
norske og 2 finske Skolemestere, medens der i hans For- 
mands Tid kun havde været i Normand og 2 Finner. Rej- 
serne og det haarde Klima tog tilsidst paa hans Helbred, og 
han maatte se sig om efter et sydligere Kald, men hans An- 
søgninger nj^tede ikke. I Begyndelsen af i8oo maatte han 
derfor beslutte sig til at drage til Kjøbenhavn, skjønt hans 
økonomiske Forfatning blev meget forværret ved den lange 
og kostbare Rejse. Heller ikke den syntes at være ham til 
nogen Nytte, og han maatte drage hjem uden at have faat 
noget. Da han var rejst, blev Vedø Sognekald i Romsdalen 
ledigt ved Provst Ove Christian Krogs Forflyttelse til Mel- 
hus 14de November 1800. Stubs Kommissjonær i Kjøben- 
havn indgav paa hans Vegne Ansøgning om dette Kald, der 
søgtes af 10 andre Prester, og han blev udnævnt til det 23de 
Januar 1801. Samme Aar blev han konstitueret Provst i 
Romsdals Provsti, hvortil han — besynderligt nok — først 
blev udnævnt 22de November 1817. Fra Universitetet havde 
han det Vidnesbyrd af Professor Hornemann, at «han for- 
tjener baade for sine Indsigter og vedholdende Flid og gode 
moralske Charakter at regnes blandt vore beste theologiske 
Candidater»*), og Biskop Schønheyder giver ham^) det Vid- 
nesbyrd, at «hans Foredrag paa Prædikestolen er tænksom 
og bibelsk Christendomslære i et fatteligt og liveligt Sprog med 
en tydelig og harmonisk Stemme». Til hans pastorale Virk- 
somhed i Vedø kjender man intet i det enkelte, og han har 
intet udgivet i Trykken, men efter Traditionen maa han 
have været en saare dygtig Prest, hvorom ogsaa Embeds- 
bøgerne fra hans Tid taler-). 

Til Rigsforsamlingen valgtes Provst Stub som 2den Re- 
præsentant for Romsdals Amt sammen med sin Amtmand 
Hilmar Meincke Krog, De tvende Hædersmænd stod visselig 



*) C. F. Hornemanns Erkl. 4de Septbr. 1790. 

*) 1 8de Marts 1 800. 

*) Meddelelse af Sogneprest til Vede Provst R. Araet i6de April 1884. 



Digitized by 



Google 



Jens Stub. 32 1 

i det bedste Forhold til hinanden, men i Opfatningen af 
Fædrelandets Stilling var de g^undforskjellige. Amtmand 
ICrog hørte til Selvstændigheds-Partiet, medens Stub, hvis 
Selvstændighed fremhæves af Grøgaard, der straks festede 
sin Opmærksomhed ved ham^), holdt sig til den tvivlende 
Minoritet. Han talte ikke i Forsamlingen, men røbede r— 
efter Jakob Aall — megen Aand og Skarpsindighed udenfor 
samme. Han var, rig paa vittige Indfald og urokkelig i sine 
Voteringer. En af hans Ytringer har Grøgaard opbevaret ^. 
Da Amtmand Krog sagde til ham: «vi kan sikkert bestaae 
som selvstændige», s vårede Stub: «ja naar vi staae omsider 
nøgen uden Skjorte, saa ere vi selvstændige nok, men da 
gjælder det, om vi kan bestaae». 

Stub blev 22de Oktober 1793 gift med Gjertrud Helene 
Heiberg (f. 23de Oktober 1774, f 22de November 1852), 
Datter af Provst og Sogneprest til Gloppen Johan Widing 
Heiberg. Han havde med hende 6 Sønner og 4 Døtre. Søn- 
nen Jens Krogh Stub blev Prest i Faderens Kald 5 Aar efter 
hans Død og afgik selv som Jubellærer og Sogneprest til 
Sigdal 1878 (t 1880). Provst Stubs Søster, Mette Catharine 
Stub blev 26de Marts 1802 gift med hans Svoger, den før 
omtalte Sælø-Prest Gabriel Heiberg'). 

Provst Stub levede ikke mange Aar efter Rigsforsamlin- 
gen, da han druknede paa en Anneksrejse 24de Oktbr. 18 19. 



^) Y. Nielsen: Bidrag til Norges Hist. 1814. 352. 
2) Ibid. 362. 
») S. o. S. 14. 

Laurentius Andreas Oftedahl. 



Uen yngste Prest, der mødte i Rigsforsamlingen, var Lau- 
rentius Oftedahl, der var født 19de Maj 1781 1 Kjøbenhavn, 
hvor Faderen, Lars Oftedahl, var ansat ved Arsenalet. Mode- 
ren, Ellen Andersdatter, levede til sin høje Alderdom hos sin 
Søn og døde 4 Maaneder efter ham 27de Juli 1843, 85 Aar 
gammel. 2 Aar efter Laurentius Oftedahls Fødsel blev 
Faderen flyttet som Fyrverker til Nyborgs Arsenal, hvor han 
blev i II Aar. I sit 9de Aar blev Sønnen sat i Nyborgs 
Latinskole, hvor han var til 1794, da Faderen blev ansat som 
Tøjhusløjtnant i Kristiansand. Han kom her ind i Latinsko- 
lens øverste Klasse og blev 1796 dimitteret af Rektor Ma- 
gister Salomon Gjør. Kun lidt over 1 5 Aar gammel fik han 
Examen artium og i April det følgende Aar Examen philos, 
et philol., alle med Karakteren laudabilis præ ceteris. Han 
maatte efter denne glimrende Begyndelse straks begive sig 
hjem og blev i Juni 1797 ansat som «Hører» i den Skole, 
hvis Discipel han Aaret iforvejen havde været. I hine Dage, 
da Lærerposterne ved de offentlige Skoler i Almindelighed 
besattes med gamle eller unge Studenter, der af forskjellige 
Grunde ikke kunde drive det videre, har det maaske ikke 
været uhørt, at en ung Mand begyndte sin offentlige Virk- 
somhed i sit i6de Aar, men det har under alle Omstændigheder 

været en stor Sjeldenhed. Skolelivet gav Oftedahl nok at 
bestille, saa han intet andet kunde foretage sig ved Siden af. 
Han vilde imidlertid have sin Eksamen og fik derfor 24de 
Maj 1799 Tilladelse til at lade sin Lærergjerning udføre ved 
en Vikar, indtil han atter kunde overtage den som Kandidat. 
Det gik hurtig med hans Læsning, og inden han havde fyldt 
sit 20de Aar, havde han sin theologiske Eksamen med lauda- 
bilis i6de Januar 1801, hvorpaa han atter overtog sin «Hører*- 
Post. Dimis-Prædiken og kateketisk Prøve aflagde han for 
Biskop Hansen til dennes Tilfredshed. Det er en bekjendt 
Sag, at Kristiansands Skole i Begyndelsen af Aarhundredet 
under Rektor Gjørs sidste Virketid var omtrent i en Opløs- 
ningstilstand*), og det maatte derfor anses for et Held, at 
en ung, dygtig og kraftfuld Mand som Oftedahl havde sin 
Plads her, hvor Disciplinen var saa slåp. Efter Skolens Re- 
form 1805 blev han staaende som Adjunkt i det latinske og 
græske Sprog. I denne Stilling giftede han sig ite Maj 1807 
med Anna Norberg (f 1867), og han maatte da se sig om 
efter en bedre Stilling, hvilket 2 Aar efter lykkedes ham, da 
han 5te Maj 1809 blev udnævnt til Sogneprest til Rennesø, 
som han tiltraadte 6te Maj 18 10. Her maa han snart have 
gjort sig bekjendt i videre Kredse som en dygtig Mand og 
begavet Taler. Han blev saaledes anmodet om at holde 
Festtalen i Stavanger Domkirke ved Festen i Anledning af 
Universitetets Stiftelse ute December 1811^). Det tager sig 
for os underlig ud, naar man ved en Fest i en Kirke holdt 
en Tale, fuld af den loyaleste Hyldest og med Vidnesbyrd 
om den varmeste Taknemmelighed mod den folkekjære Konge, 
men uden et Guds Ord. Saadant var imidlertid ikke paafal- 
dende i hine Dage, navnlig naar Taleren i den Grad var et 
Barn af sin Tid som Oftedahl. Herom er ogsaa denne 



^) Meddelt af Stiftsprovst 'P. B. Lassen, Skolens Discipel fra 1804. Om 
Salomon Gjer se Kirkehist. Saml. III. R. 4 B. 665. S. N.J. Bloch: 
Bidrag til Roeskilde Domkirkes Historie 2, 47.. 

*) Platou: Indberetning om National festen ute December 181 1. 
266 ff. 

Festtale et Vidnesbyrd ikke mindre med dens frisindede Be- 
tragtning af Videnskaberne og deres indbyrdes Forhold, end 
med dens Fremhæven af det almennyttige, der ved dem søges 
opnaaet. — Et endnu større Vidnesbyrd om Oftedahls An- 
seelse i videre Kredse er hans Valg til iste Repræsentant 
for Stavanger Amt paa Rigsforsamlingen. Han blev intet 
fremtrædende Medlem af Forsamlingen, og bekjendt er det 
Rim, der gjordes: 

«Man hørte ofte Dahl, 

men aldrig Oftedahl». 

Fra de fleste andre dansk fødte Medlemmer skilte han sig og 
sluttede sig til Forsamlingens Minoritet. Jakob AalP) «f sei- 
der netop samme Dom» om ham som om Provst Stub, og 
der er ingen Tvivl om, at han var en Mand af Aand og 
Skarpsindighed, selvstændig og urokkelig i sine Voteringer. 
Paa den Dag, da de to Partier stod skarpest imod hinanden 
— 13de Maj — indgav han et skriftligt Votum, hvori han 
lagde for Dagen, at Rigsforsamlingens Stilling og Opgave har 
staaet klarere for ham end for de fleste af hans Kolleger. Han 
ansaa den ikke for andet end en Konstitutions-Komite, der 
end ikke efter Konstitutionens Antagelse havde nogen Fuld- 
magt til at handle i Kraft af denne, da den ikke havde noget 
af den Myndighed, der efter Grundloven tilkom Storthinget. 
Han fandt ogsaa Forsamlingens Sammensætning — de mange 
Militære — meget rimelig, naar det — som her — gjaldt at 
hævde Landets Selvstændighed, men ikke naar der var Tale 
om at paalægge Byrder ved Ordning af Landets Pengevæsen, 
thi da maatte «de, som Garantien paalægges, have en Hoved- 
stemmer^. Hans Votum ved Kongevalget er bekjendt: 
«Den Krone, som det selvstændige Norge nu har at bort- 
give, er jeg overbevist om, at Stavanger Amt ikke tilbyder 
nogen heller end Prinds Kristian Fredrik. Dette er ogsaa 



'. Nielsen: Bidrag til N. Hist. 1814 I, 401. 
Ligsforsaml. Forhandl. V, 77. 



Digitized by 



Google 



L. Oftedahl. 



325 



min individuelle Overbevisning, og derfor tilbyder jeg den 
paa mine Committenters Vegne» ^). 

Rennesø er et lidet Embede, og Oftedahl kunde ikke 
blive der længe. . «Mindet om yngre Aars Glæder og kjære 
Forbindelseri> vinkede ham tilbage til Kristiansand, og han 
var lykkelig ved snart at se en Lejlighed til at komme did. 
Den tilbød sig, da Nikolai Wergeland 24de Oktober 18 16 var 
bleven Sogneprest til Ejdsvold, og Oftedahl blev udnævnt til 
hans Eftermand i Kristiansands resid. Kapellani 20de Marts 
18 1 7. Han var anerkjendt som «en Mand af lykkelige Tale- 
gaver, grundige Kundskaber og den elskværdigste Beskaffen- 
hed»^) og var som Følge heraf vel anset som Prædikant^), 
om end hans Forkyndelse var rationalistisk. Hans Studenter- 
Aar faldt i Revolutionstiden, da man ved Universitetet hørte 
lidet eller intet til den posititive Kristendom, og det stod 
fra den Tid for ham, at «Theologien kun er philosophisk 
Granskning over et helligt Æmne»*). For en og anden kan 
det i denne Tid have været en Lykke at faa læse til sin 
Eksamen udenfor Kjøbenhavn, men neppe for Oftedahl, der 
vel den største Del af Tiden var hjemme i Kristiansand, 
hvor Biskop Hansen siden 1798 vistnok har udøvet en betyde- 
lig Indflydelse i rationalistisk Retning. Af Oftedahls Præ- 
dikener er opbevaret et Par fra Rennesø, en holden i Stav- 
anger (3. S. i Faste 181 7 om «Menneskets sørgelige Lyst til 
at kaste Skygge paa den, de finde noget udmærket godt 
ved»)^), og en, der er trykt i Kristiansand 1822. De udmærker 
sig alle ved et smukt Sprog og hvad man i hine Dage kaldte 
en sund Moral, men Evangeliet finder ingen Plads deri. De 
minder meget om F. C. Gutfeld, der i Oftedahls Ungdom 
havde et stort Navn, og som maaske har været hans Møn- 
ster. Med alt dette har det visselig været Oftedahl gavnligt 



') Rigsforsaml. Forhandl. V. i, 45. 

2) Biskop C. Sørensens Erkl. 27de Jan. 1818. 

^) P. B. Lassen: Beretning om Kristiansand 122. 

*) Platou: Indberetning om Nationalfesten ute Decbr. 181 1. 275. 

^) Manuskript i Forfatterens Eje. 

at han i sin Ungdom kom til en Lands-Menighed paa Stav- 
angerkanten. Den sørgelige Behandling af Ritualet, han 
maatte kjende fra Kristiansand, kunde her ikke finde Sted, 
og da han vendte tilbage til sit Ungdoms-Hjem, vedblev han 
at følge den kirkelige Skik med fuld Troskab*). I en Hen- 
seende fandt altsaa ved Oftedahl en Tilbagevenden til Sand- 
heden Sted i denne Menighed, der maaske mere end nogen 
anden i Norge maatte lide under Rationalismen i Aarhundre- 
dets Begyndelse. Han kunde saaledes ogsaa vinde Bifald hos 
den sidste Biskop, under hvem han arbejdede i Kristiansand, 
Joh. Storm Munch, der straks med stort Alvor krævede de 
kirkelige Forskrifter iagttagne. Hvis det er rigtigt, hvad der 
antages af en Mand, der stod Biskop Munch nær, at denne 
under Studier af vort Ritual og vor hele Kirkeret fik «sit 
klare Øje og skarpe Forstand opladt for en sundere og mere 
bibelsk Betragtning af Kristendommens Sandheder» *), saa tør 
han vel ogsaa i dette Stykke have øvet en ikke ringe Ind- 
flydelse paa de Prester, han havde om sig. Uden dette vilde 
han vel neppe have sat den store Pris paa Oftedahl, som 
han gjorde, og som tilfulde viste sig ved dennes Udnævnelse 
til Stiftsprovst efter H. J. Stabeis Forflyttelse 1825. Kristian- 
sand blev nu et meget ringere Embede, men tillige meget 
mindre besværligt end tidligere, idet Oddernæs blev skilt 
derfra. Imidlertid fik Oftedahl en Besværlighed, som havde 
været ukjendt for hans Formænd i Embedet, idet Biskop 
Munch ved Visitatsmødet 1826 forgjæves spurgte efter Mini- 
sterialbogen. Der var ingen! — Sagen var den, at det i lang 
Tid havde været Klokkerens og ikke Prestens Sag at føre 
ProtokoUerne. 1796 (?) døde Klokker Cand. theol. Wetzel 
og etterfulgtes af Student Thorkil Arup, en fin og anset 
Mand. Han indrettede Ministerialbogen paa en hensigtsmes- 
sig Maade og førte den en Tid særdeles ordentlig. Men han 
havde flere Bestillinger, var Biskopens Famulus og maatte 



*) P. B. Lassen: Beretning om Kr.sand 122. 
2) Samme i Skr. af i6te Marts 1883. 

som saadan udføre alle Forretninger baade paa Biskopens 
og Stiftsdirektionens Kontor, ligesom han om Sommeren 
maatte følge Biskopen paa Visitats. Under hans Fravær blev 
nu de ministerielle Forretninger optegnede paa løst Papir af 
hans Hustru og senere af hans Bøm, for derpaa af Arup selv 
at indføres i Protokollerne. Men nu voksede Arbejdet ham 
over Hovedet, og det gik med de løse Papirer i hele Søren- 
sens, Engelhardts og Stabeis Tid d. e. fra 1805 til 1825. 
Biskop Munch forlangte nu til al Lykke, at der skulde brin- 
ges Orden i Sagerne, og det skede «paa en beundringsvær- 
dig tilfredsstillende Maade» ved Arups yngste Søn Cand. 
theol. Lars Arup^), der ordnede og udførte Optegnelseme 
saaledes, at der senere er fundet meget faa Mangler^). — ^^ At 
man trængte til Reformer paa Skolevæsenets Omraade har 
Oftedahl med saa mange af hin Tids Mænd følt, og han vilde 
i dette Stykke give sit Bidrag baade til den højere Skole og 
Almueskolen. For hin skrev han 1822 en latinsk Grammatik, 
hvortil der visselig var stor Trang, og for Almueskolen en 
Katekismus-Forklaring, der nok neppe er bleven benyttet. 
Det er en Bog paa 70 Sider med 250 Spørgsmaal og Svar. 
Sproget falder her ganske anderledes kunstigt end i hans 
Prædikener, og det var da ogsaa en langt vanskeligere Op- 
gave, der forelaa, naar han skulde forklare Luthers Katekis- 
mus i rationalistisk Aahd. Vi kan her ikke forundre os over 
' den Løsrivelse fra alle traditionelle Baand, der lader ham over- 
sætte Luthers Tekst med saa stor Frihed, at det væsentlige 
i den bliver borte, og bringer ham til at behandle Artiklerne 
som Bogens iste Part, Budene som 2den^). Den udkom 
1 814, men er neppe bleven indført i nogen Menighed. 

Den anden Opgave, der satte saa mange af vore Prester 
i Virksomhed i denne Tid, var Fattigvæsenets bedre Ordning. 
Den kom til at ligge nær for Oftedahl, der tiltraadte sin 



*) f I2te Septbr. 1853 som Provst og S.prest i Fredrikstad. 
*) P. B. Lassen : ovennævnte Skrivelse. 

') Efter J. Neumanns Oversættelse af Katekismen (181 1), der ikke blev 
auktoriseret. Cfr. J. P. Mynster: Blandede Skrifter V, 278—79. 

Prestegjerning i Kristiansand under meget uheldige Forhold. 
Byens blomstrende Tilstand under Krigen og Kaperfarten var 
efter Freden ophørt, og i dens Sted indtraadte snart en fuld- 
stændig Næringsløshed, der i høj Grad forøgede Fattiglem- 
mernes Antal. Der var ikke mange, som led under disse 
Forhold saa meget som Byens Prester, der ingen faste Ind- 
tægter havde og Aar for Aar maatte se Befolkningens fri- 
villige Ydelser aftage, medens de trykkende Afgifter til Kom- 
munen voksede. Oftedahl skrev, straks efter at han var ble- 
ven Stiftsprovst (1826), en Brochure om «formentlige Mangler 
ved Indretningen af Fattigvæsenet i Christiansand», der 1828 
efterfulgtes af et Forslag til Lov om Fattigvæsenet, som af 
Regjeringen blev omsendt til vedkommende Embedsmænds 
Betænkning, før det blev behandlet af en nedsat Kommissjon. 
Med alt dette kunde han imidlertid ikke afhjælpe sin 
egen Fattigdom, og han sank altid dybere og dybere i 
Gjæld, saa han «i Ordets egentligste Forstand blev om- 
spændt af tunge Næringssorger»^). Saa nødig han end vilde 
skilles fra sit Ungdomshjem, maatte han derfor se til at faa 
et andet Embede, hvor han kunde haabe at finde Midler til 
sine Sønners Uddannelse. Han mente at kunne finde et saa- 
dant i Ekers Sognekald, som han søgte og fik 15de Januar 
1 83 1. Han havde maaske faat ende sine Dage som Biskop 
i Kristiansand, om han var forbleven der. Bispestolen blev 
ledig ved Munchs Død (26de Jan. 1832), og Oftedahl havde 
maaske med større Udsigt til Held kunnet melde sig til den, 
om han havde været paa Stedet end nu, da han var flyttet 
til Eker. Han kunde nu blot opnaa den 3die Plads i Ind- 
stillingen efter Siegwardt og Professor Stenersen. Det til- 
føjedes, at han var «værdig til at komme i Betragtning med 
Hensyn til videnskabelig Dannelse og pletfri Vandel». Om 
han her har lidt en Skuffelse, fik han samme Aar et Bevis 
paa sin Konges Naade ved at udnævnes til Medlem af Vasa 
Ordenen 29de August 1832. 2 Aar efter fik han Personel- 



Ansøgning om Eker 25de Oktober 1830. 



Digitized by 



Google 



L. Oftedahl. 329 

kapellan. Prestenødens Dage var forbi, og der var nu saa- 
dan Overflod paa Kandidater, at en af dem, Honoratus Lyng, 
tilbød sig at tjene ham uden Løn. Han blev hos Oftedahl, 
til hans Død 17de Marts 1843, efter kort iforvejen at være 
udnævnt til Sogneprest til Næsodden. 

Oftedahls Enke, Anna Norberg, overlevede ham længe 
og gik først bort 1867. Hans. haabefulde Søn, der bar hans 
Navn og tegnede til at blive en fremragende Mand, døde 
allerede 1849 som Cand. juris. Af hans Døtre har den æld- 
ste, Ellen Else Marie, gift 1832 med Kaptejn Herman Larsen, 
og den anden Anna Andrea, gift 1834 med Sogneprest til 
Aremark Johan Ludvig Heyerdahl, oplevet sit Guldbryllup. 
En tredje Thomine Christine var gift med en af vor Kirkes 
mest bekjendte Prester, Peter Fredrik Bassøe, Provst og Sogne- 
prest til Raade, R. St. O. O. 

Hans Christian Ulrik Midelfart. 



IT. ans Christian Ulrik Midelfart blev født 22de Juli 1772 
paa Bynæssets Prestegaard. Hans Forældre var Albrecht 
Angell Midelfart, en Thrønder, død som Sogneprest til 
Bynæsset 8de Maj 1788 og Stinken Tønder (f 23de Ja- 
nuar 1793), Datter af Amtmand i Romsdal Christian Ulrik 
Tønder (f ute Juni 175 1). Han blev 11 Aar gammel ind- 
sat i Throndhjems Latinskole og herfra med 8 Kammerater 
dimitteret 1789. Den mest fremragende af disse Dimittender 
var Georg Sverdrup. Med denne skal Midelfart have holdt 
meget sammen i Kjøbenhavn, hvor de begge allerede som 
Studenter skal have sværmet for et selvstændigt Norge. Det 
er Henrik Wergeland, som fortæller dette ^), og skjønt man 
ellers kun med den største Varsomhed tør benytte hans Ud- 
sagn, kan man vel stole paa dette, da han jo fik sine Med- 
delelser fra Professor Sverdrup selv under Udarbejdelsen af 
sin Konstitutionshistorie. Midelfart blev theologisk Kandi- 
dat 1 6de Januar 1794 med Karakteren haud illaudabilis y 
blev kort efter ansat som Lærer ved Throndhjems Borger- 
skole og i Juli s. A. som «Collega» (Hører) ved Latinskolen 
sammesteds. Her blev han 14de Marts 1800 konstitueret 



1) H. Wergeland: Saml. Skr. IX, 144- 

som Konrektor. Han karakteriseres af Biskop Schønheyder 
som «en lærd og af den studerende Ungdom meget fortjent 
Mand». der dog som saa mange flittige Skolemænd i hine 
Dage havde maattet staa tilbage paa Befordringsbanen *), — 
maaske fordi en Skolemands fattige Kaar ikke tillod ham en 
Rejse til Kjøbenhavn. Da Størens Kald ved Christen Hve- 
dings Resignation i December 1801 blev ledigt og bebyrdet 
med en stor^Pensjon, søgte han dette, men kunde ikke komme 
i Betragtning ved Siden af saadanne Medansøgere som C. T. 
Rønnow og F. J. Bech, hvorimod Biskopen paa det bedste 
anbefalede ham til Regjeringens Opmærksomhed ved fore- 
faldende Lejlighed, og han blev da ogsaa allerede i8de Juni 
1802 Sogneprest til Beitstaden uden at have søgt det. 1804 
blev han valgt til Provst i vestre Indherred. Han maa her 
have gjort sig megen Flid med sin Menigheds kristelige Op- 
lysning, der vel maatte staa som Hovedpunktet for en dygtig 
Prest i hine Dage, da Vankundigheden var stor, og Skole- 
væsenet i høj Grad forsømt. At Midelfart som en øvet og 
meget dygtig Skolemand baade har havt Øje for hvad der 
her krævedes og Kraft til at sætte det i Verk, er ganske 
naturligt. Det maa ogsaa i en sjelden Grad have lykkedes 
ham. Stiftet havde 1804 faat en ny Biskop i den talentfulde 
og skarpe Dr. P. O. Bugge. Han var — som bekjendt — 
med Ulyst dragen til Throndhjem, kom her straks ind i ube- 
hagelige Stridigheder og fandt meget at udsætte paa de for- 
skjellige Sager, der her faldt under hans Haand. Økonomisk 
Tryk kom til og bidrog væsentlig til at forøge hans Mjsfor- 
nøjelse. Intet Under, at han paa sin første Visitatsrejse 1805 
fandt meget at udsætte paa de fleste Steder, hvor han kom, 
og han var i hele 24 Prestegjæld. Desto mere velment maa 
det have været, naar han udtaler sin Ros i stærke Udtryk, 
og det skede ingensteds mere end i Beitstaden. «Her» — 
skriver Biskopen — «forefandt jeg en Orden i Kirken, en 



*) Biskop Schønheyders Indberetning om Ledigheden i Steren 8de De- 
cember 1 80 1. 

Aridagt og en saa glædelig Oplysning i Menigheden, at jeg 
regner denne Dag blandt de gladeste, jeg har oplevet. De 
værdige Præster, Provst Midelfart og Hr. Weisser have saa- 
ledes dannet deres Menighed, som endog i ældre Tid skal 
have været bekjendt for sin Raahed, at det overgik alt, hvad 
jeg hidtil paa Landet har seet». Her var «ypperlige Skole- 
indretninger — talende Bevis paa, hvor utrolig meget godt 
dette Præstegjælds Præster have stiftet»^). Denne Biskop 
Bugges stærke Udtalelse er ikke blot et Udtryk for hans 
episkopale Ungdom, thi han udtaler sig lo Aar efter om 
Midelfart paa en lignende Maade som «en af Stiftets ud- 
mærkede Religionslærere baade i Henseende til Kundskaber 
og Embedsvirksomhed», der «med utrættelig Flid og stort 
Held har søgt at danne sin Menighed, og han har bragt det 
dertil, at Ungdommen i hans Præstegjæld i det hele betragtet 
er den mest dannede her i Stiftet» ^). Dette er det eneste 
Vidnesbyrd om Midelfarts pastorale Virksomhed, vi har 
fundet. Det maa siges at være tilstrækkeligt til at vise ham 
som en Mand, der har levet for sin Menighed, ofret sig for 
sin Gjerning og paa den anvendt al den Dygtighed, han var 
i Besiddelse af, og den kan ikke have været liden. Han lod 
det ikke blive ved sin Embedsgjerning alene, men tog sig 
som en Fader af Menigheden i de Trængselens Aar som op- 
randt for den med Krigen 1807 — 14. I Hungers-Aaret 1812 
sørgede han for sin Menighed ved Indkjøb af Korn og for- 
strakte selv hertil et betydeligt Beløb*). Dette gik imidlertid 
ud over ham selv, thi i de følgende Aar trykkedes han af 
tunge Næringsorger, da Indtægterne var smaa, og Nattekul- 
den berøvede ham snart alt, snart den største Del af Preste- 
gaardens Avling. Han saa Fremtiden mørk imøde, og det 
gik ham tungt til Hjerte, at han ikke saa nogen Udsigt til 



^) P. O. Bugge: Visitatsberetning 1805 (Rigsark.). 
2) P. O. Bugge: Erkl. dat. T.hjem */i 1815. 
^) Meddelt af M.s Sennesøn, P. Midelfart. 

at skaffe sine Sønner videnskabelig Dannelse eller til at sikre 
sin Enke «Livets simpleste Nødtørstigheder» ^). 

Under såadanne triste Omstændigheder maatte denne 
stilfærdige Prest drage som iste Repræsentant for nordre 
Throndhjems Amt til Ejdsvold, hvor han vandt et Ry som 
en af Forsamlingens «mest oplyste, mest kultiverede og mest 
veltalende Prester». Han kom til Ejdsvold med Tvivl om 
Norges Evne til at opretholde sin Selvstændighed overfor 
Sverige og de allierede Magter, men havde ikke Mod til at 
f^lge sine Tanker. Han sagde ligefrem til Jakob Aall, «at 
han ved sin Ankomst til Ejdsvold havde undersøgt, hvilken 
den herskende Mening var og bestemt sig til at holde sig til 
denne». Aall ansaa. dette for en Svaghed, der lidet harmo- 
nerede med denne Mands Karakter og videnskabelige Kul- 
tur-). Heri har jo Aall unegtehg Ret, men naar man betæn- 
ker, at der maaske i den hele Forsamling ikke var mer end 
en eneste Mand, der havde Statsmandsblik nok til at se det 
ønskelige i Foreningen med Sverige, at den almindelige 
Nedslagenhed, der hvilede over Forsamlingen ved dens Be- 
gyndelse^), meget hurtig veg for en almindelig Begejstring 
for den Ide, der havde fæstet sig hos mange, og som nu med 
Kraft og Talent blev baaren frem af Mænd som Falsen og 
Georg Sverdrup, saa faar man ikke gaa for strængt irette 
med en Mand, der fulgte den herskende Mening. Man faar 
ogsaa huske paa, at der ikke var Tale om nogensomhelst 
ærgjærrig Stræben eller Tilfredsstillelse af Partihad hos denne 
Mand, der ganske mod sin Tilbøjelighed befandt sig her som 
Repræsentant for et Amt, hvis Befolknings Tanker og øn- 
sker vel maatte have sin Indflydelse paa den vaklende. 
Maaske ogsaa den gamle Venskabsforbindelse med den kraf- 
tige Georg Sverdrup har været ham en stærkere Magt, end 
han selv har været sig bevidst. En saadan Mand kunde 



*) Midelfarts Ansøgning om Skogn af *®/i2 1814. 
*) Y. Nielsen: Bidrag til Norges Hist. 1814, 401. 
3) G. P. Blom i illustr. Nyhedsbl. 1858. 195. 

fortjene det Vidnesbyrd, at han «søgte Sandheden med et 
rent fedrelandsk Sind uden at kunne finde en fast Grundvold 
for sine politiske Meninger». Hans Haab kunde vistnok 
styrkes under Forhandlingerne, da det jo al tid viser sig i en 
Forsamling, at de enkelte Medlemmers faste Overbevisnings 
naar den ytres paa en kraftig Maade, har sin Betydning for 
Tvivleme, men da Kongevalget var foregaaet, blev han atter 
ængstelig for Fremtiden. At en Mand som Midelfart maatte 
blive en Ven af Grøgaard^), er ganske naturligt. De fulgte 
begge den Vej, deres lyse Forstand anviste dem,' medens de 
i Hjertet var fuldkommen enige i Kjærligheden til Fædre- 
landet. Midelfart fandt sig beføjet til at udtale: «jeg er af 
mit inderste Hjerte norsksindet»^), og Grøgaard har i sine 
Udtalelser tilfulde vist, at han var det samme ^), om han end 
i sin Norskhed gik en ganske anden Vej end sin Ven. Her 
kunde man med fuld Sandhed tale om en Ulighed i politiske 
Meninger, der ikke virkede forstyrrende paa det personlige 
Forhold, om det end gjaldt det vigtigste Anliggende, der 
nogensinde var disse Mænd betroet, — men egoistiske og 
ærgjærrige Hensyn havde jo ikke Plads hos nogen af dem. 
Underlig nok nævnes ikke Midelfart i Grøgaards Dagbogs- 
Optegnelser, men det har vel kun været det karakteristiske 
for Forhandlingerne og — tildels — Personerne, Grøgaard 
har villet give Plads i sine korte private Optegnelser, medens 
han vel var mere optagen end de fleste som Redaktør af 
Rigsforsamlingens Forhandlinger. 

Det er før bemærket*), at Midelfart maatte henregnes 
til de stille trofaste Arbejdere i Rigsforsamlingen, som man 
hørte lidet til, men hvis Arbejde dog var kjendeligt og ingen- 
lunde spildt. Med Wergeland og Fr. Schmidt havde han 
Plads i Konstitutionskomiteen. I Forsamlingen var han en 
Forsvarer af liberale Anskuelser med Hensyn til de Paragrafer 

^) Jak. Aalls Erindringer 2den Udg. 406. 

^) Rigsforsaml. Forhandl. Ill, 75. 

^) S. o. S. 201. 

*) Luth. Ugeskr. 1883, 2det Halvaar 14. 

i Grundloven, der omhandler Statens offentlige Religion^), og 
han skilte sig ogsaa her fra sin Ven Grøgaard, idet han vilde 
give Jøderne Adgang til Norge. At han følte sin Stilling 
som den, der var sat til Kirkens Forsvar, viste han ved For- 
handlingerne om Kirkens Ret til at beholde det beneficerede 
Gods^). Sit betydeligste Foredrag holdt han i Anledning af 
Spørgsmaalet om Indfødsretten. Han ansaa det ikke for 
muligt, at Landet i de første lO Aar kunde skaffe det til- 
strækkelige Antal «duelige Subjekter» til Embedernes Besæt- 
telse, mente — vistnok med Uret — at Embedsmændene 
ved Tidernes Tryk vilde lade sig afskrække fra at sende sine 
Sønner til Universitetet, og at der under saadanne Omstæn- 
digheder vilde blive Mangel paa Embedskandidater, — at det 
var vigtigere, at Embederne blev godt besatte, end at de 
blev besatte med Normænd. Han talte med Varme om det 
danske Folk, der altid havde havt Agtelse for JJormændene, 
om end Regjeringen stundom havde miskjendt dem, og fore- 
slog, at Indfødsret i de første lO Aar ikke etableres, samt 
at Danske, der havde tåget Eksamen ved vort Universitet, 
skulde have Adgang til vore Embeder^). Hans Stemme ved 
Kongevalget lød som hans throndhjemske Medrepræsentant 
Heyerdahls : Efter mine Kommittenters og eget Ønske vælger 
jeg Norges Regent Prinds Christian Fredrik til Norges kon- 
stitutionsmæssige Konge *) . 

22de December 18 14 blev Skogns Sognekald ledigt ved 
Sogneprest Andreas Heides pludselige Død. Allerede 6 Dage 
efter indgav Midelfart Ansøgning om Kaldet. Han skrev 
heri om sin ulykkelige økonomiske Stilling og sine mørke 
Udsigter for Familjens Fremtid, men nævnte ikke med et 
Ord sin Ejdsvoldsfærd. Der var hele 18 Ansøgere til det 
store og smukke Kald, der var et af de bedste nordenfjelds, 
uagtet Regjeringen 1804 havde paalagt det en Afgift paa 



^) Aalls Erindringer 2den Udg. 406 
2) Norsk historisk Tidsskr. I. R. 4, 404. 
^) Rigsforsaml. Forhandl. III, 72—75. 
*) Ibid. VII, 48. 

250 Rdlr. til Throndhjems Biskop. Blant hans Medansøgere 
var Niels Stockfleth Schultz. Det var maaske til hans Skuf- 
felse ved denne LejHghed Statsraad Treschow sigtede med 
den Ytring, at det «mere var Hævngjaérrighed og krænket 
Stolthed over en ubønhørt Ansøgning end sand Fædrelands- 
kjærlighed, der gjorde ham til Oppositionsmand»*). 

Provst Midelfart har visselig aldrig havt Lyst til Politik, 
og ved de senere Storthingsvalg bad han sig stadig fritagen 
for Valg. Han gik ogsaa fri indtil Valget i 1823, da man 
over hele Landet med stor Omhyggelighed søgte efter dyg- 
tige og retsindige Mænd. Han kom imidlertid ikke til at 
møde, da han allerede døde iste December 1823. Han blev 
1 8de September 1800 gift med Eleonore Christiane Fabricius 
(f. 17de Febr. 1773 f 16de Juni 1826), Datter af Provst og 
Sogneprest til Støren Peter Heiberg Fabricius (t 1790) og 
Johanne Margrethe Borchgrevink. Han havde 2 Sønner og 
I Datter. 



Pavels Dagb. ^Vs 1816. 

J»Jen ældste af de Prester, der mødte i Rigsforsam lingen, var 
Jacob Hersleb Darre. Han var i en vis Forstand den mest 
kjærne-norske af dem alle, da han tilhørte en af Landets 
ældste Slægter og kunde finde en af sine Forfædre blant 
Kong Sverres Mænd*). Han blev født 2ode November 1757 
i Overhalden, hvor Faderen Provst Jørgen Darre (f 1791) var 
Sogneprest. Efter at have nydt privat Undervisning i Hjem- 
met og senere i Throndhjem blev han 19 Aar gammel dimit- 
teret 1776 og fik Examen artium med non contemnendus, 
tog Aaret* efter Examen philos, med haud illaudabilis og 
vendte, saa tilbage til sin Fader. Først 7 Aar efter drog 
han atter til Kjøbenhavn for at tåge sin Eksamen, lagde op 
til (knon contemnendus^, men fik haud illaudabilis for sin 
Dimisprædiken. Straks efter — 26de Maj 1784 — blev han 
kaldet til Personelkapellan hos sin Fader i Overhalden og 
ordineret 3 December s. A. Det var en underlig Tid. 
Faderen var allerede da «udtjent» og kunde ikke befatte sig 
tned sit Embedes Forretninger, men blev alligevel siddende 
som Provst. Hans Kapellan maatte da foruden at udføre 
alt hvad der hørte til Sogneprest -Embedet ogsaa føre Provste- 



^) B. Moe: Tidsskr. f. Personalhist. II, 337 ff. 

Embedets Regnskaber og Korrespondance. Da Faderen var 
død, og Naadensaaret tilende, Var der ingen Prest i Stiftet, 
der trængte til Kapellan, og han søgte da i8de Maj 1792 
Ørkedalens resid. Kapellani, anbefalet af Biskop Schønheyder 
for sin «Duelighed, retskafne Tænkemaade og meget gode 
Forhold». Biskopen ansaa Kapellaniet, hvis Indtægt var 120 
Rdlr. for en ringere Forfremmelse, end han vilde unde «denne 
værdige og beskedne unge Mand». Som Kapellan i Ørke- 
dalen blev han 24de Marts 1795 gift med Louise Caroline 
Steenbuch, Datter af hans Provst, Hans Steenbuch, Sogne- 
prest til Melhus (t 29de Juli 1800) t)g hans anden Hustru 
Anna Margrete Lorentsen (f 12 te December 1809). Hans 
Steenbuch var — som bekjendt — en af Norges lærdeste og 
dygtigste Prester paa den Tid^) og er for den væsentligste 
Del Forfatter af Jessens Norges Beskrivelse. Kapellaniet blev 
snart for lidet for Darre, da han fik Familje, saa meget mere 
•som Kapellangaarden var ubeboelig, og han søgte derfor 5te 
August 1797 Klæbo Sognekald, der var ledigt efter Sogne- 
prest Daniel Fiirstenbergs Død (30te Juli 1797). Han var 
den ældste Kapellan, og Klæbo det mindste Sognekald (257 
Rdlr.) i Provstiet, saa hans Foresatte maatte fremhæve hans 
Beskedenhed ved denne Ansøgning. Han fik Kaldet lode 
November 1797 uden at have været i Kjøbenhavn for at 
sollicitere, hvad der i hin Tid var en Sjeldenhed. Det var 
liden Lykke at opnaa i 40 Aars Alderen, og det blev alt, 
hvad Darre naaede i Livet. Han søgte Befordring", men fik 
den ikke, maaske fordi han ikke kunde eller vilde gjøre den 
lange Rejse til Kjøbenhavn, og Biskop Bugges Anbefalinger 
i denne Tid synes at have været lidet paaagtede. Biskopen 
skriver saaledes paa en Ansøgning fra Cand. theol. Rasmus 
Parelius Dreyer: «Det gjør mig ondt, at han erkjender mig 
for sin eneste Beskytter, thi da vilde hans Kaar vorde meget 
tunge, saavelsom de mange ^ndre fortjente Mænds, der ingen 

*) Cfr. J. N. Bruns Tale over ham i Willes Samling af Mindetaler. 

anden Anbefalelse have end min»*). Biskopen havde 1805 
visiteret i Klæbo og fundet i Darre «en af vore agtværdigste 
Mænd, der prædikede ypperlig og havde en vel oplyst Ung- 
dom»^). 3die Marts 1805 havde han paa den første Ansøg- 
ning, han udsendte fra Klæbo, erklæret, at der fandt et gjen- 
sidigt Kjærlighedsforhold Sted mellem Darre og hans Almue, 
som bandt ham til Stedet, hvorfra han nødig vilde skilles, 
— at han havde gjort sig fortjent til Kongens og Cancelliets 
særdeles Opmærksomhed ved «sin værdige Vandel, Lære og 
Virksomhede, saa Biskopen «vilde ønske, men neppe tør 
haabe, at han finder ret mange sine Lige»*). Ansøgningen 
blev imidlertid frugtesløs, og det tør maaske have været dette, 
der nærmest har foranlediget Biskopens ovennævnte skarpe 
Udtalelser et Par Maaneder efter. Darre blev saaledes sid- 
dende i sin fattige Menighed og delte dens Kaar som en 
Fader. Højt agtet og anset i videre Kredse blev han valgt 
til 3dje Repræsehtant for søndre Throndhjems Amt paa Rigs- 
forsamlingen. Han blev her straks en Beundrer af «den her- 
lige Falsen»*) og senere ikke mindre af Jonas Rein, medens 
han fandt Grev Wedels Ytringer om Finanskomiteen «op- 
rørende»*). De stærke Udtryk har vel den stilfærdige Preste- 
mand holdt for sig selv og kun betroet sin Dagbog. Til 
hans specielle Fortjeneste hører hans Bestræbelser for at 
redde det beneficerede Gods for Kirken. Han saa vist med 
Rette her Kirkens Fiender i de søndenfjeldske Bønder, der 
«af Misundelse og Egennytte vilde unddrage sig fra de billige 
Bidrag, de som Statsborgere pligtede at erlægge til National- 
banken» og vilde have det beneficerede Gods henlagt hertil. 
Han fik naturligvis her Støtte fra begge Kanter^) og vandt 
en Sejer til Hæder for ham selv og til Gavn for Efterslægten. 



1) P. O. Bugge: Erkl. 15de Juli 1808. 

*) Do.: Visitatsberetning for 1805 i Rigsarkivet. 

8) B. Moe: Tidsskr. II, 362—63. 

*) Darres Dagb. i n. hist. Tidsskr. IV, 397. 

^) Ibid. 407—9. 

*) Ibid. 404 — 6. 

Hans Stemme ved Kongevalget lød: «Jeg vælger Pfinds 
Christian Fredrik til Norges Konge fordi jeg ved, dette Valg 
er overensstemmende med mine Committenters ønske, og 
fordi jeg tror, det maatte være vanskeligt at finde en bedre, 
forudsat man havde Fædrelandets egentlige Vel fornemmelig 
for Øie>^). I Modsætning til Grøgaard siger han, at «Ejds- 
voldsforsamlingen altid vil blive ham uforglemmelig, stedse i 
behagelig Erindring», men da han var kommen hjem — 
Pintsedag 29de Maj 1814- — lader det til at han har faat 
sine Tvivl, naar han skriver: «Paa Nationens Vegne valgte 
man en Konge — ja maaske kun midlertidig Konge» ^). 

Darre blev i sit lille Kald, og hvad der ellers kunde 
blive en Opfordring til at søge sig bort synes for ham at have 
været en Tilskyndelse til at blive paa Stedet. I Marts 1816 
fandt et skrækkeligt Jordfald Sted i Tiller Anneks, der bort- 
rev 9 Mennesker, ødelagde Kirken og et Par Gaarde og 
fremkaldte stor Elendighed. Hans Beretning om Ulykken^) 
er foruden Dagbogen paa Ejdsvold det eneste, man har fra 
hans Haand. Han tog Afsked I2te Marts 1833 og boede 
siden paa Enkesædet Torven, hvor han døde 1 5de December 
1 841. Af hans 4 Børn levede kun den ældste og den yngste 
frem. Datteren Anna Margrete Darre døde ugift paa Torven 
8de Oktober 1873, 78 Aar gammel. Sønnen Hans Jørgen 
Darre blev Faderens Personelkapellan 29de Januar 1828, efter- 
fulgte ham i Kaldet og blev iste Marts 1849 udnævnt til 
Biskop i Throndhjem. Efter at have tåget Afsked 1860 døde 
han i Miraflores i Spanien ute Marts 1874. 

^) Rigsforsaml. Forhandl. VI, 47. 
2) N. hist. Tidsskr. IV, 411. 
^) National bladet III, 119 — 24. 

XIII. 
Georg Burchard Jersin. 



\Jm Georg Burchard Jersin er der ikke mange Oplysninger, 
og det kan bemærkes som en Besynderlighed, et der er 
maaske intet Prestegjæld i Norge, fra hvilket der foreligger 
saa gode Efterretninger i de ældre Tider (17de Aarhundrede) ^) 
som Vos, medens man siden den Tid ikke har optegnet noget 
til Oplysning om Prester og Menighed i det vidtløftige Kald. 
Han var født 20de Januar 1767 i Lekanger, hvor Faderen 
Jakob Christian Jersin da var resid. Kapellan. Moderen hed 
Elsebe Lem. Han blev 1786 dimitteret fra Bergens Latin- 
skole, tog Aaret efter Examen philos, og 2den Maj 1793 
theologisk Embedseksamen, — alt med Karakteren kaud 
illaudabilis. 1 7de Januar 1 794 blev han Personelkapellan hos 
Faderen, som 1787 var bleven Sogneprest til Vos. I denne 
Stilling blev han 1795 gift med Maren Finde Ravn (f 1768, 
t 29de August 185 i), Datter af Personelkapellan i Harham 
Peder Andreas Ravn og Cicilia Karine Hoel. Aaret før hans 
Ansættelse var Peter Hount bleven resid. Kapellan i Menig- 
heden, og de to unge Prester, der snart blev Svogre, har — 
efter hvad der foreligger fra dem begge maattet virke i 
samme Aand. Fra Jersins Haand har vi i denne Tid 2 



^) Milzow : presbyterologia. 

Prædikener indførte i Fallesens Magasin 1799^) om Daabeti 
og Nadveren, begge vidnende om den mest yderlig gaaende 
Rationalisme. De gaar saa vidt, at selv Magasinets Udgiver 
ved Ytringen, at mange Kristne tvivler, om Jesus virkelig har 
sagt de Ord, der staar i Matth. 28, 19, maa bemærke, at 
sligt hører hjemme paa Kathedret, men ikke paa Prædike- 
stolen^ hvor det blot kan skade, men aldrig gavne at frem- 
sætte Tvivl, der aldrig er opkortimen hos nogen Tilhører'^). 
Det maa vel antages, at saadanne Prædikener ikke er hørte 
i Vos Menighed, men kun skrevne af en ung Kapellan, der 
havde Lyst til at vise hvad Mand han var. .Det er jo ikke 
noget ualmindeligt i hine Dage, at Prester, der optraadte 
med theologiske Arbejder, ikke kj endte sig selv igjen i sine 
Prædikener, og de fulgte i dette Stykke den store Mønster- 
Prædikant Bastholm. Saadanne som Forholdene var, har det 
vel imidlertid kommet Jersin tilgode, at han var optraadt 
som Forfatter, da det gik glat med hans Befordring. Efter 
Hount blev han 30te Maj 1800 udnævnt til resid. Kapellan 
og efter Faderens Død 1807 blev han Sogneprest 8de Januar 
1808. Han anfører i sin Ansøgning, at han 1801 havde op- 
rettet et Sognebibliothek, at han var ble ven hjemme paa 
Vos og havde udrettet adskilligt her som Forligelseskommis- 
sær, en Stilling, hvori han ønskede at forblive til sin Død, at 
der blant hans 11 endnu levende Sødskende var en sindsvag 
Broder og en uforsørget Søster, som han vilde forsørge, og 
endelig at han vilde bebygge Enkesædet for sin fattige Mo- 
der, om han maatte være saa lykkelig at faa Embedet. 
Cancelliet fremhævede dette sidste, der maaske har gjort et 
større Indtryk end de Breve til Kronprindsen og Kammer- 
herre Biilow — den første Deputerede i Cancelliet — han 
sendte med sin Ansøgning. Biskop Brun bevidnede Rigtig- 
heden af alt dette og udtalte sig ikke anderledes om hans 
Embedsforhold end med de Ord, at «hans trykte Taler ligge 

') Fall. Mag. VIII, 299 ff. 
2) Ibid. 302. 

G. B. Jersin. ^a2 

for den offentlige Kritikkes Øjne». Ellers havde Biskopen 
straks ved Indberetningen om Embedets Ledighed foreslaaet 
Sognepresten til Sogndal, Kamstrup, der havde søgt dette 
Embede uden at kjende til, at dets væsentlige faste Indtæg- 
ter var henlagte til Bispestolen ved Reskr. af iste November 
1805. Det synes ikke rimeligt, at Jersin kan have ladet sin 
Rationalisme komme altfor meget frem i sine Prædikener, 
siden Biskop Brun regner ham blant Stiftets fremragende 
Prester. Biskbpen holdt blot 2 Gange Visitats paa Vos 
(1798 og 181 i), og ved begge Lejligheder prædikede den 
resid. Kapellan, Hount i 1795 og Hannestad 181 1. Sogne- 
presten maa imidlertid have gjort et fordelagtigt Indtryk, 
siden Biskopen 2 Aar efter fandt, at han var en af dem, der 
fortjente at udmærkes ved Danebrogens Ridderkors *), som 
han dog ikke fik. 

Jersin blev valgt til 2den Repræsentant for søndre Ber- 
genhus Amt paa Rigsforsamlingen. Om dette Valg har man 
følgende Fortælling. Da Valgmændene var forsamlede, blev 
det efter nogen Diskussjon vedtaget, at der skulde vælges 
en juridisk Embedsmand, en Prest og en Bonde. Provst 
Niels Hertzberg foreslog derpaa, at Juristen skulde være 
Sorenskriver Koren, hvilket enstemmig antoges. Saa blev 
det overdraget til Koren at foreslaa en Prest, og han antog 
da, at Jersin maatte være den bedst skikkede, — enstemmig 
antaget. Til Jersin blev det derpaa overdraget at foreslaa 
en Bonde, og hans Valg faldt paa hans Medkommissær i Vos 
Forligelseskommissjon, Gaardbruger Brynild Gjerager, som 
derpaa ligesaa enstemmig blev valgt '^). Paa Ejdsvold sluttede 
Jersin som Vestlændingerne i Almindelighed sig til Falsen, 
men holdt sig ellers meget stille. Man hører intet fra ham 
før det stormende Møde 13de Maj, da han indleverede en 
Tale, -hvori han sluttede sig til den sejrende Majoritet. Han 



^) J. N. Brun til Statholderskabet 25de vSeptember 1813. 
*) Efter Sorenskriver A. v. W. S. Korens Fortælling meddelt af Provst 
Jakob Hveding i Skr. af 14de Juli 1884. 

nærede ingen Tvivl om, at ' Forsamlingen havde Fuldmagt 
til at sætte Landets Pengevæsen paa en fast og varig Fod 
og ligesaa lidt om, at dette vilde ske ved den foretagne 
Garanti, — saa ingen Fare i, at Staten, «der nu, saa at sige, 
skulde sætte Bo», maatte begynde med en Gjæld, der lidt 
efter lidt kunde afbetales ^). Hans Stemme ved Kongevalget 
er udtalt i faa Ord: «Jeg vælger strax Prinds Christian 
Fredrik til Norges Konge» ^). 

Jersin var ingen Taler, men han omtaltes af alle som 
en venlig og fredsindet Mand, der var vel likt af sin Menig- 
hede). Pa vels omtaler ham som «en moralsk opbyggelig og 
almenagtet Mand». Biskopen kunde «ikke rose ham som 
Prædikant, skjønt hans Prædiken var vel ordnet og sammen- 
sat og det ud vortes Foredrag upaaklageligt. Han prædikede 
den kolde, tørre Sædelære, der bærer Tidsalderens Præg, i 
hvilken han har dannet sig, og hvis Kraft til at røre og for- 
bedre Hjertet nok er saare ringe»*). Vos Menighed havde 
ikke noget godt Ord i denne Tid, og Biskop Neumann ud- 
talte sig ved sin første Visitats skarpt om dens Oplysning 
og sædelige Tilstand og «ønskede Menighedens Lærer den 
fornødne Kraft til at gaa i Kamp mod de herskende Uord- 
ner og Bistand dertil ved snarlig Ansættelse af en Medlærer, 
som maatte forst aae at virke paa uomskaarne Hjerter» ^). 
Jersin døde 5te Oktober 1827. 



^) Rigsforsaml. Forhandl. V, 59—61. 

-) Ibid. VI, 32. 

•^) Meddelt af Provst J. Hveding, der har kjendt ham personlig. 

*) Pa vels: Visitatsberetning 19de Juli l8i8. 

") Vos Dagsregister 29de Juli 1825. 

XIV. 
Hans Hein Nysonn. 



JrjLans Hein Nysom var født i Drammen 4de Februar 1767. 
Hans Fader' var Kjøbmand og født af danske Forældre. Han 
blev 20de September 1788 kaldet til Personelkapellan hos 
Professor Hans Strøm til Eker, blev her til hans Død og be- 
styrede Kaldet i Naadensaaret og indtil Eftermanden Fredrik 
Schmidt tiltraadte. Han skal have været en begavet Mand 
og en yndet Prædikant, og Fr. Schmidt kunde i sin Til- 
trædelsesprædiken henvende sig til ham med følgende Ord: 
«Ved den Flid og Troskab, hvormed du forrettede dit Kald, 
vil mit tilkommende Arbeide her meget lettes, og det skal 
blive mine Bestræbelser at bygge videre paa den gode Grund- 
vold, du har lagt. Elsket og begrædt forlader du denne 
Menighed og denne almindelige Yndest, og det at du var 
Strøms Yndling og Discipel er din bedste Lovtale»^). Me- 
dens han var paa Eker havde han forlovet sig med Elisabet 
Sofie Neumann (f 1 844) hvis Fader var Ejer af Hassel Jern- 
verk. Hun bragte ham nogen P^ormue, og han kunde saa- 
ledes gifte sig I2te August 1799 uden endnu at have faaet 
nogen fast Stilling. Han skulde dog snart faa en saadan, idet 
han 1 8de December 1799 af Grev F. A. Wedel Jarlsberg 



*) Fallesens Mag. VIII, 393. 

blev kaldet til residerende Kapellan til Vaale og konfirmeret 
som saadan 21de Marts 1800. Han maa have vundet den 
gamle Greves Yndest, da han allerede 27de August 1802 af 
ham fik Kaldsbrev paa Botne Sognekald ved Holmestrand 
(konfirmeret 24de Septbr. 1802). I denne Stilling blev han 
valgt til Rigsforsamlingen paa Ejdsvold som Repræsentant 
for Holmestrand. Han gjorde intet af sig i Forsamlingen, 
hvor han sluttede sig til C. M. Falsen. Man hører ikke noget 
til ham før ved Kongevalget, da hans Stemme lød saaledes; 
«Da det norske Folk ved dets Constitutions Grundlæggelse 
igjennem sine Repræsentant er har anset en Konge nødvendig, 
vælger jeg strax med fuldkommen Overbevisning, at det og- 
saa er mine Committenters Ønske, Norges nuværende Regent 
Prinds Christian Fredrik til Norges Konge». 

Skjønt Nysom temmelig tidlig fik et godt Embede og 
havde arvet Formue med sin Hustru, gik han det dog smaat 
igjenAem med sine 7 Børn. Han søgte oftere Forfremmelse, 
men fik den ikke. Provst Ottesen erklærer, at Ungdommen i 
hans Menighed havde gjort god Rede for sin Kristendoms- 
kundskab, og Biskop Sørensen tilføjer, at intet uden alt godt 
var ham bekjendt om denne Mand i Henseende til Embeds- 
førelse^). Han døde i sit Embede 29de Januar 1831. 



^) B. Svendsens Optegnelser. 

